
Cum să vă recuperati 
puterea, creativitatea, 
strălucirea şi visele 


Cu o prefaţă scrisă de Neale Donald Walsch, 
autor al trilogiei Conversaţii cu Dumnezeu 


„Acum am ajuns să înţeleg cât de important este să-mi 
trăiesc viaţa fiind în întregimea fiinţei mele. Adică, să-mi 
dau voie ca, în primul rând să observ şi apoi să pun la un 


loc - intr-un întreg grandios - toate aspectele lui cine sunt, 
atât acelea pe care eu şi alţii le-am numit „pozitive” „ cât şi 
acelea pe care eu şi alţii leam numit „negative”. 

Cu ajutorul acestui procedeu, m-am împrietenit, în sfârşit, 
cu mine însumi. Dar, vai! ce mult timp mi-a trebuit ca să 
ajung aici! Şi cât de scurt ar fi fost întregul proces, dacă aş 
fi cunoscut gândirea profundă şi înţelep-ciunea minunată ce 
se află în această carte scrisă de Debbie Ford. 

Citiţi această carte cu grijă. Citiţi-o o dată şi mai citiţi-o o 
dată! Apoi, citiţi-o a treia oară, ca să fiți siguri. Şi faceţi 
exerciţiile pe care ea le suge-rează. Vă îndemn să o faceţi!” 

Din prefața scrisă de Neale Donald Walsch, autor al seriei 
Conversaţii cu Dumnezeu 

„Calea spre iluminare include nu numai căutarea divinului, 
dar şi acceptarea totală a umbrei noastre. în această carte 
profundă, Debbie Ford explică, în mod organizat, paşii spre 
întregime şi transformare.” 

Dr. Deepak Chopra, autor al cărţii Ca/ea spre iubire 

„Prin lucrarea interioară şi călătoria sa lăuntrică, Debbie 
Ford dovedeşte o înţelegere puternică a modului în care 
viaţa ne reflectă, ca o oglindă, relaţia noastră cu noi înşine. 
Această carte este o invitaţie - sprijinită de metode simple 
şi clare - să pornim într-o lucrare măreaţă de a învăţa să ne 
asumăm, cu dragoste, întregimea lui cine suntem.” 

John Welwood, autor al cărţii Dragoste şi deşteptare 

„Debbie Ford ne călăuzeşte dincolo de tiparele de auto- 
pedepsire ce adesea ne încătuşează. Ideile ei sunt 
excepţionale şi foarte convingătoare. 

Marianne Williamson, autoare a cărţilor /ubire magică şi 
Gratia de fiecare zi 

Monica Vişan 

Editura For You 

Această carte este dedicată frumoasei mele mame, Sheila 
Fuerest. 

Iti mulţumesc pentru că mi-ai dat darul vieţii şi pentru că 
eşti mămica mea 

Cuvânt de recunoştinţă 

Din străfundurile inimii mele îmi exprim dragostea şi 
recunoştinţa faţă de toţi cei care m-au iubit şi m-au sprijinit 
când această carte a luat naştere: 

Sora mea, strălucitoarea şi frumoasa Arielle Ford, pentru 
că mi-a fost cea mai bună prietenă, cea mai mare 
admiratoare şi manager, cât şi pentru că a împărtăşit 
viziunea mea despre sănătate şi întregime. 

Peter Guzzardi, care mi-a dat încrederea de a scrie această 
carte şi care, împărtăşindu-mi dragostea şi viziunile lui, m-a 
întors întotdeauna înapoi la mesajul meu. 

Neale Donald Walsch, pentru că m-a sprijinit să-mi scot 
lucrarea în lume. 

Stephen Samules, prietenul şi profesorul meu, care mi-a 
dat înapoi tinereţea şi vioiciunea. Îţi mulţumesc foarte mult 
pentru orele pe care le-ai petrecut, ajutându-mă să privesc 
lucrurile în profunzime şi pentru că m-ai ajutat să termin 
această carte. 

lubitul meu tată din ceruri, judecătorul Harvey Ford, 
pentru că mi-a respectat şi mi-a cinstit visele. 


Fratele meu, Michael Ford, pentru că a crezut întotdeauna 
în mine. 

Cel de al doilea tată al meu, dr. Howard Fuerst, pentru că a 
fost un extraordinar model pentru noi toţi, cei care vrem să 
ne vindecăm şi să ne transformăm vieţile. 

Bunica Adda, pentru că m-a acceptat şi m-a sprijinit 
întotdeauna să-mi termin instruirea. 

Membrii familiei mele, pentru dragostea lor 
necondiționată: mătuşa Pearl; mătuşa Laura; unchiul 
Sandy; unchiul Stanley; Judy Ford; Anne Ford; Ashley, Eve, 
Sarah şi Tyler Logan Ford; Bernice Berssler şi Marty Berssler. 

Susan Petersen pentru viziunea ei şi dedicarea faţă de 
această carte. 

Brian Hilliard pentru că s-a alăturat familiei mele şi a luat 
parte la viaţa şi cariera mea. 

Dan Bressler, pentru că este un tată extraordinar pentru 
fiul nostru Beau, şi pentru că m-a sprijinit cât am scris 
această carte. 

Wendy Carlton pentru hotărârea ei ca totul să fie perfect şi 
pentru că este cea mai bună editoare pe care şi-ar putea-o 
dori cineva. Jennifer Repo şi întregul personal minunat de la 
editura Putnam. 

Cea mai bună prietenă a mea, Rachel Levy, pentru că m-a 
încurajat şi m-a iubit de-a lungul acestui proiect enorm şi 
pentru că a muncit nonstop pentru a realiza, în Miami, 
Procesul Umbrei. 

Danielle Dorman, pentru că m-a ascultat ore întregi şi m-a 
sprijinit în permanenţă. Şi soţii lor care s-au comportat ca 
nişte sfinţi, Henry Levy şi Patrick Dorman, pentru că au 
înţeles cerinţele unei adevărate prietenii. 

Jeremiah Abrams, pentru că este un profesor şi un prieten 
iubitor. 

Deepak Chopra, pentru că m-a primit în familia sa 
spirituală şi mi-a deschis cu bunătate uşa către posibilităţi 
nesfârşite, îndrumându-mă în munca pe care o fac. 


Rita Chopra, pentru  nemăsurata ei dragoste şi 
generozitate. 

Dr David Simon, pentru că este suflet înrudit şi îmi 
împărtăşeşte din intuiţiile lui extraordinare. 

Intregul personal de la Centrul Chopra pentru Bună Stare. 
Corporaţia de Educaţie Landmark, Proiectul Hoffman 
Quadrinity şi Universtitatea JFK, pentru că m-a educat şi m- 
a pregătit. 

Profesorii mei, Sussane West, Dr. Barry Martin şi Sandra 
Delay, care mi-au influenţat profund viaţa. 

Rich Petrick, căruia îi mulţumesc pentru că m-a mutat în 
vest şi m-a condus într-un nou tărâm al realităţii. 

Prietenii mei din San Francisco: Sherill Edwards, Curt Hill, 
Nancy Kleinman, Joan Bordeaux şi Susan August şi toţi 
participanţii din seminariile mele din Oakland, cărora le 
mulţumesc pentru ceea ce mi-au dat. 

Miile de oameni care mi-au urmat cursurile şi conferințele, 
care s-au dăruit cu atâta generozitate şi care mi-au 
împărtăşit viaţa lor intimă. Fără ei, această carte nu ar fi 
fost posibilă. 

Dragul meu prieten Brent Bec Var, pentru tot entuziasmul 
şi dragostea lui. 

Le mulţumesc tuturor prietenilor mei care m-au ajutat să 
trec prin momente grele: Luba Bozanich, Amy Karen, Joyce 
Ostin, Michael Mindich, Robert Lee, Howard Schwartz, Bill 
Spinoza, Barbara Marks, Samantha Hudson, Jan Smith, Joni 
Lang, Carol Sontag, Sue Campbell, Alys Marks, Julie şi Jerry 
Brown. 

Monroe Zalkin, pentru că a crezut întotdeauna în mine. 
Don Soffer, care m-a învăţat ce înseamnă să ai o inimă 
generoasă. 

Scumpul meu prieten, Olaf Halvorssen, a cărui credinţă şi 
răbdare m-au inspirat întotdeauna. 

Fred Greene, care m-a învţat ce înseamnă compasiunea. 

Le mulţumeasc tuturor prietenilor mei că au fost alături de 
mine în momentele cele mai luminoase şi în orele cele mai 


întunecoase: Francis Warner, Sarah McClain, Vivian Glyck, 
Patty Eddy, Kimberly Wise, Michael Clark, Jennifer Mercurio, 
Peter Lawrence, Caria Picardi, Terri Garcia, Margaret Bohla, 
Becky Hansen, Dennis Schmucker, Elyse Santoro, Vera 
Pacillo, Alisha Starr şi Shelly Star. Midge McDonald şi 
Marcella Flekalova, pentru că mi-au iubit şi îngrijit trupul şi 
sufletul. 

Sora mea, Adriana Nienow, pentru extraordinara ei 
dragoste şi curaj. 

Peg Laura şi Katherine, personalul extraordinarului Grup 
Ford. 

Nu sunt uitaţi nici cei pe care s-ar putea să fi neglijat să-i 
menţionez. Le mulțumesc tuturor, pentru că mi-au 
influenţat viaţa şi mi-au atins inima. 

Anthony Benson, noul meu vechi prieten, pentru că a fost 
lângă mine în ceasul al unsprezecelea. 

Frumosul meu fiu Beau, pentru că m-a învăţat ce 
înseamnă dragostea necondiționată şi mi-a deschis inima 
decât mi-aş fi putut imagina vreodată. 

Minunata lui dădacă, Roberta Morales, care a avut atât de 
multă grijă de noi în timp ce eu scriam. 

Am fost binecuvântată primind înţelepciunea universului. 
Ea vine la mine, ori de câte ori închid ochii şi ascult. 

Îţi mulţumesc, Dumnezeule, pentru că-mi permiţi să 
exprim această informaţie. lţi mulţumesc pentru că mă 
îndrumi şi mă protejezi. Te iubesc din străfundurile inimii 
mele. 

Introducere 

De foarte multă vreme încoace suntem înconjurați de 
lucrarea asupra umbrei!. Aceasta este însăşi esenţa 


1 Umbra - termen creat de către C.G.Jung, care desemnează acea 
latură din noi înşine care se află în subconştientul nostru personal. 
Umbra este fiinţa inferioară din noi, tot ceea ce ne ruşinează, tot ceea 
ce dorim să ascundem şi care reprezintă toate dorinţele şi emoţiile ce 
nu se încadrează în idealul nostru de personalitate. Jung spune că nu 
există umbră fără soare şi nici umbra fără lumina conştiinţei. Umbra 
este inevitabilă şi, fără ea, suntem incompleţi. N.T 


impulsului religios în cadrul căruia căutăm, prin tradiţie, un 
echilibru între lumină şi întuneric. Vă amintiţi de Lucifer, cel 
care a fost odată cel mai strălucitor dintre îngeri? Căderea 
lui este tentaţia care ne apare tuturor. În permanenţă ni se 
cere să fim conştienţi din punct de vedere moral, pentru că, 
altfel, cădem sub influenţa părţii întunecate din noi. 

De curând, un membru din publicul pe care l-am avut în 
Minneapolis şi care urmărea cu atenţie conferinţa pe care 
eu o tineam despre umbră, m-a întrebat: „Oare nu turnăm 
vin vechi în burdufuri noi?”, amintindu-mi astfel de natura 
perenă a lucrării asupra umbrei. 

„Ba da”, am răspuns eu, oarecum surprinsă de conexiunea 
pe care a făcut-o. „Latura întunecată este o parte a tuturor 
tradiţiilor noastre religioase. Dar noi avem permanentă 
nevoie de burdufuri noi şi de un limbaj nou care să fie 
contemporan cu oamenii care ascultă predicile. „Da, e 
adevărat”, am repetat, „lucrarea asupra umbrei este vin 
vechi”. 

Persoana care m-a întrebat, mi-a amintit de mulţi clienţi 
care, în decursul anilor, s-au confruntat cu umbra lor la 
mine în cabinet. Fiecare generaţie are nevoie de moduri noi 
de exprimare, atunci când vorbesc despre fenomenul 
umbrei - atât umbra pozitivă, cât şi umbra negativă. 
Intunecat nu înseamnă numai ceva negativ; el se referă la 
ceva care se găseşte în afara luminii conştiinţei noastre 
lucide. 

Faza iniţială a sfatului terapeutic este o confesiune şi - ca 
în multe dintre situaţiile tradiţionale de confesiune şi 
spovedanie - noi auzim despre eşecuri şi greşeli, despre 
cum a ajuns persoana respectivă la o situaţie de care-i pare 
rău, sau că nu a fost în stare să-şi realizeze propriul 
potenţial pozitiv. Suntem puşi în faţa situaţiei de a oferi 
realitate şi înţeles lucrurilor care-l frământă pe un pacient, 
să-l ajutăm să devină mai conştient de părţile din el însuşi 
pe care şi le neagă. 

Cel mai mare păcat poate fi viaţa netrăită. 


În acel moment în Minnesota, mi-am amintit de ceea ce 
scria eminentul psiholog elveţian C. G. Jung în cartea sa din 
1937, Psihologie şi Religie, şi anume că „pentru a ajunge să 
înţelegem problemele religioase, probabil că, tot ceea ce ne 
mai rămâne de făcut astăzi, este să le abordăm din punct 
de vedre psihologic. Din acest motiv, eu iau aceste gânduri 
- formă care au devenit fixe din punct de vedere istoric, 
încerc să le topesc din nou şi să le torn în matriţele 
experienţei imediate”. 

Conceptul umbrei este o astfel de matriţă. Este un mod de 
a simboliza prin limbaj partea de personalitate pe care nu 
ne-o asumăm şi de a-i da realitate; este un mijloc de a 
deveni conştienţi de părţile necunoscute din noi şi de a 
vorbi despre ele. Umbra se referă la toată acea parte din 
noi care se modifică în mod conştient şi se schimbă în 
lumina conştienţei ego-ului nostru, la acele aspecte ale 
sinelui de care nu reuşim să devenim responsabili în mod 
conştient. Ca indivizi şi ca membri ai unei anumite culturi şi 
civilizaţii, noi în mod continuu selectăm şi dăm naştere la 
experienţă, creând un ideal al sinelui şi al lumii bazat pe 
ego. Cu cât căutăm mai mult lumina, cu atât Umbra devine 
mai densă. 

Umbrei i-am dat multe denumiri: latura întunecată, alter 
ego, sinele inferior, celălalt, dublul, geamănul întunecat, 
sinele pe care nu ni-l asumăm, sinele reprimat, id. Vorbim 
despre întâlnirea cu demonii noştri, despre lupta cu diavolul 
(diavolul m-a determinat să fac aşa ceva!), despre 
coborârea în lumea de dedesubt, despre noaptea 
întunecată a sufletului, despre criza de la mijlocul vieţii. 

Umbra începe o dată cu emanciparea timpurie al lui „Eu” 
din marea conştienţă unitară din care am venit cu toţii. 
Construirea umbrei se desfăşoară în paralel cu dezvoltarea 
ego-ului. Ceea ce nu concordă cu idealul nostru de ego în 
plină dezvoltare - cu imaginea noastră idealizată a sinelui, 
reîntărită în mod individual prin familie şi cultură - devine 


umbră. Poetul şi scriitorul Robert Bly? numeşte umbra - 
„sacul lung pe care-l târâm în spatele nostru”. „Până la 20 
de ani ne petrecem viaţa hotărând ce părţi din noi înşine să 
punem în acel sac”, spune Bly „iar restul vieţii ni-l petrecem 
încercând să le scoatem de acolo”. 

„Ce preferi să fii, întreg sau bun?”, a întrebat Jung, cel care 
a imaginat termenul poetic de umbră şi a modelat acest 
concept ca să se potrivească epocii noastre. Jung a acordat 
o atenţie specială lucrării de integrare a umbrei, sugerând 
că aceasta era o iniţiere în viaţa psihologică - partea de 
ucenicie, după cum o numea el - o conştientizare esenţială 
pentru realizarea noastră de sine. „A-ţi da seama de umbră 
este o problemă eminamente practică”, spunea el „care n- 
ar trebui să se transforme într-o activitate intelectuală, 
deoarece ea are foarte mult înţelesul unei suferinţe şi a 
unei pasiuni care implică întreaga persoană”. 

După cum descrie foarte clar Debbie Ford în această carte, 
a lucra asupra umbrei se referă la un proces continuu de 
depolarizare şi echilibrare, de vindecare a prăpastiei dintre 
cunoaşterea conştientă a sinelui şi tot ceea ce suntem sau 
am putea fi. Ca şi practica numită „Calea de Mijloc” din 
budism, integrarea umbrei ne oferă o  conştienţă 
unificatoare, care ne permite să reducem potenţialul 
inhibant sau distructiv al umbrei, eliberând energiile închise 
ale vieţii, care ar putea fi încarcerate în pretenţiile şi 
posturile necesare pentru a ascunde ceea ce nu putem 
accepta despre noi înşine. Lucrarea de faţă oferă beneficii 
care trec mult dincolo de binele personal şi care pot opera 
pentru cel mai mare bine colectiv. Dacă putem să 
echilibrăm tensiunile ce apar în propria noastră grădină, 


2 Robert Bly, poet, câştigător al premiului naţional pentru poezie. A 
scris Iron John, şi The Maiden King împreună cu Marion Woodman. În 
aceste opere, cât şi în conferințele lor, sunt preocupaţi de partea 
întunecată din noi, cât şi de conceptele lui Freud şi Jung. Cu ajutorul 
lor, oamenii trec acum de la înţelegere literală, la una psihologică şi 
apoi la cea mitologică. N.T. 


efectele vor trece dincolo de gard, în câmpiile întregului 
pământ. 

Nu trebuie să tratăm cu uşurinţă o carte despre umbră. Ea 
este un dar obţinut cu greu, o comoară smulsă de la zei, 
adesea cu un uriaş sacrificiu eroic. O carte despre umbră nu 
se adresează doar minţii noastre, ci este cel mai bine 
înţeleasă de către inimile şi imaginaţia noastră. 

Partea întunecată a căutătorilor de lumină este vin vechi 
în burdufuri noi. El a păstrat un gust şi un buchet plăcut. 
Prezentarea este contemporană, un proces de integrare a 
umbrei adecvat timpurilor noastre. Ar trebui să urmăm 
sfatul lui Debbie Ford şi, acum, când pornim la drum, să 
oferim lucrarea asupra propriei noastre umbre ca pe o 
ofrandă adusă părţii celei mai înalte din noi: dragostei, 
compasiunii, misiunii inimii. Aşa cum ne aminteşte spiritul 
înţelept al lui /Ching, sau Cartea Schimbărilor. 

Numai atunci când avem curajul de a privi lucrurile în faţă, 
exact aşa cum sunt, fără nici o autoamăgire sau iluzie, doar 
atunci, din tot ceea ce se întâmplă va ieşi o lumină, prin 
care poate fi recunoscută calea spre biruinţă. 

IChing 

Hexagrama 5, Hsu Aşteptarea (Hrană) 

Cuvânt înainte 

Pe vremea când eram copil, nu mă plăceam foarte tare. 
De fapt, erau momente când detestam faptul că sunt eu. 
Mă credeam singura persoană din lume atât de incapabilă 
de a-mi face prieteni şi atât de ridiculizată de către grupul 
de băieţi în care căutam cu disperare - şi uneori fără 
rezultat - să intru. 

Lucrurile nu s-au schimbat foarte mult nici când m-am mai 
maturizat. Da, credeam că viaţa mea o să ia un curs nou. 
M-am mutat chiar într-un oraş nou, unde nu mă cunoştea 
nimeni, unde nimeni nu ştia nimic despre tendinţele mele 
din copilărie de a mă lăuda foarte tare, ca o compensare a 
faptului că nu aveam respect faţă de mine însumi. Nimeni 
nu mai vedea ceea ce adulţii din copilăria mea numeau 


„atitudinea mea zănatică” şi nimeni nu mai ştia despre 
obiceiul meu de „a intra cu impetuozitate”, umplând 
camera cu prezenţa mea - în aşa măsură, încât toţi ceilalţi 
simțeau că nu mai au spaţiu în care să se desfăşoare. 
Inepţiile mele sociale nu mai puteau fi descoperite. 

Ei bine, am descoperit că mutatul dintr-un loc în altul nu 
m-a ajutat cu nimic. M-am luat pe mine însumi cu mine. 

Apoi, într-o zi, mă aflam într-un lăcaş de desăvârşire a 
evoluţiei spirituale şi am fost prezentat angajaţilor din 
departamentul unde urma să lucrez. Administratoarea 
clădirii a spus ceva ce nu voi uita niciodată. 

„Tot ceea ce voi numiţi defecte ale voastre, tot ceea ce nu 
vă place la voi înşivă, sunt cele mai mari calităţi pe care le 
aveţi”, a apus ea. „Ele sunt, pur şi simplu, supra- 
amplificate. Aţi dat volumul prea tare, asta-i tot. Daţi puţin 
mai încet. În curând, voi - şi toţi ceilalţi - vă veţi vedea 
slăbiciunile ca fiind punctele voastre tari, aspectele 
„negative” ca fiind „pozitive”. Ele vor deveni instrumente 
minunate, gata să acţioneze în favoarea voastră, mai 
degrabă decât împotriva voastră. Tot ceea ce aveţi de făcut 
este să învăţaţi să apelaţi la aceste trăsături de 
personalitate, în cantităţi care sunt potrivite momentului. 
Apreciaţi cât de mult e necesar din minunatele voastre 
calităţi şi nu daţi mai mult decât atât.” 

M-am simţit ca şi când aş fi fost lovit de trăsnet. Nu mai 
auzisem niciodată asemenea lucruri. Cu toate acestea, 
ştiam în mod instinctiv că era adevărat. Lăudăroşenia mea 
nu era altceva decât încredere în sine mult prea 
amplificată. Ceea ce oamenii numeau, în tinereţea mea, 
„atitudine zănatică” sau „prostească”, nu era nimic altceva 
decât spontaneitate şi gândire pozitivă - supra-amplificate. 
lar intrarea mea impetuoasă era doar calitatea mea de 
conducător, dexteritatea mea verbală şi dorinţa mea de a 
merge până la capăt - toate trei exprimate mult prea 
zgomotos. 


Mi-am dat seama că toate aceste aspecte ale fiinţei mele 
erau calităţi pentru care fusesem uneori lăudat. 

Nu e de mirare că nu mai ştiam ce să cred! 

Doar în acel moment, când m-am uitat la „latura de 
umbră” şi am văzut clar de ce alţii au numit uneori toate 
acestea drept comportamente „negative”, am văzut şi darul 
care se afla în fiecare dintre ele. Tot ceea ce aveam de făcut 
era să folosesc aceste comportamente în mod diferit. Să nu 
le reprim, ci să mi le asum. Şi, pur şi simplu, să le folosesc 
în mod diferit. 

Acum am ajuns să înţeleg ce importanţă extraordinară are 
să-mi trăiesc viaţa, fiind în întregimea fiinţei mele. Adică, 
să-mi dau voie ca, în primul rând să observ şi apoi să pun la 
un loc - într-un întreg grandios - toate aspectele lui cine 
sunt - atât acelea pe care eu şi alţii le-am numit „pozitive”, 
cât şi acelea pe care eu şi alţii le-am numit „negative”. 

Cu ajutorul acestui procedeu m-am împrietenit, în sfârşit, 
cu mine însumi. Dar, vai! ce mult timp mi-a trebuit ca să 
ajung aici! Şi cât de scurt ar fi fost întregul proces, dacă aş 
fi cunoscut gândirea profundă şi înţelepciunea minunată ce 
se află în această carte scrisă de Debbie Ford. 

Citiţi această carte cu grijă. Citiţi-o o dată, mai citiţi-o o 
dată. Apoi, citiţi-o a treia oară, ca să fiţi siguri. Şi faceţi 
exerciţiile pe care le sugerează. Vă îndemn să o faceţi! 

Vă îndemn, iarăşi şi iarăşi! 

Dar să nu citiţi cartea şi să nu faceţi exerciţiile, dacă nu 
doriţi ca viaţa voastră să se schimbe. Puneţi cartea jos chiar 
în clipa asta. Aşezaţi-o pe raftul cel mai de sus al bibliotecii 
voastre, acolo unde nu veţi ajunge niciodată la ea. Sau dați- 
o unui prieten. Pentru că este absolut imposibil să trăiţi 
experienţa acestei cărţi, fără să trăiţi, de asemenea, şi 
experienţa unei modificări în viaţa voastră. 

Cred în a trăi o viaţă de totală limpezime. Aceasta 
înseamnă transparenţă deplină. Nimic nu este ascuns, 
nimic nu este negat. Nici măcar acea parte din mine însumi 
la care n-am vrut să mă uit - şi cu atât mai puţin să o 


recunosc. Dacă veţi fi de acord cu mine că transparenţa 
este cheia către autenticitate şi că autenticitatea este uşa 
către Sinele vostru Adevărat, atunci îi veţi mulţumi lui 
Debbie Ford din adâncul fiinţei voastre pentru această 
carte. Asta, deoarece ea vă va conduce la o uşă dincolo de 
care veţi găsi bucurie veşnică, pace interioară şi un loc 
extrem de vast de iubire de sine; în sfârşit, veţi găsi locul în 
care să-i iubiţi fără condiţii pe ceilalţi. 

Şi, o dată cu începutul acestui ciclu, vă veţi schimba nu 
numai viaţa voastră, ci veţi începe, cu adevărat, să 
schimbaţi lumea. 

Neale Donald Walsch Ashland, Oregon Martie 1998 

Capitolul 1 

Lumea din afară, 

Lumea dinăuntru 

Majoritatea dintre noi am pornit pe cărarea evoluţiei 
personale, deoarece, la un moment dat, greutatea durerii 
devine prea mare ca să o mai putem suporta. Partea 
întunecată a căutătorilor de lumină este o carte despre 
demascarea acelui aspect din noi înşine care ne distruge 
relaţiile, ne omoară spiritul şi ne împiedică să ne îndeplinim 
visele. Este ceea ce psihologul Carl Jung a numit umbra. Ea 
conţine toate acele părţi din noi înşine pe care am încercat 
să le ascundem sau să le negăm. Ea conţine acele aspecte 
întunecate despre care noi credem că sunt de neacceptat 
de către familiile noastre, de prieteni şi - cel mai important 
dintre toate - de către noi înşine. Partea întunecată este 
băgată adânc în conştiinţa noastră, ascunsă de noi înşine şi 
de alţii. Mesajul pe care-l căpătăm din acest loc ascuns e 
simplu: ceva nu este în regulă cu mine. Nu e bine ce se 
întâmplă. Nu sunt demn de a fi iubit. Nu merit nimic. Nu 
sunt vrednic. 

Mulţi dintre noi cred aceste mesaje. Credem că, dacă 
privim destul de atent ceea ce se găseşte adânc înăuntrul 
nostru, găsim ceva oribil. Ne abţinem din răsputeri să 
privim într-acolo, de frică de a nu descoperi pe cineva cu 


care nu putem convieţui. Ne este frică de noi înşine. Ne e 
frică de orice gând şi sentiment pe care ni le-am reprimat 
vreodată. Mulţi dintre noi suntem atât de orbiţi, încât nu 
mai putem vedea frica decât ca pe o reflecţie. O proiectăm 
asupra lumii, asupra familiilor noastre, asupra prietenilor şi 
asupra străinilor. Frica noastră este atât de profundă, încât 
singurul mod prin care putem să luăm legătură cu ea este 
fie prin a o ascunde, fie prin a o nega. Devenim mari 
impostori, care ne păcălim pe noi înşine şi pe ceilalţi - ne 
pricepem atât de bine la asta, încât uităm cu adevărat că 
purtăm nişte măşti, pentru a ne ascunde sinele nostru 
autentic. Credem că suntem cei pe care-i vedem în oglindă. 
Credem că suntem trupurile şi minţile noastre. Chiar şi 
după ani în care relaţiile, carierele, regimurile de slăbire şi 
visele noastre au eşuat, continuăm să inhibăm aceste 
mesaje interne tulburătoare. Ne spunem nouă înşine că 
totul este în regulă şi că lucrurile vor sta din ce în ce mai 
bine. Ne punem ochelari negri pe ochi şi dopuri în urechi, 
pentru a păstra în viaţă poveştile pe care le-am creat. Nu e 
bine ce se întâmplă cu mine. Nu sunt demn de a fi iubit. Nu 
merit nimic. Nu sunt vrednic. 

In loc de a încerca să ne inhibăm umbrele, trebuie să dăm 
pe faţă, să ne asumăm şi să acceptăm chiar acele lucruri pe 
care ne este cel mai frică să le privim în faţă. Prin „a 
asuma”, înţeleg a recunoaşte că o calitate îţi aparţine. 
„Umbra este cea care deţine cheia problemei”, spune 
învățătorul spiritual şi scriitorul Lazaris. „Umbra deţine, de 
asemenea, secretul schimbării, schimbare care te poate 
afecta la nivelul celulei, schimbare care-ţi poate afecta 
chiar şi ADN-ul.” Umbrele noastre deţin esenţa lui cine 
suntem. Ele deţin cele mai preţioase daruri pe care le 
avem. Privind în faţă aceste aspecte ale noastre înşine, 
devenim liberi să trăim experienţa totalităţii noastre 
glorioase: binele şi răul, întunericul şi lumina. Numai prin 
acceptarea în întregime a lui cine suntem, ne putem câştiga 
libertatea de a alege ce facem în această lume. Atâta timp 


cât continuăm să ne ascundem, să ne prefacem şi să 
proiectăm în afară ceea ce se află înăuntrul nostru, nu 
avem nici libertatea de a fi şi nici libertatea de a alege. 

Umbra noastră există pentru ca să ne înveţe, să ne 
ghideze şi să ne dea binecuvântarea sinelui nostru în 
totalitatea lui. Ea conţine resursa prin care noi putem 
scoate la lumină şi explora. Sentimentele pe care le-am 
înăbuşit doresc cu disperare să fie integrate în noi înşine. 
Ele sunt nocive numai când sunt reprimate. Atunci, în 
momentele cele mai puţin oportune, ele pot scoate capul. 
Atacul lor făcut pe furiş vă va pune într-o situaţie 
dezavantajoasă în domenii de viaţă care, pentru voi, 
înseamnă foarte mult. 

Viaţa voastră va fi transformată numai atunci când veţi 
cădea la pace cu umbra voastră. Omida va deveni un 
fluture de o frumuseţe care vă va tăia respiraţia. Nu va mai 
trebui să pretindeţi că sunteţi persoana care de fapt nu 
sunteţi. Nu va mai trebui să dovediţi că sunteţi destul de 
buni. Când vă veţi accepta cu dragoste umbra, nu va mai 
trebui să trăiţi în frică. Descoperiţi darurile pe care umbra vi 
le face şi, în sfârşit, vă veţi desfăta în toată măreţia 
adevăratului vostru sine. Atunci veţi avea libertatea de a vă 
crea viaţa pe care v-aţi dorit-o întotdeauna. 

Fiecare fiinţă omenească se naşte cu un sistem emoţional 
sănătos. Când ne naştem, ne iubim şi ne acceptăm pe noi 
înşine. Nu emitem judecăţi legate de care părţi anume din 
noi înşine sunt bune şi care sunt rele. Existăm în întregimea 
fiinţei noastre, trăind momentul şi exprimându-ne liber. Pe 
măsură ce creştem, începem să învăţăm de la oamenii din 
jurul nostru. Ei ne spun cum să ne comportăm, când să 
mâncăm, când să dormim - şi începem să facem deosebiri. 
Invăţăm ce comportamente ne fac să fim acceptaţi şi care 
dintre ele ne fac să fim respinşi. Învăţăm cum să primim un 
răspuns prompt, sau dacă strigătul nostru rămâne fără 
răspuns, învăţăm să avem încredere în oamenii din jurul 
nostru, sau să ne fie frică de ei. Învăţăm consecvenţa sau 


inconsecvenţa. Învăţăm ce calităţi sunt acceptabile în 
mediul nostru şi care nu sunt. Toate acestea ne distrag de 
la a trăi în acest moment şi ne împiedică să ne exprimăm 
liber. 

E nevoie să ne întoarcem la experienţa inocenţei, care ne 
permite să acceptăm în fiecare moment totalitatea lui ceea 
ce suntem. Aici trebuie să ajungem, pentru a avea o 
existenţă omenească sănătoasă, fericită, completă. Aceasta 
este calea. În cartea lui Neale Donald Walsch Conversaţii cu 
Dumnezeu, Dumnezeu spune: 

Dragostea perfectă este pentru sentiment, ceea ce albul 
perfect este pentru culoare. Mulţi cred că albul înseamnă 
absenţa culorii. Nu este aşa. El include toate culorile. Albul 
înseamnă toate culorile care există, combinate. Tot aşa, 
dragostea nu este absenţa unei emoţii (ură, mânie, desfrâu, 
gelozie, avariţie), ci însumarea tuturor sentimentelor. Ea 
este suma totală. Totul adunat la un loc. Totul. > 

Dragostea include totul: ea acceptă toată gama 
sentimentelor umane -emoțiile pe care le ascundem, 
emoţiile de care ne este teamă. Jung a spus odată: „prefer 
să fiu întreg, decât bun”. Câţi dintre noi nu ne-am vândut 
pe noi înşine - ca să fim buni, să fim plăcuţi de ceilalţi, să 
fim acceptaţi? 

Cei mai mulţi dintre noi am fost educați să credem că 
oamenii au calităţi şi defecte. Pentru a fi acceptaţi, noi 
trebuie să scăpăm de defecte, sau cel puţin să le 
ascundem. Acest mod de a gândi apare atunci când noi 
începem să individualizăm - pe măsură ce începem să ne 
distingem degetele băgate printre stinghiile pătuţului şi să 
ne deosebim de părinţii noştri. Dar, pe măsură ce înaintăm 
în vârstă, ne dăm seama de un adevăr încă şi mai mare - 
că, din punct de vedere spiritual, suntem cu toţii 
interconectaţi. Suntem toţi parte unul din celălalt. Din acest 
punct de vedere, trebuie să ne punem întrebarea dacă 


3 Neale Donald Walsch, Conversaţii cu Dumnezeu, vol. I, Editura FOR 
YOU, 1999 


există cu adevărat în noi părţi bune şi părţi rele, sau, dacă 
nu cumva, toate părţile sunt necesare pentru a face un 
întreg. Cum putem şti ce este bun, fără să ştim ce este rău? 
Cum putem cunoaşte dragostea, fără să cunoaştem ura? 
Cum putem cunoaşte curajul, fără să cunoaştem frica. 
Modelul holografic al universului ne oferă o vedere 
revoluţionară a conexiunii între lumea interioară şi lumea 
exterioară. Potrivit cu această teorie, fiecare bucată din 
univers, indiferent de cum îl tăiem felii, conţine inteligenţa 
întregului. Noi, ca fiinţe individuale, nu suntem izolaţi şi nu 
existăm la întâmplare. Fiecare dintre noi este un 
microcosmos care reflectă şi conţine macrocosmosul. „Dacă 
acest lucru este adevărat”, spune cercetătorul în domeniul 
conştienţei, Stanislav Grof?, „atunci fiecare dintre noi deţine 
potenţialul de a avea acces direct şi imediat, prin 
experienţă, practic la fiecare aspect al universului - 
extinzându-ne capacităţile mult dincolo de ceea ce putem 
atinge cu simţurile”. Cu toţii conţinem, înăuntrul nostru, 
amprenta întregului univers. După cum spune Deepak 
Chopra: „Noi nu suntem în lume, ci lumea se află înăuntrul 
nostru”. Fiecare dintre noi posedă toate calităţile umane 
existente. Nu există nimic - din ceea ce putem vedea sau 
concepe - ce noi să nu fim, iar scopul călătoriei noastre 
este de a ne restaura pe noi înşine întru această întregime. 
Sfântul şi cinicul, divinul şi diabolicul, curajosul şi laşul: 
toate aceste aspecte se află adormite înăuntrul nostru şi 


4 Stanislav Grof, medic psihiatru de origine cehă, expert în cercetarea 
stării speciale de conştienţă indusă prin substanţe psihedelice sau alte 
tehnici. Profesor de psihologie la Institutul de Studii Integrale din 
California. Scrie cărţi şi articole, ţine conferinţe şi seminarii în lumea 
întreagă despre psihologie transpersonală. N.T. 


5 Deepak Chopra, medic, autor a nenumărate cărţi şi articole despre 
vindecarea trupului şi a minţii, vindecare ce poate fi obţinută prin 
folosirea înţelepciunii noastre interioare, prin dragoste şi tehnici 
speciale de meditaţie. Este director al Institutului Sharp pentru 
Potenţial Uman şi Medicină a Minţii/Trupului din San Diego, 
California, oraş în care şi locuieşte. N.T. 


vor acţiona, dacă nu sunt recunoscute şi integrate în 
psihicul nostru. Mulţi dintre noi suntem înspăimântați şi de 
lumină şi de întuneric. Mulţi dintre noi suntem 
înspăimântați să privim înăuntrul nostru şi frica ne face să 
ridicăm ziduri atât de groase, încât să nu ne mai amintim 
cine suntem cu adevărat. 

Partea întunecată a căutătorilor de lumină se referă la 
modul în care să acţionăm ca să trecem prin aceste ziduri şi 
să dărâmăm barierele pe care le-am construit ca să privim - 
poate pentru prima dată - la cine suntem şi ce facem noi 
aici. Această carte vă va duce într-o călătorie care va 
schimba modul în care vă vedeţi pe voi înşivă, pe alţii şi 
lumea întreagă. Vă va conduce spre a vă deschide inima şi 
a o umple cu venerație şi compasiune pentru propria 
voastră umanitate. Poetul persan Rumi a spus: „Doamne, 
când vă veţi vedea propria voastră frumuseţe, veţi deveni 
un idol pentru voi înşivă”. În aceste pagini vă ofer un proces 
de descoperire a frumuseţii sinelui vostru autentic. 

Jung a fost primul care a folosit termenul „umbră” cu 
referire la acele părţi ale personalităţii noastre care au fost 
respinse din cauza fricii, a ignoranței, a ruşinii sau a lipsei 
de dragoste. Explicaţia de bază dată umbrei a fost simplă: 
„umbra este persoana care ai prefera să nu fii”. El credea 


6 Mevlana Jalaluddin Rumi, s-a născut în 1207 în Afganistan, într-o 
familie persană de intelectuali. S-a stabilit în Turcia şi a predat ştiinţe 
religioase. A fost îndrumat pe calea credinţei mistice de către un 
derviş rătăcitor, Shamsuddin din Tabriz, la a cărui moarte a scris 
volumul de poezie şi muzică „Divani Samsi Tabriz. A mai scris o uriaşă 
lucrare didactică ..Mathnawa", cât şi o culegere de discursuri „Fihi ma 
Fihi", pentru a-i introduce pe discipolii lui în metafizică. Ideea de bază 
în opera lui Rumi este dragostea absolută faţă de Dumnezeu. A murit 
pe 17 decembrie, 1273, zi care este sărbătorită şi acum de către 
dervişii Mevlevi. Numele lui Rumi este sinonim cu ideea de dragoste şi 
zbor estatic înspre infinit. El este unul dintre marii maeştri spirituali şi 
genii ale omenirii şi este fondatorul ordinului religios Mevlevi Sufi al 
dervişilor dansatori, al căror scop final este să se unească cu divinul. 
Influenţa sa asupra gândirii, literaturii şi tuturor formelor de 
exprimare estetică ale lumii islamice este enormă. N.T. 


că integrarea umbrei va avea un impact profund, dându-ne 
nouă posibilitatea de a redescoperi o sursă mai profundă a 
propriei noastre vieţi spirituale. „Pentru a face acest lucru”, 
a spus Jung „suntem obligaţi să ne luptăm cu răul, să ne 
confruntăm cu umbra, să integrăm diavolul. Nu avem de 
ales.” 

Trebuie să intraţi în întuneric, pentru a aduce afară lumina 
din voi. Când ne inhibăm orice sentiment sau impuls, 
inhibăm, de asemenea, opusul lui polar. Dacă ne negăm 
urâţenia, ne micşorăm frumuseţea. Dacă ne negăm frica, 
ne minimalizăm curajul. Dacă ne negăm lăcomia, ne 
reducem în acelaşi timp şi generozitatea. Măreţia noastră 
deplină este mai mult decât ne putem imagina vreodată 
majoritatea dintre noi. În cazul în care credeţi că avem 
amprenta întregii umanităţi înăuntrul nostru - ceea ce se şi 
întâmplă - atunci trebuie să fiţi capabili de a fi cea mai 
măreaţă persoană pe care aţi admirat-o vreodată şi, în 
acelaşi timp, capabili de a fi cea mai rea persoană pe care 
v-aţi imaginat-o vreodată. Această carte se referă la modul 
de a cădea la pace cu toate aceste aspecte, uneori 
contradictorii, ale sinelui vostru. 

Prietenul meu, Bill Spinosa, un şef de seminar din Centrul 
de Educaţie Landmark, spune: „Lucrul cu care nu poţi 
exista împreună - nu te lasă să ex/şti”. Trebuie să învăţaţi 
cum să-i oferiţi întregului cine sunteţi permisiunea de a 
exista. Dacă vreţi să fiţi liberi, trebuie să fiţi în stare „să 
existaţi”. Aceasta înseamnă că trebuie să încetaţi de a vă 
mai judeca. Trebuie să ne iertăm pentru faptul că suntem 
fiinţe umane. Trebuie să ne iertăm pentru faptul că suntem 
imperfecţi. Asta, deoarece atunci când ne judecăm pe noi 
înşine, în mod automat îi judecăm pe alţii. lar ceea ce le 
facem altora, ne facem nouă înşine. Lumea este o oglindă a 
sinelui nostru interior. Atunci când putem să ne acceptăm şi 
să ne iertăm pe noi înşine, în mod automat îi acceptăm şi îi 
iertăm pe alţii. Aceasta a fost o lecţie dură, pe care eu am 
învăţat-o foarte greu. 


Cu treisprezece ani în urmă, m-am trezit pe podeaua de 
marmură rece a băii mele. Trupul mă durea şi respiraţia îmi 
mirosea urât. Mai trecuse o noapte de petreceri şi droguri şi 
apoi, bineînţeles, de stare de rău. Când m-am ridicat şi m- 
am privit în oglindă, am ştiut că nu mai puteam continua în 
felul acesta. Aveam douăzeci şi opt de ani şi încă mai 
aşteptam ca cineva să vină şi să facă ceva pentru mine. 
Dar, în dimineaţa aceea, mi-am dat seama că nu o să vină 
nimeni. Nu o să vină nici mama, nici tata şi nici prinţul meu 
pe cal alb. Eram la o răscruce în privinţa dependenţei mele 
de droguri. Ştiam că, foarte curând, va trebui să aleg între 
viaţă şi moarte. Nimeni altcineva nu putea face această 
alegere în locul meu. Nimeni altcineva nu putea să-mi ia 
durerea. Nimeni altcineva nu putea să mă ajute, până când 
nu mă ajutam eu însămi. Femeia din oglindă m-a şocat. Mi- 
am dat seama că habar nu aveam cine era. Era ca şi când 
aş fi văzut-o pentru prima dată. Obosită şi speriată, am 
întins mâna după telefon şi am cerut ajutor. 

Viaţa mea s-a schimbat în mod drastic. În dimineaţa aceea 
am hotărât să mă fac bine, indiferent de cât de mult va 
dura. După ce am terminat un program de tratament de 
douăzeci şi opt de zile, am pornit într-o odisee dea mă 
vindeca pe dinăuntru şi pe din afară. Mi se părea o sarcină 
enormă, dar ştiam că nu aveam de ales. După cinci ani şi 
aproximativ 50.000 de dolari cheltuiţi, eram o cu totul altă 
persoană. Imi vindecasem dependenţele, îmi schimbasem 
prietenii şi îmi modificasem criteriile de valori. Dar, când 
stăteam liniştită în meditaţie, mai găseam încă părţi din 
mine însămi care nu erau în regulă, părţi de care voiam să 
scap. Problema mea era că încă mă uram pe mine însămi. 

Pare de neconceput că cineva poate să meargă timp de 
unsprezece ani la grupuri de terapie şi la tot felul de 
tratamente, să consulte hipnotizatori şi acupunctori, să 
trăiască experienţa renaşterii, să sară de pe munţi, să 
urmeze seminarii transformaţionale, să meargă la mănăstiri 
budiste şi Sufi, să citească sute de cărţi, să asculte casete 


de vizualizare şi meditaţie şi încă să urască o parte din cine 
este. Atâta timp, atâţia bani - şi ştiam că treaba mea încă 
nu fusese îndeplinită. 

Apoi, în cele din urmă, s-a întâmplat ceva. Am fost la un 
seminar intensiv de practică a conducerii, condus de o 
femeie pe nume Jan Smith. În mijlocul seminarului, stăteam 
în faţa grupului şi vorbeam când, dintr-o dată, Jan s-a uitat 
la mine şi a spus: „Eşti o scârbă”. Mi-a stat inima. De unde 
ştia? Eu ştiam că eram o scârbă, dar încercam cu disperare 
să scap de această parte din mine însămi. Mă străduisem 
din greu să fiu drăgălaşă şi generoasă, pentru a compensa 
această trăsătură cumplită. Apoi, fără să pună patimă, Jan 
m-a întrebat de ce uram această parte din mine însămi. 
Simţindu-mă mică şi proastă, i-am spus că aceasta era 
partea din mine care-mi provoca cea mai mare ruşine. l-am 
spus că faptul că eram o scârbă nu mi-a adus decât durere 
- mie şi celorlalţi. Atunci, Jan a spus: „Ceea ce nu-ţi asumi, 
pune stăpânire pe tine”. 

Am putut vedea felul în care faptul că eram o scârbă 
pusese stăpânire pe mine, eram tot timpul îngrijorată din 
cauza asta, dar tot nu voiam să-mi asum această 
caracteristică. „Ce e bun în faptul de a fi o scârbă?”, m-a 
întrebat ea. Pe cât îmi puteam da eu seama, nu era nimic 
bun în asta. Apoi, ea mi-a spus: „Dacă ar fi să-ţi construieşti 
o casă, iar constructorii i-ar cere prea mult şi ar întârzia 
peste termenul stabilit, crezi că te-ar ajuta dacă ai fi 
scârboasă cu ei?” Bineînţeles că am spus, da. „Când trebuie 
să returnezi o marfă stricată, crezi că te ajută să fii o mică 
scârbă?” Bine-înţeles că am spus, da. Jan m-a întrebat dacă 
nu-mi dădeam seama că a fi o scârbă era uneori nu numai 
o calitate folositoare, ci şi foarte importantă, dacă voiam să 
fac în aşa fel încât treaba să meargă. Dintr-o dată, această 
parte din mine însămi - pe care mă străduiam cu disperare 
să o ascund, să o neg şi să o inhib - a fost eliberată. 
Intregul meu trup se simţea altfel. Era ca şi când aş fi 
aruncat de pe umeri o greutate de o sută de kilograme. Jan 


îndepărtase acest aspect despre mine însămi şi mi-a arătat 
că el era un dar, că nu era ceva de care să-mi fie ruşine. 
Dacă îi dădeam voie să existe, nu trebuia să-l elimin. Eram 
capabilă să-l folosesc, în loc ca el să mă folosească pe 
mine. 

După acea zi, viaţa mea nu a mai fost aceeaşi. O altă 
bucăţică din puzzle-ul de vindecare fusese pusă la loc. 
„Persistă lucrurile cărora le opui rezistenţă”. Auzisem 
această frază de nenumărate ori, dar niciodată nu-i 
înţelesesem pe deplin profunzimea. Rezistând „scârbei” din 
mine, am ţinut-o încuiată acolo. In clipa în care am accepta- 
o şi i-am văzut darul, am relaxat rezistenţa şi ea nu a mai 
avut nici o importanţă pentru mine. A devenit o parte 
naturală şi sănătoasă din cine sunt eu. Acum nici măcar nu 
mai e nevoie să fiu o scârbă, dar dacă situaţia o cere - ceea 
ce în lumea asta se întâmplă uneori - pot folosi această 
calitate ca să-mi port de grijă. 

Acest procedeu mi s-a părut miraculos. Am făcut o listă cu 
toate părţile din mine însămi pe care nu le plăceam şi m-am 
străduit să găsesc darul care se află în ele. De îndată ce am 
fost în stare să văd valoarea pozitivă şi negativă a fiecărui 
aspect din mine însămi, am fost în stare să las garda jos şi 
să permit acestor părţi să existe liber. Mi-a devenit clar că 
procesul nu înseamnă să ne debarasăm de lucrurile care nu 
ne plac în noi înşine, ci să descoperim latura pozitivă a 
acestor aspecte şi să o integrăm în vieţile noastre. 

Această carte este un ghid în călătoria voastră. Ea conţine 
ideile principale dintr-un curs pe care l-am conceput de-a 
lungul anilor, pentru ca să vă ajut să vă dezvăluiţi, să vă 
asumaţi şi să vă acceptaţi umbra. Voi începe prin a defini în 
mod detaliat umbra şi a-i explora natura şi efectele. Apoi, 
voi examina fenomenul esenţial al umbrei - proiecția - prin 
care negăm părţi cruciale din noi înşine, dându-le de-o 
parte. După ce vom lua în considerare o nouă paradigmă 
pentru a înţelege viaţa noastră interioară şi exterioară - 
modelul holografic al universului - putem începe să 


acţionăm, aplicând ceea ce am învăţat, pentru a dezvălui 
feţele ascunse ale părţii noastre întunecate. Atunci vom 
porni în procesul de asumare şi reluare a responsabilităţi 
pentru calităţile umbrei noastre, învățând instrumente 
specifice pentru a ne accepta umbra şi a-i descoperi 
darurile, cât şi cum să ne luăm înapoi puterea pe care am 
avut-o asupra unor părţi din noi înşine pe care le-am dat 
altora. In cele din urmă, vom explora modalităţile prin care 
putem să ne iubim şi să ne îngrijim pe noi înşine, cât şi 
instrumente practice pentru a ne manifesta visele şi a crea 
o viaţă care merită să fie trăită. 

Mulţi dintre noi am petrecut prea mult timp căutând 
lumina şi negăsind nimic altceva decât şi mai mult 
întuneric. „Nu devii iluminat, închipuindu-ţi imagini de 
lumină”, a spus Jung „ci conştientizând întunericul”. Partea 
întunecată a căutătorilor de lumină vă va ghida pe drumul 
vostru înspre dezvăluirea, asumarea şi acceptarea umbrei 
voastre. Cartea vă va da cunoaşterea şi instrumentele 
pentru a scoate în afară ceea ce se află înăuntrul vostru. Vă 
va ghida pentru a vă recâştiga puterea, creativitatea, 
strălucirea şi visele. Vă va deschide inima către voi înşivă şi 
către ceilalţi şi va modifica pentru totdeauna relaţiile 
voastre cu lumea. 

Capitolul 2 

In căutarea umbrei 

Umbra are multe feţe: înfricoşătoare, lacomă, furioasă, 
răzbunătoare, răutăcioasă, egoistă, manipulatoare, leneşă, 
dominatoare, ostilă, urâtă, fără valoare, meschină, 
cârtitoare, slabă, care critică... şi lista poate continua. 
Partea întunecată din noi acţionează ca un depozit pentru 
toate aceste aspecte de neacceptat din noi înşine - toate 
lucrurile despre care pretindem că nu suntem şi toate 
aspectele care ne fac să ne fie jenă. Acestea sunt feţele pe 
care nu vrem să le arătăm lumii şi feţele pe care nu vrem să 
ni le arătăm nouă înşine. 


Tot ceea ce urâm, căruia îi opunem rezistenţă, sau ce nu 
ne asumăm în privinţa noastră înşine, capătă viaţă proprie, 
subminând capacitatea noastră de autoevaluare. Când 
ajungem faţă în faţă cu partea întunecată din noi, prima 
tendinţă pe care o avem este să plecăm, iar a doua este să 
ne târguim cu ea ca să ne lase în pace. Mulţi dintre noi şi-au 
risipit o mare cantitate de timp şi bani, în efortul de a face 
exact acest lucru. Ironia este că trebuie să acordăm cea 
mai mare atenţie tocmai acestor aspecte ascunse, pe care 
le-am respins. Când închidem undeva acele părţi din noi 
înşine care nu ne plac - fără să ştim, sigilăm comorile 
noastre cele mai preţioase. Ele sunt ascunse acolo unde ne- 
am aştepta cel mai puţin să le găsim. Ele sunt ascunse în 
întuneric. 

Aceste comori încearcă cu disperare să iasă afară, să le 
dăm atenţie, dar noi ne încăpăţânăm să le împingem 
înapoi. Ca nişte uriaşe mingi ţinute sub apă, aceste aspecte 
ies la suprafaţă, ori de câte ori nu mai sunt apăsate. Atunci 
când alegem să nu permitem unor părţi din noi înşine să 
existe, suntem forţaţi să cheltuim cantităţi uriaşe de 
energie fizică pentru a nu le lăsa să iasă la suprafaţă. 

Poetul şi autorul Robert Bly descrie umbra ca pe un sac 
invizibil pe care fiecare dintre noi îl cară în spate. Pe măsură 
ce creştem, noi punem în sac fiecare aspect din noi înşine 
care nu este acceptat de familiile şi prietenii noştri. Bly 
crede că noi ne petrecem primele decade din viaţa noastră 
umplându-ne sacul, iar restul vieţii încercăm să scoatem tot 
ceea ce am pus în el, străduindu-ne să ne uşurăm povara. 

Majorităţii oamenilor le este teamă să se confrunte şi să-şi 
accepte propriul întuneric, dar acolo, chiar în acel întuneric, 
veţi găsi fericirea şi împlinirea după care tânjiţi. Când vă 
luaţi un răgaz pentru a vă descoperi întregul sine, 
deschideţi uşa înspre adevărata iluminare. Una dintre 
capcanele uriaşe ale Epocii Informaționale este sindromul 
„chestia asta o ştiu deja”. A şti ne împiedică adesea să 
trăim o experienţă cu inima. A lucra cu umbra nu este o 


activitate intelectuală; ea este o călătorie de la cap spre 
inimă. Mulţi dintre cei care se află pe calea spre 
autodesăvârşire cred că ei au încheiat procesul, dar, de 
fapt, nu vor să vadă adevărul despre ei înşişi. Mulţi dintre 
noi tânjim să vedem lumina şi să trăim în frumuseţea 
sinelui nostru superior, dar încercăm să facem acest lucru 
fără să integrăm totali - tatea a ce înseamnă noi înşine. Noi 
nu putem avea experienţa deplină a luminii, fără să 
cunoaştem întunericul. Partea întunecată este cea care 
păzeşte trecerea spre adevărata libertate. Fiecare dintre noi 
trebuie să vrea în permanenţă să exploreze şi să scoată la 
lumină acest aspect al sinelui. Fie că vă place, fie că nu vă 
place - dacă sunteţi oameni, aveţi o umbră. Dacă nu o 
puteţi vedea, întrebaţi-i pe membrii familiei voastre, sau pe 
cei cu care lucraţi. Ei o să v-o arate. Noi credem că măştile 
pe care le purtăm ne ascund sinele nostru interior, dar, 
orice refuzăm să recunoaştem în privinţa noastră înşine, 
scoate capul şi se face cunoscut atunci când te aştepţi cel 
mai puţin. 

A accepta un aspect din tine însuţi, înseamnă a-l iubi - a-i 
permite să coexiste împreună cu toate celelalte aspecte, 
nedându-i o importanţă mai mare sau mai mică decât 
oricărei alte părţi din tine însuţi. Nu este suficient să spui: 
„ştiu că am totul sub control”. Trebuie să vezi ce poţi învăţa 
de la acest aspect, ce dar îţi aduce el şi atunci trebuie să fii 
capabil să-l priveşti cu venerație şi compasiune. 

Trăim cu impresia că, pentru ca ceva să fie divin, trebuie 
să fie perfect. Greşim. De fapt, adevărul este exact opusul. 
A fi divin înseamnă a fi întreg - şi a fi întreg înseamnă a fi 
totul: pozitivul şi negativul, binele şi răul, sfântul şi diavolul. 
Când ne acordăm răgazul de a ne descoperi umbra şi 
darurile ei, înţelegem ce a vrut Jung să spună prin: „Aurul 
se află în întuneric”. Fiecare dintre noi trebuie să descopere 
acel aur, pentru a ne reuni cu sinele nostru sacru. 

Când eram copil, mi s-a spus că pe lume există două feluri 
de oameni; buni şi răi. Aşa cum fac cei mai mulţi dintre 


copii, mă străduiam să-mi arăt calităţile şi mă chinuiam 
foarte tare să-mi ascund defectele. Doream cu disperare să 
scap de toate acele părţi din mine însămi pe care mama, 
tata, sora mea şi fratele meu le considerau de neacceptat. 
O dată cu trecerea timpului, în viaţa mea au apărut mai 
mulţi oameni - fiecare cu părerea lui - şi mi-am dat seama 
că erau din ce în ce mai multe lucruri din mine însămi pe 
care trebuia să le ascund. 

Adesea, noaptea, stăteam trează, încercând să-mi dau 
seama de ce eram o fetiţă aşa de rea. Cum era cu putinţă 
să fiu blestemată cu atât de multe defecte groaznice? Imi 
făceam griji şi în privinţa surorii şi fratelui meu, care aveau 
şi ei multe defecte de îndreptat - toţi dădeam de bucluc, ori 
de câte ori vreunul dintre noi manifesta o astfel de 
trăsătură. Mi se spunea că oamenii din închisoarea oraşului 
erau acolo, deoarece aveau defecte care le-au adus 
necazuri. Voiam să fiu sigură că n-o să-mi sfârşesc viaţa, 
privindu-mi familia şi prietenii printre gratii. Aşa că, încă de 
timpuriu m-am gândit că, cel mai bun mod prin care mă 
puteam face acceptată de către ceilalţi, era să ascund 
aceste părţi nedorite din mine însămi - ceea ce însemna, de 
multe ori, a minţi. Visul meu era să devin perfectă, pentru 
ca să fiu iubită. Prin urmare, minţeam dacă nu mă spălam 
pe dinţi, minţeam dacă mâncam mai multe prăjituri decât 
îmi era porţia, minţeam dacă mă băteam cu sora mea, iar 
când aveam trei sau patru ani, nici măcar nu-mi dădeam 
seama că minţeam, deoarece începusem deja să mă mint 
pe mine însămi. 

Mi s-a spus: nu fi nervoasă, nu fi egoistă, nu fi răutăcioasă, 
nu fi lacomă. Nu fi a fost mesajul pe care mi l-am aşezat 
adânc în mine. Am început să cred că eram o fiinţă rea, 
deoarece, uneori, eram răutăcioasă şi, uneori, eram 
nervoasă şi, uneori, doream toate prăjiturile. Credeam că, 
pentru a supravieţui în familie şi lume, trebuia să scap de 
toate aceste impulsuri. Ceea ce am şi făcut. Incetul cu 


încetul, le-am împins atât de departe în străfundul 
conştiinţei mele, încât am uitat complet că se aflau acolo. 

Aceste „defecte” au devenit umbra mea. Şi, cu cât 
înaintam în vârstă, cu atât le împingeam mai departe. 

Când am devenit adolescentă, ascunsesem atât de mult 
din mine însămi, încât eram ca o bombă cu ceas care 
aştepta să explodeze în faţa oricui îi apărea în cale. O dată 
cu aceste aşa-numite defecte, am împins adânc şi toate 
opusurile lor pozitive. Nu puteam trăi niciodată experienţa 
de a fi frumoasă, deoarece îmi petreceam atât de mult timp 
încercând să-mi ascund urâţenia. Nu mă puteam simţi 
niciodată bine când eram generoasă, deoarece aceasta era 
doar o mască ce-mi acoperea lăcomia. Minţeam în privinţa 
lui cine sunt şi mă minţeam în privinţa a ceea ce eram 
capabilă să realizez. Am pierdut accesul la tot ce însemna 
cine sunt eu. 

Din cauza faptului că mă străduiam atât de tare să închid 
totul în mine, nu aveam răbdare cu alţii care îşi scoteau la 
lumină imperfecţiunea. Am devenit intolerantă şi am 
început să judec. Din punctul meu de vedere, nimeni nu era 
suficient de bun, lumea era un loc groaznic şi toţi cei care 
se aflau acolo erau în pericol. Credeam că problemele mele 
m-au  copleşit, deoarece m-am născut într-o familie 
nepotrivită, aveam prieteni nepotriviţi, aveam o faţă 
nepotrivită, un trup nepotrivit, trăiam într-un oraş nepotrivit 
şi mergeam la o şcoală nepotrivită. În adâncul inimii mele, 
credeam cu adevărat că aceste circumstanţe exterioare 
erau cauza singurătăţii, a mâniei şi nemulțumirii mele. Mă 
gândeam: „O, dacă m-aş fi născut bogată - aşa cum merit 
de fapt - dacă aş fi locuit în Europa şi m-aş fi dus la o şcoală 
de elită! Dacă aş avea îmbrăcăminte scumpă şi un cont în 
bancă, lumea mea ar fi minunată. Toate necazurile ar 
dispărea”. 

Căzusem în capcana atât de familiară a lui „dacă”. Dacă 
lucrurile ar sta aşa, totul ar fi în regulă. Eu aş fi în regulă. 
Această amăgire n-a durat mult. Când imaginaţia a încetat 


să o mai ia razna, m-am confruntat cu cel mai groaznic 
coşmar. Am descoperit că tot ce eram... era eu: 
slăbănoagă, imperfectă, din clasa de mijloc, furioasă şi 
egoistă. Mi-au trebuit şaptesprezece ani ca să mă împac cu 
tot ceea ce sunt - cea foarte inteligentă şi cea frumoasă, 
cea imperfectă şi cea plină de defecte. Şi, până în ziua de 
astăzi, încă mai am de lucru. 

Motivul pentru care trebuie să lucrăm asupra umbrei este 
să devenim întregi. Să sfârşim suferinţa. Să încetăm de a 
ne mai ascunde pe noi înşine, de noi înşine. În momentul în 
care facem asta, putem înceta de a ne mai ascunde de 
restul lumii. Societatea noastră nutreşte iluzia că toate 
recompensele se duc către oamenii care sunt perfecţi. Dar 
mulţi dintre noi descoperă că a încerca să fii perfect este un 
lucru costisitor. Consecințele emulării „persoanei perfecte” 
ne pot distruge fizic, mental, emoţional şi spiritual. Am 
lucrat cu atât de mulţi oameni buni care suferă de diverse 
boli... dependenţă, depresie, insomnie şi relații 
disfuncţionale. Ei sunt oameni care nu se enervează 
niciodată, nu se pun niciodată pe ei înşişi pe primul loc, nu 
se roagă niciodată pentru ei. O parte din trupul lor e 
copleşit de cancer şi nu ştiu de ce. ingropate adânc în 
trupurile lor, înfundate departe în minţile lor, se află toate 
visele, mânia, tristeţea şi dorinţele. Au fost educați să se 
pună pe ultimul loc, pentru că aşa trebuie să facă un om 
bun. Cel mai greu lucru pentru ei este să se elibereze de 
această condiţionare, să descopere cine sunt ei cu 
adevărat. Dat fiind că ei merită propria lor dragoste, ei 
merită iertare şi compasiune şi, prin urmare, merită din plin 
să-şi exprime mânia şi egoismul. 

lnăuntrul nostru, noi avem fiecare trăsătură, împreună cu 
opusul ei polar; fiecare emoție umană şi fiecare impuls. 
Trebuie doar să scoatem la lumină, să ne asumăm şi să 
acceptăm cine suntem în întregimea lui, binele şi răul, 
întunericul şi lumina, puternicul şi slabul, cinstitul şi 
necinstitul. Dacă voi credeţi că sunteţi slabi, atunci trebuie 


să căutaţi opusul şi să vă găsiţi puterea. Dacă sunteţi 
conduşi de frică, trebuie să mergeţi înăuntrul vostru şi să vă 
găsiţi curajul. Dacă sunteţi o victimă, trebuie să-l găsiţi în 
voi pe cel care victimizează. Aveţi, prin naştere, dreptul de 
a fi întregi - de a avea totul. E nevoie doar de o modificare 
a percepţiei voastre, de o deschidere a inimii. Atunci când 
poţi să-i spui celui mai profund şi mai întunecat aspect din 
tine însuţi „eu sunt acesta”, atunci poţi ajunge la adevărata 
iluminare. Nu putem accepta lumina pe deplin, până când 
nu acceptăm pe deplin întunericul. Am auzit că se spune că 
a lucra asupra umbra este calea luptătorului condus de 
către inimă. Ea ne duce spre un loc nou din conştiinţa 
noastră, unde trebuie să ne deschidem inimile către tot 
ceea ce înseamnă noi înşine şi către întreaga omenire. 

Într-un seminar recent, o femeie s-a ridicat plângând. 
Numele ei era Audrey. Se afla într-o suferinţă cumplită. 
Recunoştea că avea gânduri groaznice şi îi era ruşine şi 
jenă să ni le împărtăşească, deoarece, în felul acesta, noi 
puteam afla că era o persoană cu adevărat rea. După o 
discuţie lungă, a mărturisit, în cele din urmă, că îşi ura fiica. 
Era atât de necăjită, încât de-abia auzeam ce spunea. A 
repetat încet, iarăşi şi iarăşi: „Imi urăsc fiica”. Toată lumea 
din cameră se uita la ea, unii cu compasiune, alţii cu 
groază. 

Am lucrat un timp cu Audrey, explicându-i că, dacă ceea 
ce simţea era ură, atunci totul era în regulă. Trebuia să 
accepte ura pe care o simţea faţă de fiica ei. Am întrebat 
câţi oameni din sală aveau copii. Aproape toată lumea a 
ridicat mâna. Le-am cerut să închidă ochii şi să încerce să-şi 
amintească un moment în care era posibil să fi simţit ură 
pentru copiii lor. Toată lumea a descoperit cel puţin un 
astfel de moment. Apoi, i-am făcut să-şi imagineze ce dar le 
putea da această ură. Unii au spus sănătate, alţii au spus 
dragoste şi alţii au spus eliberarea emoţiei. Toţi au văzut că 
nu aveau control asupra emoţiei însăşi. Simţeau ură, chiar 
şi atunci când nu voiau să o simtă. 


Faptul că nu era singură a ajutat-o pe Audrey să-şi dea 
voie să simtă ură, fără să se judece. l-am explicat că avem 
cu toţii nevoie să urâm, pentru a cunoaşte dragostea şi că 
ura are putere numai atunci când este inhibată sau negată. 
Am întrebat-o pe Audrey ce s-ar întâmpla dacă şi-ar 
accepta sentimentele de ură şi ar aştepta să descopere 
darurile lor, în loc de a le inhiba. Era încă ruşinată şi stătea 
cu capul în jos, aşa că i-am spus o poveste. 

Într-o zi, doi gemeni au plecat cu bunicul lor într-o 
excursie. Au mers prin pădure, până când au ajuns la un 
grajd vechi. Când băieţii şi bunicul lor au intrat să vadă ce-i 
acolo, unul dintre băieţi a început imediat să se plângă: 
„Bunicule, hai să ieşim de aici. Grajdul ăsta miroase a 
balegă de cal”. Băiatul stătea lângă uşă, furios că avea 
balegă pe pantofii lui cei noi. Înainte ca bătrânul să 
răspundă, l-a văzut pe celălalt nepot alergând fericit prin 
boxele grajdului. „Ce cauţi?”, l-a întrebat el pe copil. „De ce 
eşti aşa de fericit?” Băiatul a privit în sus şi a spus: „Dacă e 
atâta balegă de cal aici, asta înseamnă că trebuie să fie şi 
un ponei pe undeva”. 

În cameră era linişte acum. Faţa lui Audrey strălucea. 
Începea să vadă darul oferit de ura ei - poneiul - din acest 
aspect legat de ea însăşi. Această modificare de percepţie i- 
a permis eliberarea energiei negative pe care o purta în ea 
de ani de zile. Audrey a înţeles că sentimentele ei de ură 
erau un mecanism de apărare, care o protejau de 
respingerea celor pe care-i iubea. Chiar dacă această ură îi 
provocase o suferinţă teribilă, ea fusese catalizatorul pentru 
călătoria ei spirituală şi un impuls ca să-şi caute propriul 
adevăr lăuntric. 

Dar mai era încă aur de scos la iveală. La două săptămâni 
după curs, fiica lui Audrey i-a dat telefon. Audrey se simţea 
bine şi a riscat să-i spună fiicei ei despre sentimentele pe 
care le-a avut în ultimii doi ani. Audrey i-a explicat cum - în 
timpul cursului - şi-a acceptat sentimentele de ură şi, când 
a terminat de vorbit, fiica ei a început să plângă. A plâns 


încontinuu, eliberându-se de anii de durere şi gol sufletesc 
şi exprimându-şi toată ura pe care şi ea o simţise faţă de 
mama ei. Când totul s-a încheiat, i-a cerut mamei să vină să 
ia masa împreună. Şezând la masă, una în faţa celeilalte, 
au putut să simtă acea legătură specială care există între o 
mamă şi o fiică şi au jurat ca, de atunci înainte, să-şi 
exprime toate emoţiile, astfel încât nimic să nu le mai 
despartă vreodată. 

Dacă Audrey n-ar fi fost suficient de curajoasă ca să-şi 
exprime ura, această vindecare n-ar fi fost posibilă. Și 
mama şi fiica aveau atât de multe emoţii inhibate, încât 
explodau, ori de câte ori se aflau în aceeaşi cameră. Ura 
trebuia să fie exprimată şi acceptată, astfel încât darul ei să 
poată fi scos la lumină. Darul urii lui Audrey a fost 
dragostea. Ea i-a dat o relaţie nouă, frumoasă, cinstită cu 
fiica ei. 

Orice aspect legat de noi înşine are un dar. Fiecare emoție 
şi fiecare trăsătură pe care o avem ne ajută, arătându-ne 
drumul spre iluminare, înspre unime. Cu toţii avem o 
umbră, care este o parte din realitatea noastră totală. 
Umbra noastră este aici ca să sublinieze locul în care 
suntem incompleţi. Este aici pentru ca să ne înveţe 
dragostea, compasiunea şi iertarea - nu doar pentru ceilalţi, 
ci şi pentru noi înşine. Atunci când umbra este acceptată, 
ea ne poate vindeca. Nu doar „întunericul” nostru negat 
este cel care îşi găseşte locul în străfundurile umbrei 
noastre. Acolo este o „umbră luminoasă”, un loc unde ne- 
am înmormântat puterea, competenţa şi autenticitatea. 
Părţile întunecate ale psihicului nostru sunt întunecate, 
numai atunci când sunt înăbuşite şi ascunse. Când le 
aducem la lumina conştiinţei noastre şi le descoperim 
darurile secrete, ele ne transformă. Atunci suntem liberi. 

Am văzut acest lucru în mod clar la unul dintre cursurile 
mele, în cazul unei femei dure, zdravene, care mesteca 
chewing-gum şi care părea a avea o înjurătură tatuată pe 
frunte. Pam punea totul la îndoială, dar afirma sus şi tare că 


nu avea nici o problemă în a-şi asuma partea ei întunecată. 
Şi avea dreptate: partea ei întunecată era zona ei de 
confort. Nu-i păsa dacă îi spuneai că este furioasă sau că 
este o scârbă. Pam le considera pe amândouă ca fiind 
complimente. Prin urmare, când i-am spus că era o 
„blânduţă”, ea s-a uitat la mine cu dezgust şi cu totală 
neîncredere. „Eu? Blânduţă? Niciodată!” Era complet 
incapabilă să se vadă pe ea însăşi ca fiind moale, dulce sau 
feminină. Am lăsat-o în pace, fiind convinsă că exerciţiile de 
la sfârşitul săptămânii îi vor arăta calea. In ziua următoare, 
după o meditaţie de purificare, le-am cerut câtorva 
persoane să vină în mijlocul grupului ca să fie îmbrăţişate 
de către noi toţi. Nu mai făcusem acest lucru înainte, dar 
era foarte clar că Pam şi alţi câţiva erau înţepeniţi şi aveau 
nevoie de dragoste. Când ne-am pus braţele în jurul ei, Pam 
a cedat, plângând sfâşietor şi chemându-şi mama. Timp de 
mai mult de o oră, un grup de aproximativ zece oameni au 
stat şi au mângâiat-o, în timp ce ea lăsa să iasă afară ani 
de durere, singurătate şi tristeţe. 

Deşi părea că lacrimile ei nu se vor sfârşi niciodată, în cele 
din urmă Pam a cedat şi ne-a dat voie să o iubim fără 
condiţii. Mai târziu, am descoperit că Pam fusese 
abandonată când era copil mic şi că nu şi-a cunoscut 
niciodată mama şi nici nu avea vreo poză de când era copil. 
De fapt, angajase un detectiv care încerca de câţiva ani să-i 
găsească mama. În ultima zi a cursului, Pam şi-a acceptat 
calităţile ei de blândeţe şi amabilitate. Toată lumea se 
minuna în permanenţă de transformarea ei. O săptămână 
mai târziu, Pam a primit veşti de la detectiv şi a căpătat 
prima ei poză de copil. După două săptămâni, detectivul i-a 
găsit mama şi Pam a vorbit cu ea pentru prima dată. O dată 
acceptată, umbra poate fi vindecată. Când este vindecată, 
ea devine dragoste. 

Dacă aurul se află în întuneric, atunci cea mai mare parte 
dintre noi l-am căutat unde nu trebuia. După cum spune 
adesea Deepak Chopra: „În interiorul fiecărei fiinţe umane 


există zei şi zeițe în stare de embrioni, care au o singură 
dorinţă. Ei vor să se nască”. Noi tânjim să vedem cum 
încolţesc seminţele divinității noastre, dar am uitat că 
fiecare sămânță are nevoie de teren fertil în care să 
crească. Locul întunecat, pământean, esenţial din interiorul 
nostru este umbra noastră. Este un câmp care are nevoie 
de acceptare, dragoste şi cultivare, înainte ca florile care 
suntem noi înşine să poată înflori. 

EXERCIŢII 

Când faceţi aceste exerciţii, este important să fiţi într-o 
anumită stare de spirit. Toate răspunsurile de care aveţi 
nevoie se află înăuntrul vostru, dar trebuie să deveniți 
destul de liniştiţi şi tăcuţi pentru a le auzi. Acordaţi-vă 
suficient timp şi asiguraţi-vă că aţi închis telefonul şi că v- 
aţi dedicat complet acestui proces. Vă recomand să vă 
rezervaţi cel puţin o oră pentru a face aceste exerciţii. 
Imbrăcaţi-vă confortabil şi aşezaţi-vă în locul preferat. S-ar 
putea să doriţi să aprindeţi nişte lumânări şi să puneţi o 
muzică blândă, pentru a vă crea o atmosferă atrăgătoare. 
Alături, ţineţi un jurnal şi un creion cu care vă place să 
scrieţi. Poate vreţi să luaţi un casetofon şi să înregistraţi 
etapele care urmează, astfel încât să nu trebuiască să 
deschideţi mereu ochii pentru a citi ce aveţi de făcut. 

Când sunteţi gata, închideţi ochii şi respiraţi încet şi adânc 
de cinci ori. Inspiraţi numărând până la cinci, reţineţi 
respiraţia cât timp numărați până la cinci şi apoi expiraţi 
încet pe gură. Folosiţi respiraţia pentru a vă relaxa întregul 
trup. Concentraţi-vă în continuare atenţia asupra respirației. 
Acesta este unul dintre cele mai bune moduri de a vă linişti 
mintea. 

Acum, cu ochii închişi, imaginaţi-vă că intraţi într-un 
ascensor şi închideţi uşa. Apăsaţi pe unul dintre butoane şi 
coborâţi şapte etaje. Imaginaţi-vă că intraţi adânc în 
conştiinţa voastră. Când uşa se deschide, vedeţi o grădină 
sacră şi frumoasă. Incercaţi să vizualizaţi cu claritate tot 
ceea ce este acolo. Observaţi copacii, florile, păsările. Ce 


culoare are cerul? Este de un albastru strălucitor şi limpede, 
sau este acoperit de nori? Simţiţi temperatura din aer şi 
vântul care vă mângâie obrajii. Cum sunteţi îmbrăcaţi? 
Purtaţi o îmbrăcăminte pe care o iubiţi? Imaginaţi-vă în 
forma voastră cea mai bună, arătând deosebit de atrăgător. 
Scoateţi-vă pantofii şi simţiţi pământul de sub picioare. E 
acoperit cu iarbă sau cu nisip? E uscat sau umed? Vedeţi o 
cărare făcută din pietriş sau marmură? Există cascade, sau 
statui? Există animale? Staţi un minut ca să priviţi în jur în 
toate direcţiile şi să observați ce altceva se mai află în 
grădina voastră. 

Când aţi terminat de a vă crea grădina, creaţi-vă un loc 
sacru de meditaţie, unde puteţi veni ca să găsiţi toate 
răspunsurile pe care le-aţi dorit vreodată. Petreceţi un 
minut explorând locul vostru sacru interior şi faceţi 
legământ că-l veţi vizita adesea. Întoarceţi-vă atenţia înspre 
respiraţie şi respiraţi iarăşi, încet şi adânc de încă cinci ori. 
Aduceţi-vă într-o stare încă şi mai profundă de conştienţă 
relaxată. 

Acum, puneţi-vă următoarea serie de întrebări şi aşteptaţi 
să vă auziţi vocea interioară. După fiecare întrebare, 
deschideţi o clipă ochii şi scrieţi răspunsurile în jurnal. Cel 
mai bun mod de a face aceasta este prin a scrie, repede, 
absolut orice vă vine în minte. Nu există răspunsuri corecte 
sau greşite. Nu vă faceţi griji în privinţa a ceea ce scrieţi; 
daţi-vă voie să simţiţi şi să exprimaţi orice simte nevoia să 
iasă în decursul acestui proces. După ce aţi răspuns la 
prima întrebare, închideţi ochii, întoarceţi-vă în grădina 
voastră şi aşezaţi-vă în locul vostru de meditaţie. Mai 
respiraţi încă de două ori, profund şi încet, înainte de a vă 
pune a doua întrebare - şi aşa mai departe. Nu vă grăbiţi. 

1. De ce anume îmi este cel mai teamă? 

2. Ce aspecte din viaţa mea trebuie să fie transformate? 

3. Ce vreau să realizez prin citirea acestei cărţi? 

4. De ce anume din mine însumi îmi este cel mai teamă ca 
nu cumva să fie aflat de altcineva? 


5. Ce anume îmi este cel mai teamă că voi afla despre 
mine însumi? 

6. Care este cea mai mare minciună pe care mi-am spus-o 
mie însumi vreodată? 

7. Care este cea mai mare minciună pe care am spus-o 
vreodată altcuiva? 

8. Ce-ar putea să mă oprească de la a acţiona aşa cum 
este necesar pentru a-mi transforma viaţa? 

Când aţi terminat exerciţiul, acordaţi-vă timp pentru a 
scrie în jurnal şi a exprima pe hârtie orice altceva care 
trebuie să iasă la suprafaţă. Apoi, staţi o clipă şi 
recunoaşteţi curajul şi truda pe care le-aţi folosit în acest 
exerciţiu - şi mergeţi mai departe la capitolul următor. 

Capitolul 3 

Lumea este înăuntrul nostru 

„Nu noi suntem în lume, ci lumea este înăuntrul nostru”. 
Prima dată când am auzit acest lucru am fost uluită. Cum 
se poate ca lumea să fie înăuntrul meu? Cum se poate, ca 
tu, o altă fiinţă umană, să poţi trăi înăuntrul meu? Mi-a 
trebuit foarte mult timp ca să înţeleg că ceea ce se află cu 
adevărat înăuntrul meu este amprenta întregii omeniri - 
miile de calităţi şi caracteristici care constituie o fiinţă 
umană. Modelul holografic al universului ne învaţă că 
fiecare dintre noi este un microcosmos al macrocosmosului. 
Fiecare dintre noi conţine toată cunoaşterea întregului 
univers. Dacă tai în bucățele mici holograma de pe cartea 
ta de credit sau de pe carnetul de conducere şi dirijezi o 
rază laser pe una dintre bucățele, vei vedea întreaga 
imagine. In acelaşi mod, dacă examinezi o singură fiinţă 
umană, vei găsi holograma universului. Amprenta 
universală se află în ADN-ul nostru. 

Dr. David Simon, directorul medical al Centrului Chopra 
pentru Bună Stare şi autor al cărţii Înţelepciunea vindecării 
explică acest lucru în felul următor: „O hologramă este o 
imagine tridimensională ce provine dintr-un film 
bidimensional. Trăsătura unică a hologramei este că 


întreaga imagine tridimensională poate fi creată din orice 
bucată de film. Intregul este conţinut în fiecare bucăţică; de 
aceea se numeşte hologramă. Tot aşa, fiecare aspect al 
universului este conţinut înăuntrul fiecăruia dintre noi. 
Forţele care conţin materia din întregul cosmos se găsesc în 
fiecare atom al trupului. Fiecare fir din ADN-ul meu duce în 
el întreaga istorie de evoluţie a vieţii. Mintea mea conţine 
potenţialul fiecărui gând care a fost sau va fi exprimat 
vreodată. Inţelegerea acestei realităţi este cheia care 
deschide uşa vieţii - intrarea spre libertate nelimitată. A trăi 
experienţa acestei realități este baza adevăratei 
înţelepciuni”. Când înţelegeţi că voi conţineţi tot ceea ce 
vedeţi în ceilalţi, întreaga voastră lume se modifică. Scopul 
nostru în această carte este să găsim şi să acceptăm tot 
ceea ce iubim şi tot ceea ce urâm în alţi oameni. Când 
recuperăm aceste aspecte neasumate din noi înşine, 
deschidem uşa înspre universul interior. Când cădem la 
pace cu noi înşine, în mod spontan cădem la pace cu lumea 
întreagă. 

O dată ce acceptăm faptul că fiecare dintre noi întrupează 
toate trăsăturile din univers, putem înceta de a mai 
pretinde că noi nu suntem totul. Cei mai mulţi dintre noi am 
fost învăţaţi că suntem diferiţi de alţi oameni. Unii dintre noi 
ne considerăm a fi mai buni decât alţii şi mulţi dintre noi 
credem că nu suntem cum trebuie. Vieţile noastre sunt 
modelate în funcţie de aceste judecăţi de valoare. Aceste 
judecăţi sunt cele care ne fac să spunem „Eu nu sunt ca 
tine”. Dacă eşti alb, s-ar putea să crezi că eşti diferit de 
negri. Dacă eşti negru, s-ar putea să crezi că eşti diferit de 
un asiatic sau un hispanic. Evreii cred că sunt diferiţi de 
catolici, iar conservatorii de dreapta cred că sunt diferiţi de 
liberalii din aripa stângă. Fiecare dintre culturile şi 
civilizațiile noastre ne-a învăţat să credem că suntem 
fundamental diferiţi de ceilalţi. Adoptăm, de asemenea, 
prejudecăţi de la familii şi prieteni. „Eşti diferit, deoarece 
eşti gras şi eu sunt slab. Eu sunt deştept şi tu eşti prost. Eu 


sunt timid şi tu eşti curajos. Eu sunt paşnic şi tu eşti 
agresiv. Eu vorbesc tare şi tu vorbeşti încet.” Aceste 
convingeri menţin iluzia că noi suntem separați. Ele creează 
atât bariere interne, cât şi externe care ne împiedică să ne 
acceptăm totalitatea fiinţei noastre. Ele continuă să ne facă 
să arătăm cu degetul spre ceilalţi. 

Cheia este să înţelegem că nu există nimic din ceea ce 
putem vedea sau percepe - şi care noi să nu fim. Dacă nu 
am avea o anumită calitate, nu am putea-o recunoaşte în 
altul. Dacă eşti inspirat de curajul altuia, aceasta este o 
reflectare a curajului care se află în tine. Dacă tu crezi că 
cineva este egoist, poţi să fii sigur că şi tu eşti în stare să 
dai dovadă de acelaşi egoism. Deşi aceste trăsături nu sunt 
exprimate tot timpul, fiecare dintre noi are capacitatea de a 
manifesta orice trăsătură pe care o vede. Dat fiind că că 
suntem o parte din lumea holografică, noi suntem tot ceea 
ce vedem, tot ceea ce judecăm, tot ceea ce admirăm. 
Indiferent de culoarea pielii, de greutate sau de preferinţele 
religioase, noi avem cu toţii aceleaşi trăsături caracteristice 
universale. 

În această privinţă esenţială, toate fiinţele umane sunt la 
fel. 

Renumitul medic Ayurvedic”, dr. Vasant Lad, spune: „În 
interiorul fiecărei picături este oceanul şi în interiorul 
fiecărei celule este inteligenţa întregului trup”. Atunci când 
cuprindem imensitatea acestei afirmaţii, putem începe să 
vedem amploarea lui cine suntem. Bărbaţii şi femeile sunt 
creaţi egali, prin aceea că ei împărtăşesc aceeaşi gamă 
completă de trăsături umane. Cu toţii avem putere, forţă, 
creativitate şi compasiune. Cu toţii avem lăcomie, 
senzualitate, mânie şi slăbiciune. Nu există trăsătură, 
calitate sau aspect pe care noi să nu le avem. Avem din plin 


7 Ayurveda este cel mai vechi sistem de vindecare din lume, care 
expune în mod clar şi concis legile fundamentale şi principiile care 
guvernează viaţa pe pământ. A înţelege Ayurveda înseamnă a înţelege 
forţele care ne cauzează îmbolnăvirea. N.T. 


lumină divină, dragoste şi strălucire şi avem din plin - în 
egală măsură - egoism, ascunzişuri şi ostilitate. Suntem 
făcuţi ca să conţinem întreaga lume înăuntrul nostru; o 
parte din sarcina de a fi pe deplin uman este de a găsi 
dragoste şi compasiune pentru fiecare aspect din noi înşine. 
Aşa cum este mintea umană, tot aşa este şi mintea 
cosmică. Majoritatea dintre noi trăim cu o viziune îngustă a 
ceea ce înseamnă a fi uman. Atunci când permitem 
caracteristicilor noastre umane să accepte universalitatea 
noastră, putem deveni cu uşurinţă tot ceea ce dorim. 

In cartea Dragoste şi deşteptare John Welwood foloseşte 
analogia cu un castel pentru a descrie lumea dinăuntrul 
nostru. Imaginaţi-vă că sunteţi un castel minunat, cu 
coridoare lungi şi mii de camere. Fiecare cameră din castel 
este perfectă şi are un dar special. Fiecare cameră 
reprezintă un aspect diferit al vostru şi este o parte 
integrantă a întregului castel perfect. Când aţi fost copii, aţi 
explorat fiecare centimetru din castelul vostru, fără ruşine 
şi fără a judeca. Fără frică, aţi scotocit în fiecare cameră, 
căutând pietrele preţioase şi misterul ei. Aţi acceptat cu 
dragoste fiecare cameră, fie ea o încăpere oarecare, 
dormitor, baie sau pivniţă. Absolut fiecare încăpere era un 
unicat. Castelul vostru era plin de lumină, dragoste şi 
minune. Apoi, într-o zi, cineva a venit la castel şi v-a spus că 
una dintre camere era imperfectă, că, fără îndoială, ea nu 
aparţinea castelului vostru. V-a sugerat că, dacă doreaţi să 
aveţi un castel perfect, trebuia să încuiaţi uşa de la acea 
cameră. Intrucât doreaţi dragoste şi acceptare, v-aţi grăbit 
să o încuiaţi. 

O dată cu trecerea timpului, au venit din ce în ce mai mulţi 
oameni la castelul vostru. Cu toţii şi-au spus părerile despre 
camere, despre care le plăceau şi care nu le plăceau. 
Incetul cu încetul, aţi închis uşă după uşă. Minunatele 
voastre încăperi au fost închise, li s-a luat lumina, au fost 
lăsate în întuneric. A început un ciclu. 


De atunci încoace, din diferite motive, aţi închis din ce în 
ce mai multe uşi. Aţi închis uşi, deoarece vă era teamă, sau 
deoarece credeaţi că acele camere erau prea îndrăzneţe. 
Aţi închis uşi la camerele care erau prea conservatoare. Aţi 
închis uşi, deoarece alte castele pe care le-aţi văzut nu 
aveau o cameră ca a voastră. Aţi închis uşi, deoarece 
conducătorii voştri religioşi v-au spus să staţi departe de 
anumite încăperi. Aţi închis orice uşă care nu se potrivea 
standardelor societăţii sau propriului vostru ideal. 

S-a dus vremea când castelul vostru părea nesfârşit şi 
viitorul părea extraordinar şi luminos. Nu vă mai gândeaţi la 
fiecare încăpere cu aceeaşi dragoste şi admiraţie. Acum, 
doreaţi să dispară camerele de care eraţi odată mândri. 
Incercaţi să găsiţi o modalitate de a scăpa de aceste 
încăperi, dar ele făceau parte din structura castelului. După 
ce aţi închis uşa la oricare încăpere care nu vă plăcea, o 
dată cu trecerea timpului aţi uitat complet că ea există. La 
început nu v-aţi dat seama ce faceţi. Devenise un obicei. Pe 
măsură ce fiecare exprima mesaje diferite despre cum ar 
trebui să arate un castel magnific, v-a fost mult mai uşor 
să-i ascultați pe ei, decât să aveţi încredere în vocea 
voastră interioară - cea care iubea întregul castel. Faptul că 
aţi închis acele camere v-a făcut să vă simţiţi cu adevărat în 
siguranţă, în curând, v-aţi trezit că locuiţi doar în câteva 
încăperi mici. Aţi învăţat cum să vă Încuiați viaţa şi să vă 
simţiţi bine făcând acest lucru. Mulţi dintre noi am încuiat 
atât de multe camere, încât am uitat că am fost odată un 
castel. Am început să credem că nu suntem decât o căsuţă 
mică cu două camere, care are nevoie de reparaţii. 

Acum, imaginaţi-vă castelul ca un loc care găzduieşte tot 
ceea ce sunteţi - binele şi răul - şi că fiecare aspect care 
există pe planetă, există înăuntrul vostru. Una dintre 
camere este dragoste, alta curaj, una este eleganţă şi alta 
este grație. Numărul camerelor este fără sfârşit. 
Creativitate, feminitate, cinste, integritate, sănătate, 
agresivitate, sex, putere, timiditate, ură, lăcomie, 


frigiditate, lene, aroganță, boală şi răutate sunt încăperi din 
castelul vostru. Fiecare încăpere este o parte esenţială a 
structurii şi fiecare cameră are un opus undeva, în castelul 
vostru. Din fericire, nu suntem niciodată mulţumiţi cu a fi 
mai puţin decât ceea ce suntem capabili să fim. 
Nemulțumirea noastră în ceea ce ne priveşte este un motiv 
pentru a căuta camerele pierdute ale castelului nostru. 
Putem găsi cheia înspre unicitatea noastră, numai atunci 
când deschidem toate încăperile din castel. 

Castelul este o metaforă care ne ajută să înţelegem 
amploarea lui cine suntem. Fiecare dintre noi posedă acest 
loc sacru înăuntrul său. Accesul acolo este uşor, dacă 
suntem gata şi dornici să vedem totalitatea lui cine suntem. 
Cea mai mare parte dintre noi suntem înspăimântați de 
ceea ce vom găsi în spatele uşilor acestor încăperi. Aşa că, 
în loc de a porni într-o aventură ca să ne găsim sinele 
nostru ascuns - plini de energie şi uimire - continuăm să 
pretindem că încăperile nu există. Ciclul continuă. Dar dacă 
doriţi cu adevărat să schimbaţi direcţia vieţii voastre, 
trebuie să intraţi în castel şi să deschideţi cu încetul absolut 
fiecare uşă. Trebuie să vă exploraţi universul interior şi să 
luaţi înapoi tot ceea ce nu v-aţi asumat. Nu vă puteţi 
aprecia măreţia şi nu vă puteţi bucura de totalitatea şi 
unicitatea vieţii voastre, decât în prezenţa sinelui vostru 
întreg. 

Când am început căutarea lumii dinăuntrul meu, am crezut 
că era o sarcină imposibilă. Credeam că lumea era în 
dezordine - şi nu eu. Ziceam: eu nu sunt o criminală, eu nu 
sunt un boschetar. Nu doream cu adevărat să descopăr că 
posedam toate trăsăturile caracteristice ale lumii. Atât cât 
putem să-mi dau seama, eu nu semănăm deloc cu oamenii 
pe care-i judecam sau îi nedreptăţeam. Scopul meu a 
devenit acela de a vedea cum putea exista lumea 
dinăuntrul meu. De fiecare dată când vedeam pe cineva 
sau ceva care nu-mi plăcea, începeam să-mi spun „eu sunt 
la fel cu ei, ei sunt înăuntrul meu”. Prima lună am fost 


dezamăgită, deoarece nu puteam găsi în mine însămi nimic 
din acele lucruri „rele”. 

Apoi, într-o zi, în timp ce mergeam cu trenul, totul s-a 
schimbat. O femeie din compartiment ţipa la copilul ei. Îmi 
spuneam tot timpul că eu nu m-aş purta cu copilul meu în 
felul acesta şi cât de groaznică era acea femeie pentru că-şi 
certa copilul în public. Atunci, o mică voce din cap mi-a 
spus: „Dacă copilul tău şi-ar fi vărsat cacao cu lapte pe 
costumaşul alb de mătase, şi tu ai fi făcut o criză”. Dintr-o 
dată, piesele din puzzle s-au aşezat cum trebuie. 
Bineînţeles că eram în stare să mă enervez pe un copil. Nu 
voiam să admit acest lucru în sinea mea, aşa că - atunci 
când am văzut pe altcineva făcând o criză de furie - am 
început să judec, în loc să manifest empatie. Faptul acesta 
m-a făcut să nu-mi mai îndrept atenţia asupra mea. Mi-am 
dat seama că, înăuntrul meu, se afla caracteristica dovedită 
de fiecare persoană - şi nu persoana însăşi. Eu nu sunt 
femeia furioasă din tren, dar într-adevăr am nerăbdarea şi 
intoleranţa pe care ea le-a manifestat în acel moment. 

Ceea ce am descoperit a fost potenţialul meu de a acţiona 
la fel cu oamenii pe care îi judecasem cel mai aspru. Mi-a 
devenit clar faptul că trebuia să fiu foarte atentă la 
trăsăturile care mă deranjau cel mai mult la alţii. Am 
început să le recunosc ca pe nişte încăperi pe care le 
încuiasem. A trebuit să admit şi faptul că şi eu aş fi putut 
urla la copilul meu, dacă aş fi avut o zi proastă. Apoi, m-am 
uitat la un boschetar şi m-am întrebat: „Dacă n-aş avea nici 
familie, nici şcoală şi mi-aş fi pierdut serviciul, n-ar fi oare 
cu putinţă să ajung şi eu boschetar?” Răspunsul a fost, da. 
In cazul în care circumstanţele vieţii mele s-ar schimba, îmi 
este uşor să-mi dau seama că aş putea face sau aş putea fi 
orice altceva. 

Am încercat să fiu orice gen de persoană: fericită, tristă, 
furioasă, lacomă şi geloasă. Oamenii graşi mă deranjau în 
mod special. Tata fusese întotdeauna un tip masiv şi era şi 
el inclus în prejudecățile mele. Dintr-o dată l-am privit cu 


alţi ochi. Eu mă născusem cu oase subţiri şi cu un 
metabolism rapid. Mi-am dat seama că, dacă metabolismul 
meu s-ar schimba şi aş continua să mănânc porcăriile pe 
care le înghiţeam, şi eu aş deveni grasă. Erau totuşi câteva 
situaţii în care aveam probleme. Nu mă puteam imagina 
niciodată ca fiind criminal sau violator. Cum aş putea omori 
cu sânge rece pe cineva? Imi era uşor să-mi imaginez că aş 
omori pe cineva care ar vrea să-mi facă rău mie sau familiei 
mele, dar nu când era vorba despre acele crime brutale şi 
fără sens. Mi-am dat seama că acum nu aveam nici o 
dorinţă de a omori, dar, dacă aş fi fost închisă într-o cămară 
timp de paisprezece ani şi bătută în fiecare zi, oare nu aş fi 
fost în stare să omor cu sânge rece? Răspunsul era, da. 
Aceasta nu făcea din omor ceva de acceptat, dar îmi 
permitea să văd că puteam accepta cu adevărat 
posibilitatea de a fi absolut oricine. 

De atunci încoace, când mi-era greu să-mi imaginez că pot 
să fiu orice, ştiam ce să fac. De exemplu, încă nu-mi 
puteam da seama cum aş putea fi vreodată pedofil. Asa că, 
mi-am pus întrebarea: ce fel de persoană ar putea face sex 
cu un copil. Un degenerat, o persoană căreia îi este frică, 
sau este pervertită, m-am gândit eu. Apoi m-am întrebat: 
„AŞ putea fi degenerată? Mi-ar putea fi frică? Aş putea fi 
pervertită?” Am încercat să-mi imaginez circumstanţele 
cele mai cumplite care mi s-ar fi putut întâmpla când eram 
copil şi mi-am dat seama că - dacă aş fi fost chinuită şi 
violată atunci şi aş fi trăit fără dragoste - aş fi crescut cu 
totul altfel. Intr-o asemenea situaţie, n-aş putea, în nici un 
caz, să prezic ce anume aş fi sau nu aş fi capabilă să fac. Să 
nu judecaţi nici un om, înainte de a intra în pielea lui. Chiar 
dacă îmi era foarte greu să-mi însuşesc unele dintre aceste 
trăsături de caracter, trebuia să accept posibilitatea că în 
mine trăia un demon. Uneori, problema care se pune nu 
este dacă ai o anumită trăsătură într-un anumit moment, ci 
dacă ai putea-o manifesta în circumstanţe diferite. 


Am încercat cu tot felul de persoane care mă dezgustau 
sau Îmi provocau repulsie. Imi era mai greu să le accept pe 
unele decât pe altele, în anumite cazuri dura mai mult timp, 
dar, în cele din urmă, au fost puţine lucruri pe care nu mile 
puteam asuma. Cu timpul, vocea mea interioară, care de-a 
lungul vieţii judeca totul şi toate, s-a liniştit. Toată viaţa am 
visat să am linişte în minte şi acum vedeam cum apare 
această posibilitate. Mi-am dat seama că judecam oamenii 
numai atunci când ei dovedeau o caracteristică pe care nu 
o puteam accepta în mine însămi. Dacă cineva făcea pe 
nebunul, nu-l mai judecam, deoarece ştiam că şi eu făceam 
pe nebuna. Numai atunci când eram absolut convinsă că nu 
aş fi fost capabilă de un anumit comportament, mă 
supăram şi arătam cu degetul spre cealaltă persoană. Ţineţi 
mâna întinsă drept în faţa voastră şi arătaţi cu degetul spre 
cineva. Observati că aveţi un deget îndreptat spre acea 
persoană şi trei degete care se îndreaptă spre voi înşivă. 
Acest lucru vă poate folosi ca să vă aducă aminte că - 
atunci când îi acuzăm pe alţii - nu facem altceva decât să 
negăm un aspect din noi înşine. 

Procesul de a ascunde şi de a nega părţi din mine însămi a 
început să pară aproape comic, din momentul în care mi- 
am dat seamă de cât de multă energie foloseam pentru ca 
să nu fiu un anumit gen de persoană. Dacă nu te vezi pe 
tine însuţi ca pe un microcosmos al întregului univers, vei 
continua să-ţi trăieşti viaţa ca individ separat. Vei căuta 
răspunsuri şi îndrumări în afară, în loc de înăuntru şi vei 
emite judecăţi despre ceea ce este bun şi ceea ce este rău. 
Vei menţine iluzia că, tu şi cu mine, nu suntem legaţi cu 
adevărat. Vei sta în spatele măştii tale, pentru ca să te simţi 
în siguranţă. Dar dacă accepţi totalitatea universului 
dinăuntrul tău, accepţi totalitatea rasei umane. 

De curând, am fost în Colorado ca să conduc un seminar 
pentru un cuplu, Mike şi Marilyn, şi pentru compania lor de 
marketing. Când am ajuns la ei acasă, am ieşit să luăm o 
masă rapidă împreună cu copiii lor, ca să discutăm despre 


relaxare emoţională. La prânz, am avut o discuţie minunată 
despre cum să trăieşti într-o lume în care cu toţii 
recunoaştem că fiecare dintre noi are înăuntrul său o 
amprentă a întregului univers. Mike şi Marilyn erau deja 
familiarizați cu teoria holografică şi erau entuziasmați. Dar, 
când ne-am suit în maşină după prânz, Mike s-a întors către 
mine şi mi-a spus „Există câteva lucruri despre care ştiu că 
eu nu sunt”. N-am fost surprinsă; aceasta se întâmplă 
adesea după ce o persoană admite că este absolut orice. La 
urma urmei, mi s-a întâmplat şi mie. Aşa că l-am întrebat pe 
Mike: „Ce nu eşti?” Mike a răspuns: „Nu sunt idiot”. Am 
privit în oglinda retrovizoare prin care Mike se uita direct la 
mine şi i-am spus: „Dacă tu eşti absolut orice, atunci eşti şi 
idiot”. În maşină s-a lăsat o tăcere mormântală. Soţia şi 
copiii lui Mike se uitau la mine, necrezându-şi urechilor, îi 
spusesem lui Mike că era idiot. Apoi, Mike a început să-mi 
spună despre toţi idioţii pe care-i cunoştea şi că el nu era ca 
nici unul dintre aceştia. Se implica atât de tare emoţional 
când vorbea despre oamenii pe care-i descria, încât am 
ştiut că aceasta era o problemă foarte importantă pentru el. 
Am continuat drumul, în timp ce Mike îşi epuiza repertoriul 
de povestiri despre idioţi. În cele din urmă, l-am întrebat: 
„Ai făcut vreodată ceva ce ar putea face un idiot?” El s-a 
gândit la întrebare şi mi-a răspuns repede că da, dar a 
continuat, spunându-mi că nu puteam să compar ceea cea 
făcut el cu ceea ce făceau idioţii pe care-i cunoştea. Tipii 
ăia erau idioţi de-a binelea. l-am spus că psihicul nu poate 
face distincţia între un idiot mic şi un idiot mare - un idiot e 
un idiot. Datorită faptului că acest cuvânt, „idiot”, avea o 
încărcătură atât de mare pentru el, l-am întrebat pe Mike 
dacă nu credea că acesta ar putea fi un semnal care să-i 
comunice ceva. Cred că nu mai e nevoie să spun ce lungă a 
fost călătoria! 

l-am cerut lui Mike să ia măcar în consideraţie ideea mea 
că idioţenia era un aspect din el pe care îl respinsese la un 
moment dat şi că acuma avea ocazia să-l recupereze. Cum 


se putea ca el să fie absolut orice, dar să nu fie idiot? Şi, la 
urma urmei, ce era rău în a fi idiot? l-am întrebat pe soţia 
lui şi pe copii dacă vreunuia dintre ei le păsa dacă era numit 
idiot. Nici unul nu părea deranjat de cuvânt. l-am întrebat 
dacă au avut ceva experienţe neplăcute cu idioţi. Nici unul 
nu avusese. 

Când am ajuns la ei acasă, ne-am grăbit să ieşim din 
maşină. Afară erau 18 grade sub zero. Niciodată nu mai 
fusesem undeva unde era atât de frig, aşa că stăteam 
înţepenită, tremurând, aşteptând să se deschidă uşa din 
faţă. Au trecut câteva minute, timp în care Mike se scotocea 
prin buzunare şi apoi s-a repezit spre maşină. In cele din 
urmă, Mike s-a uitat la noi şi a spus: „Cred că am încuiat 
cheile în casă”. După o clipă de linişte, am întrebat: „Ce fel 
de persoană s-ar încuia afară pe o vreme de 18 grade sub 
zero?” Cu toţii am ţipat în acelaşi moment: „Un idiot!” Mike 
a râs şi, în cele din urmă, Marilyn şi-a găsit cheile ei şi am 
intrat în casă. Încă o dată universul m-a ajutat în lucrarea 
pe care o făceam. 

După ce ne-am încălzit, m-am aşezat alături de Mike ca să 
vedem dacă el putea să-şi dea seama când a fost 
momentul în care a hotărât să nu fie idiot. Şi-a amintit că, 
odată, pe când era copil, a făcut ceva prostesc şi toţi au râs 
de el. In aceea clipă şi-a jurat să nu mai facă niciodată aşa 
ceva. A încuiat o cameră din castel despre care credea că 
era rea. După cum spune atât de bine Gunther Bernard: 
„Alegem să uităm cine suntem şi apoi uităm că am uitat”. 

Aspecte care se ascund de noi înşine, cum ar fi idioţenia în 
cazul lui Mike, au o deosebită şi foarte puternică influenţă 
asupra realităţii noastre prezente. Ele au o viaţă a lor 
proprie şi încearcă întotdeauna să ne atragă atenţia, pentru 
a fi acceptate şi integrate în sinele nostru întreg. Fără să fie 
conştient de asta, Mike a atras tot timpul în viaţa lui idioţi, 
astfel încât să poată trăi experienţa acestui aspect 
neasumat din el însuşi. Mike nu putea găsi compasiune 
pentru propriile sale greşeli, astfel încât îi considera idioţi 


pe oamenii care făceau greşeli. Deoarece ura acest aspect 
în el însuşi, îi ura pe toţi ceilalţi care aveau acelaşi defect. 
Acest lucru influenţa modul în care îşi conducea oamenii în 
cadrul companiei. Angajaţii săi îl percepeau ca pe o 
persoană dificilă şi, uneori, iraţională. 

l-am sugerat lui Mike că acest aspect neasumat din el 
însuşi, pe care-l numea „idiot”, îi aducea daruri. L-am pus 
să închidă ochii şi să-mi spună primul cuvânt care-i vine în 
minte, atunci când îl întreb ce este bun în a fi idiot? El mi-a 
răspuns, încăpăţânarea. Deoarece Mike nu vota să fie 
considerat idiot, a muncit foarte din greu la şcoală şi a 
devenit un elev eminent. S-a dus la facultate, apoi şi-a luat 
doctoratul şi a devenit contabil. A muncit foarte mult ca să 
fie printre primii în domeniul său şi se ţinea la curent cu 
toate evenimentele locale şi mondiale, aşa cum trebuie să 
facă o persoană educată. Mike a fost puţin şocat de ceea ce 
spunea el însuşi. L-am întrebat dacă ar vrea să ierte şi să-şi 
asume acest aspect din el însuşi, dat fiind că a fi „idiot” îi 
dăduse toată încăpăţânarea de a ajunge acolo unde a ajuns 
în viaţă. După o oarecare ezitare, mi-a spus că ar face-o, 
deşi îi va trebui ceva timp ca să digere conversaţia noastră. 
_A doua zi, Mike părea mai tânăr şi mai plin de energie. 
Incă nu era sigur dacă, a-şi asuma şi a iubi acest aspect pe 
care-l numea idioţenie, era cel mai bun lucru pe care-l 
putea face, întrucât îşi petrecuse aproape patruzeci de ani 
negându-l. Dar, după o altă conversaţie lungă, el şi-a putut 
da seama că, din cauză că nu şi-a asumat acest aspect din 
el însuşi, a atras mulţi oameni în viaţa lui, care într-adevăr 
se purtau ca nişte idioţi. l-am explicat că aceasta era o lege 
spirituală - că universul ne dirijează întotdeauna înapoi, 
pentru a ne accepta pe noi înşine în totalitate. Atragem pe 
oricine şi orice de care avem nevoie pentru a ne oglindi 
aspectele din noi înşine pe care le-am uitat. 

Fiecare aspect dinăuntrul nostru are nevoie de înţelegere 
şi compasiune. Dacă nu vrem să ni le dăm nouă înşine, cum 
ne putem aştepta să le primim din partea lumii? Aşa cum 


suntem noi, aşa este şi universul. Dragostea de sine trebuie 
să se scufunde în noi şi să hrănească fiecare nivel al fiinţei 
noastre. Există dintre cei care iubesc ceea ce se află 
înăuntrul lor, dar care nu sunt în stare să se uite într-o 
oglindă timp de mai mult de un minut şi să vadă ce aspect 
au, priviţi din exterior. Alţii oamenii îşi petrec timpul şi banii 
pentru aspectul lor exterior şi sfârşesc prin a uri ceea ce se 
află înăuntru. 

A sosit momentul să aduceţi la lumină totalitatea voastră, 
astfel încât să puteţi alege să modificaţi în mod conştient 
fiecare domeniu din viaţa voastră internă şi externă. 

A venit momentul să fiţi propriul vostru idol. Fiecare parte 
din voi are ceva să vă dea. lubindu-vă şi acceptându-vă pe 
voi înşivă în totalitate, veţi fi cu adevărat capabili să ne 
iubiţi şi să ne acceptaţi pe noi toţi. 

Începeţi prin a îndepărta orice lucru care v-ar putea 
distrage. Veţi avea nevoie de jurnal, creioane colorate şi 
pix. Poate doriţi să puneţi o muzică blândă, care vă ajută să 
vă relaxaţi. Închideţi ochii şi respiraţi rar şi adânc. Folosiţi- 
vă respiraţia pentru a vă linişti mintea şi a vă dedica 
acestui proces. Mai respiraţi încă de cinci ori, rar şi adânc. 

Întâlnirea cu sinele vostru sacru. 

Imaginaţi-vă din nou ascensorul dinăuntrul vostru. Intraţi 
în el şi coborâţi şapte etaje. Când veţi ieşi din ascensor, veţi 
vedea grădina voastră cea frumoasă. Plimbaţi-vă prin 
grădină şi observați florile şi copacii care vă înconjoară. 
Priviţi frunzele verzi şi luxuriante şi savuraţi parfumurile 
florilor. E o zi frumoasă şi păsările cântă. Observati culoarea 
cerului. Amintiţi-vă cât de confortabil şi în siguranţă vă 
simţiţi în grădina voastră. Nu vă grăbiţi, mai respiraţi o dată 
adânc, trăgând în voi frumuseţea grădinii voastre sacre. 

Găsiţi-vă un spaţiu liniştit în care să şedeţi şi creaţi un loc 
confortabil pentru meditaţie. Un loc în care să vă simţiţi cel 
mai bine. Asiguraţi-vă că v-aţi pus o îmbrăcăminte care vă 
mângâie trupul şi vă face să vă simţiţi atrăgători şi 
minunaţi. Apoi, staţi jos şi închideţi ochii. 


Într-o clipă, în conştiinţa voastră va apare un aspect din 
voi înşivă. Acesta va fi voi înşivă în forma voastră cea mai 
bună. Va fi în totalitate cine sunteţi - o întregime plină de 
dragoste şi compasiune, de forţă şi putere. 

Acest aspect din voi este sinele vostru sacru. Invitaţi 
această fiinţă magnifică să intre pe deplin în raza 
conştienţei voastre.  Vizualizaţi-vă pe voi înşivă ca 
manifestând potenţialul vostru cel mai înalt, simţindu-vă 
plini de pace şi linişte, concentrați şi împliniţi. 

Acum, cereţi sinelui vostru sacru să se aşeze lângă voi. 
Luaţi de mână acest aspect şi priviţi-l în ochi. Intrebaţi-l 
dacă va fi alături de voi să vă îndrume şi să vă protejeze pe 
tot parcursul acestei săptămâni. Apoi, întrebaţi-l ce anume 
e nevoie să faceţi pentru a vă deschide inima şi a lăsa să 
iasă toată vechea toxicitate emoţională pe care o purtaţi. 
Acum, îmbrăţişaţi acest aspect sacru din voi înşivă şi 
mulţumiţi-i că a venit să vă vadă şi faceţi legământ că-i veţi 
vizita foarte des, atât pe el/ea, cât şi grădina voastră sacră. 
Acum deschideţi ochii şi scrieţi în jurnal despre această 
experienţă. Ce aţi văzut, cum arăta grădina voastră, cum 
arătaţi voi şi ce simţiţi. Cum arăta sinele vostru sacru? Ce a 
avut de spus el/ea? 

Nu vă grăbiţi - cu cât scrieţi mai mult, cu atât va fi 
exprimată mai multă înţelepciune prin voi. Luaţi o bucată 
de hârtie şi nişte creioane colorate şi desenaţi o imagine a 
sinelui vostru sacru. Nu vă faceţi griji în legătură cu modul 
în care va arăta desenul vostru; nu e vorba de un concurs 
aici. Permiteţi-vă doar ca, cel puţin cinci minute, să 
desenaţi. 

Întâlnirea cu umbra ta 

Închideţi ochii şi respiraţi de cinci ori, rar şi profund. Când 
ajungeţi la cinci inhalaţi, ţinându-vă inspiraţia atât timp cât 
puteţi să o faceţi fără să vă deranjeze şi apoi expiraţi cât 
mai încet cu putinţă. Folosiţi-vă respiraţia pentru a vă linişti 
mintea şi mergeţi adânc în conştiinţa voastră. Imaginaţi-vă 
că intraţi în ascensor şi coborâţi şapte etaje. Când 


deschideţi uşa ascensorului, vedeţi un loc foarte întunecat 
şi sumbru. Imaginaţi-vă cele mai cumplite situaţii posibile. 
Observaţi mirosurile, murdăria, gunoiul de pretutindeni. Aţi 
putea fi într-o peşteră plină de şobolani, şerpi, gândaci şi 
păianjeni. 

Aduceţi în faţa ochilor un loc unde n-aţi vrea niciodată să 
fiţi. După ce aţi creat acest loc, continuaţi să respiraţi rar şi 
adânc şi apoi uitaţi-vă într-un colţ şi vedeţi cea mai 
degradată formă cu putinţă a voastră înşivă. Permiteţi să vă 
apară în minte imaginea voastră cea mai rea. Incercaţi să 
simţiţi şi să vedeţi totul despre voi: cum arâătaţi, cum 
mirosiţi, cum vă simţiţi. Acum, permiteţi să vină în mintea 
voastră un cuvânt care să descrie persoana pe care o 
vedeţi. 

După ce aţi stat cu această persoană suficient de mult 
timp pentru a căpăta o imagine despre el/ea, deschideţi 
ochii. Scrieţi cuvântul pe care l-aţi primit şi tot ceea ce aţi 
trăit ca experienţă în vizualizarea voastră. Scrieţi cel puţin 
zece minute. 

Permiteţi conştiinţei voastre să exprime orice gânduri sau 
sentimente pe care le are în legătură cu această 
experienţă. 

Sinele Sacru acceptă şi îmbrăţişează Sinele Umbră 

Închideţi ochii pentru a vă întoarce în grădina voastră 
sacră. Creați un cadru sigur şi sacru în care să vă faceţi 
exerciţiile. larăşi, folosiţi-vă respiraţia pentru a vă linişti 
mintea şi pentru a vă cufunda mai adânc în conştiinţa 
voastră. Luaţi acum ascensorul vostru interior, coborâţi 
şapte etaje şi intraţi în grădină. 

Plimbaţi-vă şi admiraţi-i frumuseţea. Când simţiţi prezenţa 
liniştitoare a mediului înconjurător, găsiţi-vă locul de 
meditaţie. În momentul în care staţi confortabil şi vă simţiţi 
în siguranţă, aduceţi în faţă imaginea sinelui vostru sacru. 
Imaginaţi-vă că vă scăldaţi în lumina lui/ei. În momentul în 
care imaginea este fixată, mergeţi şi aduceţi aspectul 
întunecat, de umbră, al sinelui vostru. Cereţi-i sinelui vostru 


sacru să vină şi să îmbrăţişeze sinele vostru umbră. 
Permiteţi-i acestei părţi a-toate-iubitoare şi frumoase din voi 
înşivă să ţină în braţe această parte înfricoşătoare, 
întunecată, neiubită. Imaginaţi-vă că trimiteţi laturii voastre 
întunecate dragoste, bunătate şi iertare. Spuneţi-i 
aspectului întunecat din voi că este în siguranţă şi că 
intenţionaţi să vă petreceţi un timp, înţelegându-l şi 
învățând să-l iubiţi. Petreceţi acolo cât timp e nevoie şi nu 
fiţi supăraţi dacă sinele vostru umbră nu permite să fie 
îmbrăţişat. Mergeţi şi încercaţi zilnic, până când acceptă. 
Adesea, rezistența noastră se manifestă în cadrul 
vizualizării, aşa că, după aproximativ zece minute, spuneţi 
la revedere ambelor aspecte şi întoarceţi-vă în camera 
voastră. 

Luaţi o foaie de hârtie şi creioane colorate şi desenaţi o 
imagine a experienţei voastre. Ar trebui să desenaţi cam 
cinci minute. 

După ce aţi terminat, luaţi-vă jurnalul şi scrieţi cel puţin 
zece minute despre meditaţia voastră şi despre experienţa 
pe care o trăiţi în legătură cu desenul. 

Capitolul 4 

Să ne punem pe noi înşine laolaltă 

Proiecţia este un fenomen fascinant, despre care cei mai 
mulţi dintre noi nu am învăţat în şcoală. El este un transfer 
involuntar asupra altora al comportamentului nostru 
inconştient, astfel încât ni se pare că aceste caracteristici 
există cu adevărat în ceilalţi oameni. Când suntem 
neliniştiţi în privinţa emoţiilor noastre sau a unor părţi de 
neacceptat din personalitatea noastră, noi atribuim aceste 
trăsături obiectelor exterioare şi altor oameni - din cauza 
unui mecanism de apărare. De exemplu, când nu avem 
prea multă îngăduinţă faţă de ceilalţi, suntem dispuşi să le 
atribuim lor acest sentiment al propriei noastre inferiorităţi. 
Bineînţeles că întotdeauna există o circumstanţă care 
facilitează proiecția. Anumite caracteristici imperfecte din 
alţi oameni activează anumite aspecte din noi înşine care 


cer să li se dea atenţie. Prin urmare, proiectăm asupra altor 
oameni tot ceea ce nu ne asumăm în ceea ce ne priveşte. 

Noi nu vedem decât ceea ce suntem noi. Mie îmi place să 
mă refer la acest lucru, folosind termeni legaţi de 
electricitate. Imaginaţi-vă că aveţi pe piept o sută de 
electrozi diferiţi. Fiecare reprezintă o trăsătură diferită. Cele 
pe care le recunoaştem şi le acceptăm sunt izolate. Ele sunt 
sigure: nu trece electricitate prin ele. Dar cele care nu ne 
plac, pe care nu ni le-am asumat, nu sunt izolate. Prin 
urmare, atunci când vine cineva care acţionează în virtutea 
uneia dintre aceste trăsături, acea persoană se conectează 
direct la noi. De exemplu, dacă ne negăm mânia sau nu ne 
place că o avem, vom atrage oameni furioşi în viaţa 
noastră. Vom inhiba propriile noastre sentimente de furie şi 
îi vom judeca cei care sunt furioși. Întrucât ne minţim pe noi 
înşine în privinţa propriilor noastre sentimente interioare, 
singura cale prin care le putem găsi este să le vedem în 
alţii. Ceilalţi oameni ne oglindesc emoţiile şi sentimentele 
ascunse, ceea ce ne permite să le recunoaştem şi să le 
recuperăm. 

În mod instinctiv, ne dăm înapoi din faţa propriilor noastre 
proiecţii negative. E mai uşor să examinăm lucrurile de care 
suntem atraşi, decât cele care ne provoacă repulsie. Dacă 
eu sunt insultată de aroganta ta, asta se întâmplă deoarece 
eu nu-mi accept propria mea aroganță. Aceasta se referă 
fie la aroganţa pe care o dovedesc acum în viaţă şi nu o 
văd, fie la aroganţa pe care neg că aş fi capabilă să o 
dovedesc în viitor. Dacă sunt jignită de aroganță, trebuie să 
privesc mai atent toate perioadele din viaţa mea şi să-mi 
pun următoarele întrebări: „Când am fost arogantă în 
trecut? Sunt arogantă acum? Aş putea fi arogantă în viitor?” 
Bineînţeles că ar fi o aroganță din partea mea să răspund 
negativ la toate aceste întrebări, fără să mă privesc cu 
adevărat, sau fără să-i întreb pe ceilalţi dacă m-au văzut 
vreodată manifestându-mi aroganţa. Până şi a judeca pe 
altcineva înseamnă aroganță. Prin urmare, este clar că noi 


toţi avem capacitatea de a fi aroganţi. Dacă eu îmi accept 
aroganţa, nu mă va mai deranja aroganţa altcuiva. O voi 
observa, dar nu mă va afecta. Electrodul care reprezintă 
aroganţa va fi izolat. Comportamentul altcuiva îţi produce 
un şoc emoţional, numai atunci când te minţi pe tine însuţi 
sau urăşti un anumit aspect din tine. 

Când am început să conduc seminarii, am fost uluită. În 
fiecare săptămână stăteam în faţa unui grup şi încercam cu 
disperare să fiu eu însămi. De teamă că nu voi fi plăcută, 
m-am străduit foarte tare să fiu autentică. Seminariile pe 
care le conduceam la vremea aceea se ţineau în Oakland, 
California, unde doi din trei participanţi erau persoane de 
culoare. Eram foarte încântată că intru într-o comunitate 
nouă şi eram hotărâtă să-i sprijin să-şi atingă scopurile. 
Când am început să conduc al treilea seminar, una dintre 
participante, Ariene, s-a ridicat. De îndată ce a început să 
vorbească cu un anumit ton în voce, din străfundurile fiinţei 
mele au ieşit nişte sentimente foarte puternice. Îmi era 
greu să aud ce spunea această femeie, deoarece eram mult 
prea preocupată de enervarea mea. Mă gândeam că, dacă 
femeia asta nu avea nimic mai bun de făcut decât să mă 
scoată din sărite, mai bine ar sta jos şi ar tăcea din gură. 
Pentru mine era ceva neobişnuit să reacţionez în faţa unui 
participant la seminar. M-am dus acasă destul de tulburată 
şi am încercat să accept în mine însămi trăsăturile pe care 
le-am văzut în aceea femeie - obrăznicie, furie, agresivitate 
Şi josnicie. 

Următoarele patru săptămâni, de fiecare dată când 
conduceam seminarul, Ariene se ridica şi avea un aer de 
condescendenţă şi de mojicie. Mi-am petrecut mare parte 
din timpul liber, încercând să-mi dau seama de ce mă 
deranja atât de tare. Oricât de mult mă străduiam, nu 
puteam să nu o judec. Într-o zi, simţindu-mă învinsă, i-am 
telefonat unei persoane cu care am conlucrat foarte strâns 
la seminar şi am întrebat-o de ce mă ura Ariene. Susan mi-a 
răspuns: „Debbie, nu-ţi mai face probleme în privinţa ei; 


este o rasistă”. Am închis telefonul, simţindu-mă slăbită şi 
cu stare de greață. Am afirmat repede: „Eu nu sunt rasistă”. 

M-am gândit la toate amintirile din copilărie legate de 
prietenii mei de culoare. Mi-am amintit cum îi învăţam să 
înoate şi cum ne jucam cu cercul. M-am gândit la tatăl meu 
şi la faptul că el a luptat pentru drepturi civile; el a avut 
primul partener de culoare în statul Florida. Eram absolut 
sigură că eu nu sunt rasistă. 

În noaptea aceea, pe când stăteam întinsă în pat, 
gândindu-mă la următorul seminar, auzeam mereu 
cuvintele lui Susan „E o rasistă”. Vorbele astea îmi sunau 
tot timpul în ureche. Exact în momentul în care eram pe 
punctul de a adormi, am auzit o voce în cap care mă 
întreba: „Ce ai gândit tu despre Ariene, prima dată când s-a 
ridicat şi ţi-a făcut probleme?” Dintr-o dată, am simţit o 
apăsare în piept şi mi s-a făcut teamă de ce putea fi mai 
rău. Îmi amintesc că ceea ce am gândit era cioroaică 
tâmpită. Cuvintele astea îmi răsunau în tot trupul. M-am 
gândit: Nu se poate, nu sunt rasistă. Eu n-aş gândi aşa. N- 
aş putea spune asemenea lucruri. Inima a început să-mi 
bată mai tare din cauza fricii. Dar eram acolo singură, faţă 
în faţă cu propria mea afirmaţie rasistă. Aceasta era umbra 
mea. 

Ore întregi am plâns de ruşine, având sentimentul profund 
că-mi trădasem toţi prietenii din Oakland care mă iubeau şi 
aveau încredere în mine. Indiferent ce făceam, nu eram în 
stare să recunosc: „Sunt rasistă”. Tot ceea ce crezusem 
până atunci - că mi-am acceptat fiecare trăsătură - s-a 
prăbuşit. Mi-am petrecut ore întregi în faţa unei oglinzi, 
spunând: „Sunt rasistă, sunt rasistă”, încercând să accept 
această parte din mine însămi, încercând să-mi găsesc 
alinare. 

Cu cât repetam mai mult aceste cuvinte, cu atât totul 
devenea mai uşor. Ştiind că, undeva în aceste cuvinte, se 
află un dar, am început să-l caut. Apoi, mi-am amintit cum 
tatăl meu vorbea încontinuu despre drepturi egale şi despre 


cum nici unul dintre noi nu poate fi liber, până când nu-şi dă 
seama că suntem cu toţii egali. Această pasiune a tatălui 
meu devenise şi pasiunea mea. Am văzut cum faptul că nu 
voiam să fiu rasistă m-a împins să mă străduiesc din greu 
să-mi fac legături de prietenie cu persoane de culoare. Mi-a 
dat, de asemenea, o nevoie profundă de a sprijini oamenii 
care erau trataţi în mod discriminatoriu. Pe vremea când se 
întâmplau toate acestea, eram implicată activ în colectarea 
de bani pentru o organizaţie numită Posibilităţi pentru 
închisori, care îi ajuta pe deţinuţii din grupuri minoritare să- 
şi schimbe viaţa. Când, în cele din urmă, am acceptat ideea 
că sunt rasistă, am simţit că mi s-au luat o sută de 
kilograme de pe umeri. 

În seara următoare, am mers la seminar simţindu-mă 
întreagă şi plină de speranţe. Pe la mijlocul orei, Ariene a 
ridicat mâna, aşa cum făcea în fiecare săptămână. Cu 
ezitare, i-am dat cuvântul. Vorbeam despre următorul 
seminar al comunităţii, aşa că eram în mod special 
neliniştită în privinţa a ceea ce urma să spună. Imi doream 
ca toată lumea să vrea să participe în continuare. Când 
Ariene s-a ridicat, a zâmbit şi a spus: „Asta e un seminar 
grozav!” şi apoi ne-a împărtăşit tuturor experienţa care a 
transformat-o. Când Ariene s-a aşezat, am fost şocată. 

Am plecat acasă, gândindu-mă la schimbarea 
extraordinară din comportamentul Arlenei. Nu voiam să fiu 
prea entuziasmată, aşa că am hotărât să aştept şi să văd 
cum se vor desfăşura lucrurile în săptămâna următoare. 
Săptămâna următoare a sosit şi, pe măsură ce seminarul se 
desfăşura, aşteptam ca Ariene să ridice mâna. Când s-a 
ridicat, ea a recunoscut încă o dată că seminarul produsese 
schimbări profunde în viaţa ei. Apoi, a recunoscut că eu am 
acordat tot sprijinul şi devotamentul meu comunităţii din 
Oakland. La sfârşitul serii, am rămas ca să vorbesc cu 
câţiva oameni. Cu colţul ochiului puteam să o văd pe Ariene 
aproape de mine, conversând cu nişte prieteni. M-am întors 
către ea, am privit-o în ochi şi am întrebat-o: „Ce s-a 


întâmplat?” S-a uitat la mine şi a spus: „Nu ştiu. Săptămâna 
trecută am intrat în cameră şi, pur şi simplu, te-am 
îndrăgit”. 

Această experienţă mi-a schimbat viaţa şi mi-a dovedit, o 
dată pentru totdeauna că, atunci când îţi accepţi o anumită 
trăsătură ce se află în tine, alţi oameni care au aceeaşi 
caracteristică nu se mai pot branşa la tine. Atunci, ei devin 
liberi să se bucure de tine şi tu eşti liber să te bucuri de ei. 

Ken Wilber face o mare distincţie în cartea sa Întâlnire cu 
umbra. El spune: „Proiecţia la nivelul Ego-ului este foarte 
uşor de identificat: dacă o persoană sau un lucru din mediul 
înconjurător ne trimite o informație, atunci probabil că noi 
nu emitem proiecţie; pe de altă parte, dacă ne afectează, 
sunt şanse ca noi să fim victimele propriilor noastre 
proiecţii”. Dacă înţelegeţi aceasta cu adevărat, nu veţi mai 
vedea niciodată lumea aşa cum o vedeţi acum. 

Gândiţi în felul acesta: dacă cineva trece pe lângă voi şi 
scuipă pe trotuar - iar voi observați, dar nu reacţionaţi - 
probabil că nu e nevoie să lucraţi asupra acestui aspect. 
Dar dacă vă deranjează şi gândiţi: cum e cu putință ca 
cineva să fie atât de grosolan şi dezgustător? - atunci faceţi 
o proiecţie. E posibil să fiţi implicaţi într-un comportament 
dezgustător în acel moment, sau să fi dat dovadă de 
comportamente dezgustătoare în trecut. Dintr-un motiv sau 
altul, nu sunteţi de acord cu comportamentul dezgustător, 
prin urmare sunteţi afectați de comportamentul celui care 
scuipă. Toate acestea s-ar putea să-şi aibă începutul în 
copilărie. Probabil că voi chiar aţi scuipat atunci şi cineva a 
spus: „E dezgustător”. Poate că cineva din familie a scuipat 
şi alţii au reacţionat într-o manieră negativă. Indiferent de 
ce s-a întâmplat, aţi hotărât să nu faceţi niciodată aşa ceva 
şi aţi împins acest aspect din voi înşivă adânc în conştiinţa 
voastră. Dacă persoana care scuipă vă afectează, acest 
lucru ar trebui să vă tragă alarma interioară. Aceste alarme 
sunt indicii că trebuie să vă scoateţi la lumină partea 
întunecată. Având acest lucru în minte, puteţi să priviţi 


ceea ce vă afectează emoţional ca pe un catalizator pentru 
propria voastră evoluţie, care vă dă ocazia de a recupera un 
aspect ascuns din voi înşivă. 

În acest moment, mulţi dintre voi ar putea spune: „E 
ridicol. Eu nu doresc să descopăr că sunt dezgustător sau 
arogant”. Trebuie să vă amintiţi că există un dar în fiecare 
dintre aceste aspecte. Însă, pentru a primi acest dar, 
trebuie mai întâi să le scoateţi la lumină, să vi le asumaţi şi 
să le acceptaţi. Există o veche poveste Sufi despre un 
filozof care a fixat o întâlnire pentru a sta de vorbă cu 
Nasrudin, un înţelept învăţător. Când filozoful a sosit la 
întâlnire, el a descoperit că Nasrudin era plecat de acasă. 
Furios, filozoful a luat o bucată de cretă şi a scris pe poarta 
lui Nasrudin: „Tâmpitule”. Când Nasrudin a ajuns acasă şi a 
văzut ce era scris, a fugit la casa filozofului. „Am uitat că 
trebuia să vii”, a spus el. „Îmi pare rău că n-am venit la 
întâlnire, dar mi-am amintit de ea în clipa în care am văzut 
că ţi-ai scris numele pe poartă.” 

Indignarea noastră referitoare la comportamentul celorlalţi 
este legată, de obicei, de un aspect nerezolvat din noi 
înşine. Dacă am asculta tot ceea ce ne iese pe gură când 
vorbim cu alţii, când îi judecăm sau le dăm sfaturi, am lua 
totul înapoi şi ni le-am spune nouă înşine. Filozoful ar fi 
putut scrie „tâmpitule”, „mincinos lipsit de respect”, sau 
„laşule”. Pe de altă parte, ar fi putut să ajungă la o 
concluzie complet diferită şi să-şi pună problema că 
Nasrudin avusese un accident sau se îmbolnăvise. Dar 
cuvîntul care i-a venit când Nasrudin nu era acasă a fost 
„tâmpitule”. Când avem o trăsătură care nu este izolată, 
atragem în viaţa noastră incidente care ne ajută să ne 
asumăm şi să acceptăm acel aspect pe care-l negăm. 
Nefiind influenţat de nimic altceva decât de absenţa lui 
Nasrudin, filozoful şi-a proiectat propria sa trăsătură de 
„tâmpit” pe care nu şi-o acceptase. 

Ne proiectăm asupra altora propriile defecte pe care le 
percepem. Spunem altora ceea ce ar trebui să ne spunem 


nouă înşine. Când îi judecăm pe alţii, ne judecăm pe noi 
înşine. Dacă în mod constant vă bombardaţi cu gânduri 
negative, în acelaşi timp îi bombardaţi pe cei din jurul 
vostru - verbal, emoţional sau fizic - sau pe voi înşivă, 
distrugând o parte din propria voastră viaţă. Ceea ce faceţi 
şi ceea ce spuneţi nu este accidental. In viaţă, voi nu creaţi 
întâmplări accidentale. 

In această lume holografică, toţi ceilalţi sunt tu şi tu 
întotdeauna vorbeşti cu tine însuţi. Atunci când foloseşti un 
cuvânt denigrator pentru cineva care a făcut o greşeală, 
opreşte-te şi gândeşte-te dacă nu ai putea folosi acelaşi 
cuvânt şi pentru tine. Dacă eşti cinstit, răspunsul va fi în 
mod invariabil afirmativ. Lumea este o oglindă uriaşă, care 
întotdeauna reflectă părţi din noi înşine. Fiecare trăsătură 
este acolo dintr-un anumit motiv şi toate trăsăturile sunt 
perfecte, în felul lor. 

Cu puţin timp în urmă, am observat că îi întrebam pe toţi 
cunoscuţii mei cât de des meditează şi cât timp. Apoi, le 
aminteam despre importanţa meditaţiei făcută în fiecare zi 
şi că trebuie să petreacă cel puţin jumătate de oră în 
interiorul lor înşişi. În cele din urmă, m-am întrebat pe mine 
însămi de ce eram atât de neînduplecată când era vorba de 
meditaţia pe care o practică alţi oameni. Când mi-am 
examinat motivele, mi-am dat seama că adesea trăgeam 
chiulul de la propriul meu exerciţiu de meditaţie. O parte 
din mine era înfometată să-şi petreacă cât mai mult timp în 
linişte, înăuntrul meu. Încă de când aveam acasă un copil 
de trei ani, acceptasem în mod raţional că nu era nici o 
problemă dacă treceam peste meditaţia zilnică. Când mi- 
am dat seama că le spuneam altora ceea ce trebuia să aud 
eu însămi, am fost în stare să retrag propria mea proiecţie 
şi să-mi onorez dorinţa subconştientă. Am început să 
meditez mai mult şi am încetat de a-i mai îndemna pe alţii 
să facă ceea ce simţeam eu însămi nevoia să fac. 

Din acest motiv spun adesea: „Urmaţi-vă propriile sfaturi”. 
Când am examinat motivaţia pentru care le spuneam 


oamenilor să mediteze, mi-am recunoscut propria mea 
necesitate. 

Umbrele noastre sunt adesea ascunse atât de bine, încât 
este aproape imposibil să le găsim. Dacă n-ar exista 
fenomenul proiecției, ele ar putea rămâne ascunse de noi 
toată viaţa. Unii dintre noi am îngropat aceste trăsături 
când aveam trei sau patru ani. Gândiţi-vă că sunteţi mici, 
vă jucaţi în casă şi imaginaţi-vă că ascundeţi o monedă. 
După douăzeci, treizeci sau patruzeci de ani, este aproape 
imposibil să vă amintiţi de acest incident şi, cu atât mai 
puţin, de locul unde aţi ascuns moneda. Atunci când 
proiectăm asupra altor oameni, avem ocazia de a găsi, în 
sfârşit, acea monedă. 

Când nepoatele mele din Dallas vin să mă viziteze, sunt 
întotdeauna foarte atentă la ceea ce mănâncă. Când 
mergem la restaurant, încerc să le îndemn să ia mâncare cu 
grăsime puţină. Atunci când cred că au mâncat prea mult, 
le spun să nu mai ia şi desertul care le place. Adesea le 
promit că, mai târziu, vor mânca un desert lipsit de grăsimi. 

În timpul ultimei lor vizite, stăteam în jurul mesei din 
bucătărie, vorbind despre ceea ce noi proiectăm asupra 
altor membri ai familiei noastre. Vorbeam pe rând şi ne 
distram foarte tare, spunându-ne una alteia ce persoană a 
avut onoarea de a primi proiecţiile noastre negative. Când a 
fost rândul meu, brusc mi-am dat seama că această 
obsesie legată de ce anume mănâncă nepoatele mele era 
propria mea proiecţie. Eram nemulțumită de mâncarea 
nesănătoasă pe care o mâneam şi, ori de câte ori veneau în 
oraş, pretindeam că totul era în regulă cu mine şi că nimic 
nu era în regulă cu ele. Eu sunt înaltă şi subţire, aşa că pot 
să pretind că mănânc ce trebuie, chiar dacă nu o fac. Dar, 
de îndată ce mi-am dat seama că nu era vorba despre ele, 
ci despre mine, am putut aborda problema reală. 

Aceasta a făcut ca relaţia cu nepoatele mele să fie mult 
mai bună. Dintr-o dată, n-a mai contat pentru mine ce 


mâncau ele. Puteam ieşi la restaurant doar ca să ne 
bucurăm că suntem împreună. 

Nu poţi doar să priveşti părţi din viaţa ta care consideri că 
nu funcţionează. Vrei să găseşti toate situaţiile în care te 
induci în eroare. O situaţie unde am găsit adesea probleme 
ascunse este în cazul oamenilor care se străduiesc cu 
disperare să nu fie - într-o privinţă sau alta - ca mama sau 
tatăl lor. Dacă mama era severă, s-ar putea să deveniți 
delăsători. Dacă aţi crescut într-o casă săracă, s-ar putea să 
aveţi o dorinţă puternică de a deveni bogaţi. Dacă unul 
dintre părinţi era dominator, aţi putea deveni pasivi sau 
prea toleranţi cu comportamentul altora. Dacă tatăl a fost 
uşuratic, s-ar putea să deveniți loiali - iar dacă unul dintre 
părinţi a fost leneş, s-ar putea să deveniți un împătimit în 
muncă. Aş putea continua la nesfârşit, dar ideea este că, a 
acţiona ca reacţie la felul în care este unul dintre părinţi, 
este adesea doar o deghizare. 

Una dintre pacientele mele îşi ura tatăl, deoarece era 
foarte meschin. Holly şi-a petrecut întreaga viaţă de adult 
încercând să evite să fie meschină, cumpărând cadouri 
foarte scumpe pentru fiecare membru al familiei. 
Întotdeauna invita prieteni la restaurant şi spectacole şi 
plătea ea tot. Holly era mândră de faptul că era atât de 
generoasă. Când i-am spus că trebuia să-şi accepte 
propriile sale impulsuri de a fi meschină, pentru ca să-şi 
ierte tatăl şi ca să scape de resentimente, ea nu a vrut să 
se vadă lucrurile în felul acesta. Săptămâni întregi am 
discutat viaţa ei, iar Holly sublinia cât de generoasă era ea 
cu toată lumea. Apoi, într-o zi, Holly mi-a telefonat de la 
supermarket. Şi-a dat seama că petrecuse aproape 
jumătate de oră privind diverse produse, comparând 
preţurile şi cantitatea de produs existentă în fiecare 
recipient, ca să economisească câţiva bănuţi. O uluia faptul 
că era în stare să cheltuiască 500 de dolari pe un pulovăr 
fără să clipească, dar nu voia să plătească încă 20 de cenți 
pentru o cutie de şerveţele. Dintr-o dată, clopoţelul a sunat 


pentru Holly. Şi-a dat seama că era şi ea meschină, exact ca 
şi tatăl ei - numai că într-un mod diferit. Şocul descoperirii 
acestui aspect din ea însăşi a făcut-o să-i dea lacrimile. Îşi 
cheltuise atât de multă energie ca să nu fie ca tatăl ei! Atât 
de mulţi ani îşi ascunsese impulsurile de a fi meschină şi, 
dintr-o dată, iată-le în ea, clare ca lumina zilei! 

După un timp, Holly a fost capabilă să aprecieze darul de a 
fi meschină. Pentru Holly „meschinăria” s-a transformat 
într-o trăsătură care a facut-o să vrea să-şi planifice viitorul 
şi să investească bani pentru pensionare. Până în acel 
moment, Holly nu fusese în stare să economisească bani, 
deoarece era prea ocupată să fie altfel decât tatăl ei. De 
asemenea, ea a putut să-l accepte pe tatăl ei, ceea ce i-a 
apropiat foarte mult. 

Libertatea înseamnă a fi în stare să alegi cine şi ce doreşti 
să fii într-un anumit moment din viaţa ta. Dacă trebuie să 
acţionezi într-un anumit mod pentru a evita să fii ceva ce 
nu-ţi place, ai picat în capcană. Ţi-ai limitat libertatea şi ţi-ai 
furat întregimea. Nu poţi să fii liber, dacă nu poţi să fii 
leneş. Nu poţi să fii liber, dacă nu poţi să fii furios când se 
întâmplă ceva care te deranjează. Dacă reacţionezi la 
comportamentul cuiva, făcând exact invers, puneţi 
întrebări. Dacă eşti în permanenţă deranjat de un anumit 
grup de oameni, descoperă unde te asemeni lor. Noi nu 
proiectăm asupra altor oameni numai trăsăturile noastre 
negative; le proiectăm şi pe cele pozitive. Majoritatea 
oamenilor cu care lucrăm proiectează geniul şi creativitatea 
lor, puterea şi succesul. Dacă vrei să fii ca alţii, motivul este 
că ai în tine capacitatea de a fi ca ei. Dacă eşti vrăjit de 
megastaruri şi cheltuieşti timp şi bani citind despre viaţa 
lor, găseşte în tine însuţi acel aspect pe care-l iubeşti în ei. 

Meriţi să ai orice vezi şi doreşti cu adevărat. Singura 
diferenţă dintre tine şi cei pe care-i idolatrizezi este că ei îşi 
manifestă una dintre calităţile pe care tu le doreşti şi, 
probabil, îşi duc visele la împlinire. Când nu trăieşti la 
nivelul potenţialului tău, este uşor să proiectezi trăsăturile 


tale pozitive asupra acelor oameni care trăiesc la nivelul 
potenţialului lor. Când vei începe să-ţi duci la îndeplinire 
propriile tale vise şi idealuri, vei fi mai puţin interesat de 
ceea ce fac alţi oameni. Fiecare dintre noi simte nevoia de a 
deveni propriul său erou. Singurul mod de a face acest 
lucru este prin a lua înapoi acele părţi din noi care sunt 
conectate la altcineva, părţile din noi la care am renunţat. 

De aproape un an de zile, lucrez cu o prietenă care se 
ocupă în Miami de programul meu Despre Umbră. Rachel 
este tânără, frumoasă, inteligentă şi talentată. Ori de câte 
ori Rachel şi cu mine suntem împreună, ea mă stimulează 
foarte tare, recunoscându-mi întotdeauna munca şi 
fâcându-mi complimente. În permanenţă îmi spune cât de 
inteligentă, talentată şi frumoasă sunt eu. 

Deşi ştiu că Rachel mă iubeşte şi mă respectă, mai ştiu şi 
faptul că ea proiectează asupra mea propria ei inteligenţă, 
talent şi frumuseţe. 

Fiind deosebit de conştientă de procesul proiecției, rezist 
tentaţiei de a deveni infatuată. In schimb, o dirijez pe ea să- 
şi ia înapoi inteligenţa, frumuseţea şi talentul pe care nu şi 
le asumă. După multe discuţii, a devenit clar că Rachel 
crede că eu am nişte calităţi care ei îi lipsesc. Asigurând-o 
că acest lucru nu este adevărat, i-am cerut să cerceteze şi 
să numească aspectele pe care mi le atribuie mie. Ştim că 
proiecția are loc atunci când cineva este afectat emoţional 
de comportamentul altcuiva - fie el pozitiv sau negativ. In 
acest caz, Rachel este afectată de trăsăturile mele pozitive. 
Ea vede în mine propriile ei calităţi. Eu sunt oglinda ei. Dat 
fiind faptul că ea nu se ridică la nivelul potenţialului pe 
care-l doreşte, nu poate să-şi vadă umbra luminoasă decât 
prin mine. Aceasta o pune pe Rachel într-o poziţie dificilă. 
Dacă o părăsesc, aceste părţi din ea dispar: ele se întorc în 
întuneric, până când ea găseşte pe altcineva asupra căruia 
să le proiecteze. Trăsăturile aflate în mine care o afectează 
sunt numai o imagine a ceea ce este posibil să aibă ea 
însăşi. 


Atâta timp cât negăm existenţa în noi înşine a unor 
anumite trăsături, continuăm să perpetuăm mitul că alţii au 
ceva ce noi nu avem. Atunci când admirăm pe cineva, 
aceasta este o ocazie de a găsi încă un aspect al nostru 
înşine. Trebuie să luăm înapoi atât proiecţiile pozitive, cât şi 
proiecţiile negative. Trebuie să ne debranşăm de la ceilalţi, 
să scoatem ştecherele şi să ne branşăm la noi înşine. Până 
când nu suntem în stare să ne retragem propriile noastre 
proiecţii, ne este imposibil să ne vedem potenţialul real şi 
să trăim experienţa totalităţii lui cine suntem noi cu 
adevărat. 

Dacă sunt atrasă de curajul lui Martin Luther King, aceasta 
se întâmplă numai deoarece văd cantitatea de curaj de care 
pot să dau eu dovadă în viaţă. Dacă sunt atrasă de 
influenţa lui Oprah Winfrey, acest lucru se întâmplă 
deoarece văd cât de multă influenţă pot să am eu în viaţă. 
Majoritatea oamenilor proiectează măreţia lor. Din acest 
motiv, actorii şi atleţii renumiţi fac atât de mulţi bani în ţara 
noastră. li plătim ca să fie eroii noştri - ca să îndeplinească 
visele şi dorinţele noastre neîndeplinite. Oamenii invidiază 
aceste personalităţi, fără să ştie nimic despre viaţă lor 
intimă. Ei se aruncă în viaţa idolului lor, ca o modalitate de 
a o evita pe a lor proprie. Adevărul mai profund este că ei 
proiectează asupra eroului lor un aspect din ei înşişi. 

_Acolo unde vezi măreție, vezi de fapt propria ta măreție. 
Inchide ochii şi gândeşte-te la asta. Dacă admiri măreția 
într-o altă ființă umană, ceea ce vezi acolo este propria ta 
măreție. E posibil să o manifeşti într-un mod diferit, dar 
dacă măreţia n-ar exista înăuntrul tău, n-ai fi în stare să 
recunoşti această calitate la altcineva. Dacă nu ai poseda 
această calitate, nu ai fi atras de ea. Fiecare dintre noi vede 
oamenii în mod diferit, deoarece fiecare proiectează asupra 
lor aspecte din el însuşi sau din ea însăşi. Treaba noastră 

este să distingem ce anume ne inspiră la alţii şi, apoi, să 
luăm înapoi aceste aspecte din noi înşine pe care le-am dat. 

Adesea, oamenii se întreabă cum ar putea fi şi ei ca cineva 
pe care-l admiră, acum când viaţa lor arată atât de diferit. 
De exemplu, ar putea spune că-l admiră pe Michelangelo, 
dar sunt foarte siguri că nu seamănă cu el. Ceea ce trebuie 
cu adevărat să facă este să se concentreze exact asupra 
acelor calităţi care-i inspiră să vrea să fie ca Michelangelo. 
Dacă sunt artişti care nu se exprimă, ar putea fi vorba de 
talentul lui artistic. Ar putea fi curajul lui, creativitatea lui 
sau geniul lui. S-ar putea ca talentul lor să nu se afle în 
artă, dar ei au capacitatea de a fi la fel de măreţi, creativi şi 
curajoşi în modul lor unic de a-şi exprima darurile. S-ar 
putea să-şi manifeste talentele în muzică, fotografie sau 
grădinărit. 

Orice dorinţă a inimii există - trebuie doar să o descoperiţi 
şi să o manifestaţi. Orice vă inspiră este un aspect din voi 
înşivă. Străduiţi-vă să ştiţi foarte clar ce anume admiraţi la 
cineva şi găsiţi acea parte în voi înşivă. Dacă aspiraţi să fiţi 
ceva, acest lucru se întâmplă deoarece aveţi potenţialul de 
a manifesta ceea ce vedeţi. Deepak Chopra spune: „În 
interiorul fiecărei dorinţe există mecanismul realizării ei”. 
Aceasta înseamnă că noi avem capacitatea de a manifesta 
atât dorinţele inimii noastre, cât şi ceea ce suntem. Dacă 
nu suntem capabili de a face sau de a avea ceva, înseamnă 
că nu dorim cu adevărat acel lucru. Totul este chiar aşa de 
simplu! Goethe a spus: „Dacă putem să concepem ceva şi 
să credem în el, atunci îl putem realiza”. Partea dificilă este 
să trecem prin fricile noastre. Frica este cea care ne 
opreşte. Ea ne spune că nu suntem destul de buni sau că 
nu merităm. Nimeni de pe acest pământ nu este ca tine. 
Nimeni nu are exact aceleaşi dorinţe, aceleaşi talente sau 
aceeaşi memorie. Tu ai modul tău individual de a aborda 
lucrurile. Treaba ta este să-ţi descoperi talentele unice şi 
apoi să le manifeşti în modul tău unic. 


Cu câteva luni în urmă, prietena mea Nancy, care de ani 
de zile era într-o criză lăuntrică puternică, a venit să mă 
viziteze. Am invitat-o să asculte cuvântarea unuia dintre cei 
mai mari vorbitori din lume în probleme motivaţionale. In 
timpul conferinţei, eram amândouă tăcute; eu luam notițe. 
Când am intrat în maşină ca să mergem acasă. Nancy s-a 
întors către mine şi a spus: „Tipul ăsta e un ratat”. Şocată, 
am întrebat-o de ce credea aşa ceva. Ea mi-a spus că i se 
părea că e prea plin de el şi că habar n-avea ce spunea. 
Vorbea prea repede şi arăta ca un tăntălău. Tot restul 
drumului spre casă, Nancy a explicat tot ceea ce nu-i 
plăcea la comportamentul şi mesajul acestui om. Când am 
ajuns acasă, i-am cerut să vină şi să se aşeze lângă mine. 
Am întrebat-o dacă chiar credea că acel om era un ratat. S- 
a uitat la mine cu multă siguranţă în ochi şi a spus că da. 
Am scos o foaie de hârtie şi am întrebat-o dacă ar vrea să 
analizeze această problemă. S-a gândit o clipă şi a hotărât 
să meargă înainte. 

Pe o faţă a colii de hârtie am scris tot ceea ce ştiam 
despre acel om. Are o afacere plină de succes, fiind 
consultant pentru cele mai importante cinci sute de 
companii din America. Vinde nenumărate casete cu tehnici 
motivaţionale şi este plătit cu peste 5.000 de dolari pe 
seară ca să ţină conferinţe. E căsătorit de mai mult de 20 
de ani şi are trei copii sănătoşi. Pe cealaltă faţă am scris tot 
ceea ce ştiam despre viaţa lui Nancy. Era divorțată şi nu 
avea copii. Avea foarte puţine legături cu majoritatea 
membrilor familiei ei. Era şomeră şi nu reuşise să-şi 
pornească propria ei afacere, deşi încercase de mai multe 
ori. Era supraponderală şi diformă şi suferea de câteva boli. 
Avea datorii de mai mult de 50.000 de dolari şi trăia de la o 
zi la alta. Nancy s-a uitat la lista mea. Apoi am spus: „Dacă 
aduc zece oameni şi le arăt aceste liste, despre care dintre 
voi ar zice că este un ratat?” 

La început, Nancy a fost şocată şi îngrozită că eu sau 
oricine altcineva ar considera-o ratată. Acesta era coşmarul 


ei cel mai cumplit. l-am explicat că, până ce nu-şi asumă 
acest aspect din ea însăşi, îl va proiecta întotdeauna asupra 
altor oameni. Nancy nu era capabilă să audă mesaje 
puternice şi importante de la alţi oameni, deoarece proiecta 
asupra lor gândurile pe care le nega. După două ore, Nancy 
a început să-şi dea seama că, adânc în sinea sa, până şi ea 
credea că era o ratată. Acest gând era atât de dureros, 
încât l-a înmormântat foarte adânc. Tatăl ei îi spusese că 
niciodată nu o să facă nimic în viaţă şi ea l-a crezut. Încă 
din copilărie, ea a creat, în mod inconştient, multe situaţii 
care să dovedească faptul că era o ratată, pentru a 
recupera acest aspect din ea însăşi pe care nu şi-l asuma. 
El a fost în permanenţă trimis înapoi de către oglinda lumii 
exterioare, dar ea îl nega mereu şi ciclul mergea înainte. 
Din momentul în care Nancy a recunoscut faptul că era o 
ratată, a fost în stare să înceapă să-şi caute darul oferit de 
acest aspect şi să-l accepte. Apoi, Nancy a putut examina 
cum a pornit pe drumul ratării şi s-a angajat să cinstească 
pe ratatul din ea şi să-i permită câştigătorului din ea să 
creeze o viaţă de abundență. De atunci încoace, Nancy a 
început o nouă carieră şi se bucură de un succes personal şi 
financiar uriaş. 

Există o vorbă care spune că ai nevoie de cineva pentru ca 
să te cunoşti pe tine însuţi. Vedem în alţii ceea ce ne place 
şi ceea ce nu ne place în noi înşine. Dacă acceptăm aceste 
părţi din noi înşine, vom fi în stare să-i vedem pe alţii aşa 
cum sunt, nu aşa cum îi vedem prin norul format de 
proiecția noastră. Există o altă vorbă care spune că cele trei 
mari mistere ale lumii sunt: aerul pentru păsări, apa pentru 
peşte şi omul pentru el însuşi. Suntem în stare să vedem tot 
ce se află în faţa noastră în lumea exterioară. Tot ce avem 
de făcut este să deschidem ochii şi să privim în jur. Nu ne 
putem vedea pe noi înşine. Avem nevoie de o oglindă ca să 
o facem. 

Tu eşti oglinda mea şi eu sunt oglinda ta. 

EXERCIŢII 


1. Timp de o săptămână, observati cum îi judecaţi pe 
ceilalţi. Ori de câte ori sunteţi deranjaţi de comportamentul 
unei alte persoane, notaţi pe o hârtie trăsătura care vă 
deranjează la el sau la ea. Scrieţi toate părerile pe care le 
aveţi despre oamenii care vă sunt foarte apropiaţi. Aveţi 
grijă să includeți prietenii, familia şi colegii de serviciu. 
Această listă marchează începutul descoperirii aspectelor 
voastre ascunse. Vă veţi întoarce la ea, atunci când începeţi 
procesul de a vă asuma umbra. 

2. Faceţi o listă cu sfaturile pe care le daţi altor oameni. Ce 
anume le spuneţi altora să facă pentru a-şi îmbunătăţi 
viaţa? Gândiţi-vă dacă nu cumva, sfaturile pe care le daţi 
altora nu sunt potrivite pentru voi înşivă. Uneori, a le spune 
altor oameni ce să facă este o modalitate de a ne aminti 
nouă înşine ce trebuie să facem. Conştientizaţi faptul că 
sfaturile pe care le daţi pot fi un mod de a vă aminti vouă 
înşivă aceleaşi lucruri. 

Capitolul 5 

Cunoaşte-ţi umbra, cunoaşte-tepe tine însuţi 
Înăuntrul fiecăruia dintre noi se află o comoară formată din 
aur masiv. Acest aur curat este spiritul nostru, pur şi 
magnific, deschis şi strălucitor. Dar aurul a fost acoperit cu 
un strat gros de lut. Lutul provine din frica noastră. Este 
masca noastră socială: faţa pe care o arătăm lumii. Când 
nu-ţi mai ascunzi umbra, îţi dai la iveală masca. Trebuie să 
ne uităm la această mască cu dragoste şi compasiune, 
deoarece este foarte important să înţelegem ce se ascunde 
în spatele ei. _ 

Să ne gândim la povestea lui Buddha Cel de Aur. In 1957, 
o mănăstire din Thailanda a fost dusă în alt lăcaş şi un grup 
de călugări a avut sarcina de a muta o statuie gigantică a 
lui Buddha făcută din lut. În timp ce făceau mutarea, unul 
dintre călugări a observat o crăpătură în statuie. Îngrijoraţi 
că i-ar putea face un rău idolului lor, călugării au hotărât să 
aştepte încă o zi, înainte de a-şi duce treaba la bun sfârşit. 
Când s-a lăsat noaptea, unul dintre călugări s-a dus să 


verifice uriaşa statuie. El a luminat cu lanterna întregul 
Buddha. Când a ajuns la crăpătură, a văzut că ceva îi 
trimitea o reflecţie. Călugărul, curios, a luat un ciocan şi o 
daltă şi a început să lovească în Buddha de lut. Pe măsură 
ce disloca bucată după bucată de lut, Buddha devenea din 
ce în ce mai strălucitor. După ore întregi de lucru, călugărul 
a văzut uluit că se afla în faţa unui Buddha făcut dintr-o 
cantitate enormă de aur solid. 

Mulţi istorici cred că Buddha a fost acoperit cu lut de către 
călugării Thai, cu câteva sute de ani în urmă, înaintea unui 
atac din partea armatei birmaneze. Ei l-au acoperit pe 
Buddha, pentru a nu fi furat. În decursul luptei, toţi călugării 
au fost omorâţi, aşa că de-abia în 1957 a fost descoperită 
marea comoară, atunci când călugării au transportat uriaşa 
statuie. La fel ca şi în cazul lui Buddha, stratul nostru 
exterior ne protejează de lume. Adevărata noastră comoară 
se află ascunsă înăuntru. În mod inconştient, noi - fiinţele 
umane - ascundem aurul nostru interior sub un strat de lut. 
Tot ceea ce trebuie să facem ca să scoatem aurul la lumină 
este să avem curajul de a ciopli învelişul nostru exterior, 
bucată cu bucată. 

În seminariile mele, adesea lucrez cu oameni care au 
petrecut ani făcând terapie, urmând cursuri 
transformaţionale, de tehnici de respiraţie şi de alte 
modalităţi de vindecare. Ei pun aceleaşi întrebări: „Când se 
va termina totul? Când o să fiu recuperat? Cât mai trebuie 
să muncesc din cauza problemelor care nu încetează să 
apară?” Aceşti oameni nu se consideră pe ei înşişi ca fiind 
nişte Buddha magnifici, încastraţi într-un înveliş de lut. 
Aceşti oameni îşi urăsc învelişul. Ei nu au descoperit că 
învelişul de lut îi protejează mult mai mult decât îşi pot 
imagina. Avem nevoie de învelişurile noastre din mai multe 
motive, iar pentru fiecare dintre noi, motivele pot fi diferite. 
Chiar dacă scopul nostru suprem este să scăpăm de înveliş, 
mai întâi trebuie să înţelegem aceste măşti şi să cădem la 
pace cu ele. „Credeţi că, după ce călugării au îndepărtat 


lutul de pe Buddha cel de aur, Buddha a spus cu furie: „Îmi 
urăsc acest înveliş oribil”? Sau credeţi că Buddha şi-a 
binecuvântat învelişul care i-a servit drept protecţie, pentru 
a nu fi furat şi dus departe de casa lui? 

Când eram tânără, învelişul meu exterior era dur, 
nepăsător şi insensibil. Spunând: „Am totul sub control”, îmi 
ascundeam sentimentele de imperfecţiune şi-mi dădeam 
iluzia că totul era în regulă cu mine. Pe măsură ce mi-am 
îndepărtat  învelişul, bucată cu bucată, esenţa mea 
strălucitoare a început să iasă la lumină. Dar, numai atunci 
când am fost în stare să disting că aceste aspecte care-mi 
formau învelişul erau o protecţie pentru emoţiile mele 
ascunse, am putut să văd dincolo de exteriorul meu dur. O 
dată ce am început să privesc prin crăpături, am fost în 
stare să îndepărtez învelişul. lar în momentul în care am 
ajuns să apreciez şi să respect acest înveliş tare pentru că 
m-a protejat, viaţa mea s-a transformat. 

Învelişul vostru exterior sunteţi voi care staţi faţă în faţă 
cu lumea. El ascunde caracteristicile care vă formează 
umbra. Umbrele noastre sunt atât de bine deghizate, încât 
adesea arătăm lumii o faţă - când, de fapt, înăuntrul nostru 
se află exact opusul. Unii oameni poartă un strat de 
duritate care le ascunde sensibilitatea, sau o mască de 
umor care le acoperă tristeţea. Oamenii care arată că ştiu 
tot, de obicei acoperă sentimentul că sunt proşti - iar cei 
care se comportă cu aroganță trebuie să-şi scoată la iveală 
nesiguranța. Oamenii stăpâni pe sine, ascund în ei un aiurit 
extravagant, iar o faţă zâmbitoare ascunde un om furios. 
Pentru a ne descoperi sinele nostru autentic, trebuie să ne 
privim dincolo de măâăştile noastre sociale. Suntem maeştri 
în deghizare, păcălindu-i pe alţii, dar păcălindu-ne, în 
acelaşi timp, şi pe noi înşine. Trebuie să descifrăm 
minciunile pe care ni le spunem nouă înşine. Atunci când nu 
suntem pe deplin satisfăcuţi, fericiţi, sănătoşi, sau nu ne 
împlinim visele, ştim că aceste minciuni ne stau în cale. în 
felul acesta recunoaştem lucrarea umbrei. 


Modificarea care trebuie să apară este în percepţie. E 
nevoie să vă vedeţi învelişul exterior ca pe ceva ce v-a 
servit ca protecţie, nu doar ca pe ceva care v-a împiedicat 
să vă împliniţi visele. Stratul vostru exterior este menit în 
mod divin spre a vă ghida procesul spiritual. Reanalizând şi 
explorând fiecare incident, emoție şi experienţă care v-au 
dus la construirea acestui strat, veţi fi conduşi înapoi acasă, 
pentru a vă accepta totalitatea fiinţei voastre. Straturile 
noastre sunt indicatoarele care ne conduc spre evoluţia 
personală. Ele sunt făcute din tot ceea ce suntem şi din tot 
ceea ce nu vrem să fim. Indiferent de cât de dureros ar 
putea fi trecutul sau prezentul vostru, dacă vă uitaţi la voi 
înşivă în mod cinstit şi folosiţi informaţia înmagazinată în 
stratul vostru exterior ca pe un ghid, el vă va conduce în 
călătoria voastră spre iluminare. 

Când ajungeţi să vă cunoaşteţi sinele întreg, nu mai aveţi 
nevoie de un înveliş care să-l protejeze. Veţi lăsa în mod 
natural să vă cadă măştile, arătând lumii sinele vostru 
autentic. Nu va trebui să pretindeţi că sunteţi mai mult sau 
mai puţin decât oricare altcineva. Puteţi să staţi pe aceeaşi 
treaptă cu oricine din lumea asta. Invelişurile noastre sunt 
create din idealul nostru de ego. Ego-ul este „Sinele” care 
se distinge de ceilalţi. Spiritul combină „sinele” şi pe ceilalţi 
într-unui singur. Când apare această unire între spirit şi 
sine, devenim una cu noi înşine şi una cu lumea. 
Majoritatea oamenilor nu ajung prea departe în dezvăluirea 
umbrei, deoarece nu vor să fie cinstiţi cu ei înşişi. Ego-ului 
nu-i place să piardă controlul. În momentul în care îţi 
recunoşti toate aspectele din tine însuţi - binele şi răul - 
ego-ul începe să simtă că pierde putere. 

In Cartea Tibetană a celor Vii şi a celor Morți, Sogyal 
Rinpoche explică: 

ego-ul este identitatea noastră falsă şi asumată cu 
ignoranță. Prin urmare, ego-ul este absenţa adevăratei 
cunoaşteri a lui cine suntem noi cu adevărat, împreună cu 
rezultatele ei: o încrâncenată agăţare cu orice preţ de o 


întregime peticită şi de o imagine falsă despre noi înşine, 
un sine şarlatan şi inevitabil cameleonic, ce se schimbă în 
permanentă şi care trebuie să procedeze astfel, pentru a 
ţine vie ficţiunea existenţei lui. 

Dacă începeţi procesul de dezvăluire a umbrei voastre şi o 
voce interioară începe să ţipe la voi să vă opriţi, să ştiţi că 
acesta este doar ego-ul vostru căruia îi este teamă că va 
muri. Acordaţi-vă permisiunea de a scoate la lumină 
adevăratul vostru sine. Aruncaţi o provocare persoanei care 
credeţi că sunteţi, pentru a dezvălui persoana care sunteţi 
capabil să deveniți. 

A-i folosi pe alţii ca oglindă vă ajută pentru a vă descifra 
propria mască. Mergeţi şi întrebaţi-i pe oamenii care vă 
sunt aproape - prieteni, iubiţi, familie, colegi. Intrebaţi-i 
care sunt cele trei lucruri care le plac cel mai mult la voi şi 
care sunt cele trei lucruri care le plac cel mai puţin. E 
important ca oamenii pe care-i întrebaţi să ştie că nu e nici 
o problemă dacă sunt cinstiţi cu voi. Voi sunteţi singurii 
care-i puteţi încredința pe ceilalţi că pot să vă spună 
adevărul. Descoperiţi dacă apăreţi în faţa celorlalţi, aşa 
cum apăreţi în faţa voastră înşivă. Adesea, alţi oameni văd 
în noi mai multe aspecte pozitive decât vedem noi înşine şi, 
în acelaşi timp, ei văd mai multe aspecte negative decât 
vedem sau admitem noi înşine. 

Adesea, oamenii se opun acestui exerciţiu. Le este frică să 
nu fie judecaţi. Cuvântul judecată poartă o încărcătură, 
foarte mare, aşa că eu prefer să folosesc cuvântul 
feedback?. Feedback este un instrument folositor. Noi nu 
trebuie să credem niciodată ce gândesc alţii despre noi, 
dar, dacă ne este teamă să auzim ce au de spus despre noi 
oamenii care ne sunt foarte apropiaţi, atunci trebuie să 
luăm aminte. Majoritatea oamenilor sunt speriaţi că vor 
auzi lucruri de care le este cel mai frică. Aceasta este 


9 (conexiune inversă) termen care denumeşte furnizarea de date din 
exterior, referitoare la funcţionarea unui sistem, pentru a se corecta 
greşelile sau defecţiunile acestuia. N.T. 


lucrarea negării. Gândiţi-vă la negare ca la un acronim 
pentru „nici măcar să nu observi că mint”. Ne este teamă 
de feedback, doar dacă ştim că, la anumit nivel ne minţim 
pe noi înşine. Dacă într-adevăr credeţi că ceea ce gândeşte 
cineva despre voi nu se bazează pe realitate, atunci nici nu 
vă pasă. Vă pasă numai atunci când vă induceţi pe voi 
înşivă în eroare şi vi se atrage atenţia. Hai să luăm 
exemplul lui Kate. 

Kate a venit să lucreze cu mine şi, când i-am cerut să facă 
acest exerciţiu, mulţi oameni pe care i-a întrebat au spus că 
nu este o persoană integră. A fost uimită, deoarece în 
întreaga ei viaţă, aşa cum o vedea ea, fusese absolut 
cinstită. Ştiind cum acţionează acest proces, am fost sigură 
că oamenii au perceput un aspect a lui Kate pe care ea şi-l 
ascunsese de ea însăşi. l-am cerut să închidă ochii şi să 
permită unor imagini să-i apară în minte, ori de câte ori îi 
puneam o întrebare. După ce am respirat împreună adânc 
de câteva ori în mod conştient, am pus muzică şi am 
început s-o ghidez într-o vizualizare. l-am cerut să meargă 
la plimbare printr-o grădină. Am făcut-o să-şi imagineze că 
acolo existau plante frumoase, copaci şi flori. Când Kate 
stătea relaxat şi confortabil, i-am cerut să-şi amintească un 
moment în care ea fusese necinstită, un moment când a 
minţit sau a înşelat, un moment în care a dat dovadă de 
lipsă de integritate. Am stat în linişte. Apoi, au început să-i 
curgă lacrimi pe obraji. Când, în cele din urmă, a vorbit, mi- 
a spus următoarea poveste. 

Toată viaţa ei, Kate dorise să fie doctoriţă. Terminase 
ultimul an de facultate şi era într-a treia lună de rezidenţiat 
la un mare spital din New Orleans. Era ora mesei şi toată 
lumea din spital era ocupată. Kate se grăbea, îşi făcea 
vizita, mergând la fiecare pacient. A intrat în camera unei 
femei şi a hotărât că trebuia să-i facă o perfuzie. Nu a putut 
găsi o asistentă care să o ajute, aşa că s-a repezit pe 

coridor să aducă soluţia necesară. Fără să se uite la ceea 
ce-i dăduse o infirmieră, Kate a introdus soluţia în venă. La 
jumătatea procedurii, femeia căreia i se injecta lichidul a 
intrat într-o criză. Şocată, Kate s-a uitat la tubul din mână şi 
a văzut că pe etichetă scria clorat de potasiu. A oprit 
imediat perfuzia şi a stabilizat femeia, până ce aceasta a 
ieşit din criză. Deja veniseră mulţi doctori şi încercau să-şi 
dea seama ce se întâmplase cu pacienta. Kate ascunsese 
tubul. Era îngrozită. 

Din cauza faptului că încălcase una dintre regulile 
fundamentale care se învaţă la facultatea de medicină - 
niciodată să nu-i dai unui pacient un medicament, fără să 
verifici mai întâi eticheta - ea ar fi putut omori femeia, sau 
i-ar fi putut face un mare rău. Când doctorul a întrebat-o pe 
Kate ce s-a întâmplat, ea a minţit, spunând că nu ştia. Până 
în clipa aceasta, Kate nu povestise nimănui întâmplarea. De 
fapt, nu se mai gândise niciodată la ea, încă din ziua în care 
şi-a terminat rezidenţiatul şi a părăsit spitalul. 

În clipa aceea cumplită, Kate a jurat că nu va mai face 
niciodată o greşeală medicală. 

În decursul celor 16 ani care au trecut de la acest incident, 
Kate a devenit medic şi autor faimos în lumea întreagă, 
mândră de propria sa integritate şi plină de dispreţ faţă de 
orice persoană ale cărei standarde erau mai prejos decât 
ale ei. Dar, în viaţa personală, prietenii lui Kate îi puneau în 
permanenţă integritatea la îndoială. Din cauză că nu şi-a 
asumat această parte din ea însăşi - îngropată cu mult timp 
în urmă - ea nu o vedea. Kate purta o mască de integritate, 
pentru a-şi ascunde partea din ea însăşi care era necinstită. 
Se auto-păcălea, crezând în propria ei deghizare. 

Acest unic gest de necinste, cu care Kate nu s-a putut 
împăca, a căpătat o viaţă proprie. Ea nu era în stare să 
vadă că-i minte pe ceilalţi. Se plângea că întotdeauna este 
înţeleasă greşit. Şi, în ciuda tuturor realizărilor, Kate nu era 
niciodată mulţumită de viaţa ei. li era teamă de relaţii 
intime, îşi ţinea prietenii la distanţă, ca să se asigure că 


nimeni nu-i va descoperi secretul. Credea că se iubeşte pe 
ea însăşi, dar, după ce am lucrat împreună, a putut să vadă 
că exista o parte din ea pe care o ura, un aspect care, 
odată, i-a produs ruşine şi umilinţă. O dată ce Kate a fost în 
stare să vadă şi să-şi asume lipsa de integritate, în ea a 
coborât o lumină. Acum era în stare să vadă celelalte 
situaţii din viaţa ei, când s-a minţit pe ea însăşi şi pe 
ceilalţi. După ce ne-am terminat treaba, Kate arăta cu mulţi 
ani mai tânără. A fost în stare să lase să iasă uriaşa 
minciună pe care o inhibase în ea. Se simţea uşoară şi 
liberă, dar nu înţelegea de ce. l-am explicat că aşa se 
manifestă senzaţia ei fizică de uşurare. 

Gândiţi-vă o clipă de câtă energie e nevoie pentru a 
ascunde ceva de voi înşivă şi de lume. Incercaţi să luaţi un 
fruct - să zicem un grapefruit - şi să-l duceţi în mână o zi 
întreagă. Ţineţi grapefruit-ul în aşa fel încât să nu-l vedeţi şi 
asiguraţi-vă că, atunci când sunteţi împreună cu alţi 
oameni, îl ascundeţi în aşa fel, încât nici ei să nu-l poată 
vedea. După câteva ore, observați câtă energie aţi cheltuit. 
Aceasta face trupul nostru toată ziua. Doar că el nu are un 
singur fruct, el trebuie să se ocupe de toate fructele pe care 
încercaţi să le ascundeţi de voi înşivă şi de lumea întreagă. 

Când veţi permite, în sfârşit, ca aceste adevăruri despre 
voi înşivă să iasă la suprafaţă, veţi fi liberi. Veţi putea 
cheltui tot acest surplus de energie pentru evoluţia voastră 
personală şi pentru a vă atinge ţelurile cele mai înalte. 
Suntem bolnavi, numai în măsura în care avem secrete. 
Aceste secrete fac imposibilă manifestarea sinelui nostru 
autentic. Atunci când veţi cădea la pace cu voi înşivă, 
lumea vă va trimite înapoi, ca o oglindă, acelaşi nivel de 
pace. Când veţi fi în armonie cu voi înşivă, veţi fi în armonie 
cu toţi ceilalţi. 

Alţi oameni ascultă ce spuneţi şi văd ce faceţi, dar sunt, de 
asemenea, conştienţi şi de limbajul trupului vostru, cât şi 
dacă el contrazice sau nu ceea ce spuneţi şi faceţi. Este 
deci important să fim atenţi la ceea ce comunicăm altora 


pe plan fizic. După cum spunea Emersoni!!: „Cine eşti tu 
vorbeşte atât de tare, încât nu pot să aud ce spui”. Ce 
anume spui când nu vorbeşti? Limbajul trupului nostru, 
expresia feţei, cât şi energia pe care o emanăm trimit în 
permanenţă mesaje. Studii recente arată că 86 la sută din 
comunicarea noastră este nonverbală. Asta înseamnă că 
numai 14 procente din ceea ce spunem verbal înseamnă 
ceva pentru cei cu care vorbim. Poate vei vrea să-ţi pui 
întrebarea: „Ce anume comunic eu, fără să vorbesc? Care 
sunt mesajele pe care le trimit? Am oare un zâmbet pe faţă 
când mă simt trist? Am o figură de nebun, atunci când îţi 
spun ce grozavă e viaţa mea? Cred că sunt într-o formă 
minunată, atunci când oglinda îmi spune altceva? Pot să mă 
privesc în ochi şi să să-mi placă ceea ce văd, sau e cazul să 
o iau la fugă?” 

Adesea, acestea sunt întrebări cărora le faci cu greu faţă. 
Trebuie să-ţi acorzi libertatea de a nu-ţi place ce răspunsuri 
dai, deoarece, în mod inevitabil, ele vor fi neplăcute. Dar 
ele vor fi cele mai folositoare. De curând, am lucrat cu un 
grup de oameni care erau pregătiţi să conducă seminarii 
legate de vindecare. Înregistram pe casetă video pe toată 
lumea, pentru ca să poată vedea cu toţii cum apar ei în faţa 
altor oameni. O tânără atrăgătoare, pe nume Sandra, s-a 
ridicat ca să vorbească. Cuvintele ei erau frumoase, dar tot 
ce puteam recepționa era modul în care se legăna - 
mişcările ei încete şi senzuale, care flirtau cu publicul. Când 
a terminat de vorbit, am întrebat-o cum credea ea că o 
percep ceilalţi oameni. Ea a răspuns: competentă şi 
iubitoare. Când am întrebat restul grupului, comentariile lor 
au fost de genul: „drăguţă”, „sexi”, „atrage foarte multă 
atenţie asupra ei”. l-am spus că, dacă aş fi bărbat, aş dori 
să o invit după seminar să bem ceva. Ca femeie, aş putea fi 
deranjată de mişcările ei sexi. Tot ceea ce făcea, ne 
distrăgea de la ceea ce încerca să comunice. Scopul 

Sandrei era să ofere oamenilor informaţii, astfel încât ei să 
se poată vindeca. Dar singurul lucru pe care noi îl putem 
auzi era: „la uitaţi-vă ce frumoasă şi sexi sunt. Vă place de 
mine? Găsiţi că sunt atrăgătoare?” Totul era nerostit, dar, 
cu toate acestea, publicul nu se gândea decât la trupul 
Sandrei, în loc să audă mesajul pe care ea voia să-l 
comunice. Am pus caseta video fără sunet şi Sandra a fost 
şocată de ce anume comunica. Când am întrebat-o de ce 
credea ea că făcea acest lucru, mi-a spus că dorea ca 
oamenii să o placă şi că a căpătat putere, atrăgând bărbaţii 
către ea. Adevărul este că, în realitate, limbajul trupului ei îi 
lua din putere. Ani de zile, Sandra a studiat ca să devină 
vindecător. Acum, avea, în sfârşit, ocazia de a vorbi în faţa 
unor grupuri mari şi, în loc de mesaj, ea le oferea o mască. 
Sandra dorea foarte tare să vadă şi să audă adevărul, deşi 
s-a simţit furioasă şi jenată de felul în care s-a prezentat. S- 
a străduit din greu să-şi asume ce anume comunica fără 
cuvinte, cât şi acea parte din ea care avea atât de mare 
nevoie de aprobare din partea bărbaţilor. De îndată ce şi-a 
dezvăluit aceste aspecte din ea însăşi, Sandra a fost în 
stare să-l accepte şi, drept urmare, a devenit o mare 
vorbitoare, care şi-a putut împlini visul de a ajuta oamenii. 
A-i chestiona pe alţii pentru ca să descoperi cum te percep 
ei pe tine este un proces care te sperie. Dar fiecare răspuns 
este o binecuvântare. E nevoie de curaj şi hotărâre ca să vă 
vedeţi pe voi înşivă în întregimea voastră. Dacă nu doriţi să 
auziţi adevărul, nu sunteţi în stare să vă transformați viaţa. 
După ce descoperă o parte din ei înşişi care le-a fost 
ascunsă mult timp, oamenii trec adesea printr-o stare de 
jale. Dacă te-ai amăgit pe tine însuţi în privinţa a cât de 
mult te iubeşti, e obligatoriu să îţi dai voie să te simţi trist 
sau furios pentru un timp. Aminteşte-ţi esenţa fiinţei tale: 
între - gimea lui cine eşti nu se schimbă, atunci când 
transferi asupra umbrei tale anumite emoţii şi impulsuri. În 
realitate, nu devii niciodată o persoană diferită; tu cel 
adevărat, minunat, există întotdeauna foarte adânc 


înăuntrul tău. Astfel că, a te împăca cu umbra ta este un 
mod de a-ţi aminti cine eşti tu cu adevărat. 

Acum, după ce am primit feedback de la alţii, haideţi să 
continuăm procesul de a ne dezvălui umbra. Un alt mod de 
a scoate la lumină aspectele ascunse din voi este prin a 
face o listă cu trei oameni pe care-i admiraţi şi trei oameni 
pe care-i urâţi. Oamenii pe care-i admiraţi ar trebui să fie 
dintre cei care au calităţi pe care aţi vrea să le emulaţi în 
voi. Oamenii care nu vă plac ar trebui să fie dintre cei care 
vă supără şi vă enervează. Ei trebuie să fi făcut ceva ce 
vouă vi s-a părut îngrozitor. Nu este obligatoriu ca lista să 
includă oameni pe care-i cunoaşteţi, deşi se poate şi aşa. Ei 
pot fi politicieni, actori, scriitori, filantropi, muzicieni sau 
ucigaşi. După ce aţi făcut lista, scrieţi cele trei calităţi pe 
care le plăceţi sau le admiraţi cel mai mult la fiecare 
persoană, cât şi cele care nu vă plac sau le detestaţi cel 
mai mult. Apoi, pe o altă foaie de hârtie, faceţi o listă cu 
toate calităţile pe care le admiraţi, iar pe faţa cealaltă, 
defectele pe care le detestaţi. Lista mea arată în felul 
următor: 

Martin Luther King, jr. - vizionar, curajos, cinstit. 
Jacqueline Onassis - elegantă, plină de succes, 
conducătoare 

Ariellle Ford (sora mea) - spirituală, creativă, puternică. 

Charles Manson - jefuitor, înfricoşător, demn de ură Hitler 
- ucigaş, distrugător, răul în persoană 

Harriet Spiegel (o profesoară bătrână) - arogantă, care 
crede că le ştie pe toate, nervoasă. 


LISTA POZITIVA LISTA NEGATIVĂ 
vizionar jefuitor 

curajos demn de ură 
cinstit înfricoşător 
elegant ucigaş 


plin de succes răul în 
persoană 


conducător distrugător 


spiritual arogant 
creativ care le ştie pe toate 
puternic nervos 


Aceste liste sunt bune pentru a descoperi aspectele din voi 
înşivă pe care nu vi le asumaţi. Parcurgeţi cu grijă fiecare 
trăsătură pe care am scris-o pe listă. Ar fi bine să începeţi 
cu cele negative. La început, s-ar putea să întâmpinați 
probleme, descoperind că aveţi aceleaşi trăsături ca şi o 
persoană gen Hitler. E important să analizăm orice cuvânt 
folosit în general cum ar fi „ucigaş!. Întrebarea care se pune 
este: „Ce fel de om ar comite astfel de acte?” De exemplu, 
în loc de ucigaş, aţi putea spune egoist, furios, care nu 
pune preţ pe viaţa omului. Dacă folosiţi o expresie de genul 
„nu pune preţ pe viaţa omului', atunci întrebaţi-vă ce fel de 
persoană nu pune preţ pe viaţa omului. Aţi putea ajunge la: 
bolnav, dement şi narcisist. Partea importantă în acest 
proces este să folosiţi tot felul de cuvinte, până când 
ajungeţi la un anumit cuvânt sau la o anumită trăsătură pe 
care o urâţi, sau care nu vă place. Descoperiţi trăsăturile 
care vă oferă o anumită încărcătură emoţională. 
Determinaţi la care anume vă conectaţi. 

Steven, consultant în afaceri cu mult succes, care a venit 
la unul dintre seminariile mele, a meditat timp de opt ani de 
zile şi s-a hotărât foarte serios să-şi modifice viaţa. În ultimii 
cinci ani, nu avusese nici o relaţie şi era gata să-şi găsească 
o parteneră, să se căsătorească şi să pornească o familie. 
Era pregătit să pătrundă adânc înăuntrul său şi să încerce 
să descopere de ce nu avusese deloc succes în dragoste. În 
cea de a doua zi, Steven îşi dezvăluise multe aspecte 
despre el însuşi, dar mai era un lucru ce-l deranja, într-o 
pauză, m-a chemat să-mi spună că, în seminar, se afla un 
domn pe care nu-l putea suferi. L-am întrebat ce anume îi 
displăcea atât de tare la acest om. S-a gândit numai o 
secundă şi apoi mi-a şoptit la ureche: „E un fricos, şi eu îi 
urăsc pe fricoşi”. N-am spus nici o vorbă şi am aşteptat în 


linişte, până când Steven a fost gata să vorbească. Am 
văzut o strălucire de recunoştinţă în ochi, în timp ce spunea 
următoarea poveste. Când avea cinci ani, tatăl său a vrut 
să-l determine să călărească un ponei. Erau la un târg cu 
întreaga familie. Steven nu văzuse niciodată un ponei 
adevărat şi era îngrozitor de înspăimântat de acest animal 
mare. Când i-a spus tatălui său că nu voia să călărească 
poneiul, deoarece îi era teamă, tatăl l-a certat: „Ce fel de 
bărbat o să fii tu? Nu eşti decât un fricos şi ne faci de râs 
toată familia”. Steven a fost pedepsit. Din ziua aceea, s-a 
hotărât să nu-i mai fie teamă niciodată. Şi-a petrecut tot 
restul vieţii încercând să-l facă pe tatăl lui să fie mândru de 
el. A luat centura neagră la carate, a jucat fotbal în 
facultate, a ridicat greutăţi - totul ca să dovedească că nu e 
un fricos. A reuşit să-l păcălească pe tatăl lui şi a învăţat să 
se păcălească pe el însuşi. A şi uitat acel incident dureros. 

L-am întrebat pe Steven dacă mai putea vedea un aspect 
din viaţa lui în care era fricos. După ce s-a gândit un pic, a 
spus că era un fricos când era vorba de femei. Îi era teamă 
de femei, de a comunica cu ele în mod cinstit, aşa că, ori de 
câte ori într-o relaţie apărea câte o problemă, Steven pleca, 
îşi părăsise aproape toate femeile cu care fusese, iar în 
acest moment îi era teamă să invite o femeie care-l 
atrăgea. l-am spus lui Steven să-şi acorde un răgaz în care 
să-şi simtă pe deplin starea de ruşine şi jenă. 

Când l-am întrebat care era partea bună în a fi un fricos, el 
s-a uitat la mine ca şi când aş fi înnebunit. Nu era în stare 
să înţeleagă cum - ceva care era atât de groaznic, ceva ce 
a negat o viaţă întreagă - putea fi un dar. Apoi, Steven şi-a 
adus aminte de un moment când a fi fricos i-a salvat 
probabil viaţa. Când era în facultate, un grup de prieteni s- 
au adunat la băutură. Deja beau de două ore, când unul 
dintre ei a sugerat să meargă la un bar în alt oraş. Ceilalţi 
prieteni ai lui Steven au hotărât să meargă şi ei. Lui Steven 
i-a fost teamă să conducă beat sau să meargă într-o maşină 
condusă de cineva care a băut, astfel încât le-a spus 


prietenilor săi că avea o întâlnire şi că urma să facă 
dragoste. Nu voia să le spună cât era de înspăimântat. Nu 
voia să fie considerat fricos. Două ore mai târziu, prietenii 
lui au avut accident, unul dintre ei a fost omorât şi ceilalţi 
trei au fost grav răniţi. g 

Lui Steven nu-i venea să creadă ceea ce şi-a amintit. Işi 
blocase acest incident dureros, încercând să şi-l scoată din 
minte. Când s-a întâmplat accidentul, şi-a închipuit că doar 
norocul l-a salvat în noaptea aceea. L-am întrebat dacă au 
mai fost şi alte momente în care a fi fricos l-a scos din 
necaz. Acum putea să-şi dea seama că această trăsătură îl 
făcuse să fie precaut, să nu intre în bătăi şi că, probabil, l-a 
salvat din tot felul de necazuri. Am vorbit despre multe 
incidente din trecut, înainte de a-l întreba pe Steven cum se 
simţea acum, ştiind că este fricos. Faţa i s-a luminat. 

Acceptase. Putea acum să vadă acest aspect din el însuşi 
care, de multe ori, se dovedise a fi valoros. Putea acum să 
fie mândru de el. Ruşinea şi durerea dispăruseră. 

Noul fel de a vedea lucrurile îi dăduse forţă lui Steven. Nu 
avem nimic de spus când e vorba despre evenimentele din 
viaţa noastră, comenta Nietzsche, dar avem multe de spus 
când e vorba să le interpretăm. Interpretarea ne poate 
uşura cu adevărat durerea emoţională. A da naştere la 
interpretări este un act creator. De îndată ce Steven şi-a 
putut iubi şi respecta frica, a fost în stare să înceteze de a o 
mai proiecta asupra altor oameni. In loc de a fi scârbit de 
comportamentul său fricos, el putea fi informat de către 
acesta. 

Mai târziu, în timpul cursului, Steven s-a dus la omul 
despre care credea că este fricos. A fost uluit să vadă cât 
de diferit i se părea acum acest om. Oare Steven se 
schimbase atât de mult, sau acest om se transformase 
numai în două ore? Când Steven şi-a asumat trăsătura de a 
fi fricos, aceasta i-a schimbat lentilele prin care privea. 
Acum putea vedea clar. Renunţând la nevoia de a fi un tip 
dur, Steven şi-a putut accepta sensibilitatea, timiditatea şi 


precauţia. Aceasta i-a permis să-şi deschidă inima şi a 
permis altor oameni să se apropie de el. 

A scoate la lumină este primul pas în lucrarea asupra 
umbrei. El necesită cinste riguroasă şi dorinţă puternică de 
a vedea ceea ce nu aţi fost în stare să vedeţi. 
Recunoaşterea părţii de umbră a sinelui nostru începe 
procesul de integrare şi vindecare. Amintiţi-vă că fiecare 
dintre aceste trăsături „negative' poartă în ea un dar pozitiv 
pentru voi, o valoare mai mare decât v-aţi putea imagina 
vreodată. E doar o problemă de a înfăptui lucrarea şi, în 
foarte scurt timp, veţi primi binecuvântarea întregimii, 
fericirii şi libertăţii voastre. 

EXERCIŢII 

1. lată o listă de cuvinte negative. Acordaţi câteva minute 
pentru a identifica orice cuvânt care poartă în el o 
încărcătură emoţională pentru voi. Spuneţi cu voce tare „Eu 
sunt... „. Dacă puteţi să o spuneţi fără nici o încărcătură 
emoţională, atunci treceţi la următorul cuvânt. Notaţi 
cuvintele care nu vă plac sau la care reacţionaţi. Dacă nu 
sunteţi sigur că un anumit cuvânt are o încărcătură pentru 
voi, închideţi ochii timp de un minut şi meditaţi asupta 
avântului. Repetaţi-l cu voce tare de câteva ori şi între - 
baţi-vă cum v-aţi simţi dacă cineva pe care-l respectaţi v-ar 
numi în felul acesta. Dacă aţi fi furioşi sau deranjati, scrieți- 
|. De asemenea, petreceţi un timp gândindu-vă la cuvintele 
care nu sunt pe această listă şi care vă domină viaţa sau 
care vă provoacă durere. 

Lacom, mincinos, prefăcut, om de nimic, odios, gelos, 
răzbunător, dominator, obraznic, posesiv, scârbă, fricos, 
rău, extravagant, afectat, fustangiu, mânios, secretos, 
dependent, alcoolic, jefuitor, drogat, cartofor, bolnav, gras, 
dezgustător, prost, idiot, groaznic, inconştient, masochist, 
bulimic, anorexie, nesemnificativ, de mâna a doua, 
enervant, frigid, rigid, care insultă, care manipulează, 
victimă, călău, egocentric, care se crede mai bun decât 
alţii, prostănac, emotiv, îngâmfat, urât, neîngrijit, cu gură 


mare, care vorbeşte tare, pasiv, agresiv, împuţit, mizerabil, 
laş, ticălos, nedemn de încredere, agresiv, neadaptabil, 
sălbatic, mort, zombi, nepunctual, iresponsabil, 
incompetent, leneş, oportunist, beţiv, zgâărcit, necinstit, 
prostovan, retardat, trădător, care vorbeşte urât, imatur, 
bârfitor, insolent, disperat, copilăros, de moravuri uşoare, 
arţăgos, efeminat, cocotă, dependent de hormoni, crud, 
insensibil, înspăimântător, periculos, exploziv, pervertit, 
nevrotic, nevoiaş, vampir de energie, scandalagiu, meschin, 
timid, misogin, trist, fragil impotent, insipid, castrat, 
băieţelul lui mămica, nervos, diform, arogant, infirm, 
zgârcit, fată bătrână, lepădătură, nesincer, care-i judecă pe 
alţii, impostor, superficial, violent, nesăbuit, ipocrit, căruia îi 
place să plătească pentru a face dragoste, secătură, 
invidios,  condescendent, ambițios,  carierist, risipitor, 
nesănătos la cap, sinistru, bigot, gunoi, anxios, înţepenit, 
care se dă mare, nătâng, duşmănos, sadic, care-şi bagă 
degetul în nas, ratat, lipsit de valoare, perdant, invidios, 
critic, fleşcăit, neglijent, curvă, neruşinat, murdar, acid, 
care face pe şeful, inflexibil, bătrân, rece, retras, fără suflet, 
fără inimă, un fost, evaziv, plin de resentimente, rasist, 
incult, intolerant, snob, elitist, homosexual, soios, de 
nesuportat, tiranic, rău, ignorant, hoţ, excroc, beţiv, arivist, 
de proastă calitate, viclean, ultrapretenţios, desfrânat, 
nesigur pe sine, deprimat, lipsit de speranţă, care nu-i bun 
de nimic, cerşetor, smiorcăit, un nimeni, zgârcit, care nu 
merită să fie iubit, delicvent, înspăimântat, suprasensibil, 
băgăcios, pisălog, perfecţionist, libidinos, care se crede a- 
toate-ştiutor, linguşitor, maliţios, plin de resentimente, care 
crede că are întotdeauna dreptate, încuiat, inutil, cap 
pătrat, certăreţ, trădător, inferior, distructiv, greu de cap, 
lepădătură, slab, nerăbdător, lesbiană, autodistructiv, 
jigodie, nemilos, suprasensibil, porcin, obraznic, lipsit de 
gust, neinteresant, mortăciune, gol pe dinăuntru, diabolic, 
ridicol, care-ţi dă numai probleme, nemernic, inflexibil, 
fătălău... 


2. Imaginaţi-vă că în ziarul local a apărut un articol despre 
voi. Scrieţi primele cinci lucruri care n-aţi vrea să fie 
menţionate în legătură cu persoana voastră. 

Incercaţi acum să vă imaginaţi cinci lucruri care ar putea fi 
spuse şi care nu v-ar deranja câtuşi de puţin. Întrebarea 
este dacă primele cinci sunt adevărate şi celelalte cinci 
sunt neadevărate, sau aţi decis - cu ajutorul familiei şi al 
prietenilor - că primele cinci sunt trăsături rele pe care nu 
trebuie să le aibă nimeni, şi, prin urmare, nu vreţi ca ele să 
fie alăturate numelui vostru. Trebuie să scoateţi la lumină 
ce se află în spatele acestor cuvinte, ca să vă puteţi asuma 
aceste părţi din voi înşivă pe care nu le acceptaţi. 

Scrieţi comentariile pe care le aveţi de făcut în privinţa 
fiecăruia dintre aceste cuvinte. Identificaţi când aţi făcut 
pentru prima dată asemenea judecăţi de valoare, sau de la 
cine le-aţi preluat. De la mama, de la tata, sau de la un alt 
membru al familiei? 

Capitolul 6 

„Eu sunt acesta” 

O dată ce am scos la lumină toate aspectele pe care nu ni 
le-am asumat până acum, suntem gata să trecem la stadiul 
următor al procesului, care înseamnă să ne asumăm toate 
aceste trăsături. Prin a asuma, înţeleg a recunoaşte că o 
trăsătură vă aparţine. Acum putem începe să ne asumăm 
responsabilitatea pentru ceea ce suntem în întregimea 
noastră, părţile care ne plac şi părţile care nu ne plac. La 
acest stadiu, nu trebuie să vă placă toate aspectele 
voastre; trebuie doar să vreţi să le recunoaşteţi în faţa 
voastră înşivă şi a celorlalţi. Există trei întrebări ajutătoare 
pe care vi le puteţi pune. Am mai manifestat eu un astfel de 
comportament în trecut? Manifest un astfel de 
comportament acum? Sunt eu capabil să manifest acest 
comportament în circumstanţe diferite? O dată ce 
răspunsul la toate aceste întrebări este dat, ai început 
procesul de a-ţi asuma o trăsătură caracteristică. 


Unele trăsături sunt mai uşor de recunoscut decât altele. 
Acele aspecte din noi înşine pe care ne-am străduit cel mai 
tare să le negăm - sau pe care le-am proiectat asupra 
altcuiva - sunt cel mai greu de asumat. Mai acordaţi-vă un 
răgaz. Este la fel de important să fiţi nemiloşi cu voi înşivă, 
pe cât este să fiţi blânzi. Fiţi dornici să descoperiţi că 
„sunteţi” ceea ce doriţi cel mai puţin să fiţi. Fiţi hotărâți să 
priviţi cu ochi noi dincolo de mecanismele de apărare, care 
nu doresc altceva decât să spună „eu nu sunt acesta”. 
Priviţi prin ochii care spun „eu sunt acesta”. „În ce situaţie 
sunt eu acesta?” Rezistaţi tentaţiei de a vă judeca. Nu vă 
repeziţi să trageţi concluzii şi să decideţi că sunteţi o 
persoană groaznică, atunci când descoperiţi că sunteţi 
egoişti sau geloşi. Cu toţii avem aceste trăsături, împreună 
cu opusul lor polar. Ele fac parte din calitatea noastră de 
om. Toate emoţiile şi impulsurile noastre - cele pe care le 
numim pozitive şi cele pe care le numim negative - există 
pentru a ne îndruma şi a ne învăţa. S-ar putea să fiţi 
sceptici, dar oferiţi-vă oportunitatea de a cunoaşte toate 
aceste aspecte şi de a descoperi darul aflat în ele. 

Vă promit că la sfârşitul acestui proces veţi găsi aur. 

„Asumarea” este un pas esenţial în procesul de vindecare 
şi de creare a unei vieţi pe care să o iubiţi. Noi nu putem 
accepta ceea ce nu ne asumăm. Dacă vreţi să vă 
manifestaţi întregul potenţial, trebuie să vă luaţi înapoi 
acele părţi din voi înşivă pe care le-aţi negat, le-aţi ascuns 
sau le-aţi dat altora. Când eram în faza de început a 
propriului meu proces de vindecare, nu puteam găsi 
niciodată bărbatul potrivit. Nici unul dintre cei pe care-i 
voiam nu părea că m-ar vrea. Am trecut de la un bărbat la 
altul, aşa cum majoritatea oamenilor trec de la un magazin 
la altul. Am fost atrasă de bărbaţi care nu erau potriviţi 
pentru mine, deoarece nu ştiam cine sunt şi deoarece eram 
ruptă de atât de multe aspecte frumoase din mine însămi. 
Singurul bărbat pe care l-am iubit cu adevărat mi-a spus că 
nu putea să stea cu mine, deoarece ştia prea bine că, într-o 


zi, o să-mi dau seama cine sunt şi o să-l părăsesc. Prietenii 
mei vedeau că bărbaţii pe care-i alegeam nu erau potriviţi 
pentru mine, dar eu tot mai credeam că sunt o căsuţă mică 
cu două camere şi care are nevoie de reparaţii. Aşa că, totul 
şi toţi din jurul meu îmi trimiteau înapoi, ca o oglindă, 
imaginea lipsei mele de dragoste de sine. De îndată ce mi- 
am asumat mai multe aspecte despre mine însămi - frica 
mea, ascunzişurile şi afectarea - n-a mai trebuit să atrag 
spre mine parteneri care erau fricoşi, ascunşi şi afectaţi. A 
devenit mai uşor să atrag bărbaţii care puteau să-mi 
oglindească aspectele pozitive din mine însămi, bărbaţi 
amabili, darnici şi care mă iubeau şi mă acceptau aşa cum 
sunt. 

Dacă există în noi înşine un aspect pe care nu-l acceptăm, 
vom atrage în permanenţă în viaţa noastră oamenii care 
manifestă acest aspect. Universul continuă să ne arate cine 
suntem cu adevărat şi să ne ajute să redevenim întregi. 
Majoritatea dintre noi am îngropat atât de adânc aceste 
aspecte neasumate, încât nu putem să ne dăm seama în ce 
privinţă suntem genul de persoană pe care o privim cu 
dezgust. Dar, dacă în viaţa voastră apare tot timpul un 
anumit tip de persoană, să ştiţi că acesta este motivul. Ani 
de zile, de fiecare dată când prietena mea Joanna mergea 
la o întâlnire, obişnuia să-mi spună: „Tipul ăsta nu-i pentru 
mine, e un excentric. „ Primele şase sau şapte daţi când s-a 
întâmplat, nu am spus o vorbă. Dar, după o vreme, totul a 
devenit foarte clar. l-am sugerat că ea era excentrică. l-am 
spus că, dacă îşi asuma această caracteristică în ea însăşi, 
nu-şi va mai da întâlnire cu un excentric. Mi-a spus că am 
înnebunit. l-am explicat că eu niciodată nu mă întâlnesc cu 
un excentric. Cum era cu putinţa ca toţi bărbaţii pe care-i 
întâlnea să aibă această trăsătură care îi displăcea aşa de 
mult? 

Aşa că, povestea asta cu excentricul a durat luni de zile. 
Totul devenise aproape comic, deoarece dinamica îmi era 
atât de clară mie şi atât de ascunsă Joannei. Apoi, târziu 


într-o seară, am primit un telefon de la Joanna, care în 
sfârşit înţelesese - după o întâlnire cu un alt excentric. Era 
realmente îndurerată şi mi-a cerut să-i explic în ce fel era 
ea o excentrică. l-am sugerat cu blândeţe că uneori, atunci 
când purta şosetuţele alea roz cu adidaşii ei albi de piele, 
oamenii o puteau considera excentrică. A râs cu jumătate 
de gură şi i-am spus că, dacă îşi va asuma excentrica din 
ea, nu va mai trebui să se întâlnească cu astfel de 
persoane. A consimţit să facă o listă cu toate ocaziile din 
viaţa ei în care fusese excentrică. A doua zi, Joanna a venit 
la mine cu o listă lungă de chestii excentrice pe care le 
spusese şi le făcuse. Din cauza faptului că nu voia să fie 
excentrică, ea şi-a construit o faţadă ultrasofisticată. A trăit 
în felul acesta mai mult de 20 de ani, dar, când a privit totul 
mai îndeaproape, a fost în stare să vadă că excentricitatea 
îşi itea din când în când capul ei urât. 

Descoperind aceste momente excentrice în viaţa ei şi fiind 
în stare să râdă de ele împreună cu mine, Joanna a putut să 
vadă că nu era nimic rău în a fi un pic excentric. Şi, întrucât 
ea şi-a asumat această trăsătură cu doi ani în urmă, vă 
spun cu mâna pe inimă că nu s-a mai întâlnit nici măcar cu 
un singur excentric. Când a analizat cu atenţie ce dar i-a 
oferit faptul că era excentrică, Joanna a văzut că, din 
dorinţa de a nu fi excentrică, ea şi-a construit o apariţie 
publică sofisticată, şic şi elegantă. Trăsătura Joannei de a fi 
excentrică, cât şi modul în care a răspuns la ea i-au dat 
posibilitatea de a-şi crea un stil propriu foarte frumos. 

Există o mulţime de modalităţi de a aborda asumarea 
propriilor tale trăsături. Incepe prin a te concentra asupra 
celor care nu-ţi plac. Scoate lista de cuvinte care descriu 
oamenii care îţi displac sau pe care-i urăşti şi examinează 
fiecare trăsătură. Oricât ai fi de recalcitrant, trebuie să-ţi 
asumi fiecare dintre aceste trăsături, pentru ca să faci ca 
procesul să funcţioneze. Găseşte în viaţa ta un aspect în 
cadrul căruia ai demonstrat că le ai, sau în care altcineva a 
putut percepe că le întruchipezi. Încearcă fiecare dintre 


aceste trăsături ca şi când ar fi o jachetă, vezi cum te simţi 
în ea şi imaginează-ţi ce ai de făcut pentru ca să ţi se 
potrivească.  Imaginează-ţi cum ai reacţiona, dacă o 
persoană pe care o iubeşti te-ar caracteriza în felul acesta. 
Trebuie să examinezi ce judecăţi de valoare emiţi în privinţa 
fiecărei trăsături în sine şi ce judecăţi emiţi despre oamenii 
care o posedă. Priveşte câţi oameni ai alungat, numai 
pentru că au acest aspect. Nu încerca să te compari cu ei în 
favoarea ta, sau să faci o diferenţă între comportamentul 
tău şi al lor. Nu-ţi lăsa ego-ul să încerce să-ţi justifice 
propriul comportament. Aminteşte-ţi că, în faţa lumii un 
excentric nu este altceva decât un excentric. 

Un om, care a urmat unul dintre cursurile mele, iubea 
conceptul de a fi toate lucrurile - de a avea lumea înăuntrul 
său. Bill era de aproape 60 de ani şi a avut cu adevărat 
probleme cu o singură persoană în viaţă, cu fiul său de 22 
de ani. Când l-am întrebat ce anume îl deranja cel mai mult 
la fiul lui, Bill a spus că acesta era un mincinos şi că el 
considera că a minţi tot timpul era cel mai rău lucru pe 
care-l putea face cineva. „N-am spus o minciună în viaţa 
mea”, a spus Bill. „Întreabă pe oricare dintre cei care mă 
cunosc.” Era atât de încordat, încât avea faţa de un roşu 
închis. Mai mult de 15 minute m-am străduit să-l ajut să 
recunoască faptul că el a minţit în trecut, sau că era capabil 
de a minţi în viitor. Toţi cei de la curs îşi pierduseră 
răbdarea cu Bill. Cu toţii puteam să ne amintim cel puţin o 
sută de împrejurări în care am minţit pe când eram copii, 
adolescenţi sau adulţi - ca să nu mai vorbim de cât de des 
ne-am minţit pe noi înşine. Dar Bill era de neclintit. Apoi, l- 
am întrebat dacă a trişat vreodată câtuşi de puţin, când era 
vorba despre declararea veniturilor. Un zâmbet uriaş i s-a 
aşternut pe faţă şi, îndreptând degetul spre mine, a spus: 
„Asta-i cu totul altceva”. Toţi cei din sală s-au uitat la el cu 
neîncredere. 

Imi pare rău că trebuie să spun că Bill este unul dintre 
puţinii oameni care mi-a urmat cursul, fără ca acesta să-l 


ajute. James Baldwin, un analist Jung-ian, spunea: „Nu 
putem accepta la alţii decât ceea ce putem accepta la noi 
înşine”. Bill îşi acuza atât de tare fiul pentru că minte şi era 
atât de convins că are dreptate în părerea pe care o avea 
despre mincinoşi, încât se opunea total să descopere acest 
aspect în el însuşi. Investise prea mult în convingerea că 
are dreptate. Dacă ar fi fost în stare să-şi asume aspectul 
de mincinos din el însuşi, ar fi fost în stare să se 
deconecteze de fiul său. E nevoie de compasiune pentru a- 
ţi asuma o parte din tine însuţi, pe care înainte nu ai 
acceptat-o, ai ignorat-o, ai urât-o, ai negat-o sau ai judecat- 
o la alţii. E nevoie de compasiune pentru a accepta că eşti 
om şi că ai în tine toate aspectele omeneşti - bune şi rele. 
Când, în cele din urmă, îţi deschizi inima către tine însuţi, 
descoperi că ai compasiune pentru totul şi pentru toţi. 

Anul trecut a venit la unul dintre cursurile mele un bărbat 
pe nume Hank. Problema lui cea mare era cu prietena sa 
care întârzia tot timpul. A împărtăşit grupului o mulţime de 
întâmplări care l-au deranjat. Am sugerat că motivul pentru 
care Hank era atât de supărat era faptul că prietena lui îi 
oglindea un aspect din el însuşi. Ne-a spus că în nici un caz 
acest lucru nu era cu putinţă, deşi devenise foarte clar 
pentru toţi cei din clasă că Hank nu mai putea suporta 
această caracteristică a prietenei lui. Faţa sa era plină de 
dezgust, în timp ce ne povestea cum l-a lăsat să aştepte în 
ziua aceea, astfel încât sentimentele aproape că dădeau pe 
dinafară. Era începutul seminarului şi nu am vrut să-l 
grăbesc pe Hank, aşa că i-am spus doar: „Ceea ce nu 
accepţi, nu te lasă să trăieşti”. Hank îşi dădea seama că 
avea probleme în a accepta lipsa de punctualitate a 
prietenei lui şi că era implicat emoţional. Când l-am întrebat 
dacă el era genul de persoană care întârzia vreodată, 
răspunsul lui Hank a fost: „Categoric, nu”. 

Am mers mai departe, parcurgând diverse exerciţii, dar, 
după 24 de ore, vedeam că Hank încă se lupta. Când grupul 
s-a întors din pauza de masă a celei de a doua zile, am 


observat că un scaun era gol. Îi rugasem pe toţi să fie 
punctuali după pauză, ca să nu pierdem timp preţios. Ne 
străduiam să ne dăm seama cine lipseşte, când cineva a 
spus: „E Hank”. Am aşteptat câteva minute, dar Hank nu 
era nicăieri, aşa că ne-am hotărât să începem. În clipa 
aceea, o femeie din primul rând s-a uitat la mine şi mi-a 
spus: „Nu ştiu dacă aţi observat, dar Hank întârzie 
întotdeauna după pauză. Eu, una, m-am săturat să-l tot 
aştept”. Brusc, mi-am dat seama că Hank ne făcea nouă 
ceea ce îi făcea lui prietena sa. Ne făcea să aşteptăm. 

Când Hank a sosit cu 10 minute întârziere, m-am oprit din 
ceea ce făceam ca să văd dacă a înţeles ceva. L-am 
întrebat dacă îşi dădea seama că, după fiecare pauză, se 
întorcea târziu. El m-a privit şi a spus: „N-am întârziat decât 
câteva minute. Care-i problema?” Tuturor celor din cameră 
nu le venea să-şi creadă urechilor. l-am răspuns: „Hank, tu 
eşti singura persoană de aici care, după cinci pauze, a 
întârziat de fiecare dată. Unii dintre noi ne simţim ofensaţi 
că trebuie să ne cheltuim timp şi energie să verificăm cine 
a întârziat şi apoi să aşteptăm câteva minute înainte de a 
începe, ca să vedem dacă te întorci. Nu vezi legătura dintre 
ceea ce ne faci tu nouă şi ceea ce-ţi face ţie prietena ta?” 
Hank a refuzat să înţeleagă că faptul de a întârzia puţin - 
între trei până la cincisprezece minute - reprezenta o 
problemă. Ne-a spus că prietena lui întârzia, de cele mai 
multe ori, cam două ore sau chiar o zi întreagă. „Asta 
înseamnă a întârzia”, a spus el. „Asta chiar că e o 
problemă.” 

Hank considera că e o diferenţă fundamentală între a 
întârzia cinci minute şi a întârzia câteva ore. Pentru el, 
acestea erau două chestiuni diferite. Le-am cerut 
cursanților să ridice mâna, cei care erau de acord cu acest 
raţionament. Nimeni nu a ridicat mâna. Apoi am întrebat 
câţi dintre ei considerau că Hank se comporta grosolan prin 
faptul că întârzia. Toată lumea a ridicat mâna. Pentru toţi în 
afară de Hank era clar că ceea ce el ne făcea nouă echivala 


cu ceea ce îi lui făcea prietena sa. Nu există nici o diferenţă 
între o persoană care întârzie şi altă persoană care întârzie, 
tot aşa cum un excentric este un excentric, oricum l-ai lua. 
Cel care face diferenţierea este ego-ul, pentru a se proteja. 
Cineva s-a ridicat şi i-a spus lui Hank că ei se străduiau 
foarte tare să ajungă la timp şi se aşteptau ca şi ceilalţi să 
facă la fel. Eu am adăugat că, dacă o persoană din viaţa 
mea întârzie în permanenţă şi nu încearcă să scape de 
acest prost obicei, încetez de a mai avea relaţii cu ea. l-am 
mai spus lui Hank că, atunci când cineva întârzie în 
permanenţă, am sentimentul că mesajul pe care mi-l trimite 
este că ea consideră că timpul meu nu are nici o valoare, 
sau că timpul ei este mai important decât al meu. Hank era 
întristat şi uluit. L-am rugat să meargă acasă în seara aceea 
şi să se gândească la ce s-a vorbit la curs. 

În dimineaţa următoare, Hank a venit la timp. Ne-a spus 
că a stat treaz jumătate din noapte şi a făcut o listă cu 
toate ocaziile din ultimul an în care întârziase. Şi-a dat 
seama că întârziase aproape tot timpul, dar crezuse că, 
atâta timp cât nu întârzia mai mult de o jumătate de oră, 
totul era în regulă. În ziua aceea, în faţa noastră a tuturor, 
Hank şi-a asumat faptul că întârzia - şi că a întârzia era o 
grosolănie. Era tot furios pe prietena lui, dar a putut 
înţelege faptul că şi el ne făcea nouă ceea ce aceasta îi 
făcea lui. 

Hank îşi îngropase atât de adânc în el însuşi acest aspect, 
încât nu mai era conştient de el. Grosolănia nu era o 
caracteristică ce se potrivea cu idealul său de ego. Dar, de 
îndată ce şi-a asumat faptul că întârzia şi că era grosolan, 
faţa lui Hank s-a relaxat. În el s-a petrecut o capitulare 
internă naturală. Acum putea fi împreună cu mai multe 
aspecte din el însuşi, iar atunci când vorbea despre 
comportamentul prietenei lui, nu o mai făcea plin de 
frustrare. Hank a putut vedea beneficiile faptului că şi-a 
retras proiecția pe care o făcuse asupra ei şi că şi-a asumat 
propriile lui trăsături caracteristice. Devenise liber să aleagă 


dacă voia să rămână în relaţie cu o femeie care întârzia tot 
timpul. 

Hank credea că el era o persoană responsabilă şi plină de 
grijă faţă de alţii, dar a avut nevoie să atragă spre el un 
anumit gen de femeie, pentru ca să i se arate aspectele 
ascunse din el însuşi. Oamenii ne trimit înapoi - ca o 
oglindă - ceea ce se află în interiorul nostru, deoarece, în 
plan subconştient, noi chemăm către noi aceste aspecte. 
Acesta este motivul pentru care în permanenţă apar în 
viaţa noastră anumite genuri de persoane şi situaţii. 
Miracolul se produce atunci când acceptaţi şi vă asumaţi cu 
adevărat un aspect din voi înşivă. În acel moment, 
persoana care vă serveşte ca oglindă fie va înceta de a se 
mai comporta în acel mod, fie voi veţi fi în stare să alegeţi 
să nu o mai acceptaţi în viaţa voastră. Când te debranşezi, 
nu mai ai nevoie de o altă persoană care să-ţi trimită, ca o 
oglindă, înapoi spre tine, imaginea umbrei tale. Asta, 
deoarece atunci când sunteţi mai aproape de întregimea 
voastră, în mod natural veţi gravita înspre cei care vă 
reflectă această întregime. Dacă scopul sufletului nostru 
este de a deveni întregi, vom continua să chemăm către noi 
ceea ce avem nevoie pentru a fi compleţi. Pe măsură ce ne 
vom asuma şi accepta din ce în ce mai mult din noi înşine, 
în viaţa noastră vor începe să apară oameni mai sănătoşi. 

Luaţi-vă un răgaz pentru a vă gândi profund la ceea ce nu 
vreţi să vă asumaţi. Atunci când apare rezistenţa la 
asumarea a ceva, nu mergeţi mai departe. Cercetaţi, până 
când descoperiţi de unde vine această rezistenţă. Observaţi 
judecăţile de valoare pe care le faceţi. Scrieţi pe hârtie 
momentele în care aţi manifestat această trăsătură. Dacă 
aveţi probleme, chemaţi un prieten să vă ajute. Amintiţi-vă 
că dacă sunteţi total împotriva unui aspect neplăcut pe 
care-l vedeţi la altcineva, aceasta se întâmplă deoarece şi 
voi aveţi acelaşi aspect. In seminariile mele, când cineva 
rămâne înţepenit într-o anumită trăsătură şi nu pare a fi în 
stare să şi-o asume, îl determin să accepte că se comportă 


ca un „măgar încăpățânat”. Aceasta îl face de obicei să 
râdă. Atunci când cineva poate să accepte în interiorul său 
un măgar încăpățânat, de regulă poate să treacă repede la 
cuvântul care-l face să opună rezistenţă. 

Cuvintele care sunt cel mai greu de asumat sunt 
întotdeauna cele legate de incidentele în care am simţit că 
cineva ne nedreptăţeşte. Ego-ul nostru opune rezistenţă la 
a-şi asuma caracteristici care ne-ar determina să renunţăm 
la a mai acuza pe altcineva pentru ceea ce se întâmplă în 
viaţa noastră. Majoritatea dintre noi am petrecut mult timp 
construind cazuistici împotriva celor care ne-au făcut rău. 
Oprah Winfrey a spus odată, într-o cuvântare de deschidere 
a unei emisiuni: „Transformaţi-vă rănile în înţelepciune”. În 
loc de a ne crampona de resentimente, e cazul să învăţăm 
din ele. Examinaţi cât aţi beneficiat de pe urma rănilor 
voastre. Unde v-au dus ele? Cine se află acum în viaţa 
voastră, care n-ar fi fost aici, dacă nu aţi fi avut o anumită 
experienţă rea? Şi în ce mod, faptul că vă cramponaţi de 
rănile voastre vă împiedică să vă duceţi la îndeplinire 
visele? Atunci când vă folosiţi rănile pentru a evolua şi a 
învăţa, nu trebuie să continuaţi să fiţi victime. Priviţi 
persoana care v-a făcut rău; examinaţi acele aspecte din 
persoana respectivă care vă branşează la ea. Atunci când 
veţi descoperi acele lucruri în interiorul vostru, nu veţi mai 
fi ataşaţi de nici o altă persoană, sau afectaţi de ea. 

Există o povestire Zen, despre doi călugări care, în drum 
spre casă, ajung la malul unui râu repede. Acolo, ei vădo 
tânără care nu poate să treacă râul. Unul dintre călugări o 
ia în braţe, traversează râul şi o pune în siguranţă pe 
celălalt mal. Apoi, cei doi îşi continuă călătoria. În cele din 
urmă, călugărul care a traversat râul singur nu se poate 
abţine şi începe să-l certe pe fratele lui. „Ştii bine că e 
împotriva regulamentului să atingi o femeie. Ai încălcat 
jurămintele noaste sfinte.” Celălalt călugăr răspunde „Frate, 
eu am lăsat femeia pe malul râului. Tu încă o mai porţi în 
braţe.” 


Când vă cramponaţi de răni vechi, vă continuaţi drumul 
purtând acea povară. De curând, am lucrat cu o tânără 
frumoasă, pe nume Morgan, care avea cancer la stomac. 
Când a venit să mă vadă, nu mai avea multă dorinţă de a 
trăi şi se resemnase la gândul că acel cancer o va omori. 
Morgan era plină de mânie. Îşi ura mama, pentru şiruri 
nesfârşite de abuzuri emoţionale şi fizice care au 
caracterizat relaţia lor. Chiar dacă nu avea decât treizeci şi 
ceva de ani şi urmase multe seminarii care s-o ajute să se 
schimbe în bine, Morgan era incapabilă de a scoate din ea 
ostilitatea şi dezgustul pe care le simţea faţă de mama ei. 
Aşa că, Morgan şi cu mine am decis că, deşi era destul de 
slăbită, să încerce şi seminarul meu şi să acţioneze pentru a 
scoate din ea emoţiile toxice. 

Într-un anumit moment în timpul seminarului, le cer 
tuturor să scrie cinci cuvinte pe care le acceptă cel mai 
greu. Apoi, facem împreună cu partenerii un exerciţiu de 
oglindire, până ce fiecare persoană nu mai simte nici o 
încărcătură emoţională în legătură cu nici una dintre cele 
cinci trăsături. De exemplu, dacă unul dintre cuvinte este 
„incompetent”, eu spun: „sunt incompetentă” şi partenerul 
sau partenera mea, uitându-se în ochii mei, spune: „eşti 
incompetentă”. Apoi, eu repet: „sunt incompetentă” şi el 
repetă: „eşti incompetentă”. Aceasta se desfăşoară un 
timp, până când pentru mine nu mai contează dacă sunt 
incompetentă sau dacă altcineva îmi spune că sunt 
incompetentă. Însuşi faptul că rostim cuvântul cu voce tare, 
iarăşi şi iarăşi, ne anihilează rezistenţa la a fi numit astfel şi 
la a avea această trăsătură. 

Înainte de a începe, de obicei merg prin cameră şi verific 
listele tuturor, deoarece ei adesea omit cuvinte care sunt 
evidente pentru toată lumea, dar ascunse pentru ei înşişi. 
Când am ajuns la scaunul lui Morgan, ea era ocupată să-şi 
însuşească trăsăturile exprimate de cuvintele de pe listă, 
dar am observat că un cuvânt pe care ea îl folosea 
întotdeauna când vorbea despre mama ei nu se afla nicăieri 


pe hârtie. Ştiind că era important ca ea să-şi asume această 
trăsătură, i-am spus partenerei lui Morgan să lucreze 
împreună asupra cuvântului „nebună”. 

Morgan s-a uitat la mine, plină de dezgust. Ea a spus: „Ştii 
foarte bine că nu sunt nebună”. Incă o dată, am spus că, 
dacă noi suntem totul, atunci cum e cu putinţă ca ea să nu 
fie nebună. l-am spus că putea să-mi spună mie că sunt 
nebună şi că aceasta nu mă deranja câtuşi de puţin. 
Partenerei lui Morgan nu-i păsa nici ei dacă i se spunea că 
este nebună. Morgan a început să se foiască, apoi a plâns şi 
apoi ne-a spus că-i venea să vomite. Nu putea să spună că 
este nebună. Cuvântul nu-i putea ieşi pe gură. Partenera lui 
Morgan şi cu mine ne uitam amândouă la ea şi strigam: 
„Nebună!  Spune-l!  Acceptă-l, Morgan! Nebună!” Am 
întrebat: „Spune-mi, Morgan, când ai fost nebună în viaţa 
ta?” Morgan şi-a amintit câteva incidente care ar fi putut fi 
considerate manifestări clare de nebunie, dar cuvântul tot 
nu-l putea rosti. Eu nu voiam de la ea altceva decât să 
spună: „Sunt nebună”. Ştiam că, dacă putea să repete 
acest cuvânt suficient de mult timp, el îşi va pierde întreaga 
energie, cât şi stăpânirea pe care o pusese pe viaţa ei. Apar 
la lumină lucrurile de care ne este frică. În cazul lui Morgan, 
nebunia a apărut sub forma bolii. Ea nu avea libertate. 
Acum, însă, era pe punctul de a-şi asuma cea mai mare 
frică şi cel mai mare coşmar. In acea seară, Morgan s-a dus 
acasă capabilă să spună: „Sunt nebună”, dar fără să simtă 
pe deplin acest lucru. Mai târziu, după o baie caldă şi 
câteva ore în care şi-a repetat încontinuu acest cuvânt, a 
reuşit. După câteva luni mi-a scris o scrisoare: 

Pentru a-mi asuma trăsătura nebuniei, a trebuit să 
depăşesc toată frica şi toate prin câte am trecut pe când 
eram copil - lucruri pe care le-am asociat cu nebunia. A 
trebuit să o accept şi să o las să plece. În momentul în care 
mi-am asumat-o, am căzut în genunchi şi am început să mă 
rog. „Dumnezeule drag, te rog îndepărtează solzii de pe 
ochii mei, lasă-mă să văd în mama mea numai frumuseţe ,,. 


Timp de patruzeci şi cinci de minute m-am rugat cu cea mai 
autentică fervoare ca să îndepărtez judecata pe care o 
emiteam împotriva mamei mele şi a mea însămi, ca să 
accept că ea a făcut tot ce se putea mai bine. M-am rugat 
să mă pot ierta pe mine însămi pentru că m-am acuzat 
inconştient, pentru că mi-am făcut rău, pentru că nu m-am 
iubit şi pentru că m-am îmbolnăvit. Eram îmbrăţişată de o 
pace minunată. Inainte de seminar, numai gândul la mama 
mea mă făcea să mă crispez şi să mă tensionez. Acum nu 
simţeam decât pace. Exerciţiul a deschis poarta - şi eu am 
trecut prin ea. Cancerul a încetat de a se mai răspândi şi 
îmi revin cu încetul. 

Acum Morgan nu mai are cancer. Analizele nu mai arată 
nici un semn de boală. Atunci când a încetat de a-şi maiuri 
aspecte din ea, a fost în stare să ierte atât pe ea însăşi, cât 
şi pe mama ei. Astăzi, ea îmi spune că asumarea cuvântului 
nebună a fost cel mai dur moment din întregul procedeu. 
Atunci când a ajuns să o vadă pe mama ei înăuntrul ei 
însăşi, avea ochii pecetluiţi. Dar, o dată ce şi-a dat seama 
că murea din cauza resentimentelor, şi-a dat voie să 
accepte totalitatea fiinţei ei. Asumarea umbrei reface 
tendinţa naturală a trupului vostru de a ajunge la întregime. 

Atunci când sunteţi întregi, sunteţi vindecaţi. 

Transformarea însăşi durează câteva secunde. Este o 
modificare de percepţie, o schimbare a lentilelor prin care 
privim. Dacă privim lumea ca şi când noi am fi un ciocan, 
atunci toate lucrurile la care ne uităm arată ca un cui. Dacă 
ne modificăm punctul de vedere şi, în loc de ciocan, 
considerăm că suntem un şurub, atunci totul arată ca o 
piuliţă. Percepţiile noastre sunt întotdeauna colorate de 
modul în care ne vedem pe noi înşine şi de hotărârile pe 
care le luăm în privinţa a aceea ce este bun şi a ceea ce 
este râu, corect şi greşit, a ceea ce ne place şi a ceea ce nu 
ne place. Dacă schimbaţi lentilele de la „eu sunt în lume” la 
„eu sunt lumea”, veţi înţelege că, nu numai că este absolut 
în regulă să fiţi totul, dar este şi esenţial. 


Ştiu că acesta este un concept dificil de acceptat de către 
majoritatea oamenilor. Suntem învăţaţi să nu spunem 
niciodată lucruri negative despre noi înşine. Dacă mă 
trezesc dimineaţa şi simt că nu am nici o valoare, se 
presupune că ar trebui să pretind că nu simt aşa ceva, se 
presupune că ar trebui să-mi spun mie însămi că valorez 
foarte mult şi că sper că - mai târziu în timpul zilei - mă voi 
simţi şi mai valoroasă. Trebuie să mă duc la serviciu, 
pretinzând că simt că aş fi valoroasă - deoarece, a simţi că 
n-ai nici o valoare nu e o treabă prea în regulă. Trebuie să 
mă ascund toată ziua în spatele măştii mele de persoană 
valoroasă, sperând că nimeni nu va putea vedea ce se află 
dincolo de ea. Dar, înăuntrul meu, simt o disperare tăcută, 
ştiind că eu nu sunt eu însămi - şi toate acestea, deoarece 
nu sunt capabilă de a accepta că nu am nici o valoare. 
Rezistăm acestui aspect din noi înşine şi emitem judecăţi 
despre genul de persoane care sunt fără valoare. Ni se 
spune că a gândi afirmativ ne va face să fim în regulă. Dar - 
după cum le spun eu oamenilor, în cadrul conferinţelor 
mele - dacă punem frişca pe o prăjitură acră, după câteva 
linguriţe simţim tot porcăria de dedesubt. Când integrăm 
trăsăturile negative în sinele nostru, nu mai avem nevoie 
de afirmaţii, deoarece ştim că suntem atât valoroşi, cât şi 
lipsiţi de valoare; atât urâţi, cât şi frumoşi; atât leneşi, cât şi 
conştiincioşi. Când credem că nu putem fi ori una, ori alta, 
continuăm lupta noastră interioară pentru a fi ceea ce 
trebuie. Când credem că suntem doar slabi, obraznici şi 
egoişti - trăsături pe care considerăm că prietenii şi cei din 
familie nu le au - ne este ruşine. Dar, atunci când vă 
asumaţi toate trăsăturile existente în univers, înţelegeţi că 
fiecare aspect aflat în interiorul vostru vă învaţă câte ceva. 
Aceşti învăţători vă vor da acces la toată înţelepciunea din 
lume. 

Uneori, pentru a-ţi asuma o trăsătură, trebuie să laşi să 
iasă mânia înmagazinată - s-o îndrepţi fie împotriva ta, fie 
împotriva altora. Oamenii mă întreabă adesea dacă este în 


regulă să fie furioşi pe ei înşişi. Răspunsul meu este că e în 
regulă să simţi orice simţi. Dă-ţi voie să simţi şi să exprimi 
tot ceea ce se află în interiorul tău. Înainte de a fi în stare 
să te iubeşti cu adevărat, de a simţi compasiune pentru tine 
şi ceilalţi, trebuie să scoţi toate aceste emoţii negative. 
Meriţi să-ţi exprimi emoţiile într-un mod sănătos. Singurul 
moment când nu e în regulă să-ţi exprimi emoţiile, este 
atunci când răneşti o altă persoană. 

Ţipătul este o modalitate bună de a lăsa să iasă emoţii 
înmagazinate. Adesea, vocile noastre sunt, literalmente, 
înăbuşite şi nu suntem în stare să ne folosim toată gama 
vocală. Când ne permitem să ţipăm total, cu fiecare 
bucăţică din fiinţa noastră, putem într-adevăr să ne 
eliminăm energiile reprimate. Dacă nu vreţi să deranjaţi pe 
cineva, tipati într-o pernă. Dacă nu aţi ţipat niciodată cu 
adevărat, sau dacă aţi crescut într-o casă în care toată 
lumea tipa, e posibil să aveţi convingerea că a ţipa este un 
lucru rău. lar ne întoarcem la ideea că „Lucrul cu care nu 
puteţi exista împreună, nu vă lasă să ex;staţi”. Prin urmare, 
tipati. Este important să aveţi acces la toată gama voastră 
de emoţii. 

În cadrul unuia dintre seminariile mele am cunoscut o 
femeie frumoasă, de aproape şaptezeci de ani, care 
niciodată în viaţa ei nu ridicase vocea. Janet nu ţipase 
niciodată, nu rostise niciodată un cuvânt urât. Tatăl ei îi 
băgase adânc în cap ideea că oamenii de bună calitate nu 
fac astfel de lucruri şi că, dacă voia să fie respectată şi 
iubită de către el, trebuia să se supună regulilor lui. Timp de 
şaizeci de ani, Janet făcuse exact ceea ce i se spusese. 
Acum avea polipi pe corzile vocale. Când, în sfârşit, m-a 
găsit, era pregătită să elimine din ea toate emoţiile care 
fuseseră înăbuşite acolo şi să nu mai respecte regulile 
impuse de către tatăl ei. Ajunsese la concluzia că motivul 
problemelor ei de sănătate era emoția nemanifestată. Cu 
toate acestea, nu era în stare să ridice vocea. 


Timp de cinci zile am ţipat, am urlat şi am înjurat. Apoi, a 
venit momentul în care ea a putut să rostească un cuvânt 
care începe cu F. Ce uşurare! Întregul ei trup tremura. Toată 
ziua următoare s-a plimbat cu un zâmbet uriaş pe faţă. A 
avut nevoie de ultimul strop de curaj ca să facă ce-a făcut, 
chiar dacă tatăl ei murise demult. Şase luni mai târziu, 
Janet se simţea grozav şi gâtul ei era complet curat. Se 
exprima cu bucurie şi avea sentimentul că, în sfârşit, 
căzuse la pace cu ea însăşi şi cu tatăl ei. Atâta timp cât nu 
facem rău altora, trebuie să ne exprimăm furia cu bucurie. 
Atunci când te afli faţă în faţă cu un aspect din tine însuţi 
pe care-l urăşti, exprimă-l. Exprimă-l, cu intenţia de a da 
drumul la toate judecăţile tale, la ruşinea ta, la durerea ta şi 
la rezistenţa pe care o opui asumării acelui aspect din tine 
însuţi, pe care nu-l recunoşti. 

Modul meu preferat de a da drumul la mânie este bătutul 
cu băţul. lau un baston de plastic şi câteva perne. Apoi, mă 
aşez în genunchi în faţa grămezii de perne, ridic bastonul 
deasupra capului şi lovesc pernele cât de tare pot. Imi 
imaginez că ele reprezintă o trăsătură pe care nu mi-am 
asumat-o şi căreia îi trag o mamă de bătaie. După ce scot 
din mine toată emoția, e mult mai uşor să merg la oglindă 
şi să-mi însuşesc acea trăsătură. 

Dacă o acceptăm în interiorul nostru, nu mai e nevoie săo 
creăm în exterior. Una dintre prietenele mele cele mai 
apropiate, Jennifer, era convinsă că era urmărită. Oriunde 
mergea, vedea aceeaşi femeie. Era sigură că femeia o 
urmărea. „Este rea!”, obişnuia Jennifer să-mi spună. 
Bineînţeles, ca prietenă bună ce eram, îi răspundeam: „Iu 
eşti rea”. Se înfuria şi-mi închidea telefonul, urlând: „Eu nu 
sunt rea!” Aproape un an de zile, femeia apărea oriunde se 
afla Jennifer şi asta o făcea să-i piară cheful de orice. Pe la 
sfârşitul acelui an, Jennifer a plecat cu avionul spre Hawaii 
la o conferinţă. De luni de zile aştepta cu nerăbdare acest 
eveniment. Bineînţeles că femeia a apărut la prima 
conferinţă. Jennifer mi-a telefonat din Hawaii, îngrozită. „Ce 


să fac ca să scap de femeia asta?” l-am spus că acea 
femeie trebuie că oglindea un aspect din ea însăşi pe care 
nu şi-l asuma. Era foarte clar că Jennifer trebuia să-şi asume 
acel aspect, oricare ar fi fost el, deoarece era branşată la 
această femeie. Am întrebat-o „Ce judecăţi de valoare emiţi 
tu când vorbeşti despre o persoană care este rea?” Mi-a 
spus că, bineînţeles că era groaznic să fii un om rău şi că 
oamenii răi făceau lucruri rele. Am încercat să ne gândim la 
momente din viaţa ei în care fusese rea şi i-au venit în 
minte câteva incidente, când avusese faţă de sora ei mai 
mică atitudini care puteau fi considerate rele. In acele 
momente, îi fusese foarte ruşine şi se hotărâse să devină o 
persoană bună. In mintea ei, persoanele bune nu făceau 
lucruri rele. l-am explicat că noi nu putem cunoaşte ce 
înseamnă bun, fără să cunoaştem ce înseamnă rău, tot aşa 
cum nu putem cunoaşte dragostea, fără să cunoaştem ura. 
Dacă putem să ne asumăm răul şi ura din noi înşine, nu mai 
este nevoie să le proiectăm asupra altor oameni. 

l-am spus lui Jennifer să încerce să stea în faţa oglinzii din 
baie şi să-şi spună ei însăşi: „Sunt rea”, până ce nu-i mai 
pasă şi nu mai încearcă să nege acest aspect. După cea 
stat o oră în faţa oglinzii, Jennifer era atât de furioasă, încât 
s-a aşezat şi i-a scris o scrisoare femeii despre care credea 
că o urmăreşte. Pentru a-şi exprima întreaga furie, şi-a 
permis să-i adreseze acestei femei toate injuriile la care se 
putea gândi. Spusese absolut tot ceea ce avea pe inimă şi, 
ca rezultat, s-a simţit mai bine şi uşurată. Jennifer simţise 
nevoia să-şi exprime durerea şi furia. După ce a scris 
scrisoarea, a rupt-o în bucățele mici, s-a întors la oglindă şi 
şi-a asumat propria ei răutate. In clipa în care a putut să se 
confrunte cu acest aspect din ea însăşi, a putut să se 
confrunte şi cu cealaltă femeie. Se debranşase. A doua zi 
când a văzut-o, Jennifer i-a spus bună ziua şi a plecat mai 
departe, fără să fie câtuşi de puţin afectată. N-a mai 
revăzut-o niciodată. 

Aceasta se numeşte libertate. 


Durerea pe care o simţim când ne percepem defectele ne 
obligă să le mascăm. Atunci când negăm anumite aspecte 
din noi înşine, supra-compensăm, devenind exact opusul 
lor. Creăm atunci persona* completă, pentru a ne dovedi 
nouă înşine şi celorlalţi că noi nu suntem aşa. De curând, în 
timp ce îmi vizitam o prietenă apropiată, am început să 
vorbesc cu tatăl ei despre munca mea. Norman este un 
exemplu perfect pentru acest fenomen. Intrigat, mi-a cerut 
să-i arăt ce făceam. Atunci, l-am rugat să-mi spună două 
cuvinte pe care nu ar vrea să le vadă alăturate numelui lui, 
într-un articol din ziar. Mi-a răspuns că nu ar vrea să fie 
numit plictisitor 

*(lat. persona = mască). Termen imaginat de către Carl 
Jung, prin care denumeşte masca, faţada în spatele căreia 
trăiesc cei mai mulţi oameni. Persona este un arhetip social, 
un fenomen colectiv, o faţetă a personalităţii care este 
individuală, dar niciodată nu reprezintă bărbatul sau femeia 
în întregime. Persona este o necesitate; prin ea ne legăm 
de lumea noastră, întrucât ea asigură comunicarea, 
convieţuirea, colaborarea dintre indivizi. Caracteristicile ei 
se dobândesc, nu se transmit genetic. N.T. 

sau prost. Am râs tare. „Exact asta e”, am spus eu. 
„Nimeni din cei care te cunosc astăzi nu ar spune despre 
tine că eşti plictisitor sau prost.” Datorită faptului că şi-a 
pus întotdeauna familia pe primul plan, Norman nu a avut 
niciodată timp să-şi termine educaţia. După moartea soţiei 
lui, care s-a întâmplat la 30 de ani după căsătorie, Norman 
s-a întors la şcoală, ca să ia o diplomă. S-a înscris la 
universitatea de lângă casă şi, în fiecare zi, mergea cu 
bicicleta până la şcoală. A absolvit cu note foarte mari, iar 
acum lucrează la teza de doctorat. Când nu este la şcoală, 
Norman călătoreşte în toată ţara, ţine conferinţe despre 
sănătatea fizică şi procesul de îmbătrânire. De curând, s-a 
dus pentru o lună la un locaş budist pentru a-şi găsi propria 
spiritualitate. Oare cineva care-l cunoaşte pe Norman l-ar 
putea considera plictisitor sau prost? Toţi cei pe care-i 


cunosc ar spune despre el că este curajos, interesant şi 
strălucitor de inteligent. Dar hotărârea lui Norman de a nu fi 
plictisitor sau prost îi conduce, practic, viaţa şi are ca 
rezultat faptul că, întotdeauna, el se află în competiţie cu el 
însuşi, pentru a dovedi că nu este plictisitor sau prost. 
Indiferent de cât de mult munceşte, întotdeauna trebuie să 
facă şi mai mult, ca să se asigure că nu se dă în vileag şi 
pentru ca să arate lumii întregi că el este inteligent şi 
interesant. 

A fost destul de uşor pentru Norman să recunoască faptul 
că viaţa lui este condusă de către cuvintele „plictisitor” şi 
„prost”. Întotdeauna simte că, orice ar realiza, nu este de 
ajuns. Ironia constă, bineînţeles, în faptul că „plictisitor” şi 
„prost” i-au dat îndemnul şi hotărârea uriaşă de care dă 
dovadă acum. Aceste două cuvinte îl forţează să caute 
oameni şi locuri interesante. Dacă nu ar avea o asemenea 
aversiune teribilă faţă de ele, nu se ştie dacă Norman ar fi 
avut puterea să facă tot ceea ce a realizat în ultimii patru 
ani. El a perceput darul care se află în aceste două aspecte 
şi a înţeles că el însuşi este un întreg. Cum putem şti ce 
înseamnă inteligent, dacă nu ştim ce înseamnă prost? Cum 
putem şti ce înseamnă interesant, dacă nu ştim ce 
înseamnă plictisitor? 

Atunci când suntem împinşi pe dinăuntru de faptul că nu 
vrem să fim ceva, adesea devenim opusul. Aceasta ne fură 
dreptul de a alege ce vrem să facem cu adevărat cu viaţa 
noastră. Norman nu are libertatea de a sta lejer şi de a 
petrece o vacanţă cu prietenii lui. Nu citeşte nici un roman 
şi nu-şi petrece o seară întreagă jucând bridge, de frica de a 
nu deveni cumva un bătrân prost şi plictisitor. Nu poate nici 
să-şi dea seama dacă aceste oportunităţi sunt cele mai 
bune pentru sănătatea sau pentru sufletul lui. Atunci când 
nu vă asumaţi un aspect din voi înşivă, el vă conduce viaţa. 

Dacă privim cu atenţie, fiecare dintre noi poate vedea 
unde este prost şi plictisitor. Dacă suntem cinstiţi, chiar 
dacă nu manifestăm aceste aspecte în clipa de faţă, trebuie 


să identificăm un moment din trecut când am fost prost sau 
plictisitor. Părerile noastre despre noi înşine sunt cele mai 
importante păreri. Atunci când ne simţim bine în privinţa 
propriilor noastre vieţi, rareori ne pasă despre ce spun alţii. 
În cazul lui Norman, el şi-a petrecut ultimii trei ani îngropat 
în cărţi, muncind cu fervoare ca să ajungă în fruntea clasei. 
Unii oameni ar spune că el este plictisitor, deoarece nu face 
altceva decât să studieze. Alţii ar putea spune că este 
prost, deoarece îşi pierde timpul mergând la şcoală. Până 
când Norman nu poate iubi acea parte din el care este 
proastă şi plictisitore şi nu-şi integrează aceste aspecte în 
psihicul său, va fi mânat din urmă să dovedească lumii 
întregi că este inteligent şi interesant. 

Atunci când încercăm să nu fim ceva, ne epuizăm 
resursele interne. 

Suntem aici pentru a învăţa de la toate aceste părţi din noi 
înşine şi pentru a cădea la pace cu ele. Ca să fim o 
persoană cu adevărat autentică, trebuie să permitem 
aspectelor din noi înşine pe care le iubim şi le acceptăm să 
coexiste împreună cu toate aspectele din noi înşine pe care 
le judecăm şi le acuzăm. Atunci când putem să ţinem cu 
dragoste toate aceste trăsături la un loc într-o singură 
mână - fără a le judeca - ele se vor integra în mod natural 
în sistemul nostru. Atunci ne putem scoate măştile şi putem 
avea încredere că universul ne-a creat pe fiecare dintre noi 
după un tipar divin. 

Atunci putem să ne înălţăm, îmbrăţişând lumea din noi. 

EXERCIŢII 

Pentru a fi complet liberi, e nevoie să fim în stare dea ne 
asuma şi însuşi toate trăsăturile care ne deranjează la 
ceilalţi oameni. 

1. Referiţi-vă la lista de cuvinte din exerciţiul 1, capitolul 4. 
Staţi în picioare sau pe scaun în faţa unei oglinzi şi repetaţi 
încontinuu fiecare cuvânt. „Eu sunt [acea trăsătură]. 
Spuneţi-o, până când energia din jurul cuvântului dispare. E 
un exerciţiu care are efect. Nu am cunoscut niciodată 


oameni cărora să nu le reuşească, dacă sunt hotărâți să-şi 
asume acea caracteristică. Dacă vă înverşunaţi şi simţiţi 
mânie sau furie când cineva dovedeşte că are această 
trăsătură, sau dacă vă supără faptul că o aveţi voi, luaţi-vă 
un răgaz, îndepărtaţi-vă de oglindă şi aşezaţi-vă să scrieţi o 
scrisoare prin care să vă manifestaţi ura faţă de acest 
aspect. Manifestarea furiei în acest mod este un lucru 
sănătos. Scrisorile sunt numai pentru ochii voştri. Nu le veţi 
trimite şi nu le veţi citi nimănui. Le veţi scrie doar ca un 
mod de a lăsa să iasă emoţiile înăbușite în voi. Dacă nu ştiţi 
ce să spuneţi, începeţi cu: „Sunt furios pe tine pentru că... „ 
şi apoi scrieţi cât de repede puteţi, fără să vă gândiţi. 
Scrieţi orice vă vine în minte. Nu vă faceţi probleme în 
privinţa gramaticii sau dacă propoziţiile au sau n-au sens. 
Concentraţi-vă doar pe a da drumul la vechile emoţii şi 
toxine. 

Acest exerciţiu este un mod de a scoate emoţiile toxice 
înmagazinate în trupul vostru. Dacă, în timpul acestui 
proces, apar anumite sentimente, nu le alungaţi. Veţi 
descoperi că este în mod special foarte greu să rostiţi acele 
cuvinte pe care le-aţi judecat cu mare asprime. Chiar dacă 
plângeţi, nu vă daţi bătuţi. La un moment dat, veţi observa 
că încărcătura pe care o are cuvântul respectiv dispare în 
mod spontan. 

2. Folosind aceeaşi listă de cuvinte, căutaţi să vedeţi dacă 
puteţi identifica momente din viaţa voastră când aţi 
demonstrat că aveţi aceste caracteristici. Dacă nu puteţi să 
vă amintiţi nici un asemenea moment, întrebaţi-vă în ce 
circumstanţe aţi fi putut da dovadă că aveţi aspectul 
descris de acel cuvânt? Oare altcineva ar spune că, atunci, 
m-am comportat în felul acela? Scrieţi răspunsurile lângă 
fiecare dintre cuvintele respective. 

Capitolul 7 

Acceptaţi-vă cu dragoste partea întunecată 

Cea mai mare parte dintre noi tânjim după pacea minţii. 
Aceasta este o căutare de o viaţă, o sarcină care nu 


necesită decât să ne acceptăm cu dragoste fiinţa noastră în 
totalitatea ei. Descoperirea darurilor aflate în trăsăturile 
noastre pe care le urâm cel mai tare este un proces creator, 
care are nevoie doar de o dorinţă profundă de a asculta şi 
de a învăţa, de voinţa de a renunţa la judecăţile şi 
credinţele noastre care produc disfuncţii, de disponibilitatea 
de a ne fi mai bine. Sinele nostru adevărat nu emite 
judecăţi de valoare. Doar ego-urile noastre înspăimântate 
folosesc judecăţi pentru a ne proteja - protecţie care, oricât 
de ironic ar părea, ne opreşte de la realizarea de sine. 
Trebuie să fim pregătiţi să iubim toate lucrurile de care ne-a 
fost frică. „Nemulţumirile şi necazurile noastre acoperă 
lumina lumii”, se spune în Un Curs în Miracole 12. 

Pentru a trece dincolo de ego-ul vostru şi de modul lui de a 
se apăra, trebuie să staţi în linişte, să fiţi curajoşi şi să vă 
ascultați vocile interioare. În spatele măştilor noastre 
sociale, stau la pândă mii de feţe ascunse. Fiecare faţă are 
o personalitate a ei proprie. Fiecare personalitate îşi are 
propria caracteristică unică. Purtând dialoguri interioare cu 
aceste sub-personalităţi, veţi transforma prejudecățile şi 
judecăţile voastre egoiste în comori de nepreţuit. Când 
acceptaţi mesajele fiecărui aspect din umbra voastră, 
începeţi să vă aduceţi înapoi puterea pe care aţi dat-o 
altora şi să formaţi o legătură de încredere cu sinele vostru 
autentic. Vocile trăsăturilor voastre neacceptate - atunci 
când li se permite să intre în conştienţa voastră - vă vor 
aduce înapoi la echilibru şi armonie cu ritmurile voastre 
naturale. Ele vor reface capacitatea voastră de a vă rezolva 
propriile probleme şi vor lumina scopul vieţii voastre. 
Aceste mesaje vă vor conduce spre descoperirea dragostei 
şi compasiunii autentice. 


12 A Course in Miracles, mesaj primit de la lisus de către Helen 
Schucman, medic şi psiholog, între 1965-1972 şi tipărit în 1976. El 
reprezită un sistem prin care oamenii îşi pot găsi propriul drum către 
Dumnezeu, prin dragoste şi iertare. Amănunte la www.facim.org. N.T. 


Până când nu am început să comunic cu sub- 
personalităţile mele, a trebuit să mă bazez pe alţii care să 
mă ajute să descopăr ce nu era în regulă cu mine. Am 
trecut de la un terapeut la altul. Am încercat cu persoane 
cu puteri paranormale, ghicitoare şi astrologi, de la care să 
obţin răspunsurile de care aveam nevoie. Atunci când 
simţeam că ceva nu era în regulă cu mine, atunci când 
aveam un sentiment de furie, tristeţe sau chiar de fericire 
exagerată, trebuia să fac cuiva o vizită sau să plătesc pe 
cineva ca să-mi spună ce se întâmplă cu mine. Asta-i 
viaţă?! Dacă ei îmi spuneau ceva ce voiam să aud, îi 
consideram ultrainteligenţi. Dar, dacă îmi spuneau ceva ce 
nu voiam să aud, continuam să merg de la o persoană la 
alta, până ce obţineam răspunsul pe care-l căutam. 

Ştiam că trebuie să existe şi un alt mod de a trăi. De ce să 
ne fi făcut Dumnezeu în aşa fel, încât să nu ne putem 
înţelege pe noi înşine? De ce să ne fi făcut Dumnezeu în 
aşa fel, încât să trebuiască să plătim pe altcineva care să 
ne spună ceva despre noi înşine? Acum îmi dau seama că 
noi suntem construiți în mod minunat şi inteligent, pentru a 
ne vindeca pe noi înşine şi a ne întoarce la întregime. 
Uneori, însă, ne prinde bine un pic de ajutor. Conversaţia cu 
sub-personalităţile noastre este un exerciţiu excelent 
pentru a progresa în cadrul acestui proces. 

Analizarea  sub-personalităţilor noastre poate fi un 
instrument care să ne ajute să recuperăm părţi pierdute din 
noi înşine. Mai întâi, trebuie să identificăm aceste părţi şi să 
le numim şi doar apoi vom fi în stare să ne rupem de ele. 
Într-adevăr, faptul că le spunem pe nume creează distanţa. 
Robert Assagioli*, fondatorul psihosintezei**, spune că: „Noi 
suntem do- 

*Robert Assagioli. 1888-1974, fondatorul psihosintezei, 
contemporan cu Jung şi Freud 

**ştiinţa care spune că fiinţa umană în întregul ei include 
atât descoperirile psihanalizei, cât şi înţelepciunea 
tradiţiilor spirituale. Ea arată că noi suntem un întreg, lucru 


de care nu ne dăm seama, deoarece dormim - şi repetă 
cele scrise în cărţile sfinte: „Teziţi-vă!” Frumuseţea şi forţa 
ideilor lui Assagioli vin din surse spirituale superioare. 
Psihosinteza oferă atât teorie, cât şi metode practice în 
ceea ce priveşte posibilitatea noastră de a ne înţelege pe 
deplin, atât pe noi, cât şi sinele nostru - partea „înaltă” şi 
partea „profundă” din noi. Scopul psihosintezei minaţi de 
tot ceea ce se identifică cu sinele nostru. Putem domina şi 
controla toate lucrurile cu care nu ne identificăm”. Dacă iau 
una dintre trăsăturile mele care nu-mi plac, de exemplu, 
văicăreață şi apoi îi pun numele Vanda Văicăreaţă, dintr-o 
dată aceasta devine mai puţin amenințătoare. Într-un mod 
ciudat, de îndată ce dau un nume acestor aspecte din mine 
însămi, simt că încep să le îndrăgesc. După aceea, pot să 
mă relaxez şi să le privesc într-un mod obiectiv. Acest 
procedeu începe să  desfacă strânsoarea pe care 
comportamentele respective o exercită asupra vieţii 
voastre. 

Prima mea experienţă cu sub-personalităţile a fost în 
timpul unui curs de psihologie transpersonală la 
universitatea J.F. Kennedy din Orinda. California. În fiecare 
săptămână învăţam şi experimentam un model diferit de 
terapie. Săptămâna pe care am petrecut-o studiind 
psihosinteza mi-a modificat viaţa. Am stabilit un dialog cu 
diverse aspecte din mine însămi pe care le numim sub- 
personalităţi şi am început să descopăr cine erau ele şi de 
ce anume aveau nevoie ca să devină o întregime. 
Bineînţeles, ţinta era să descopăr darul pe care-l ofereau. 
Descoperind fiecare dar, am descoperit cum să accept o 
parte neasumată din mine însămi. 

Profesoara noastră, Susanne, a început cu o vizualizare 
care ne-a purtat într-o călătorie imaginară cu autobuzul. Ne- 
a cerut să vedem cu ochii minţii un autobuz plin de oameni. 
În autobuzul meu imaginar am văzut foarte multe feluri de 
oameni. Unii erau bătrâni, alţii erau tineri. Ei erau îmbrăcaţi 
în tot ce se putea imagina, de la fuste scurte la pantaloni 


bufanţi. Am văzut fete grase, fete slabe, fete cu părul 
negru, cu părul roşu, cu sâni mari şi fără sâni. Am văzut 
persoane de toate tipurile şi mărimile pe care mi le puteam 
imagina. Erau oameni scunzi, oameni înalţi, circari, oameni 
de diverse culori şi naţionalităţi. Erau prostituate şi sfinţi. 
Era un autobuz mare, aglomerat, cu mulţi oameni dintre 
care unii îmi erau necunoscuţi. Primul meu gând a fost: „A, 
nu, trebuie să te descurci mai bine decât atât!” Susanne 
ne-a informat că va trebui să ajungem să-i cunoaştem pe 
toţi oamenii din autobuz - şi pe cei care ne plăceau şi pe cei 
care nu ne plăceau. 

este interpretarea şi ajungerea la întregime, iar astăzi este 
folosită în multe domenii, cum ar fi terapia psihiatrică, 
educaţie, medicină, afaceri, management, diplomaţie, 
relaţii internaţionale etc. Psihosinteza ne oferă cadrul unei 
mai bune cunoaşteri a noastră înşine, a capacităţilor 
noastre şi a relaţiilor dintre noi. Datorită faptului că are un 
potenţial nelimitat şi pentru că oferă metode practice de 
lucru, ea se dezvoltă neîncetat în centre din lumea 
întreagă. N.T. 

Fiecare dintre aceşti pasageri reprezentau un aspect din 
mine însămi care-mi aducea un dar special. Ei erau cu toţii 
acolo, fiecare oferindu-mi ceva unic, cu condiţia să vreau 
să-i cunosc şi să le ascult înţelepciunea. Ni s-a spus să ne 
dăm jos din autobuz împreună cu una dintre sub- 
personalităţile noastre. Berta cea Grasă şi cu Gură Bogată 
era chiar acolo şi mi-a întins mâna. Ea a fost prima sub- 
personalitate care a vrut să intre în conversaţie cu mine. 
Când i-am văzut faţa, am gândit: „In nici un caz nu am de 
gând să merg alături de femeia asta. Voi găsi o altă sub- 
personalitate cu care să merg',. Berta avea cam un metru 
cincizeci înălţime şi cântărea o sută de kilograme. Era 
trecută de şaizeci de ani şi reprezenta cel mai cumplit 
coşmar al meu în privinţa modului în care poţi să arăţi. Avea 
părul cenuşiu şi rar, prost tuns şi care-i cădea pe faţă. Puţea 
a spray şi ţigări. Era îmbrăcată şleampăt, cu o fustă 


portocalie cu puncte negre. În jurul umerilor avea un jerseu 
bej din poliester, strâns în faţă cu un ac de siguranţă 
strâmb şi ruginit. Ciorapii erau răsuciţi pe picioarele ei 
grase. Era încălţată cu pantofi din plastic, foarte uzaţi. 

Am privit într-o parte, căutând pe cineva care să mă 
salveze de Berta cea Grasă. Nu a apărut nimeni. Berta 
părea agasată şi, în cele din urmă, m-a apucat de mână şi 
m-a tras afară din autobuz. Ne-am aşezat pe o bancă din 
apropiere şi Berta a început să vorbească. Mi-a spus că era 
una dintre sub-personalităţile mele şi că va trebui să învăţ 
să trăiesc împreună cu ea. Mi-a spus că nu avea de gând să 
plece şi că, dacă aş fi în stare să-mi deschid mintea mea 
încuiată, aş vedea că ea are foarte multe de oferit. Apoi 
Susanne m-a ghidat să o întreb ce anume mă putea ea 
învăţa. Berta mi-a spus că nu trebuie să-i judec pe oameni 
după modul în care arată. A spus că putea să vadă foarte 
bine prin persona? mea spirituală ipocrită. Am vrut să-i 
răspund, dar, înainte de a începe, mi-am dat seama că 
eram atât de pornită împotriva lui Berta din clipa în care am 
văzut-o, încât nici măcar nu voiam să stau de vorbă cu ea 
în intimitatea propriei mele minţi. 

Berta cea Grasă a continuat, spunându-mi că n-am să 
avansez câtuşi de puţin în dezvoltarea mea spirituală, dacă 
nu tratam această problemă. Mi-a amintit că întotdeauna i- 
am judecat pe oamenii pe care i-am considerat graşi şi că 
singurii oameni din viaţa mea nu fost cei cu a căror 
prezenţă exterioară mă simţeam confortabil. Adânc 
înăuntrul meu, ştiam că Berta avea dreptate. Pretindeam că 
sunt evoluată spiritual şi că nu eram influenţată de aspectul 
exterior al lucrurilor, dar mă minţeam pe mine însămi. 
Credeam că acest comportament se încheiase cu ani în 
urmă, de când am lucrat puţin asupra acestei probleme. 
Dar, iat-o pe Berta cea Grasă care-mi spunea să mă 
trezesc, pentru că mai era încă mult de lucru. Susanne ne-a 
spus să ne întrebăm sub-personalităţile care erau darurile 

lor. Berta cea Grasă a spus că darul ei era întregimea. Dacă 
eu credeam cu adevărat că eram o parte din acest univers 
holografic, trebuia să o accept - fie că-mi plăcea, fie că nu. 
A spus că ar trebui să mă uit cu dragoste şi compasiune în 
ochii tuturor celor pe care-i întâlnesc, pentru a mă vedea pe 
mine în deplinătatea mea. Mi-a mai spus că întâlnirea cu ea 
reprezenta cea mai importantă întâlnire din viaţa mea. Şi a 
avut dreptate. 

Berta cea Grasă şi cu Gură Bogată a fost creaţia psihicului 
meu, bazată pe un aspect din mine însămi pe care nu-l 
puteam accepta. Prin această vizualizare ghidată, ea a fost 
capabilă să se exprime şi să-mi dea o lecţie uriaşă. Am avut 
nevoie de luni de zile pentru a integra pe deplin în mine 
această experienţă. Tot ceea ce era legat de ea era atât de 
real, atât de pur, atât de natural. Cum era cu putinţă ca 
această persoană să facă parte din subconştientul meu? De 
unde venea ea, cum de putea fi atât de înţeleaptă? Imi 
puneam tot timpul aceste întrebări. Doream să o am iarăşi 
pe Berta, chiar dacă mă împotrivisem atât de tare să o 
accept. 

Încetul cu încetul, am prins curaj ca să ajung în capătul 
celălalt al autobuzului şi să întâlnesc mai mulţi oameni. M- 
am condus de-a lungul vizualizării şi am întrebat ce sub- 
personalitate voia să iasă în faţă ca să mă întâlnească. In 
cadrul primei mele întâlniri de una singură cu acest grup 
sălbatic, Alice cea Furioasă a ieşit să mă salute. Era mică şi 
fragilă, cu părul roşu strălucitor, care stătea zburlit ca o 
claie scămoşată. Primele ei cuvinte au fost: „Chiar dacă 
sunt mică, sunt dură, aşa că să nici nu-ţi treacă prin cap să 
te pui cu mine!” Alice mi-a spus că se săturase de 
încercările mele de a scăpa de ea. Mi-a spus că, probabil, 
ea era cea mai bună prietenă pe care am avut-o vreodată. 
Furia mea era acolo, pentru ca să mă îndrume şi să mă 
avertizeze, iar când eram în pericol, Alice îmi tipa în faţă. 
Deoarece întotdeauna i-am ignorat apariţiile, ea a fost 
nevoită să se manifeste violent şi să ţipe la toată lumea din 


jurul meu, pentru ca să-mi atragă atenţia. Mi-a spus că 
darul ei era intuiţia mea puternică, ce mă va conduce 
întotdeauna înspre relaţii sănătoase. Mi-a spus că motivul 
pentru care am avut rareori relaţii sănătoase a fost că 
întotdeauna eram mult prea ocupată să vorbesc, în loc să- 
mi ascult vocile interioare. 

Era greu să mi-o însuşesc pe Alice cea Furioasă, întrucât 
întotdeauna am crezut că-mi manifest mânia cum nu 
trebuie. Ani de zile m-am străduit să scap de mânie. Dar 
Alice nu trebuia să dispară; ea trebuia să fie acceptată şi 
iubită. Ea voia ca eu să-mi ascult inima, în loc să-mi ascult 
capul. Când am început să mă gândesc la Alice ca la aliata 
mea, ea a început să se calmeze. Exprimări sănătoase şi 
pline de bun simţ ale mâniei au luat locul izbucnirilor mele 
de necontrolat. 

Apoi, am întâlnit-o pe Greta cea Hulpavă, căreia îi plăcea 
să mănânce torturi întregi de ciocolată şi pe Trixie cea de 
Doi Bani, căreia îi plăcea să poarte fuste foarte scurte şi să 
vorbească trivial. Greta cea Hulpavă s-a legănat până la 
mine, ca să-mi spună că ea era cea mai bună prietenă a lui 
Berta cea Grasă şi cu Gură Bogată. Darul ei era 
compasiunea şi legătura interioară cu toate fiinţele umane. 
Ea mi-a mai spus să o iau mai încet şi să-mi acord mai 
multă atenţie mie însămi. Greta a spus că nu sunt câtuşi de 
puţin conştientă de cât de repede mă mişc. Sunt o maşină 
care lucrează. lar ea este cea care face nazuri, care se 
îmbuibă cu mâncare, pentru a mai sta puţin locului. Trixie 
cea de Doi Bani, pe de altă parte, mi-a adus darul măreției. 
Ea voia ca eu să mă tratez pe mine însămi ca pe o persoană 
de viţă regală şi să mă comport într-un mod plin de 
demnitate. Când nu o făceam, ea exploda şi trebuia să se 
manifeste, dându-se în spectacol şi fiind centrul atenţiei. Pe 
măsură ce am explorat partea pozitivă a tuturor acestor 
trăsături negative şi am început să le accept cu dragoste, 
ele au încetat să-mi mai conducă viaţa. Ele au fost marii 
învăţători ai sufletului şi psihicului meu. De îndată ce am 


răspuns cererilor de a le iubi sau de a o lua mai încet, ele 
au devenit o parte integrantă din conştiinţa mea şi mi-au 
îmbogăţit sentimentul de dragoste de sine şi de întregime. 
Când am acceptat cu dragoste aceste trăsături, n-a mai fost 
necesar să mănânc o jumătate de kilogram de îngheţată 
sau să port fuste prea scurte. De îndată ce mi-am acceptat 
noii mei prieteni, ei au încetat de a se mai manifesta în 
viaţa mea. 

Am învăţat această tehnică pe când locuiam în San 
Francisco, împreună cu un bărbat, pe nume Rich. Am 
descoperit un mod amuzant de a vorbi unul despre umbra 
celuilalt. În timpul unei călătorii lungi cu maşina, am făcut o 
listă cu sub-personalităţile care păreau că apar cel mai 
frecvent în cadrul relaţiei noastre. Ea arăta în felul următor: 

DEBBIE 

Rita Încăpăţânata 

Alice cea Furioasă 

Dixie Dominatoarea 

Percilla Prelucrătoarea de Date 

Prinţesa Paulina 

lolanda Yoghina 

Carrie Autoritara 

Laurie lubitoarea 

Renee Justiţiara 

RICH 

Dominatorul Dick Nick A-Toate-Ştiutorul Marvin Fă-ca-Mine 
Clownul Jimmy Benny lubitorul Ken cel Competent 
Profesorul Tommy 

Ne-am distrat grozav când am întocmit aceste liste, dar 
am discutat foarte serios despre părţile aflate în fiecare 
dintre noi care ne dădeau cea mai mare bătaie de cap, fără 
ca menţionarea lor să ne tulbure relaţia. Când apăreau 
probleme, deja puteam să nu mai arăt cu degetul spre Rich. 
În loc să-i spun: „Încerci să mă domini, şi chestia asta nu-mi 
place!”, acum puteam să spun: „Astăzi se pare că avem de- 
a face cu Dominatorul Dick. N-ai vrea să vorbeşti tu cu el, în 


locul meu?” Acest lucru ne detensiona în mod automat, 
deoarece nu părea a fi un atac la persoană. Când începeam 
să prelucrez tot ceea ce-mi spunea Rich, întorcând vorbele 
pe faţă şi pe dos 

- ceea ce făceam adesea - el putea să îi spună Percillei 
Prelucratoarea de Date că nu avea chef să fie disecat. Nu 
luam niciodată cuvintele lui ca pe ceva personal, deşi una 
dintre cele mai mari probleme în cadrul relaţiilor mele era 
faptul că luam totul ca pe un atac la persoană. 

Sub-personalităţile scot la iveală în noi înșine 
comportamente pe cate le considerăm inacceptabile. Le-am 
înăbuşit, deoarece nu am putut sau nu am vrut să le 
acceptăm. Din cauza faptului că am încuiat undeva anumite 
părţi din mine însămi, nu mai aveam contact cu întregimea 
fiinţei mele. Când am privit în interiorul meu, am descoperit 
că aceste trăsături implorau să li se dea atenţie. Ele m-au 
dirijat înspre următorul pas în transformarea ce a avut loc în 
viaţa mea. Am ajuns să cred că aveam tot atâtea 
subpersonalităţi, câte trăsături aveam. Am descoperit în 
mine cel puţin o sută şi, ori de câte ori mă privesc, pot să 
mai descopăr o nouă faţă, o nouă voce şi un nou mesaj. 
Până şi sub-personalităţile cele mai întunecate sunt 
purtătoare de daruri. Trebuie doar să vrem să petrecem un 
timp cu fiecare dintre ele, pentru a auzi vocea înţelepciunii 
lor. 

Trebuie să vreţi să petreceţi un timp explorându-vă lumea 
voastră interioară. În Conversaţii cu Dumnezeu de Neale 
Donald Walsch, Dumnezeu ne aminteşte că: „Dacă nu intri 
înăuntrul tău, rămâi pe dinafară”. Dacă luaţi acest mesaj în 
serios, el poate să vă schimbe viaţa. Când intraţi înăuntrul 
vostru şi construiți o relaţie cu întreaga voastră fiinţă, 
începeţi să recunoaşteţi capacitatea de a vă conduce viaţa 
în direcţia pe care o alegeţi. Nu există dar mai mare pe care 
să vi-l puteţi face vouă înşivă. Atunci când veţi spune: 
Vreau mai mulţi bani, mai multă dragoste, mai multă 
creativitate, mai mulţi prieteni sau un trup mai sănătos”, 


veţi avea credinţa necesară pentru a face ca acestea să se 
manifeste. 

Încrederea este întotdeauna o problemă majoră, atunci 
când începeţi un dialog cu vocile voastre interioare. Cea 
mai obişnuită întrebare pare a fi: „Cum pot să ştiu eu că 
realmente aud adevărul meu interior?” După ce vă vizitaţi 
de câteva ori sub-personalităţile, devine uşor de făcut o 
distincţie între a vorbi cu o sub-personalitate, sau a asculta 
o pălăvrăgeală negativă. Vocile interne negative rareori vă 
oferă un mesaj pozitiv sau un dar. Există multe moduri de a 
vă ajuta să ajungeţi la un loc autentic dinăuntrul vostru. 
Meditaţia poate fi un mod ideal de a vă linişti mintea şi 
pălăvrăgeala ei negativă. Dacă nu aveţi o tehnică de 
meditaţie regulată, vă va fi de ajutor să cumpăraţi o casetă 
cu tehnici de meditaţie, care să vă ofere anumite îndrumări. 
De mare ajutor pentru a ieşi afară din mintea voastră vă 
poate fi şi cineva care să vă ghideze cum să parcurgeţi o 
serie de tehnici de relaxare a trupului şi de respiraţie. Un alt 
lucru uşor şi rapid de făcut este să încercaţi să dansaţi. 
Puneţi-vă o muzică frumoasă, uşoară, şi lăsaţi-vă în voia 
dansului cam o jumătate de oră. Apoi staţi jos, închideţi 
ochii şi începeţi să vă urmăriţi respiraţia. O dată ajunşi într- 
un moment de adevărată linişte, veţi începe să faceţi 
distincţia dintre cap şi inimă. E nevoie de ceva exerciţiu dar 
- o dată făcută această distincţie - procesul de a găsi şi 
explora sub-personalităţile voastre devine mult mai uşor. 
Capul vostru poate fi uneori fără inimă. Inima voastră, deşi 
uneori este directă şi dură, este întotdeauna plină de 
compasiune. 

E important să vă primiţi sub-personalităţile cu braţele 
deschise. Uşor de zis, dar nu întotdeauna uşor de făcut. 
Acesta este unul dintre momentele în care e bine să vă 
aşteptaţi la tot ce e mai rău. În felul acesta, ceea ce obţineţi 
va fi probabil mult mai bun decât v-aţi imaginat. Oamenii 
sunt adesea şocaţi de diversitatea de personaje pe care le 
invocă, dar asta se întâmplă deoarece, de obicei, aşteaptă 


un autobuz plin de îngeri. Subpersonalităţile ar putea fi fără 
cap, sau pot apărea sub formă de animale, monştri sau 
extratereştri. Orice experienţă trăieşte psihicul vostru în 
timpul unei vizualizări reprezintă imaginea potrivită în ceea 
ce vă priveşte. Este important să nu judecaţi pe cine 
întâlniți sau ce trăiţi ca experienţă. 

Se întâmplă adesea să vedeţi oameni pe care-i cunoaşteţi 
- foşti iubiţi, foşti şefi, membri ai familiei. De obicei, 
persoane cu care nu v-aţi înţeles. Atunci când aceste feţe 
familiare apar în subconştientul vostru, rezistaţi îndemnului 
de a le alunga. Rămâneţi cu ele şi aflaţi ce încearcă să vă 
înveţe. E posibil să le uitaţi după un timp, dar, dacă nu 
rezolvaţi problemele lor, le veţi întâlni, iarăşi şi iarăşi, în 
viaţa voastră. Aici nu este ca la un joc de cărţi, în care poţi 
să dai înapoi sub-personalităţile de care nu ai nevoie şi să 
capeţi altele noi. De fapt, personalităţile pe care vreţi cel 
mai puţin sa le vedeţi vă oferă cele mai importante lecţii. 

De curând, am lucrat cu o femeie care părea că are tot ce 
vrea. Nu există multe femei care să fi atins nivelul de 
succes, faimă şi avere pe care le are Shelly. Ea a urcat scara 
succesului în industria de divertisment şi a muncit din greu 
ca să ajungă în vârf. Presa îi era în general favorabilă, dar 
ea era foarte sensibilă la critică. După ani de zile în care a 
muncit într-un ritm mult prea rapid pentru majoritatea 
oamenilor, Shelly şi-a luat câteva luni de răgaz ca să 
lucreze cu ea însăşi. Şi-a dat seama că, adesea, acţiona 
agresiv şi că ura această parte din ea însăşi. Când mi-a 
spus: „Sunt agresivă”, faţa i s-a încordat şi i-au venit lacrimi 
în ochi. Nu putea trăi cu acest aspect din ea însăşi. Ne-am 
aşezat faţă în faţă şi i-am spus să repete încontinuu: „Sunt 
agresivă, sunt agresivă”. 

Shelly nu avea o stare bună când era vorba de acest 
aspect, aşa că am facut-o să închidă ochii şi am dus-o într-o 
călătorie cu autobuzul. Am chemat o sub-personalitate pe 
care ea a numit-o Allie cea Agresivă. Allie avea o claie de 
păr roşu şi era cam de cincizeci şi ceva de ani. Purta un 


costum taior bleumarin şi avea o prezenţă puternică. La 
început, lui Shelly nu i-a plăcut de ea. Am întrebat-o pe Allie 
cea Agresivă care era darul ei pentru Shelly. Allie a spus - 
protecţie. l-a spus lui Shelly că ea a protejat-o în toată 
perioada în care şi-a construit cariera. A spus că a făcut în 
aşa fel, încât nimeni să nu stea în calea lui Shelly, nimeni să 
nu-i facă vreau rău sau să o oprească de la a-şi împlini 
visul. Apoi, am întrebat-o pe Allie cea Agresivă de ce anume 
avea ea nevoie pentru a fi întreagă. Allie voia dragoste şi 
acceptare. Se săturase de a mai fi acea femeie uriaşă, 
groaznică şi rea pe care Shelly o alunga. Allie a fost 
persoana care i-a dat lui Shelly posibilitatea de a ajunge la 
faimă şi recunoaştere. Acum voia să i se acorde şi ei un pic 
de credit. După părerea ei, nu cerea foarte mult de la 
Shelly; cerea doar dragoste şi apreciere pentru rolul pe 
care-l jucase în viaţa ei. 

Shelly stătea întinsă pe canapeaua mea, cu un zâmbet 
uriaş pe faţă. Era în stare de extaz. Se îndrăgostise de Allie 
cea Agresivă. A acceptat cu dragoste o parte din ea însăşi, 
pe care ani de zile încercase să o înăbuşe. Această 
trăsătură o făcuse să-i fie ruşine de ea însăşi şi să se 
deteste. Paradoxul consta în faptul că, neasumându-şi 
agresivitatea, lui Shelly îi fusese furată bucuria darurilor pe 
care i le-au adus succesul. Acum era liberă să se bucure de 
fructele muncii ei. Adesea, aşa stau lucrurile. Ai o trăsătură 
care are un dar pentru tine. Invoci darul, ca să te ajute să 
obţii în viaţă ceva ce-ţi doreşti. Apoi, deoarece acest aspect 
din tine însuţi nu este pe deplin integrat în psihicul tău şi 
fiindcă ai emis nişte judecăţi negative în privinţa lui, el 
capătă o viaţă proprie, acţionând aşa cum nu trebuie. Până 
ce nu ne acceptăm trăsăturile de care ne-am disociat, ele 
vor continua să acţioneze, până când li se îndeplinesc 
cerinţele. Amintiţi-vă că persistă lucrurile cărora le opuneţi 
rezistenţă. Când Shelly a acceptat-o pe Allie cea Agresivă, 
mâhnirea ei pentru faptul că era agresivă a dispărut. Acum 


ea este liberă să folosească acest aspect din ea însăşi 
numai atunci când şi dacă e cazul. 

Un alt mod folositor de a-ţi accepta trăsăturile este să 
inviţi pe altcineva să intre în conştiinţa ta şi să-ţi ofere 
punctul lui de vedere asupra aspectelor pe care nu ţi le 
asumi. Vizualizează pe cineva pe care-l admiri şi-l respecţi, 
poate pe cineva care este sfânt sau de înaltă spiritualitate 
şi apoi concentrează-te pe unul dintre cuvintele care 
exprimă trăsătura pe care ţi-e greu să o accepţi. Întreabă 
persoana pe care ai ales-o, cum ar interpreta ea acest 
aspect din tine însuţi. Ai grijă să alegi pe cineva care este 
înţelept şi plin de compasiune. Sau încearcă cu cineva din 
trecutul tău, care este important - de preferat un părinte 
sau un membru al familiei. lată un exemplu din viaţa mea: 

Cuvântul în cazul meu este „neglijentă”. Dat fiindcă că nu 
sunt de acord cu această parte din mine însămi, încerc să o 
ascund de lume. Imi aranjez viaţa în aşa fel, încât să amo 
dădacă pentru a avea grijă de fiul meu şi de casă. Ea ţine 
totul în perfectă ordine şi curăţenie. Deşi eu nu sunt 
persoana care să păstreze totul impecabil în jurul ei, îmi 
place ca în casa mea totul să arate impecabil. Nimeni nu m- 
a considerat vreodată neglijentă, deoarece casa mea e 
întotdeauna curată şi în ordine. Dar dacă cineva ar spune 
că Debbie Ford este neglijentă, acest lucru m-ar afecta. Aşa 
că închid ochii, respir de câteva ori adânc şi rar şi mă 
gândesc la cuvântul „neglijentă”. El mă face să simt că sunt 
încordată şi-mi e puţin greață. Dedesubt, există sentimentul 
de frică. Urmez acest sentiment în trecut şi-mi amintesc 
cum mama răcnea la mine pentru că eram neglijentă. Îmi 
era teamă că - dacă voi fi o asemenea persoană - nu voi 
mai fi iubită. Cu ochii închişi, mi-o imaginez pe Maica Teresa 
apărând în inima mea şi o întreb cum să reinterpretez 
cuvântul, pentru ca să nu mai fiu neglijentă şi demnă de 
ură. li spun că vreau să pun dragoste în acest cuvânt şi apoi 
îmi dau voie să-i aud vocea. Ea îmi răspunde că neglijenţa 
este un rol pe care-l joc. Este modul de a exprima copilul 


din mine. Mă distrează să arunc hainele pe podea şi pot să 
fac ceva ca acesta să nu mai fie un lucru rău. Imi spune că 
darul neglijenţei este ordinea. Dat fiind că mi s-a amintit în 
permanenţă că eram neglijentă, acum am o capacitate 
extraordinară de a organiza totul şi de a face ca totul să 
arate perfect. Mi se oferă o interpretare nouă şi puternică a 
acestui cuvânt. 

Apoi închid din nou ochii şi îi cer lui Martin Luther King, Jr. 
să-mi ofere o nouă interpretare pentru această trăsătură. 
MIi-l imaginez în inimă şi el îmi spune că, deoarece pun atât 
de multă pasiune în viaţă, mă grăbesc să ajung la pasul 
următor. Aceasta se manifestă ca neîngrijire şi neglijenţă. 
Sunt mult prea entuziasmată şi grăbită ca să mă opresc la 
lucruri minore - cum ar fi, să pun ceva la locul de unde l-am 
luat. El spune că pasiunea şi entuziasmul meu sunt daruri 
ale acestei trăsături. Prin faptul că îmi asum 
responsabilitatea pentru neglijenta mea şi angajez pe 
cineva să aibă grijă de toate lucrurile care mie nu-mi place 
să le fac, pot să mă ocup de treburile mai importante. 
Aceasta este interpretarea numărul Doi. 

Acum încep să-mi iubesc neglijenţa. Încercând să fiu 
curajoasă, o vizualizez pe mama care mă critica 
întotdeauna pentru asta. Îi cer o nouă interpretare, încă şi 
mai puternică. Ea spune: „Întotdeauna te-am criticat că eşti 
neglijentă, deoarece eram geloasă că eu nu am avut 
niciodată libertatea interioară de a arunca pe podea un 
obiect de îmbrăcăminte şi de a-l lăsa acolo”. Ea mi-a spus 
că a fost întotdeauna aspră cu ea însăşi, chiar şi atunci 
când era copil şi că nu putea suporta nimic ce nu era pus la 
loc. Neglijenţa mea era o modalitate de a-i aminti această 
asprime. Acesta e motivul pentru care o deranja atât de 
mult. A continuat, spunându-mi că neglijenta mea mi-a dat 
darul exprimării de sine. Când eram tânără, îmi plăcea să 
pictez. Mergeam, pur şi simplu, şi încercam câteva culori şi 
mişcări din penel, iar, uneori, îmi foloseam chiar mâinile. 
Niciodată nu mi-a fost teamă să încerc ceva, de frică să nu 


fac mizerie. Neglijenţa mi-a dat libertate. Interpretarea 
numărul Trei. 

Puteam să continui, dar, în mai puţin de zece minute, deja 
îmi priveam neglijenţa cu respect. Acum îmi apărea ca o 
caracteristică pozitivă şi demnă de a fi iubită, care mi-a dat 
multe daruri. Acum pot să văd cu adevărat că mă amuzam 
şi mă exprimam pe mine însămi. Acum, când închid ochii şi 
mă gândesc la cuvântul neglijent, mă simt deschisă şi 
receptivă. Dragostea vindecă, iar uneori este doar o 
problemă de a inventa o nouă interpretare pentru un 
sentiment sau o experienţă. 

Pe măsură ce avansați în a vă accepta trăsăturile 
neasumate, devine folositor să mergeţi înapoi, urmărind 
pas cu pas ce anume v-a făcut să credeţi că o trăsătură era 
negativă.  Întorcându-vă la momentul în care acea 
caracteristică a început să aibă putere asupra voastră, 
deveniți capabili de a găsi rădăcina judecății voastre de 
valoare emisă sub impulsul ego-ului. Prietenul meu, Peter, 
avea probleme în a-şi accepta slăbiciunea. Prin urmare, i- 
am cerut să închidă ochii şi să găsească o imagine din 
trecut care dovedea că era slab. Prima sa amintire a fost 
din liceu, când alegea în fiecare semestru un alt sport, 
deoarece simţea că nu putea să-l facă şi că nu putea intra 
în competiţie. Işi amintea că s-a simţit slab printre colegii 
lui dintr-o şcoală particulară pentru băieţi. l-am cerut lui 
Peter să meargă şi mai adânc şi să găsească un incident şi 
mai timpuriu. Atunci, Peter şi-a amintit un moment când 
avea opt ani. Vizita locul unde familia lui urma să-şi 
construiască o casă nouă. Scările care duceau la etajul al 
doilea nu erau terminate, aşa că se putea vedea prin ele 
podeaua de dedesubt. Peter şi-a amintit cum mama şi sora 
lui l-au dus sus, ca să-şi vadă camera cea nouă. Când a fost 
gata de plecare, mama şi sora coborâseră deja scările. l-a 
fost teamă să coboare singur, ca nu cumva să alunece 
printre trepte. Văzându-şi mama şi sora la etajul întâi, el le- 
a chemat, dar ele au refuzat să-l ajute. Mama lui i-a spus că 


trebuie să se descurce singur, pentru că altfel îl lasă acolo. 
Paralizat de frică, Peter a rămas nemişcat. Mama şi sora l- 
au lăsat şi nu s-au întors decât după o jumătate de oră. În 
acel moment, el şi-a însuşit profund lecţia: „Dacă sunt slab, 
femeile mă părăsesc”. De atunci încoace, Peter nu şi-a mai 
permis să fie slab, deoarece credea că aceasta le va alunga 
pe femeile pe care le iubea. 

Cei mai mulţi dintre noi suntem conduşi de către copilul de 
opt ani aflat înăuntrul nostru. Acel copil, care nu a căpătat 
ce avea nevoie, imploră să fie acceptat. Prin urmare, e de 
folos să mergeţi în memoria voastră cât de departe cu 
putinţă. De acolo puteţi găsi mult mai uşor înţelegere şi 
compasiune pentru un aspect din voi înşivă. Ani de zile, 
Peter s-a comportat ca un dur şi relaţiile lui cu femeile nu 
au durat mai mult de şase luni. Întotdeauna, el era cel care 
le părăsea. Mergând pe urma slăbiciunii lui neasumate, 
Peter a fost capabil să descopere originea forţe acesteia. 
Aflat faţă în faţă cu acel incident de demult, a fost în stare 
să-şi asume slăbiciunea. Pentru a-l ajuta să-şi accepte cu 
dragoste acest aspect, i-am cerut lui Peter să aleagă doi 
oameni pe care-i admira şi care aveau din plin compasiune 
şi bunătate. El i-a ales pe Buddha şi pe Dalai Lama. Când l-a 
adus pe Buddha în minte, Peter a întrebat care era darul 
oferit de slăbiciunea lui. Buddha a răspuns că aceasta i-a 
dat lui Peter o înţelegere şi compasiune profundă pentru 
slăbiciunile altor oameni. De la Dalai Lama, Peter a învăţat 
că această slăbiciune era sursa personalităţii sale dinamice 
şi a capacităţii lui de a-i face pe alţi oameni să se simtă 
confortabil în societate. Faptul că se simţea slab îi dădea o 
dorinţă puternică de a dezvolta o persona iubitoare şi 
implicată. 

Apoi, i-am cerut lui Peter să se gândească la unul dintre 
părinţii lui. Cu ochii închişi, l-a adus în conştiinţă pe tatăl 
său. Acesta i-a spus că, deoarece întotdeauna a trebuit să- 
şi înfrângă slăbiciunea, Peter a învăţat să fie adaptabil şi să 
facă faţă oricărui gen de situaţii. Din cauză că nu şi-a putut 


accepta slăbiciunea, el a urmat întotdeauna calea cea mai 
dură, pentru a dovedi cât era de puternic. Simţea nevoia să 
arate lumii puterea pe care o are, creând o viaţă plină de 
întâmplări nefericite, încercări greşite şi ocazii ratate. Tatăl 
lui Peter a prevăzut că, dacă el începea să înveţe aceste 
lecţii şi să-şi accepte slăbiciunea, va porni pe calea cea 
uşoară. 

De curând, am aflat că Peter scrie muzică - pasiune pe 
care n-a considerat-o niciodată ca fiind un drum spre o 
carieră viabilă. În loc de a începe un nou serviciu şi o nouă 
relaţie la fiecare şase luni, Peter îşi canalizează acum 
energia pentru a scrie cântece şi a scoate casete cu 
lucrările lui. El învaţă să creeze o lume fără suferinţă. O 
lume în care este în siguranţă, pentru a-şi exprima emoţiile 
şi creativitatea. 

Dacă nu ne modificăm percepțiile legate de adevăratul 
nostru sine, obligatoriu vom repeta comportamentele 
trecute. Sub-personalităţile voastre vă pot spune ce treabă 
aţi lăsat neterminată, ce trebuie să faceţi pentru a rezolva 
situaţii care se repetă după acelaşi tipar. Ele vă vor spune 
ce trebuie să faceţi pentru a învăţa o anumită lecţie. Dacă 
vreţi să ascultați, veţi descoperi că sub-personalităţile sunt 
amuzante, pline de resurse, cinstite şi iertătoare - cei mai 
înţelepţi oameni din univers, când e vorba de voi înşivă. 
Aceasta, deoarece ele vă dau răspunsuri care vin dinăuntrul 
vostru. 

Intrând înăuntrul vostru, puteţi avea acces la orice 
persoană pe care o cunoaşteţi. Tot ce trebuie să faceţi este 
să staţi liniştiţi şi să chemați acea persoană în 
subconştientul vostru. Atunci când o vizualizaţi şi începeţi 
un dialog cu ea, puteţi întreba absolut orice. Puteţi întreba 
ce crede despre o anumită problemă şi ce sfat are pentru 
voi. Vocea oricui poate fi găsită înăuntrul vostru, 
răspunsurile de care aveţi nevoie de la toţi oamenii pot veni 
din interior. Toate relaţiile voastre nerezolvate şi toate 
persoanele pe care le iubiţi, membrii familiei şi prietenii şi 


eroii şi învățătorii - toţi oamenii pe care i-aţi dat de-o parte, 
sau care v-au dat pe voi de-o parte - fiecare dintre ei pot să 
vă vorbească şi chiar vorbesc prin voi. 

Acum doi ani am trăit un moment dificil, încercând să 
hotărăsc ce vreau să fac cu viaţa mea. In această perioadă 
am închis ochii şi mi-am pus întrebarea: „La cine să merg 
după sfaturi?” Exista un om pe care îl cunoscusem cu ani în 
urmă şi pe care-l respectam enorm. Imaginea prietenului 
meu, Steve, mi-a apărut în faţă. Zile întregi mi-am 
frământat mintea, încercând să mă hotărăsc dacă era cazul 
să-l deranjez. Mi se părea nepotrivit să-l chem şi să-l întreb 
ce decizii să iau în privinţa carierei şi cum să rezolv 
problemele cu iubitul meu. Nu mai eram prieteni apropiaţi. 
Într-o zi, în timpul meditaţiei, am încercat să-l vizualizez pe 
Steve şi l-am întrebat ce credea el că ar trebui să fac. Nu 
mai încercasem aşa ceva înainte, dar ştiam că nu aveam 
nimic de pierdut. S-a întâmplat cel mai uluitor lucru: Steve 
a început să-mi vorbească. Mi-a spus că era bucuros că am 
mers la el după ajutor şi mi-a răspuns clar şi concis la toate 
întrebările. Când am terminat, aveam senzaţia că 
petrecusem o oră cu Steve cel adevărat, primindu-i 
înţelepciunea şi simţindu-i dragostea. A fost o experienţă 
uluitoare, care mi-a deschis ochii - simplă, directă şi la 
obiect. N-a fost nevoie nici să plec de acasă şi nici să 
cheltuiesc bani pe telefon! Luni întregi l-am chemat pe 
Steve cel dinăuntrul meu să-mi îndrume paşii pe cărare. 
Găsisem un prieten şi un confident în interiorul meu. 

Prietena mea, Sirah, a folosit cu mine o tehnică similară, 
după ce tatăl meu a murit. Plină de jale, am mers să o 
vizitez, simţindu-mă în mod special tristă, deoarece tatăl 
meu nu-l va putea cunoaşte niciodată pe fiul meu, Beau. 
Sirah m-a făcut să închid ochii şi să-l vizualizez pe tata 
jucându-se cu fiul meu. Era ca şi când ar fi stat chiar în faţa 
mea, spunându-i lui Beau că va fi întotdeauna prezent ca 
să-l protejeze. Tata i-a spus lui Beau cât de mult iubea el 
muzica şi că spera ca fiul meu să-şi găsească şi el bucuria 


şi frumuseţea în muzică şi să cânte la unul dintre 
instrumentele pe care le lăsase. Aceasta a fost o experienţă 
mişcătoare şi extrem de valoroasă. Ea a schimbat modul în 
care resimţeam pierderea tatălui meu. Când am încheiat 
întâlnirea cu Sirah, eram sigură că tata va fi întotdeauna 
aici pentru a mă îndruma şi a mă mângâia şi că eu îl 
puteam aduce aproape de Beau, făcându-l pe fiul meu să-i 
împărtăşească dragostea pentru muzică. Sentimentul că 
am pierdut ceva s-a transformat dintr-unul de cumplită 
disperare, într-unul de optimism. 

Sub-personalităţile tale te aşteaptă - du-te şi ia-le înapoi. 
Nu vor nimic altceva de la tine decât atenţie şi acceptare. 
Ele sunt vocile viitorului tău şi nu ale trecutului. Ele vor fi 
întotdeauna acolo ca să te îndrume, să te îmbrăţişeze şi să 
te mângâie, fie că iau forma unei persoane pe care o 
cunoşti, sau a unei siluete de umbră. Dacă vă împrieteniţi, 
veţi rupe ciclul continuu al pierderii de sine şi al pierderii 
altora. Ceea ce veţi descoperi este că noi nu pierdem 
niciodată pe cineva - relaţiile noastre, pur şi simplu, îşi 
schimbă forma. E posibil ca cineva să nu fie în formă fizică, 
dar este întotdeauna aici, înăuntrul nostru. Luând înapoi tot 
ceea ce deteşti la tine însuţi, deschizi înăuntrul tău o lume 
prin care ai acces la întregul univers. 

Fiecare dintre noi avem capacitatea de a ne da nouă înşine 
tot ce avem nevoie pentru a fi fericiţi şi întregi. Când ne 
reconectăm la sinele nostru întreg, e practic imposibil să ne 
mai simţim singuri, ori izolaţi, ori lăsaţi pe dinafară. Trebuie 
să găsim universul dinăuntrul nostru şi să învăţăm cum să 
iubim, să cinstim şi să respectăm acest univers. Atunci 
acceptăm măreţia noastră. Când descoperim magicul din 
lumea dinăuntru, suntem cuprinşi de venerație faţă de noi 
înşine. O dată cu această venerație, vine pacea, satisfacția 
şi recunoştinţa pentru calitatea noastră de om. 

Absolut fiecare sub-personalitate are un dar pentru voi. 
Fiecare aspect din voi - fie că vă place, fie că nu - poate să 
aducă un beneficiu în viaţa voastră. A crede că nu există 


altceva decât întuneric, înseamnă a vă înşela pe voi înşivă. 
Există lumină în fiecare parte din noi şi în fiecare parte din 
univers. A nu ne găsi darurile, înseamnă a respinge planul 
extraordinar al vieţii. Sufletele noastre tânjesc să înveţe 
aceste lecţii valoroase. E cazul să încetăm să mai judecăm 
călătoria sufletelor noastre şi să avem încredere în planul 
construit pentru condiţia noastră de oameni şi în bunătatea 
eternă. Există o zicală veche: „Totul trebuie să evolueze, 
pentru că, altfel, moare”. Scopul nostru cel mai înalt este să 
învăţăm şi să evoluăm în urma experienţelor noastre şi apoi 
să mergem mai departe. În momentul în care primim 
beneficiile aduse de trăsăturile noastre, suntem liberi să 
alegem experienţele pe care le dorim. 

EXERCIŢIU 

Faceţi acest exerciţiu atunci când sunteţi foarte relaxaţi, 
după o plimbare sau după o baie. Vă veţi întâlni vocile 
interioare, aşa că trebuie ca minţile voastre să fie cât mai 
liniştite cu putinţă. Un moment potrivit este devreme 
dimineaţa, sau înainte de a merge la culcare. Puneţi o 
muzică blândă şi aprindeţi o lumânare pentru aromoterapie, 
care să vă ajute să vă creaţi o stare de spirit relaxată. 
Închideţi ochii şi începeţi să vă urmăriţi respiraţia. Respiraţi 
prelungit, rar şi profund, reţinând aerul în piept timp de 
cinci secunde sau mai mult şi apoi expirând încet. Faceţi 
aceasta de patru sau de cinci ori, până când mintea vi se 
linişteşte. 

Imaginaţi-vă acum că intraţi într-un autobuz mare şi 
galben.  Aşezaţi-vă în mijlocul autobuzului. Sunteţi 
emoţionaţi, pentru că veţi face o călătorie pe care o 
aşteptaţi de multă vreme. Imaginaţi-vă că mergeţi de-a 
lungul străzii, într-o zi frumoasă şi senină. lată-vă şezând 
acolo, gândindu-vă la treburile voastre, când cineva vă bate 
pe umăr. Vă uitaţi în sus şi persoana spune: „Hei, eu sunt 
una dintre sub-personalităţile tale şi toţi ceilalţi oameni de 
aici sunt, de asemenea, sub-personalităţi ale tale. De ce nu 
te ridici ca să mergi prin autobuz şi să vezi cine este pe- 


aici?” Plecaţi de la locul vostru şi mergeţi prin întregul 
autobuz, uitându-vă la toţi acei oameni atât de diferiţi, care 
stau jos... 

Vedeţi în faţa voastră tot felul de persoane - oameni înalţi, 
oameni scunzi, adolescenţi şi bătrâni. Ar putea fi şi circari, 
animale şi boschetari. Împreună cu voi sunt oameni de 
toate rasele, culorile şi credinţele. Câţiva dintre ei vă fac cu 
mâna ca să vă atragă atenţia, alţii se ascund liniştiţi întrun 
colţ. Continuati să mergeţi pe coridorul dintre rânduri, 
vizualizând încet toate personajele din autobuz. Acum, 
şoferul vă spune să-i permiteţi uneia dintre sub- 
personalităţile voastre să vă ia la o plimbare în parcul din 
apropiere. Nu vă grăbiţi şi permiteţi-i să vină, să vă ia de 
mână şi să vă însoţească în parc. 

Aşezaţi-vă lângă această persoană şi întrebaţi-o cum o 
cheamă. Rugaţi-o să vă spună ce trăsătură reprezintă ea, 
lângă numele pe care-l poartă. Dacă nu auziţi un nume, 
daţi-i voi unul. De exemplu, dacă întâlniți pe cineva furios, 
puteţi să-i spuneţi Alfred cel Furios sau Ana cea Furioasă. 
Staţi cât timp e nevoie. Priviţi cum este îmbrăcată acea 
persoană şi cum arată ea. Cum miroase? Observaţi-i starea 
de spirit şi limbajul trupului. Mai respiraţi o dată adânc şi 
întreabaţi: „Care este darul tău pentru mine?” După ce aţi 
primit darul, întrebaţi: „De ce anume ai nevoie ca să fii 
întreagă?”, sau: „Ce anume îţi trebuie ca să te integrezi în 
psihicul meu?” 

După ce aţi auzit fiecare răspuns, întreabaţi-o „Vrei să-mi 
mai spui şi altceva?” Când aţi terminat, neapărat să o 
conduceţi înapoi la autobuz. Când sunteţi pregătiţi, 
deschideţi ochii şi scrieţi pe hârtie mesajul pe care l-aţi 
primit de la sub-personalitatea voastră. Apoi, scoateţi 
jurnalul şi scrieţi cel puţin zece minute despre experienţa 
pe care aţi avut-o. 

Nu vă faceţi probleme dacă nu obţineţi de la sub- 
personalitatea voastră toate răspunsurile care vă trebuie. E 
nevoie de timp şi răbdare pentru a auzi toate mesajele lor. 


Faceţi un legământ cu voi înşivă că veţi repeta acest 
exerciţiu. El cere din partea voastră dedicare totală, pentru 
ca să creaţi un mediu sigur în care experienţa să se 
desfăşoare. 

Capitolul 8 

Reinterpretându-te pe tine însuţi 

Atunci când nu este vindecat, trecutul ne distruge viaţa. El 
ne înmormântează darurile neasemuite pe care le avem, 
creativitatea şi talentul. Atunci când aceste părţi din noi 
înşine sunt nerecuperate, ele stagnează înăuntrul nostru: le 
folosim împotriva lumii noastre, în loc de a le folosi în 
armonie cu ea. Credem că suntem furioşi pe lumea 
întreagă, că vrem să schimbăm lumea - că dacă lumea ar fi 
altfel, noi ne-am putea împlini visele. Dar cei care trebuie 
să se schimbe suntem noi înşine. Suntem mânioşi pe noi 
înşine că nu facem să dăinuie şi nu acordăm onorurile 
cuvenite forţei dumnezeieşti dinăuntrul nostru, pentru că 
nu ne acordăm permisiunea de a ne exprima aşa cum 
dorim cu adevărat. Credem că suntem furioşi pe părinţii 
noştri, pentru că ne-au oprimat în copilărie. De fapt, suntem 
furioşi pe noi înşine, pentru că am perpetuat această 
oprimare. Este ca şi când, cu mult timp în urmă, cineva ne- 
ar fi pus într-o cuşcă şi - deşi cuşca nu mai e acolo de ani 
de zile - noi încă ne luptăm să dărâmăm zidurile ei 
imaginare. Cuşca este limitarea pe care ne-am impus-o noi 
înşine, neîncrederea în sine şi frica noastră. Am fost învăţaţi 
că e greu să ne urmăm visele. E posibil să nu fi înţeles că e 
mult mai greu să trăim zi de zi, ştiind că nu ni le urmăm. Ni 
s-a luat dorinţa, care este cheia pentru realizarea pe deplin 
a potenţialului nostru spiritual. Ni s-a lăsat disperarea, care 
creşte încet şi se exprimă în trupurile noastre ca boli şi în 
psihicul nostru ca mânie. Dacă nu vrem să cădem la pace 
cu trecutul, nu facem altceva decât să tragem disperarea şi 
furia înspre viitor. 

Puterea de a vă privi cu discernământ trecutul şi de a lua 
înapoi aspecte din voi înşivă pe care le-aţi alungat se află în 


voi. Tot ceea ce aveţi de făcut este să închideţi ochii, să 
mergeţi înăuntrul vostru şi să puneţi întrebări. Puterea de 
care aveţi nevoie se află acolo, dar ea va ieşi numai atunci 
când dorinţa de a vă schimba viaţa este mai puternică 
decât dorinţa de a rămâne aceiaşi. Intotdeauna, este mai 
uşor să-i acuzăm pe alţii pentru starea în care se află viaţa 
noastră. Când pierdem legătura cu noi înşine, pierdem 
legătura cu divinitatea şi, deoarece nu mai avem încredere 
în noi, ajungem să credem că alţi oameni nu sunt demni de 
încredere. Pentru unii oameni, durerea trecutului este atât 
de mare, încât ei cred că singurul mod prin care pot face 
faţă este să acuze şi să nege. 

Dacă vreţi să vă schimbaţi prezentul, trebuie să vă 
acceptaţi cu dragoste trecutul. Dacă vreţi să vă manifestaţi 
dorinţele, trebuie să fiţi răspunzători de tot ceea ce are loc 
în lumea voastră. 

Adesea, dacă vreţi să vedeţi viitorul cuiva, tot ceea ce 
aveţi de făcut este să-i priviţi trecutul. Trecutul ne duce la 
concluzia că tot ceea ce putem spera în viitor este o 
variantă a ceea ce avem deja. Aceasta îi opreşte din drumul 
lor pe cea mai mare parte dintre oameni. Îi împiedică să 
vadă mai departe şi face ca visele să le dispară. Uitaţi-vă în 
jurul vostru şi veţi vedea că majoritatea oamenilor rămân 
neschimbaţi. Priviţi viaţa lor de acum 20 de ani şi, în cea de 
acum, veţi vedea numai o variantă foarte puţin diferită de 
tema originală. Problemele de bază, fie că e vorba de sex, 
bogăţie, relaţii, sănătate sau carieră, adesea rămân 
dominante pe tot parcursul vieţii noastre. Trecutul 
modelează tot ceea ce spunem, cum vedem lucrurile şi cum 
trăim. Unii tărâm nu numai trecutul nostru după noi, ci şi pe 
cel al părinţilor noştri. Durerea este transmisă de la o 
generaţie la alta şi, dacă nu este privită în faţă, ciclul nu se 
va încheia niciodată. 

Începem să nu ne asumăm părţi din noi înşine, din cauza 
convingerilor noastre de bază - care sunt întotdeauna 
legate de familia noastră şi de copilăria timpurie. Ce anume 


au făcut părinţii noştri şi ce nu au făcut a avut un impact 
enorm asupra vieților noastre. Şi cei care ne-au îngrijit, ca şi 
profesorii noştri, au contribuit la cine suntem noi acum. 
Durerea pe care aţi trăit-o ca experienţă când aveaţi doi 
ani, sau şase, sau opt, se află sub suprafaţa conştienţei 
voastre. Ea există în permanenţă acolo şi vă conduce viaţa, 
până în clipa în care este modificată. Majoritatea oamenilor 
nu-şi explorează niciodată convingerile profunde, pentru a 
vedea dacă le-au ales în mod conştient. În fiecare 
săptămână, întâlnesc oameni care vor să fie artişti, sau să 
scrie cărţi, dar care sunt siguri că nu pot să-şi îndeplinească 
dorn rinţele. Când îi întreb de ce, ei îmi răspund că nu sunt 
suficient de talentaţi sau educați. Ei au încredere în modul 
lor de a gândi, dar nu în visele lor. Atunci când explorăm 
originea convingerilor lor, aflăm că, cel mai adesea, cineva 
pe care îl iubesc le-a spus, verbal sau nonverbal, că nu erau 
capabili de a-şi îndeplini visele. Din cauza faptului că nu au 
pus niciodată la îndoială acest lucru, ei au căzut în capcană. 
Nici măcar nu au încercat vreodată să-şi îndeplinească 
dorinţa inimii. 

Convingerile de bază care ne conduc viaţa sună cam aşa: 
„Nu pot să fac asta. Aşa ceva nu mi se va întâmpla mie 
niciodată. Nu merit. Nu sunt destul de bun.” De curând, o 
tânără pe nume Hallie a venit la unul dintre cursurile mele. 
Avea 21 de ani. Din cauza faptului că suferea de depresie şi 
nu era în stare să aibă grijă de ea însăşi, locuia împreună cu 
mama ei. Când a început cursul, Hallie stătea liniştită, 
privind în jos şi evitând contactul vizual cu ceilalţi. Avea un 
tic nervos de a bate cu mâna în masă, lucru supărător 
pentru oricine care şedea lângă ea. In timpul pauzelor de 
odihnă, Hallie putea fi găsită adesea pe podea, în poziţie de 
fetus. Eu le ceream tuturor să ia masa împreună cu ceilalţi, 
dar Hallie stătea singură. În ziua a doua, am mers către ea 
şi am întrebat-o dacă se considera, „biata de mine”1*. M-a 

privit cu un zâmbet uimit şi a întrebat: „Cine, eu?” Nu m-am 
putut abţine să nu râd. Mesajul tăcut al lui Hallie se auzea 
atât de tare, de parcă ţipa către noi. M-am aşezat lângă ea 
şi am întrebat-o ce anume credea că îi comunică ea lumii. 
Hallie a spus că nu se considera pe ea însăşi ca fiind „biata 
de mine”. De fapt, îi ura pe oamenii de genul „biata de 
mine”, mama ei fiind una dintre aceştia. Atunci când 
asistenta mea Rachel şi cu mine i-am expus lui Hallie 
comportamentele ei, bucăţile întregului puzzle al vieţii ei 
păreau că se aşează la locul lor. Hallie ne-a spus că, în 
adâncul fiinţei ei, credea că este de neiubit. „Biata de mine” 
era un mod de a atrage atenţia, întrucât crescuse într-o 
casă unde mama ei se comporta ca un copil - chiar vorbea 
ca un copil - Hallie a învăţat să o depăşească pe mama ei în 
comportament, pentru a atrage atenţia. 

Convingerea de bază că nu merita să fie iubită era bine 
ascunsă de percepţia lui Hallie, deoarece o proiectase 
asupra mamei ei. Ea nu putea să se vadă pe ea însăşi cu 
discernământ. Toată energia îi era absorbită de convingerea 
că nu era ca mama ei. Atunci când i-am arătat modul în 
care apărea ea în faţa noastră, Hallie şi-a dat seama că 
acest comportament era un rezultat direct al faptului că îşi 
imita mama. Insuşindu-şi-o cu dragoste pe „biata de mine” 
şi devenind conştientă de comportamentul ei de fetiţă, 
Hallie a permis opusurilor acestor trăsături să iasă la 
suprafaţă. In ea s-a dezvoltat „sunt o femeie responsabilă”. 
In decurs de câteva luni, Hallie şi-a luat un serviciu şi s-a 
mutat în propriul ei apartament, plecând din casa mamei ei. 
Simţindu-se plină de încredere în ea însăşi, Hallie a 
cunoscut un bărbat şi a început pentru prima dată o relaţie 
intimă. De îndată ce Hallie a vrut să vadă convingerea de 
bază care o conducea - şi să o examineze în mod cinstit - 
ea a căpătat libertatea de a alege o nouă cale în viaţă. 

Noi adoptăm în mod subconştient multe convingeri de la 
familiile noastre, iar toate alegerile de viaţă pe care le 
facem sunt marcate de aceste convingeri, fără măcar să ne 


punem vreodată întrebarea: „Oare această convingere îmi 
dă forţă?” Adesea, nu facem altceva decât să mergem pe 
urmele membrilor familiei noastre. Acest lucru este în 
regulă, dacă realiatea pe care o adoptați vă face fericiţi. Dar 
dacă nu este aşa, atunci puneţi-o la îndoială. Prejudiciul 
este trecut de la unu membru la altul. Durerea este trecută 
de la un membru la altul. Vinovăţia este trecută de la un 
membru la altul. Ruşinea este trecută de la un membru la 
altul. Problemele pe care le aveţi sunt, oare, ale voastre 
proprii, sau le-aţi moştenit de la generaţiile anterioare? 

Bunica mea este o persoană care-şi face griji în 
permanenţă. Convingerea ei de bază este: „Urmează să se 
întâmple ceva rău”. Mama mea nu-şi face griji câtuşi de 
puţin, dar eu am adoptat stilul bunicii. Adesea am acelaşi 
gen de gânduri ca şi ea. Împărtăşim aceeaşi îngrijorare 
când e vorba de siguranţa fiului meu. Oricât de clare par 
lucrurile acum, mi-au trebuit ani de zile să-mi dau seama că 
am adoptat această trăsătură de la bunica mea, care a 
adoptat-o de la tatăl ei. Acum, când mă descopăr făcând-mi 
griji, trebuie să mă opresc şi să-mi pun întrebarea dacă sunt 
cu adevărat îngrijorată, sau dacă acţionez doar sub imperiul 
convingerilor mele de bază. De îndată ce îmi dau seama că 
nu am de ce să-mi fac griji şi recunosc că mă găsesc în 
tiparul familiei, îmi pot afirma propriul meu adevăr. De 
fiecare dată când întrerup reacţiile automate, privindu-mă 
cu atenţie - îmi ridic conştiinţa. Atunci mă pot scutura şi 
elibera de trecutul meu. 

Mulţi oameni au hotărât că ei nu vor semăna cu părinţii 
lor. Dar trebuie să recunoaştem cu toţii că am petrecut ani 
de zile absorbind trăsăturile pozitive şi negative ale 
părinţilor noştri. Dacă luăm în considerare propriul lor 
trecut, părinţii noştri au făcut tot ce au putut ei mai bine. 
Nu putem modifica modul în care am fost crescuţi, iar 
atunci când vrem să căutăm lecţiile care se află în propriile 
noastre experienţe, putem vedea că fiecare incident ne-a 
oferit o oportunitate pentru a învăţa şi a evolua. Una dintre 


prietenele mele cele mai bune, care a fost molestată sexual 
de către bunicul ei timp de ani de zile, mi-a spus odată: „li 
mulţumesc lui Dumnezeu pentru tot răul care mi s-a 
întâmplat în trecut, deoarece am devenit una dintre 
persoanele de pe planetă care are cele mai multe resurse. 
Am ajuns în această situaţie, după ce am învăţat cum să 
abordez toată durerea şi abuzurile din trecutul meu”. 

Toate evenimentele negative sunt binecuvântări 
deghizate. Unii dintre noi aleg să trăiască cu iluzia că ni se 
întâmplă lucruri rele, absolut fără nici un motiv întemeiat. 
Dar durerea are un scop. Ea ne învaţă şi ne îndrumă spre 
niveluri mai înalte de conştienţă. Într-o noapte, în timp ce 
meditam după ce am văzut cinci sau şase tineri arestaţi şi 
puşi în cătuşe pe plajă, l-am întrebat pe Dumnezeu: „De ce 
a trebuit ca aceşti băieţi să aprindă un foc pe plajă în 
această minunată noapte de vară?” O voce din mine a spus 
că acesta a fost Spiritul/Duhul care i-a îndrumat pe acei 
tineri să vină înapoi acasă. Faptul că au intrat în necaz a 
fost un îndemn la trezire din partea forţei lui Dumnezeu 
aflată în ei. Vei vedea adesea în închisoare sute de tineri 
duri care citesc Biblia şi merg la slujbe religioase. Bărbaţi - 
care nici măcar o oră din viaţa lor de adulţi nu au stat să se 
gândească la Dumnezeu - îşi cercetează acum sufletele, în 
căutarea unor răspunsuri. Provocările din viaţa noastră pot 
să ne ofere intuiţii care ne ajută să ne eliberăm de un trecut 
ce ne sugrumă pasiunea şi ne ţine departe de centrul 
nostru spiritual. 

O învăţătură străveche spune: „Lumea este un învăţător 
pentru înţelept şi un duşman pentru prost”. Nici un 
eveniment nu este dureros în şi prin el însuşi. Totul este o 
problemă de cum anume vezi lucrurile. Este important să 
înţelegem că, tot ceea ce se întâmplă în lume, se întâmplă 
în fiecare clipă - exact aşa cum trebuie. Nu există greşeli. 
Nu există accidente. Lumea este un rai şi un iad fără fund. 
Când înţelegem că nu putem să-l avem pe unul fără 
celălalt, devine mai uşor să acceptăm lumea aşa cum e ea. 


Mă uit în urmă la propriul meu trecut plin de minciuni şi 
înşelăciune, de suferinţă şi durere, de droguri şi sex. Dar 
văd că, fără toate aceste experienţe şi fără tot întunericul 
pe care l-am dus cu mine atât de mult timp, nu aş fi în stare 
să-i învăţ pe alţii, aşa cum fac acum. Fiecare incident din 
trecutul meu, fiecare noapte fără somn, fiecare lacrimă, mă 
duc puţin mai aproape de împlinirea călătoriei sufletului 
meu. Nimeni altcineva nu spune ce spun eu - în modul în 
care îl spun eu. Nimeni altcineva nu face lucrurile pe care le 
fac, exact în modul în care le fac eu. Eu sunt eu şi tu eşti tu. 
Fiecare dintre noi este unic şi cu toţii avem o călătorie a 
noastră, absolut specială. 

Aveam treisprezece ani când părinţii mei au divorţat. Acest 
eveniment m-a tulburat emoţional timp de mulţi ani. Pe 
perioada vacanţelor, eram tristă şi deprimată, dorindu-mi 
ca Anul Nou să vină cât mai repede, pentru ca lucrurile să 
intre iarăşi în normal. Apoi, într-o seară, am avut o intuiţie 
deosebită şi am înţeles de ce mă simţeam atât de rău. 
Intotdeauna îmi petreceam vacantele cu mama mea şi 
gândul că tatăl meu era fără copiii lui de sărbători mă 
întrista foarte tare. Şi încă şi mai întristător era faptul că şi 
eu eram fără tata. 

Rămâneam în această stare mohorâtă de spirit, ştiind că 
nu puteam să fac nimic ca să îndrept lucrurile. Simţindu-mă 
fără valoare şi fără putere, am declarat că trecutul meu s-a 
încheiat. Am spus cu voce tare: „Mi-am facut-o cu mâna 
mea”. L-am creat pentru ca să pot evolua şi - dacă nu-mi 
place realitatea ce-mi stă în faţă, va trebui să creez una 
diferită. Am început să-mi imaginez tot felul de scenarii. Că 
mergeam cu tata să iau masa mai devreme şi apoi luam 
cina cu mama. Imi imaginam că mergeam la tata şi nu la 
mama. Toate aceste scenarii erau la fel de deprimante, dar 
apoi mi-a venit o idee. l-am telefonat mamei, care 
întotdeauna găzduia petrecerea de Ziua Recunoștinței şi i- 
am sugerat că anul acesta aş vrea să fiu eu gazdă. A fost 
foarte entuziasmată şi mi-a spus că e o idee grozavă. Apoi, 


i-am sugerat cu calm că aş vrea să-l invit pe tatăl meu cu 
familia lui. l-am spus că ar însemna foarte mult pentru 
mine, dacă i-aş avea pe toţi împreună. La început s-a făcut 
linişte. Am crezut că s-a întrerupt legătura, ca apoi să o aud 
pe mama spunând: „Dacă asta vrei, aşa să faci”. 

Bucuroasă, i-am telefonat tatei şi l-am invitat cu întreaga 
lui familie la mine acasă pentru a sărbători Ziua 
Recunoştinţei. A fost surprins şi m-a întrebat ce va face 
mama. l-am spus că şi ea va veni cu întreaga ei familie. A 
acceptat şi asta a fost tot. Intr-o clipă, creasem o situaţie 
care niciodată nu am crezut că va fi posibilă. Când le-am 
telefonat surorii şi fratelui meu şi le-am spus că toată lumea 
va veni la mine acasă de sărbători, au fost şocaţi şi sceptici, 
dar au venit cu toţii. Evenimentul a fost un succes. Am 
invitat câţiva prieteni cu familiile lor pentru a detensiona 
atmosfera şi am pus mai multe mese mari, care să-i 
cuprindă pe toţi. Au venit 33 de oameni, fiecare şi-a adus 
mâncarea preferată, împreună cu o stare de adevărată 
sărbătoare. Următorii trei ani, până mi-am vândut casa şi 
m-am mutat în vest, am găzduit aceste mese de sărbătoare 
la care am chemat ambele părţi ale familiei mele. 
Asumându-mi responsabilitatea, am putut vedea cum apare 
o nouă realitate, o realitate care, până în ziua de astăzi, 
pare a fi un miracol. 

Pentru a câştiga înţelepciune din trecutul tău şi pentru a te 
elibera de el, trebuie să-ţi asumi responsabilitatea pentru 
toate evenimentele care ţi s-au întâmplat în viaţă. Acţi 
asuma responsabilitatea înseamnă a fi în stare să-ţi spui ţie 
însuţi: „Mi-am făcut-o cu mâna mea”. E o mare diferenţă 
între ceea ce îţi face lumea şi ceea ce îţi faci tu, ţie însuţi. 
Când îţi asumi responsabilitatea pentru evenimentele din 
viaţa ta şi pentru interpretarea pe care o dai acestor 
evenimente, ieşi din lumea copilului şi intri în lumea 
adultului. Preluându-ţi responsabilitatea pentru acţiunile şi 
ne-acţiunile tale, renunţi la vechea poveste cu: „De ce mi s- 
a întâmplat tocmai mie?”, pe care o transformi în: „Toate 


acestea mi s-au întâmplat, pentru că e nevoie să învăţo 
lecţie. Face parte din călătoria mea”. 

Potrivit lui Nietzsche, a dori să ne uităm trecutul, înseamnă 
a dori să ne părăsim propria noastră existenţă. E aproape 
imposibil să ne dirijăm vieţile înspre o anumită direcţie, 
până ce nu ne împăcăm cu trecutul nostru. Fiecare 
eveniment semnificativ din viaţă modifică felul în care 
vedem lumea şi pe noi înşine. Gândul de a ne trece în 
revistă întregul trecut este adesea copleşitor. Dar aceasta 
este o parte esenţială a procesului. Trecutul nostru este o 
binecuvântare care ne îndrumă şi ne învaţă - şi în el se află 
tot atât de multe mesaje pozitive cât şi negative. 

Într-o zi, o prietenă mi-a telefonat ca să se plângă de viaţa 
ei. De fiecare dată când Nancy se uita în oglindă, îşi vedea 
trupul cum se modifică şi faţa care semăna din ce în ce mai 
mult cu al mamei ei. Spunea că-şi putea vedea tot stresul, 
grijile şi dezamăgirile întipărite pe faţă. Nancy m-a întrebat 
ce putea să facă în privinţa bufeurilor şi a feţei ei triste şi 
căzute. Mi-a spus că şi-a dat seama că se îngraşă pentru ca 
să pară gravidă, ca un mod de a-şi aduce înapoi tinereţea 
pierdută. Împreună, Nancy şi cu mine am imaginat un 
program în care ea urma să ţină un jurnal, să mediteze şi să 
facă o activitate de relaxare a furiei, în fiecare zi timp de 28 
de zile. Era nevoie să-şi completeze trecutul şi să elibereze 
toate emoţiile înmagazinate. De bună voie, Nancy s-a 
deschis şi s-a luptat, concentrându-se pe cuvintele bătrână, 
grasă, patetică şi urâtă - cuvinte care numeau trăsături pe 
care ea nu dorea să le aibă. După 28 de zile de acţiune în 
scopul eliberării, Nancy s-a simţit întreagă. Pe parcurs, îi 
apăruseră şi alte probleme, aşa că a petrecut cât timp era 
necesar pentru a nota în jurnal şi a inventa noi interpretări 
pentru fiecare eveniment. A fost o lună lungă, dar, la 
sfârşit, s-a simţit absolut pregătită să se iubească şi să se 
îngrijească. 

Următoarele 28 de zile Nancy şi le-a petrecut iubind 
fiecare parte din cine era. Mi-a spus că simţea nevoia să fie 


îmbrăţişată şi sărutată, aşa că s-a îmbrăţişat şi s-a sărutat 
singură. S-a iertat complet. In cele din urmă, şi-a căpătat 
pacea. De curând, Nancy m-a chemat ca să-mi spună că se 
hotărâse să-şi facă o operaţie estetică la faţă. Spunea că, 
dacă a putut să accepte „bătrână”, acum putea să accepte 
„tânără” - la un nivel cu totul nou. Voia să ştie dacă părerea 
mea era că ea încă fugea de „bătrână”. Am vorbit o vreme 
şi a devenit clar că Nancy nu avea nevoie de operaţie, dar 
că aceasta era o decizie ce i-ar fi dat forţă în viaţa ei 
personală şi în profesie. Nancy este cosmeticiană şi face 
machiaj artistic. l-am explicat că mulţi oameni se iubesc 
aşa cum sunt, dar că aleg să se radă la subraţ sau să-şi 
epileze mustaţa cu ceară. Noi facem toate aceste lucruri 
pentru a arăta mai bine şi nu-i nimic rău în asta, atâta timp 
cât noi suntem cei care alegem şi atâta timp cât nu fugim 
de noi înşine. 

Nancy mi-a explicat că toate s-au aşezat la locul lor, de 
parcă s-a petrecut o minune. Intr-o zi, surorile de la 
cabinetul unui chirurg plastician, unde lucra cu jumătate de 
normă, au întrebat-o dacă i-ar place să-şi creeze o faţă pe 
computer. Nancy s-a gândit că asta ar amuza-o. Noua 
imagine pe care şi-a creat-o a încântat-o, dar tot nu a luat 
în serios gândul de a-şi face operaţie estetică. Câteva luni 
mai târziu, Nancy i-a vorbit soţului ei despre această 
experienţă. Fără ca măcar să i se ceară, el i-a spus că, dacă 
ea voia să facă un lifting, el va plăti operaţia. Nancy spunea 
că oferta a picat la ţanc. Şi-a făcut operaţia şi este 
ultraîncântată de rezultat. Mi-a spus că nu s-a putut gândi 
să facă o operaţie estetică, decât în momentul în care s-a 
împăcat cu cine era şi s-a simţit bine aşa. Durerea o 
călăuzise pe Nancy înspre lucrarea interioară. 
Transformându-şi sinele interior, ea a fost în stare să-şi 
transforme sinele exterior. 

Durerea noastră poate fi cel mai mare învăţător. Ea ne 
duce spre locuri din noi unde nu am fi mers niciodată de 
bună voie. Câţi oameni ar alege să-şi petreacă 20 de ani în 


suferinţă, numai pentru ca să poată găsi şi duce la bun 
sfârşit călătoria sufletului lor? Dacă nu aş fi suferit atât de 
mult, încă aş fi zăcut drogată pe puntea unei bărci în Miami, 
vorbind despre mine însămi. Partea pozitivă şi cea negativă 
m-au dus unde sunt astăzi. Oare aş mai alege să trec iarăşi 
prin toată durerea, pentru a avea ceea ce am acum? 
Răspunsul este, da! Îmi binecuvântez trecutul şi durerea. 
Dar, înainte să-mi însuşesc cu dragoste partea întunecată, 
am urât-o. Mi-am detestat durerea şi am detestat pe alţii 
care păreau că trăiesc fără ea. Mi-a trebuit mult timp să-mi 
asum  responsabilitatea pentru acțiunile mele. Mă 
străduisem foarte tare să nu-mi asum nici un fel de 
responsabilitate. Numai atunci când am fost gata să privesc 
în faţă o versiune mai înaltă a vieţii mele, mi-am dat seama 
că Dumnezeu încerca să mă înveţe ceva şi că aveam un dar 
special, pe care-l puteam găsi numai dacă treceam prin 
întuneric. Astăzi mă străduiesc să-mi asum deplina 
responsabilitate pentru fiecare incident din trecutul meu, ca 
să învăţ ceea ce este necesar pentru a ajunge acolo unde 
vreau să ajung. 

A-ţi asuma responsabilitatea este o sarcină uriaşă. Cea 
mai mare parte dintre noi vrem să ne asumăm 
responsabilitatea pentru binele pe care-l creăm în viaţa 
noastră, dar, cel mai adesea, ne împotrivim să ne asumăm 
responsabilitatea pentru ceea ce este rău. Când ne 
asumăm responsabilitatea, absolut orice ne dă forţă. Chiar 
dacă ne simţim răniţi sau ruşinaţi de ceva ce se întâmplă, 
putem găsi pacea în faptul că ştim că, într-un fel sau altul, 
aceasta ne ajută pe fiecare dintre noi să ne îndeplinim 
visele sau să direcţionăm călătoria sufletului. Putem să ne 
uitam la noi înşine şi să spunem: „Lumea este o pânză şi 
am desenat acest eveniment în viaţa mea pentru a învăţa o 
lecţie valoroasă”. Am devenit răspunzători pentru orice se 
întâmplă. Îi spunem universului: „Eu sunt sursa propriei 
mele realităţi”. Aceasta vă dă puterea da a vă modifica 
viaţa. 


Până când nu vă priviţi trecutul direct în ochi, el va fi 
întotdeauna acolo, aducând mereu acelaşi lucru în viaţa 
voastră. Psihologul Rollo May definea nebunia ca: „a face 
acelaşi lucru iarăşi şi iarăşi, aşteptând rezultate diferite”. 
Trebuie să învăţăm din trecutul nostru şi să ne recuperăm 
părţile din noi înşine pe care nu ni le-am asumat. În felul 
acesta putem rupe cercul vicios. Cei care au învăţat dintr-o 
experienţă rea, şi-au asumat responsabilitatea pentru 
sentimentele lor şi s-au angajat în mod conştient să-şi 
schimbe viaţa, rareori vor crea din nou aceeaşi situaţie. 
Dacă ne abordăm viaţa cu luciditate, putem începe să luăm 
decizii noi şi diferite în privinţa a ceea ce vrem să creăm. 
Nu avem nevoie de altceva decât de o modificare de 
percepţie. 

Pentru a ne modifica percepţia, trebuie să cercetăm 
fiecare moment din trecutul nostru, până când descoperim 
o interpretare puternică ce ne permite să ne asumăm 
responsabilitatea. Risipim energie valoroasă, creând motive 
care să explice de ce anumite lucruri nu sunt făcute din 
vina noastră. Intotdeauna e mai uşor să acuzi pe altcineva 
pentru ceea ce nu-ţi place în lumea ta, dar această cale 
este o fundătură. Există întotdeauna durere, atunci când 
eşti victima circumstanțelor: durerea disperării şi a 
neputinței. Dar voi trăiţi într-un univers în care totul se 
întâmplă dintr-un anumit motiv. Găsiţi binecuvântare pentru 
toate evenimentele care au avut loc în viaţa voastră şi veţi 
găsi recunoştinţa. Veţi trăi experienţa a ceea ce înseamnă 
să fii binecuvântat. 

Fiecare cuvânt, incident şi persoană care încă poartă o 
încărcătură emoţională trebuie să fie revăzut, privit în față, 
înlocuit şi însuşit cu dragoste. Trebuie să mergem înapoi pe 
urma paşilor noştri, până la geneza încărcăturii noastre 
emoţionale. Atunci stăm faţă în faţă cu incidentul respectiv, 
însuşindu-ne realitatea lui, ca pe o parte din trecutul nostru. 
Trebuie să devenim pe deplin conştienţi de influenţa pe 
care el a avut-o asupra vieţii noastre. Apoi, privim 


incidentul dintr-o perspectivă diferită, care ne permite să ne 
înlocuim sentimentele negative cu unele pozitive. Reluăm 
controlul asupra vieților noastre, alegându-ne propriile 
interpretări. Aceasta ne dă posibilitatea să ne însuşim cu 
dragoste trecutul pe care nu ni l-am asumat şi să ne 
debranşăm de la alţi oameni. 

Trebuie să alegem interpretări care ne duc viaţa înainte, 
mai degrabă decât unele care ne lasă singuri şi neajutoraţi. 
Convingerea mea este că a inventa o nouă interpretare 
este modul cel mai simplu de a transforma ceva negativ în 
ceva pozitiv. Tot ceea ce apare în lumea noastră este un 
eveniment obiectiv. El nu are un înţeles în sine. Fiecare 
dintre noi vedem lumea prin lentile diferite, astfel încât, 
fiecare dintre noi percepem în mod diferit un anumit 
incident. 

Percepţiile şi interpretările noastre sunt cele care ne 
afectează emoţiile - şi nu incidentul însuşi. Percepţiile şi 
interpretările noastre sunt cele care neagă 
responsabilitatea şi aduc acuze. Pe cine acuzi tu pentru 
egoismul tău? Pentru dependenţele tale? Pentru eşecurile 
tale? Acum e momentul de a nu mai fi o victimă. Acceptă 
responsabilitatea - şi îţi vei accepta egoismul, 
dependenţele şi eşecurile. Totodată, vei lăsa să iasă 
generozitatea, blândeţea şi dreptul tău divin de a avea 
totul. 

Fiecare dintre noi trebuie să ajungă să înţeleagă modul în 
care este afectat de cramponarea de un fel învechit şi 
neevoluat de a ne vedea atât pe noi înşine, cât şi vieţile 
noastre. 

Fiecare dintre noi trebuie să ia o decizie conştientă, 
modificându-ne interpretările, pentru a modifica lumea 
noastră. Interpretaţi altfel un cuvânt şi acesta nu numai că- 
şi va pierde încărcătura negativă, ci vă va da înapoi propria 
voastră putere. 

lată un exerciţiu care vă va ajuta să vă modificaţi 
interpretările. Voi lua un cuvânt care are o încărcătură 


emoţională ce reprezintă o trăsătură pe care încă nu mi-o 
doresc. Cuvântul pentru care vreau să creez o nouă 
interpretare este „urâtă”. 

Mă întorc în amintiri şi găsesc un incident întâmplat foarte 
timpuriu în viaţa mea, care mi-a provocat durere şi mi-a 
format o prejudecată în privinţa urâţeniei. Când merg înapoi 
şi revăd totul, îmi amintesc că, fetiţă fiind, tata obişnuia să 
mă  tachineze, spunându-mi „năsuc de purceluş” şi 
„Jogoşică”. Interpretarea mea: tata nu mă iubeşte şi crede 
că sunt urâtă. Ştiu că acest sentiment m-a obsedat, aşa că 
acum trebuie să privesc incidentul în față. Imi dau voie să 
trăiesc experienţa sentimentelor de durere, umilinţă şi 
ruşine, pe care încă le ataşez acelui moment şi acelui 
cuvânt. Apoi, încep să creez o nouă interpretare a 
evenimentului, pentru a însuşi cu dragoste „urâtă”. 

Partea întunecată a căutătorilor de lumină 

NOI INTERPRETĂRI 

Pozitive 

1. Sunt frumoasă, aşa că tatăl meu devenea nervos când 
se afla în preajma mea. Singurul mod prin care îşi putea 
ascunde nervozitatea era să-mi dea nume pe care el le 
considera drăguţe. 

2. Tata credea că aceste nume erau drăguţe şi le folosea 
cu afecţiune. 

3. Tata mă iubea atât de mult, încât voia să mă 
pregătească pentru lumea reală. El credea că mă putea 
proteja, râzând de frumuseţea mea. 

Negative 

1. Tata mă ura şi încerca să-mi facă un rău care mă va 
afecta pe viaţă. 

2. Tata credea că eram cu adevărat îngrozitor de urâtă şi 
că singurul mod prin care putea rezolva această problemă 
era prin a mă tachina. 

Acum pot să privesc toate interpretările şi să văd care 
dintre ele mă face să mă simt bine şi care mă face să mă 
simt rău. De asemenea, pot alege să înlocuiesc vechea mea 


interpretare negativă cu una pozitivă. Întotdeauna îmi pun 
întrebarea: „Oare această interpretare îmi dă putere, sau 
mi-o ia? Mă face să mă simt slabă, sau puternică?” Dacă 
porţi un dialog interior care-ţi ia puterea, acesta nu se 
modifică până când nu îl înlocuieşti tu însuţi cu o 
conversaţie interioară puternică şi pozitivă. Dar unii dintre 
noi au o voinţă foarte puternică, iar dependenţa de durere 
şi suferinţă nu ne permite o nouă interpretare. De aceea 
este atât de important să le punem pe hârtie şi să privim 
separat fiecare modalitate prin care putem percepe un 
anumit incident. Însuşi gestul de a scrie cuvintele 
eliberează emoţiile care sunt legate de el. Când vrem să ne 
distrăm şi să ne jucăm cu interpretările, putem să 
reexaminăm variantele. Atunci când le aducem la lumină, 
scoţându-le din întuneric, ele pot fi vindecate. 

Noua interpretare pe care am ales-o în această situaţie a 
fost că: „lata mă iubea atât de mult, încât voia să mă 
pregătească pentru lumea reală. El credea că mă putea 
proteja, râzând de frumuseţea mea”. Am ales-o pe aceasta, 
deoarece mă făcea să râd. Atunci când am scris-o părea 
oarecum ridicolă, dar când am închis ochii şi mi-am pus 
întrebarea;:,care dintre interpretări îmi mângâie sufletul', 
am ales-o pe aceasta. În momentul în care am ales să 
înlocuiesc vechea interpretare, am fost capabilă să-mi 
însuşesc cu dragoste „urâtă”, fără să mai simt durerea din 
trecut. Întregul meu punct de referinţă s-a modificat. Acum, 
vechiul obicei al tatălui meu pare aproape dulce şi plăcut. 
Indiferent de motivațiile reale, acum am căzut la pace cu 
acea experienţă. Nu mai merg printre oameni, cu teama că 
cineva va crede că sunt urâtă. Nici nu mai proiectez asupra 
altor oameni urâţenia care am crezut că mă caracterizează. 
Darul aspectului „urâtă” este libertatea de a ieşi din casă 
fără a mă pieptăna şi fără a mă machia - şi, cu toate 
acestea, să mă simt grozav. 

Puteţi folosi exerciţiul pe care tocmai l-am făcut, luînd 
orice incident sau cuvânt cu care aveţi probleme, oricât de 


trivial sau puternic ar fi el. O femeie cu care am lucrat avea 
foarte mari probleme - uşor de înţeles de altfel - în a găsi 
binecuvântare în faptul că fusese ameninţată cu pistolul şi 
violată. Din această experienţă, ea a rămas cu un 
sentiment că era o târfă dezgustătoare şi demnă de dispreţ 
şi că a meritat totul. Timp de mai mult de cincisprezece ani 
a dus în ea această interpretare. l-am cerut să încerce să 
inventeze trei interpretări pozitive şi încă două negative. A 
putut să-şi dea seama foarte clar că interpretarea pe care-o 
alesese era dureroasă şi o făcea să-şi piardă forţele; aşa că, 
ea le-a inventat întâi pe cele negative. 

Negative 

1. Deoarece eram o răzvrătită şi-mi uram părinţii, mă 
îmbrăcam provocator - şi am căpătat ce am meritat. 

2. Sunt un gunoi fără nici o valoare. Merit să fiu violentată 
şi să mi se facă un rău. 

Pozitive 

1. Eram o tânără naivă şi pierdută, care încercam să fiu cu 
cineva. Acest eveniment m-a ajutat să mă îndrept spre a 
deveni o persoană mai conştientă, mai atentă, mai lucidă. 

2. Acest incident a fost o binecuvântare mascată. Ca 
urmare, am învăţat cum să mă respect pe mine însămi şi 
să-mi respect trupul. 

3. Am învăţat că, de atunci înainte, nu trebuia să mai fiu 
niciodată o victimă. Acest incident a fost un semnal să mă 
trezesc; el a făcut parte din planul divin de a-mi trezi sinele 
meu spiritual. 

De îndată ce Hannah a emis toate aceste interpretări, şi-a 
dat seama că avea o posibilitate de alegere. Mai întâi, am 
trecut prin interpretările negative, deoarece ea credea că 
era imposibil să inventeze unele pozitive. In clipa în care 
am terminat, a fost capabilă să găsească multe interpretări 
diferite care puteau să-i dea forţă. A admis chiar că cea pe 
care a ales-o părea a fi adevărul. Ea a ales o a doua 
afirmaţie pozitivă: Acest incident a fost o binecuvântare 
mascată. Ca urmare, am învățat cum să mă respect pe 


mine însămi şi să-mi respect trupul. De îndată ce Hannah a 
luat hotărârea de şi modifica interpretarea, a fost în stare 
să-şi însuşească cu dragoste „dezgustătoare” şi „demnă de 
dispreţ”, două cuvinte care îi dominaseră viaţa timp de mai 
mult de cincisprezece ani. Permiţând acestor aspecte să-i 
ofere darurile lor, ea a făcut posibilă apariţia opusurilor lor 
polare. „Mândră” şi „frumoasă” erau aspectele după care 
Hannah tânjea, iar acum avea acces la aceste părţi întregi 
din ea însăşi. 

Pe măsură ce deveniți mai conştienţi, este din ce în ce mai 
evident faptul că responsabilitatea voastră e să alegeţi 
interpretări care vă dau forţă. Uneori, este mai uşor să fii 
victimă, dar o perspectivă negativă nu-ţi oferă decât 
garanţia că vei rămâne astfel. Cu cât sunteţi mai conştienţi 
de darurile pe care viaţa vi le dă, cu atât mai rapid veţi 
alege propria voastră perspectivă asupra oricărui lucru care 
vi se întâmplă. Multora dintre noi li se întâmplă evenimente 
tragice. Ele fac parte din viaţă. E nevoie de curaj să-ţi impui 
să treci prin asemenea evenimente. Dar atunci când le 
folosiţi pentru a evolua, ele devin binecuvântări. 

Un alt exemplu curajos este viaţa unei tinere frumoase, pe 
nume Julia. Timp de doi ani de zile, Julia îşi dorise cu 
disperare să aibă un copil. Când a rămas, în sfârşit, 
însărcinată, atât ea cât şi soţul ei erau într-al noulea cer. În 
a paisprezecea săptămână de sarcină, Julia a observat că 
sângera. Speriată, s-a dus imediat la doctor. Pentru că nu 
puteau să audă bătăile inimii, i-au făcut o sonogramă. Inima 
tot nu se auzea - copilaşul era mort. Julia era disperată. A 
plâns zile întregi, jelindu-şi pierderea. Chiar în perioada în 
care fetusul mort era încă în ea, am avut privilegiul să 
lucrez cu Julia. l-am cerut să-mi dea interpretarea ei pentru 
acel eveniment tragic. Julia a început să plângă. A spus: 
„Nu sunt destul de bună ca să dau naştere unui copil. Cred 
că alcoolul pe care l-am băut, înainte de a şti că sunt 
însărcinată, i-a făcut rău copilului”. 


Durerii normale provocate de jalea ei, Julia îi adăuga 
acuzele pe care şi le aducea. Pe măsură ce vorbea, îmi 
devenea clar că Julia voia să facă din acesta un eveniment 
sacru - şi nu doar un alt lucru rău care i se întâmpla. Când 
am început să lucrăm, Julia a vrut să creeze mai întâi 
interpretările negative. 

Negative 

1. Niciodată nu voi fi în stare să duc o sarcină până la 
capăt, deoarece am o problemă genetică. 

2. Sunt pedepsită pentru toate avorturile prietenelor mele 
şi ale persoanelor din familie. 

Pozitive 

1. Acesta a fost un exerciţiu pentru trupul meu, care l-a 
pregătit să poarte copilaşul pe care-l voi iubi şi-l voi îngriji. 

2. Aceasta confirmă că dorinţa mea de a avea un copil 
este reală. Nu mai am nici un dubiu. 

3. Durerea pierderii şi separării de copil mi-a oferit 
experienţa care să mă ajute să devin o mamă mai bună. 
Julia a ales a treia propoziţie pozitivă: Durerea pierderii şi 
separării de copil mi-a oferit experiența care să mă ajute să 
devin o mamă mai bună. Putea simţi în propriul ei trup 
puterea acestei interpretări. Ştiind că nimic nu este 
întâmplător, Julia a vrut să-şi amintească de acest copil - 
pentru darul pe care el i l-a oferit, mai degrabă decât 
pentru durere. Acesta a fost cu adevărat un act de dragoste 
şi curaj. El i-a dat Juliei puterea de a-şi continua viaţa şi de 
a se pregăti pentru minunatul copil pe care, în cele din 
urmă, îl va avea. 

Fiecare dintre noi trebuie să avem încredere că, dacă 
facem ceea ce este necesar pentru a ne clarifica trecutul şi 
a ne însuşi cu dragoste durerea, vom găsi darurile unice, 
aurul care se află în întuneric. Dacă permitem ca acest 
lucru să se întâmple, universul ne va da mai mult decât ne 
putem noi imagina. 

Cu toţii ajungem în această lume cu o misiune diferită şi 
depinde de noi să o îndeplinim. Privind din această 


perspectivă, veţi vedea că toate evenimentele din trecut vă 
oferă oportunitatea de a învăţa, de a evolua, de a vă 
schimba şi de a explora. 

Când ne reconciliem cu trecutul nostru, procesul de 
recuperare al proiecţiilor devine mult mai uşor. Aceste 
emoţii şi comportamente neasumate ne iau forţa şi 
capacitatea de a fi măreţi. Când îţi negi un singur aspect 
din tine însuţi, negi o parte din ceea ce ai nevoie pentru a fi 
întreg. Fără să ne dăm seama, le dăm cea mai mare parte 
din aspectele noastre foarte preţioase atât celor pe care-i 
urâm, cât şi celor pe care-i iubim. Nu putem accepta cu 
dragoste anumite lucruri, deoarece am investit atât de mult 
în judecăţile şi criticile noastre. Ne lipseşte curajul de a 
accepta că am greşit, de a fi responsabili. Ne e teamă să 
fim imperfecţi, să ne dăm seama că lucrurile pe care le 
detestăm cel mai mult în alţii sunt, în realitate, doar lucruri 
pe care le urâm în noi înşine. Ne este teamă că forţa şi 
inteligenţa noastră ne vor izola, deoarece tot ceea ce 
vedem în jurul nostru este doar mediocritate. Ne este atât 
de frică să nu fim respinşi, încât ne vindem darurile cele 
mai preţioase, doar ca să ne încadrăm cerinţelor. Suntem 
învăţaţi să facem acest lucru ca mijloc de supravieţuire şi îl 
facem până când, la un moment dat, nu ne mai putem 
suporta pe noi înşine. Atunci, emoţiile toxice devin atât de 
dureroase, încât noi creăm situaţii în viaţă care să continue 
să ne prezinte ca fiind nevrednici, să dovedească că nu ne 
merităm visele. Numai voi sunteţi aceia care puteţi opri 
cercul vicios. Numai voi puteţi spune: „Gata! Îmi vreau 
măreţia, îmi merit strălucirea, creativitatea şi divinitatea”. 
Ani de zile am trăit experienţa unei dureroase lipse de 
încredere când era vorba de partenerii mei intimi. Credeam 
că nu se poate avea încredere în bărbaţi şi că, ori de câte 
ori au o ocazie, ei sunt infideli. Niciodată nu mi-a dat prin 
cap că această părere avea o legătură cu mine. Prin 
urmare, eram veşnic pe urma prietenilor mei, ameninţându- 
i că pun capăt relaţiei, dacă făceau ceva care să afecteze 


legătura dintre noi. La un moment dat, unul dintre bărbaţi a 
sugerat că eu proiectam asupra lui faptul că în mine nu se 
putea avea încredere. Imediat am respins această idee. Nici 
nu se punea în discuţie faptul că eu nu aş fi loaială şi 
demnă de încredere. Mai târziu, după ce am avut o discuţie 
mai aprinsă, am observat că primul lucru pe care l-am făcut 
a fost să mă gândesc la următorul bărbat cu care voi avea o 
relaţie, la următorul Bărbat Ideal. Nici măcar nu 
discutaserăm să ne despărţim şi eu deja visam la un alt 
bărbat. Dar, datorită faptului că îmi spuneam că era doar 
un vis, am fost în stare să neg această parte din mine 
însămi. De îndată ce am putut recunoaşte propria mea 
caracteristică - faptul că nu se poate avea încredere în 
mine - am putut să încetez de a mai proiecta această lipsă 
de încredere asupra celor din jurul meu. 

Descoperirea că eu nu făceam altceva decât să creez o 
stare neplăcută în cadrul relaţiilor mele era foarte 
deprimantă. Prima mea reacţie a fost să-mi detest această 
parte din mine pe care o percepeam ca pe o boală. Am 
închis ochii să văd dacă puteam vorbi cu sub-personalitatea 
mea în care nu se putea avea încredere. Prima imagine care 
mi-a apărut a fost aceea a unei fete subţiri şi fragile, care 
tremura când vedea un bărbat. Numele ei era Speriata Sue. 
Când am întrebat-o de ce anume avea nevoie ca să se 
vindece, ea a spus că de compasiune. Când am auzit aceste 
cuvinte şi i-am văzut frica, inima mea s-a deschis. Mi-am 
dat voie să-mi simt propria frică şi, cu ochii închişi, am 
tinut-o pe Speriata Sue în braţe. Compasiunea faţă de noi 
înşine este esenţială. Atunci când ea este absentă, simţim 
frică şi auto-detestare. Dat fiind că nu putem suporta să ne 
urâm pe noi înşine, proiectăm această ură asupra lumii. 
Preferăm să fim victimele lumii, decât victimele noastre 
înşine şi, blamând lumea, putem evita durerea de a sta faţa 
în faţă cu noi înşine. 

Acum este momentul să priveşti cu onestitate fiecare 
persoană din viaţa ta pentru care ai o reacţie puternică - 


mama, tatăl, partenerul, şeful, cel mai bun prieten. Fă o 
listă cu aceştia toţi şi cu trăsăturile care-ţi provoacă o 
anumită reacţie. Acesta este un proces de descoperire 
continuă. În momentul în care îţi asumi trăsături la un 
anumit nivel, un alt nivel îşi face apariţia. Orice resentiment 
pe care-l ai e ca un steguleţ roşu care semnalizează că, din 
punct de vedere energetic, încă mai eşti branşat. 

În cartea Un Curse în Iubire, Joan Gattuso'5 expune un 
exerciţiu uşor, pe care l-a învăţat de la Ken Keyes16. Scrieţi 
pe o foaie de hârtie numele unei persoane care vă 
deranjează. Trageţi o linie în jos în centrul paginii şi scrieţi 
pe o parte tot ceea ce vă place la acea persoană şi pe o 
parte tot ceea ce nu vă place. Chiar şi atunci când nu vă 
place de cineva, puteţi găsi ceva agreabil la persoana 
respectivă. Lista voastră ar putea arăta cam aşa: 

MARTA 


Pozitive Negative 
bun gust leneşă 
pasiune pentru ceea ce neîngrijită 
face 
emotivă 
zgomotoasă 
Acum, în faţa fiecărui cuvânt din coloana din stânga 
scrieţi: „Mă iubesc când...”. Mă iubesc când am bun gust. 


Mă iubesc când pun pasiune în ceea ce fac. Apoi, scrieţi în 
faţa fiecărui cuvânt din coloana din dreapta: „Nu mă iubesc 
când...”. Nu mă iubesc când sunt leneşă. Nu mă iubesc 
când sunt neîngrijită. Nu mă iubesc când sunt emotivă. Nu 


mă iubesc când sunt zgomotoasă. Acesta este un mod 


15 Preot şi conferenţiar cu audienţă naţională, îi învaţă pe oameni 
cum să creeze relaţii sănătoase şi pline de iubire, urmând principiile 
dragostei şi iertării aflate în Un Curs în Miracole. 


16 Fondatorul Ştiinţei Fericirii. A scris cărţi tipărite în milioane de 
exemplare, prin care ni se dezvăluie puterea dragostei necondiționate 
şi accesul la conştienţa noastră superioara. N.T. 


simplu de a admite că ceea ce vezi la altă persoană este 
real şi în ceea ce te priveşte. 

Într-o zi, am primit un telefon de la prietena mea Laurie, 
care urmase cursul meu. Era foarte întoarsă pe dos. Fosta 
ei colegă de cameră din liceu, Christina, era o persoană pe 
care o admirase de ani de zile. În ultima clipă, Christina 
renunţase la nişte planuri pe care le făcuse împreună cu 
Laurie şi Laurie era consternată de comportamentul 
prietenei ei. Mi-a spus că aceasta era o tipă răzgâiată, 
egoistă, arogantă, care zicea că le ştie pe toate. l-am 
amintit cu blândeţe că, atunci când suntem afectaţi de 
comportamentul cuiva, aceasta este o proiecţie a propriei 
noastre trăsături pe care nu ne-o asumăm. Laurie a insistat 
că asta n-avea nici o legătură cu ea. Era sigură de faptul că 
Christina îşi arăta, în sfârşit, adevărata faţă. l-am cerut să 
scrie lucrurile care-i plăceau şi cele care nu-i plăceau la 
Christina. lată lista: 


CHRISTINA 

Pozitive Negative 
conducătoare egocentrică 
elegantă egoistă 
spirituală arogantă 

plină de succes a-toate-ştiutoare 
frumoasă nepăsătoare 


Laurie a trecut prin fiecare trăsătură pozitivă şi a scris: 
„lmi place de mine când sunt conducătoare, când sunt 
elegantă, când sunt spirituală, când sunt plină de succes, 
când sunt frumoasă”. A scris: „Nu-mi place de mine când 
sunt egocentrică, când sunt egoistă, când sunt arogantă, 
când pretind că sunt a-toate-ştiutoare, când sunt 
nepăsătoare”. Laurie a observat că ea nu-şi asuma 
aspectele negative ale Christinei şi nici pe cele pozitive. Îi 
dăduse Christinei toată forţa ei, proiectând asupra acesteia 
toate aspectele pozitive la care nu era conectată. Atunci 
când ea a dezamăgit-o, arâtându-şi imperfecţiunile, Laurie 
s-a simţit  înşelată. Descoperirea că această femeie 


perfectă, spirituală, frumoasă, elegantă avea defecte i-a 
subliniat propriile ei defecte. Laurie proiectase atât de mult 
din sinele ei neasumat asupra Christinei, încât s-a simţit 
pierdută şi furioasă, atunci când Christina a fost ea însăşi. 
Pentru a se debranşa, Laurie trebuia să ia înapoi părţile din 
ea însăşi pe care le proiectase asupra Christinei. 

l-am spus lui Laurie să încerce să-i scrie Christinei o 
scrisoare prin care să-şi exprime sentimentele. Chiar dacă 
nu va trimite niciodată acea scrisoare, era important ca 
Laurie să fie în stare să exprime toată mânia şi 
resentimentele pe care le simţea. In momentul în care a 
terminat de scris scrisoarea, Laurie a decis că nu voia să-i 
mai dea Christinei, sau oricui altcuiva, nimic din forţa ei. 
Laurie era gata să-şi însuşească propria ei frumuseţe, 
succes, eleganţă, spiritualitate şi calităţi de conducător. A 
identificat în interiorul ei aceste aspecte, unul câte unul. A 
recuperat toate proiecţiile ei pozitive şi apoi pe cele 
negative. Pentru ea era mai greu să-şi însuşească 
trăsăturile pozitive, decât pe cele negative. De fapt, de 
îndată ce le-a însuşit cu dragoste pe cele pozitive, n-a mai 
simţit nici o încărcătură în privinţa celor negative. Atunci 
când ne asumăm ceva pe deplin pe un talger al balanței, 
aceasta aduce adesea, pe celălalt talger, trăsăturile opuse. 
Christina s-a dovedit a fi pentru Laurie un catalizator prin 
care să-şi găsească frumuseţea şi lumina. 

Oamenii apar în viaţa noastră pentru a ne ajuta să ne 
refacem întregimea. Limita pe care majoritatea dintre noi o 
impunem când ne judecăm pe noi înşine este foarte 
îngustă. Dacă tot ceea ce este bun e pe o parte şi ceea ce 
este rău e pe cealaltă, cei mai mulţi dintre noi vom trăi în 
mijloc, asumându-ne o mică parte din ce e bun şi o mică 
parte din ce e rău. Trebuie să învăţăm cum să trăim în 
întreaga gamă a capacităţii umane şi să nu ne simţim prost 
în privinţa asta. Fiecare emoție şi fiecare impuls sunt 
perfect omeneşti. Pentru a ne însuşi cu dragoste lumina, 
trebuie să ne însuşim pe deplin şi cu dragoste întunericul. 


Dumnezeu, suflet, dragoste - pentru mine toate înseamnă 
acelaşi lucru. Ele sunt întotdeauna acolo, chiar dacă nu le 
putem vedea. Ele aşteaptă să le invităm să intre. 

Uşa se află în inimile noastre. Când vrem să ne deschidem 
inimile către tot ceea ce există şi începem să căutăm în 
toate binele - mai degrabă decât răul - atunci îl vedem pe 
Dumnezeu. Vedem dragostea. Este esenţial să ne amintim 
că noi suntem cei ce alegem ce anume vedem. La un 
anumit nivel, noi cerem toate lecţiile pe care le învăţăm în 
această viaţă. Fiecare incident, oricât ar fi el de groaznic, 
are un dar pentru noi. lar dacă voi obţineţi darul vostru, 
atunci şi eu obţin darul meu, deoarece, în lumea spiritului, 
eu sunt voi şi voi sunteţi eu. 

EXERCIŢII 

1. Timp de câteva minute, străduiţi-vă să creaţi un mediu 
relaxant. Inchideţi ochii şi respiraţi încet şi adânc de cinci 
ori. Imaginaţi-vă că intraţi în ascensorul vostru interior şi 
coborâţi şapte etaje. Când se deschide uşa, intraţi în 
grădina voastră sacră. 

Indreptaţi-vă către locul vostru de meditaţie, în timp ce 
savuraţi frumuseţea grădinii. Puneţi-vă întrebarea: „Care 
sunt convingerile de bază care-mi conduc viaţa?” Staţi 
câteva minute şi apoi faceţi o listă cu convingerile voastre 
de bază. 

După aceea, închideţi uşor ochii şi imaginaţi-vă prima 
propoziţie de pe listă. Puneţi-vă următoarele întrebări. Staţi 
puţin ca să ascultați răspunsurile care vin din profunzimea 
voastră lăuntrică. 

a. Este aceasta cu adevărat ideea mea, sau am adoptat-o? 

b. De ce am eu această convingere? 

c. Imi dă ea forţă? 

d. La ce artrebui să renunţ ca să o modific. 

După ce aţi răspuns la toate întrebările, notaţi-vă fără 
grabă totul în jurnal. 

2. Scrieţi o scrisoare scurtă către fiecare dintre 
convingerile de pe listă, mulţumindu-i că v-a fost de folos. 


Apoi, inventaţi o nouă convingere care să o înlocuiască pe 
cea veche. Angajaţi-vă verbal să cinstiţi această nouă 
convingere. Deschideţi apoi ochii şi scrieţi noua convingere 
care vă dă forţă. 

3. Scrieţi un cuvânt pe care încă nu-l puteţi accepta sau 
iubi pe deplin, închideţi ochii şi găsiţi în viaţa voastră un 
incident de mai demult care v-a afectat în aşa mod, încât a 
făcut din acest aspect o agresiune. Scrieţi apoi 
interpretarea pe care o daţi acelui incident. Dedesubt, 
scrieţi cinci noi interpretări pe care i le daţi: trei pozitive şi 
două negative. Dacă nu vă puteţi gândi la nici una, 
întrebaţi-i pe prieteni sau pe cei din familie. Găsirea unor 
interpretări noi e un act creator, pentru care este nevoie de 
exerciţiu. Ca să nu vă împiedicaţi de o singură interpretare, 
încercaţi mai multe ca să relaxaţi interpretarea care v-a 
provocat durere. Dacă aveţi vreo întrebare, citiţi pagina 
119. 

Capitolul 9 

A-ţi lăsa propria lumină să strălucească 

În Reîntoarcere spre dragoste, Marianne Williamson” 
spune: „Frica noastră cea mai profundă nu este că suntem 
imperfecţi. Frica noastră cea mai profundă este că suntem 
extraordinar de puternici”. 

Ceea ce ne înspăimântă cel mai tare este lumina noastră 
şi nu întunericul. Ne punem întrebarea: „ Cine sunt eu ca să 
fiu strălucitor, superb, talentat, extraordinar? „ De fapt, cine 
eşti tu ca să nu fii aşa? Eşti un copil al lui Dumnezeu. Dacă 
te minimalizezi, nu-i faci un serviciu lumii. Nu există nimic 
lăudabil în a te micşora şi minimaliza în aşa măsură, încât 
alţi oameni să se simtă în siguranţă lângă tine. Te-ai născut 
ca să manifeşti gloria lui Dumnezeu care se află înăuntrul 
tău. Ea nu se află doar în unii dintre noi. Se află în toată 


17 scriitoare şi viitorologă, autoare a cărţii Vindecarea 
sufletuluiAmericii. Împreună cu N. D. Walsch şi alţii a fondat Alianţa 
pentru Renaştere Globală. Pentru amănunte, recomandăm consultarea 
trilogiei Conversaţii cu Dumnezeu şi Prietenie cu Dumnezeu, Editura 
For You. N.T. 


lumea. Şi, pe măsură ce lăsăm propria noastră lumină să 
strălucească, în mod subconştient le dăm altor oameni 
permisiunea de a face acelaşi lucru. Pe măsură ce ne 
eliberăm de propria noastră frică, prezenţa noastră îi 
eliberează, în mod automat, pe ceilalţi. 

Acest capitol vă va arăta cum să lăsaţi să strălucească 
întreaga voastră lumină. Cum să vă însuşiţi, cu dragoste, 
toată splendoarea şi măreţia pe care o vedeţi în ceilalţi. 
Aceasta înseamnă să vă asumaţi şi să vă însuşiţi cu 
dragoste nu numai umbra voastră întunecată, ci şi umbra 
luminoasă, toate aspectele pozitive pe care le-aţi negat şi 
le-aţi proiectat asupra altora. 

Trăim într-o epocă nouă. E momentul să ne deschidem, să 
ne vindecăm şi să evoluăm. Nu este o activitate pasivă, dar 
ea cere capitulare - capitularea ego-urilor noastre şi a 
vechilor noastre tipare. După cum spunea odată Charles 
Dubois: „Cel mai important lucru este ca, în orice moment, 
să sacrificați ceea ce sunteţi, pentru ceea ce aţi putea fi”. 

Singurul lucru ce ne împiedică să fim sinele nostru întreg 
şi autentic este frica. Frica ne spune că nu ne putem împlini 
visele. Frica ne spune să nu riscăm. Ea ne împiedică de la a 
ne bucura de cele mai mari averi ale noastre. Frica ne ţine 
în mijlocul spectrului, în loc de a ne bucura de întreaga 
gamă de culori. Frica ne paralizează. Ne blochează, pentru 
a nu ajunge la exuberanţă şi încântare în viaţă. Plini de 
frică, creăm situaţii în viaţa noastră pentru a ne dovedi 
nouă înşine că limitările pe care ni le auto-impunem sunt 
ceea ce trebuie. Pentru a ne depăşi frica, trebuie să o 
privim în faţă şi să o înlocuim cu dragoste. Atunci o putem 
îmbrăţişa cu dragoste. 

In clipa în care ne putem îmbrăţişa şi însuşi frica, putem 
alege să nu ne mai fie frică niciodată. Dragostea ne permite 
să tăiem acest cordon. 

Ne este frică de propria noastră măreție, deoarece ea 
aruncă o provocare convingerilor noastre de bază. Ea 
contrazice tot ceea ce ni s-a spus. Unii dintre noi recunosc 


multe dintre darurile pe care le avem, în timp ce alţii pot 
vedea numai câteva, dar rareori se întâmplă să întâlnesc pe 
cineva care să se simtă confortabil în deplina strălucire a 
luminii sale. Fiecare dintre noi are întipărite trăsături 
pozitive pe care îi este greu să le îmbrăţişeze şi să le 
însuşească. Întrucât majorităţii dintre noi ni s-a spus să nu 
facem pe nebunii, sau să nu fim încrezuţi, am îngropat 
câteva dintre cele mai preţioase daruri ale noastre. Aceste 
daruri au devenit umbra noastră luminoasă. Purtăm cu noi 
umbra luminoasă, în acelaşi sac în care avem şi umbra 
întunecată. 

Este tot atât de dificil să ne recuperăm toate aspectele 
luminoase din noi înşine, pe cât este să ni le recuperăm pe 
cele întunecate. Pe când eram la un centru de 
dezintoxicare, a venit o doamnă care ne-a ţinut o 
conferinţă. Ea a început prin a ne spune că a absolvit 
facultatea pe primul loc. Era căsătorită de 13 ani şi avea o 
relaţie extraordinară cu soţul ei. Era o mamă minunată şi o 
conferenţiară excelentă. 

Pe măsură ce continua să ne spună despre toate lucrurile 
pe care le făcea bine, eu gândeam: „Ce scârbă încrezută! 
Cine-şi închipuie că e? Oare de ce trebuie s-o ascultăm?” 
Apoi s-a oprit, ne-a privit pe fiecare fix în ochi şi a spus: 
„Am venit aici ca să vă vorbesc despre dragostea de sine. 
Despre importanţa de a vă recunoaşte toate calităţile şi de 
a fi în stare să le împărţiţi cu oamenii din viaţa voastră”. 

Ne-a explicat că, pentru a ne iubi pe noi înşine, trebuie să 
vrem să lăsăm propria noastră lumină să strălucească 
puternic. Trebuie ca, în fiecare zi, să recunoaştem tot binele 
pe care l-am făcut şi să ne preţuim pentru asta. Trebuie să 
facem un inventar al vieţii noastre şi să ne aplaudăm 
realizările. Atunci când lăsăm să strălucească lumina din 
noi, demonstrăm celorlalţi că este absolut în regulă ca şi ei 
să strălucească. 

Şedeam pe scaun într-o stare de şoc. Uneori mă mai 
lăudam cu talentele mele, dar nu am crezut niciodată că 


era în regulă să mă apreciez şi să îmi ofer preţuire. 
Lăudăroşenia mea provenea din nesiguranţă de sine, din 
faptul că niciodată nu m-am simţit destul de în largul meu. 
Paradoxul situaţiei era că, după părerea conferenţiarei, eu 
nu mă simţeam în largul meu când era vorba de mine 
însămi, deoarece nu voiam să-mi asum darurile pe care mi 
le-a dat Dumnezeu. Nu voiam să-mi apreciez talentele. 
Dintr-un motiv sau altul, întotdeauna am crezut că, a-mi 
minimaliza părţile cele mai bune din mine însămi, mă făcea 
să fiu o persoană mai bună. 

În după-amiaza aceea, am învăţat una dintre cele mai 
valoroase lecţii din viaţa mea: nu numai că este în regulă să 
spunem lucruri frumoase despre noi înşine, dar este chiar 
obligatoriu. 

Trebuie să ne recunoaştem darurile şi talentele. Trebuie să 
învăţăm să apreciem şi să cinstim tot ceea ce facem bine. 
Trebuie să ne căutăm unicitatea. Mulţi oameni nu pot să-şi 
asume succesul, fericirea, sănătatea, frumuseţea şi 
divinitatea. Le este teamă să vadă că sunt puternici, plini 
de succes, creativi şi sexi. Frica lor îi împiedică să exploreze 
aceste părţi din ei înşişi. Dar, pentru a ne iubi cu adevărat 
pe noi înşine, trebuie să-l îmbrăţişăm şi să-l asumăm pe 
cine suntem în totalitatea lui - nu numai partea întunecată, 
ci şi cea luminoasă. A învăţa să ne recunoaştem propriile 
noastre talente ne permite să apreciem şi să iubim darurile 
unice ale celorlalţi. 

Stai un moment şi linişte-ţi mintea. Respiră de câteva ori 
rar şi adânc şi citeşte încet lista de mai jos. După ce te uiţi 
la fiecare cuvânt, spune-ţi ţie însuţi: „Eu sunt...”, folosindu-l 
pe fiecare dintre ele. De exemplu:,Eu sunt sănătos; eu sunt 
frumos; eu sunt strălucitor; eu sunt talentat; eu sunt bogat. 
Scrie pe o foaie de hârtie orice cuvânt care te face să nu te 
simţi în largul tău. Include cuvintele care reprezintă 
trăsături pe care le admiri la altcineva, dar pe care nu ţi le 
asumi. 


Mulţumit, în siguranţă, iubit, inspirat, senzual, strălucitor, 
delicios, pasionat, vesel, bucuros, sexi, iertător, viu/vie, 
împlinit, energic, încrezător, flexibil, îngăduitor, întreg, 
sănătos, talentat, capabil, înţelept, preamărit, sfânt, care le 
dă forţă celorlalţi, care îmbrăţişează cu dragoste, divin, 
puternic, liber, nostim, care ştie multe, care vorbeşte 
frumos, iluminat, realizat, echilibrat, luminos, plin de 
succes, valoros, deschis, plin de compasiune, plin de forţă, 
creativ, paşnic, faimos, disciplinat, responsabil, fericit, 
drăguţ, dorit, binecuvântat, entuziast, curajos, foarte 
valoros, norocos, matur, cu simţ artistic, vulnerabil, 
conştient, fidel, darnic, hazliu, atrăgător, împlinit, echilibrat, 
admirat, romantic, cu suflet cald, norocos, recunoscător, 
blând, liniştit, calin, dorit, extravagant, hotărât, suculent, 
tandru, dornic, punctual, irezistibil, generos, arătos, calm, 
fără griji, care ia lucrurile uşor, răbdător, îngăduitor, cu 
sânge rece, cu capul pe umeri, spiritual, loaial, întotdeauna 
prezent, spontan, organizat, rezonabil, plin de umor, căruia 
i se recunosc meritele, mulţumit, adorat, jucăuş, curat, plin 
de resurse, amuzant, înţelegător, sigur pe sine, dedicat, 
optimist, îndrăzneţ, inteligent, credibil, activ, foarte elegant, 
fără frică, vioi, plin de căldură, cu putere de concentrare, cu 
spirit inovator, grijuliu, superstar, minunat, cu calităţi de 
conducător, pe care te poţi baza, campion, bogat, cu bun 
gust, simplu, nesofisticat, bun, bine îmbrăcat, prolific, 
productiv, curajos, sensibil. 

Voi aveţi toate aceste calităţi. Tot ceea ce vă rămâne de 
făcut pentru a le manifesta este să le scoateţi la lumină, să 
vi le asumaţi şi să le însuşiţi cu dragoste. Dacă puteţi vedea 
când anume în viaţa voastră aţi manifestat o anumită 
caracteristică, sau în ce situaţie vă imaginaţi că aţi putea-o 
manifesta, atunci puteţi să vi-o însuşiţi. 

Trebuie să vreţi să spuneţi: „Eu sunt acesta”. 

Pasul următor este să găsiţi darul care se află în această 
caracteristică. Spre deosebire de umbra noastră întunecată, 
în cazul acesta, darul este adesea evident. Numai că mulţi 


dintre noi trebuie să ne învingem frica şi împotrivirea. Mulţi 
dintre noi am dezvoltat mecanisme de apărare sofisticate, 
pentru a ne întări convingerea că nu suntem tot atât de 
talentaţi sau creativi ca şi ceilalţi. Este de o importanţă 
vitală să fiţi tot atât de hotărâți să vă însuşiţi trăsăturile 
negative, pe cât vreţi să le însuşiţi pe cele pozitive. 

De obicei, este deosebit de greu să-ţi însuşeşti anumite 
trăsături care contrazic realitatea exterioară. E dificil de 
însuşit cuvântul „bogat”, dacă eşti şomer şi ai datorii. Într- 
un caz ca acesta, este important să-ţi poţi imagina situaţii 
prin care ai putea deveni bogat: un serviciu nou sau o altă 
carieră. Dacă nu-ți poţi însuşi un anumit cuvânt, e greu de 
crezut că vei trăi experienţa exprimată de el. Când te uiţi în 
oglindă şi vezi o persoană supraponderală, poate să fie 
destul de complicat să-ţi însuşeşti cuvântul „slăbănog”. Dar 
dacă nu-ţi asumi persoana slăbănoagă care se află 
înăuntrul tău, el sau ea nu vor putea niciodată să iasă. Dacă 
eşti necăsătorit şi vrei să te căsătoreşti, va trebui să-ţi 
însuşeşti aspectul tău de persoană căsătorită. 

Pentru fiecare dintre noi, lucrurile cărora le opunem 
rezistenţă sunt diferite. Unele dintre ele vor aduce multe 
dovezi în sprijinul convingerii că nu-ţi aparţin, dar, dacă 
cercetăm în amănunţime, putem găsi aceste aspecte în noi 
înşine. 

Marlene era o femeie trecută de 40 de ani, care a venit la 
unul dintre cursurile mele. Era frumoasă, dar arăta obosită 
şi tristă. Am parcurs împreună cu grupul lista de trăsături 
pozitive şi i-am cerut fiecăruia să scrie cuvintele pe care nu 
şi le putea însuşi. Mariene a scris cam 20 de cuvinte. Am 
început cu acelaşi gen de exerciţiu ca şi cel pe care l-am 
folosit pentru trăsăturile negative, numai că, acum, Mariene 
şedea pe un scaun, în timp ce două persoane erau aşezate 
în faţa ei. Mariene a început prin a spune: „Am succes”, iar 
cele două persoane i-au trimis cuvântul înapoi, ca o oglindă, 
spunând: „Ai succes”. 


În timpul acestui exerciţiu, am urmărit-o pe Mariene cum 
îşi asuma câteva trăsături. Apoi, m-am uitat la lista ei şi i- 
am spus să-şi asume cuvintele „sexi” şi „atrăgătoare”. 
Mariene a făcut o pauză şi a dat din cap. A spus că nu era 
nici o şansă ca ea să-şi poată însuşi aceste cuvinte. S-a 
dovedit că Mariene încerca cu disperare să-şi vindece 
relaţia pe care o avea cu soţul ei. Cu câteva luni în urmă, a 
descoperit că el avea o legătură şi ea simţea că nu este 
atrăgătoare. Când, în cele din urmă, a început să lucreze 
asupra cuvântului „sexi”, la început de-abia l-a putut rosti. 
Apoi, după ce şi-a impus foarte tare, a spus: „Sunt sexi”, 
dar fără nici un fel de emoție. Timp de aproape zece minute 
de exerciţiu, Mariene era sigură că sexi nu era trăsătura 
care să-i aparţină, deoarece credea că, dacă ar fi fost sexi, 
soţul ei n-ar fi înşelat-o. 

Marlene făcea acest exerciţiu cu două partenere. Am 
hotărât ca locul lor să fie luat de un tânăr foarte atrăgător. 
Marlene a devenit foarte nervoasă când i-am spus că Tom 
urma să-i fie partener. Când el şi-a tras scaunul în faţa ei şi 
a spus: „Eşti sexi”, ea a rămas ţintuită locului, privindu-l fix. 
Am îngenunchiat lângă Marlene şi am îndemnat-o să repete 
cuvintele, adresându-i-se lui Tom. Cu lacrimi curgându-i pe 
faţă, Marlene a spus în cele din urmă: „Sunt sexi”. Tom a 
privit-o fix în ochi şi a spus: „Da, eşti sexi”. Încă o dată, 
Marlene a rostit: „Sunt sexi”. Totul s-a repetat cam de 
douăzeci de ori, până ce Marlene a putut să spună, în cele 
din urmă: „Sunt sexi”, fără să se crispeze sau să plângă. 

Apoi, i-am cerut lui Tom să o ajute pe Marlene să-şi 
însuşească cuvântul „atrăgătoare”. Încă o dată, Tom s-a 
aplecat în faţă şi, cu multă siguranţă în glas, a spus: 
„Marlene, eşti atrăgătoare”. Marlene a început imediat să 
plângă, fără să se poată controla. De ani de zile, absolut 
nimeni - nici măcar ea însăşi - nu i-a spus că era 
atrăgătoare. Am lucrat cu Marlene, până ce a fost pregătită 
să spună: „Sunt atrăgătoare”. A început, practic, în şoaptă. 
Tom a apucat-o de mâini şi i-a spus din nou: „Marlene, eşti 


atrăgătoare”. Marlene a repetat cuvintele: „Sunt 
atrăgătoare”, simțind în permanenţă o tristeţe profundă 
legată de relaţia cu soţul ei. 

l-a trebuit cam o jumătate de oră, înainte de a putea 
accepta cuvântul „atrăgătoare”, dar o dată ce l-a spus cu 
voce tare de suficient de multe ori, a fost în stare să-şi 
aducă aminte de un moment când s-a simţit atrăgătoare. 
Am putut vedea pe faţa ei clipa în care şi-a amintit de 
această parte din ea însăşi. S-a aprins o lumină şi s-a 
reconectat cu partea sacră din fiinţa ei. Când, în cele din 
urmă, a reuşit, i-am cerut să se ridice în picioare şi să ţipe: 
„Sunt atrăgătoare!” A făcut-o cu mare bucurie în ochi şi 
toată lumea a aplaudat-o. Cu toţii trecuserăm printr-un 
proces uluitor. Aveam sentimentul că am dat naştere unei 
persoane noi. 

In cadrul acestui proces, este esenţial să simţiţi durerea pe 
care v-o dă însuşirea cu dragoste a anumitor lucruri pe care 
le-aţi negat. Nu toate aspectele neasumate produc 
asemenea emoţii puternice, dar, atunci când descoperiţi 
unul care o face, rămâneţi conectaţi la el, până ce 
distrugeţi puterea pe care o are asupra voastră. Gestul de a 
repeta un cuvânt, iarăşi şi iarăşi, în sinea voastră, poate 
aduce o varietate de răspunsuri. E posibil să simţiţi mânie, 
resemnare, frică, ruşine, stare de vinovăţie, bucurie, 
exuberanţă şi orice alte emoţii. Nu există un mod corect de 
a simţi. Insă, cel mai important lucru este să rămâneţi 
acolo. Indiferent de ce anume simţiţi, nu o luaţi la fugă, 
deoarece - hotărându-vă să continuaţi procesul de a vă lua 
înapoi părţile neasumate din voi înşivă - anunţaţi universul 
că sunteţi pregătiţi să redeveniţi întregi. 

A vă asuma o trăsătură pozitivă pe care aţi negat-o înainte 
este un lucru înspăimântător, deoarece vă cere să renunţaţi 
la toate poveştile şi scuzele. Trebuie să renunţaţi la toate 
motivele care v-au făcut să nu obţineţi ceea ce v-aţi dorit în 
viaţă. La unul dintre cursurile mele, a existat o femeie pe 
nume Patty, care nu era în stare să-şi asume trăsătura „am 


succes”. Îşi petrecuse întreaga ei viaţă de adult având grijă 
de soţ şi de copii. Pe când era mică, i s-a spus să renunţe la 
visul de a deveni violoncelistă. A fost învățată că o femeie 
bună trebuie să se mărite şi să aibă copii. O dată sau de 
două ori, i-a menţionat soţului ei că i-ar plăcea să ia lecţii 
de violoncel, dar el a răspuns întotdeauna că erau bani 
irosiţi. Acum, Patty avea aproape 60 de ani, iar copiii ei 
aveau şi ei copii. Când a scris numele oamenilor pe care-i 
admira, pe listă erau numai femei care reuşiseră în artă. 
Când a venit rândul lui Patty să facă exerciţiul, nu a putut 
să spună „am succes”. Pe jumătate râdea şi pe jumătate 
plângea. 

Patty decisese că succesul înseamnă a avea o carieră. 
Atunci când am întrebat-o dacă a avut succes ca mamă, ea 
mi-a răspuns că da, că toţi copiii ei o duceau bine. Apoi, am 
întrebat-o dacă a avut succes în căsnicie. Zâmbind, Patty a 
răspuns că da şi că era căsătorită de mai mult de treizeci 
de ani. Am întrebat-o dacă a făcut vreodată o mâncare ce a 
avut succes şi ea a râs, spunând că era o bucătăreasă 
foarte bună. Incetul cu încetul, a început să vadă că avea 
succes. l-au trebuit aproape douăzeci de minute ca să 
rostească sintagma, dar în cele din urmă şi-a asumat-o. A 
părăsit cursul cu capul sus. După zece luni, am primit o 
scrisoare de la Patty, prin care-mi spunea că a început să 
cânte din nou la violoncel, într-un mic teatru de lângă casă. 
Ea spunea că faptul că şi-a asumat succesul o făcea acum 
să se simtă destul de încrezătoare pentru a-şi exprima 
dorinţele. 

Suntem învăţaţi să nu ne recunoaştem măreţia. Cei mai 
mulţi dintre noi credem că avem anumite trăsături pozitive, 
dar că nu le avem pe altele. 

Dar noi suntem totul: şi ceea ce ne face să râdem - şi ceea 
ce ne face să plângem. Noi suntem fiecare trăsătură 
frumoasă şi fiecare trăsătură urâtă - înfăşurate într-una 
singură. E momentul să ne manifestăm toate trăsăturile. 


Când vă puteţi asuma întreaga listă, veţi fi cu adevărat în 
prezenţa lui Dumnezeu. 

Harry avea 75 de ani şi, de aproape zece ani, era într-un 
program de recuperare pentru co-dependenţă. A venit la 
curs cu soţia lui, ca să vadă dacă putea să vindece relaţia 
lor plină de probleme. Încă din clipa în care l-am cunoscut, 
Harry mi-a spus cât de bolnav era el din punct de vedere 
emoţional. Urmase un tratament îndelungat, aşa că acum 
putea să vorbească despre starea lui emoțională 
nesănătoasă, fără să i se facă rău. Am început prin a ne 
asuma trăsăturile pozitive, iar atunci când am văzut lista lui 
Harry, am constatat că lipseau două cuwvinte:,sănătos' şi 
„întreg'. Harry nu credea că era posibil ca el să fie sănătos 
din punct de vedere emoţional. Prin urmare, i-am dat un 
exerciţiu. Tot restul zilei, ori de câte ori voia să spună că 
este bolnav, trebuia să spună că este sănătos şi întreg. 

Era clar că Harry avea probleme să accepte aceste 
trăsături. In mijlocul zilei, când am început să exersăm 
aspectele pozitive, Harry a început să spună: „Sunt 
sănătos”, cu o profundă resemnare în voce. A fost în stare 
să-şi însuşească acest cuvânt şi să treacă la: „Sunt întreg”. 
Cu toţii eram mişcaţi de curajul şi hotărârea de care dădea 
dovadă. In mijlocul exerciţiului, el ne-a spus că, în sfârşit, a 
acceptat şi că aceasta era prima dată când îşi însuşea 
partea din el care era sănătoasă şi întreagă. Ziua a 
continuat cu multe deschideri pentru Harry, până când am 
ajuns la un exerciţiu de iertare în grup. După ce şi-a asumat 
toate trăsăturile pozitive şi negative, Harry a fost capabil să 
se debranşeze de la proiecţiile negative pe care le trimisese 
asupra soţiei lui. Aceasta i-a permis să o vadă pe Charlotte 
ca pe o femeie puternică, frumoasă şi iubitoare, care ţinea 
foarte mult la el - în loc de femeia bolnavă, implicată într-o 
relaţie de co-dependenţă. Apoi. Harry şi Charlotte au fost în 
stare să facă exerciţiul împreună şi a avut loc o vindecare 
extraordinară. Amândoi au exprimat foarte mult din ceea ce 


ţinuseră pentru sine. Îmbrăţişându-şi propria lumină, fiecare 
a putut îmbrăţişa lumina celuilalt. 

Curând după seminar, Harry a avut un atac de inimă şi a 
murit. Soţia lui mi-a telefonat ca să-mi mulţumească pentru 
modul în care am lucrat cu soţul ei. Charlotte mi-a spus că, 
atunci când Harry s-a acceptat pe sine însuşi în totalitate, în 
el s-a produs o vindecare profundă. Pentru prima dată de 
ani de zile, el a permis mariajului lor să fie puternic şi 
extraordinar de plăcut. Ea mi-a mai spus că Harry ştia că va 
muri şi că, după ce a citit jurnalul pe care soţul ei îl ţinuse în 
timpul cursului, ea a ştiut că el a murit împăcat, iubindu-şi 
şi acceptându-şi sinele în întregimea lui. El nu a văzut 
divinitatea numai în el însuşi, ci şi în soţia lui. Charlotte a 
vărsat lacrimi de bucurie pentru că, înainte ca Harry să 
părăsească acest pământ, ei au avut şansa de a trăi 
experienţa frumuseţii celuilalt. 

Din clipa în care ne luăm înapoi proiecţiile pozitive, trăim 
experienţa păcii interioare - pacea profundă care ne 
permite să ştim că noi suntem perfecţi, exact aşa cum 
suntem. 

Pacea vine în clipa în care încetăm de a ne mai preface că 
suntem altceva decât sinele nostru adevărat. Mulţi dintre 
noi nici măcar nu ne dăm seama că ne prefacem că suntem 
oameni de calitate mai joasă decât suntem cu adevărat. 
Într-un fel, ne-am autoconvins că cine suntem nu este 
suficient. Permite-ţi lumii dinăuntrul vostru să se manifeste 
şi ea vă va arăta drumul spre libertate - libertatea de a fi 
sexi, atrăgători, talentaţi, bogaţi şi plini de succes. 

Atunci când nu vă recunoaşteţi întregul potenţial, voi nu 
permiteţi universului să vă dea darurile voastre divine. 
Sufletul vostru tânjeşte să-şi cunoască potenţialul deplin. 
Numai voi sunteţi cei care puteţi face ca acest lucru să se 
întâmple. Voi puteţi alege să vă deschideţi inima şi să vă 
asumaţi cu dragoste întregimea, sau puteţi alege să trăiţi 
cu iluzia a cine sunteţi astăzi. 


De-a lungul acestei cărări înspre dragoste de sine, cel mai 
important pas este iertarea. Trebuie să ne privim pe noi 
înşine cu inocenţa copilului şi să ne acceptăm cu dragoste 
şi compasiune faptele rele şi neliniştile. Trebuie să lăsăm 
de-o parte judecăţile aspre şi să ajungem la pace cu 
greşelile pe care le-am făcut. Trebuie să ştim că merităm să 
fim iertaţi. Acest dar divin ne învaţă că o caracteristică a 
fiinţei umane este că face greşeli. 

lertarea vine din inimă şi nu din ego. lertarea este o 
alegere. În orice moment, putem renunţa la resentimentele 
şi judecăţile noastre şi putem alege să ne iertăm pe noi 
înşine şi pe ceilalţi. Atunci când ne luăm înapoi proiecţiile şi 
ne descoperim darurile, putem găsi compasiune pentru noi 
înşine. În acel moment, a simţi compasiune pentru cei faţă 
de care am avut resentimente devine ceva natural. Atunci 
când vedem în noi înşine ceea ce am urât în alţii, putem să 
ne asumăm responsabilitatea pentru ceea ce există între 
noi şi ei. 

Rilke a scris că: „Pesemne că toţi balaurii din viaţa noastră 
sunt prințese care aşteaptă să ne vadă, măcar o dată, 
frumoşi şi curajoşi. Pesemne că, în profunzimile fiinţei 
noastre, se află ceva groaznic, ceva ce are nevoie de 
dragostea noastră”. 

Dragostea care nu cuprinde o acceptare totală a fiinţei 
voastre este incompletă. Cei mai mulţi dintre noi suntem 
învăţaţi să căutăm în afara noastră dragostea de care avem 
nevoie. Dar, atunci când renunţăm la nevoia noastră de a 
primi dragoste din partea lumii exterioare, nu ne găsim 
mângâiere decât dacă intrăm înăuntrul nostru, pentru a 
descoperi ceea ce ne străduim să primim de la alţii şi să ni-l 
dăm nouă înşine. Il merităm cu toţii. 

Trebuie să permitem universului lăuntric - mamei şi tatălui 
nostru divin - să ne iubească şi să aibă grijă de noi. 

Când prietena mea Amy era în divorţ şi încerca să-şi 
vindece relaţia cu soţul ei, părea că nu e în stare să scape 
de furia care o măcina. In fiecare zi, apărea ceva care s-o 


dea peste cap. În cursul acestui proces emoţional, Amy 
încerca cu disperare să se iubească, dar, adesea, acest 
lucru părea imposibil. În cele din urmă, într-o încercare de 
a-şi elimina sentimentele negative, Amy a scris o listă cu 
toate lucrurile care-i plăceau la Ed, cât şi cele pe care le 
detesta. Bineînţeles că ambele coloane ale listei erau destul 
de lungi, dar, încetul cu încetul, ea a putut să-şi ia înapoi 
proiecţiile pozitive şi mare parte din cele negative. 

Dar, în permanenţă, în faţa lui Amy apărea un cuvânt pe 
care nu-l putea accepta. Acest cuvânt era „mort'. Atunci 
când era furioasă, ea îl vedea pe Ed mort din punct de 
vedere emoţional. A încercat să accepte că ea însăşi era 
moartă, dar nu putea să-şi dea seama în ce fel semăna cu 
el. Avea toate dovezile din lume care să demonstreze că 
era cât se poate de vie emoţional. Putea, cu mare uşurinţă, 
să tipe şi să plângă. Trăia experienţa întregii game de 
emoţii. Cu toate acestea, cuvântul care o afecta era „mort”. 
Prin urmare, a continuat să caute partea moartă din ea 
însăşi. 

Au trecut lunile, divorţul lui Amy s-a încheiat şi ea se 
simţea bine. Dar, ori de câte ori se supăra, apărea acelaşi 
cuvânt -,mort'. Apoi, Amy a început să se întâlnească cu 
Charles, care era mult mai tânăr decât ea. într-o zi, ea şi fiul 
ei, Bobby, au plecat într-o excursie împreună cu Charles. 
Când Charles a intrat în maşină, a scos caseta Sesame 
Street, pe care o ascultau de obicei şi a pus în loc Aaron 
Neville. A început să cânte tare şi să se întoarcă râzând 
spre Bobby, care strălucea de atâta veselie. Dintr-o dată, lui 
Amy au început să-i curgă lacrimi pe obraji. Nu se mai 
putea opri. Era un moment atât de minunat; nu înţelegea 
de ce era supărată. In clipa aceea, şi-a dat seama că se 
simţea moartă. Îl privea pe Charles - tânăr, plin de energie, 
îndrăgostit de viaţă - şi-şi dădea seama că o parte din ea 
era moartă. O parte din ea încetase de a mai ţopăi, de a 
mai cânta şi de a mai dansa. 


Partea bună a fost că, după ce şi-a însuşit cu dragoste 
acest aspect mort din ea însăşi, Ed nu s-a mai branşat la 
ea. lubindu-şi şi îngrijindu-şi acest aspect neasumat, Amy a 
fost capabilă să-l ierte atât pe Ed cât şi pe ea însăşi. Mânia 
ei îndreptată împotriva lui Ed a fost cea care a dus-o înspre 
această căutare de comori, pentru ca să-şi găsească o 
parte ascunsă din ea însăşi. Fără ea, Amy nu şi-ar fi 
descoperit această parte care trebuia trezită. Insuşindu-şi 
cu dragoste aspectul „moartă', a fost capabilă să-şi ia 
înapoi aspectul „vie'. 

Căutaţi mânia înmagazinată în voi. Dacă vă este teamă să 
o descoperiţi, amintiţi-vă că puterea voastră este îngropată 
alături de ea. Atunci când este înăbuşită sau tratată în mod 
greşit, mânia este doar o emoție nesănătoasă. 

Când simţiţi compasiune pentru voi înşivă, puteţi lăsa cu 
uşurinţă să coexiste înăuntrul vostru toate aspectele din voi 
înşivă - şi dragostea şi mânia. Ori de câte ori mă judec pe 
mine însămi sau pe alţii, ştiu că mă agăţ de o interpretare 
negativă a unei trăsături sau a unui eveniment. În momente 
ca acestea, este esenţial să-mi dau voie să-mi exprim 
emoţiile într-un mod sănătos. 

O femeie, pe nume Carla, a venit la unul din cursurile mele 
cu un zâmbet mare pe faţă şi cu o strălucire superbă de jur 
împrejurul ei. Pe tot parcursul seminarului de o săptămână, 
Caria a lucrat din greu, dar când a venit momentul 
exerciţiilor pentru „mânie', a îngheţat. Spunea că ea nu era 
furioasă. Lucram la un exerciţiu care presupunea să lovim 
pernele cu un bătător din plastic. Exerciţii de genul acesta, 
de obicei, eliberează foarte multă energie blocată. Caria, o 
femeie solidă, cu aproape douăzeci de kilograme peste 
greutatea normală, ar fi trebuit să poată lovi pernuţele alea, 
dar de-abia a găsit puterea să ridice bătătorul deasupra 
capului. 

După seminar, am plecat la plimbare cu ea şi am început 
să vorbesc lejer despre puterea furiei. Am sugerat că furia 
noastră deţine adesea cheia care să ne deschidă inimile, iar 


atunci când este eliberată, permite întregii energii vitale să 
iasă ca un şuvoi. Totuşi, Carla nu a putut să admită că 
înmagazinase furie în ea. Am întrebat-o de ce era atât de 
greu să scape de grăsimea nedorită. Mi-a spus că era doar 
o problemă de moment. l-am sugerat să facă timp de 
treizeci de zile exerciţii de eliberare a furiei, chiar dacă nu 
se simţea furioasă. l-am spus că, dacă în fiecare zi bătea 
pernele timp de cinci sau zece minute, aceasta putea să 
elibereze nişte lucruri uluitoare care erau îngropate 
înăuntrul ei. Când Carla m-a întrebat la ce anume ar trebui 
să se gândească în timp ce le lovea, i-am sugerat că, dacă 
nu putea găsi absolut nimic care să o înfurie, ar trebui să 
bată grăsimea. 

Au trecut luni de zile înainte să vorbesc iarăşi cu Carla. 
Când, în cele din urmă, mi-a dat un telefon, încă îi era greu 
să slăbească, să facă bani şi să găsească relaţia intimă pe 
care şi-o dorea. Prima mea întrebare a fost legată de 
exerciţiile de eliberare de furie pe care i le sugerasem. Mi-a 
spus că nu le-a făcut, deoarece: „Eu nu sunt furioasă nici pe 
mine, nici pe altcineva”. l-am spus că, dacă nu avem tot 
ceea ce ne dorim, aceasta se întâmplă deoarece le ţinem 
departe de noi - simţim că nu le merităm. Când simţim că 
nu merităm - că nu suntem vrednici - acest lucru se 
întâmplă adesea, deoarece credem că ceva nu e în regulă 
cu noi. lar atunci când simţim că ceva este fundamental rău 
în ceea ce ne priveşte, de obicei ne simţim furioşi. Carla a 
insistat, spunând în continuare că nu avea nici un 
resentiment faţă de ea însăşi şi faţă de ceilalţi. 

A mai trecut un an, înainte ca ea să-mi mai dea un telefon. 
Primele ei cuvinte au fost: „Ştii ce? Sunt o persoană 
duşmănoasă!” Am ţipat de bucurie. Caria îşi descoperise 
trăsăturile ascunse. Spunea că tot anul a simţit că s-a 
împotmolit undeva. Nimic nu-i mergea bine în viaţă. În cele 
din urmă, din lipsă de bani, Caria a luat o colegă să 
locuiască cu ea. Cam după o săptămână, a început să fie 
furioasă şi duşmănoasă faţă de acea femeie. Indiferent de 


cât de tare încerca să-şi ascundă aceste sentimente, de 
fiecare dată când colega de cameră intra în casă, se simţea 
întoarsă pe dos. A decis că făcuse o mare greşeală şi i-a 
spus femeii să se mute de acolo. Neavând unde să meargă, 
aceasta i-a spus Cariei că se va muta, atunci când va găsi 
unde. Caria şi-a ieşit din fire şi i-a cerut să se mute imediat. 
S-a trezit că făcea ceea ce ea numea „lucruri rele” ca să 
scape de colegă. În cele din urmă, Carla a ameninţat-o, 
spunându-i că, dacă nu se mută în trei zile, o să-i arunce 
toate lucrurile în stradă. 

În sfârşit, partea întunecată, adânc ascunsă în ea, şi-a 
arătat faţa şi nu a mai putut să nege aceste aspecte ale 
umbrei sale. A putut să-şi vadă mânia, să şi-o asume şi să 
şi-o însuşească cu dragoste. Mi-a spus că, la început, totul a 
fost atât de şocant, încât nu ştia ce să facă. Aşa că, a folosit 
instrumentele care i-au fost date la curs şi a intrat înăuntrul 
ei ca să descopere darul pe care i-l făcea Harriet cea 
Duşmănoasă. Ca răspuns la întrebarea: „Ce dar îmi faci 
tu?”, Harriet cea Duşmănoasă a spus că darul ei era 
energia vieţii. l-a spus Cariei că, dacă ar iubi-o şi ar 
respecta-o, ea i-ar da toată energia de care are nevoie 
pentru a-şi împlini visele. Carla a fost capabilă să ia 
bătătorul care zăcea nefolosit în casă de aproape un an şi 
să bată pernele, până a scos fulgi din ele. Mi-a spus cât de 
bine s-a simţit când a lăsat să iasă toată mânia şi furia. 
După câteva luni, Caria s-a simţit mai bine decât se simţise 
vreodată în ultimii ani. Ea acceptase un alt aspect din ea 
însăşi şi se iertase pentru sentimentele ei de furie. Afacerea 
i s-a triplat şi a început un exerciţiu şi un plan de regim 
alimentar ca să scape de grăsimea nedorită. 

Adesea durează un timp până când suntem capabili să 
vedem anumite aspecte din noi înşine. Chiar şi atunci când 
avem toată cunoaşterea şi toate instrumentele pentru a ne 
asuma pe noi înşine în totalitate, sunt momente când nu 
suntem pregătiţi să vedem ceva dureros în noi înşine. 
Adevărul este că vindecarea pe care o căutaţi în relaţiile 


voastre nu va veni de la altă persoană. Ea trebuie să vină 
mai întâi de ta voi. Ea va veni de la comuniunea cu toate 
trăsăturile care trăiesc înăuntrul vostru. 

Disperarea vine din prăpastia între Dumnezeu şi sine. A ne 
reaminti că suntem una cu totul, înseamnă a retrezi 
Dumnezeul din noi. Divinitatea şi pasiunea noastră se 
întrepătrund. Când ne trezim pasiunea, ne trezim 
divinitatea. Am învăţat că pasiunea este pentru tot ceea ce 
este exterior, pentru alţi oameni, alte locuri, alte lucruri. 

Este timpul să eliberaţi pasiunea pentru voi înşivă. A 
descoperi dragostea pentru cine sunteţi voi în întregime 
este o sarcină complexă. Ar trebui să fie uşoară şi naturală, 
dar pentru majoritatea dintre voi este cea mai dificilă 
treabă pe care o aveţi vreodată de făcut. 

Dacă lucraţi de multă vreme şi încă nu aţi fost în stare să 
vă iubiţi şi să vă însuşiţi cu dragoste pe cine sunteţi, în 
întregimea lui, nu fiţi descurajaţi. Aceasta este sarcina 
noastră cea mai importantă. 

Este sarcina pentru îndeplinirea căreia am fost trimişi aici. 

In acest moment, vă sugerez ca, în cazul în care sunteţi 
serioşi în lucrarea pe care o faceţi de a avea grijă de voi 
înşivă, să vă creaţi nişte ritualuri. Când le spun oamenilor 
să meargă acasă şi să se îngrijească pe ei înşişi, sunt 
adesea uimiţi. Intotdeauna întreabă: „Cum să fac asta?”. 
Este o treabă diferită pentru fiecare dintre voi, dar cel mai 
important lucru este să aveţi intenția de a avea grijă de voi. 
O dată ce aveţi această intenţie, puteţi lucra asupra 
amânuntelor. 

Incepeţi prin a lua o poză de-a voastră de când eraţi 
bebeluşi şi puneţi-o undeva unde să o puteţi vedea de două 
ori pe zi. Dacă mergeţi la serviciu în fiecare zi, puneţi şi 
acolo una. Acest bebeluş este un aspect al vostru care, 
dacă este îngrijit, vă va aduce toată bucuria şi fericirea pe 
care aţi dorit-o vreodată. S-ar putea ca acum să arâătaţi 
diferit de cel din poză, dar încă sunteţi o fiinţă frumoasă. 


Când vedem bebeluşi, inimile noastre se deschid spre 
dragoste. Proiectăm asupra lor toată dragostea şi inocenţa 
noastră. Când s-a născut fiul meu, eram uluită că oameni 
necunoscuţi veneau la mine, oriunde mă aflam. Îmi 
spuneau cât de frumos era copilaşul meu, cât de dulce era, 
ce sănătos arăta, cât de special era. Nici unul dintre aceşti 
oameni nu ne văzuseră înainte. Şi, cu toate acestea, toţi 
erau siguri că el avea aceste trăsături deosebite. Proiectau 
asupra lui câteva aspecte din ei înşişi şi le împărtăşeau cu 
mine. Chiar dacă copilul meu ar fi fost o fiinţă cumplită, 
nimeni nu ar fi observat asta. 

Gândiţi-vă la ceea ce proiectaţi asupra bebeluşilor. Vă 
gândiţi la frumuseţea lor, la nevinovăția lor, la perfecțiunea 
lor, sau la cât sunt de dulci? Vă gândiţi că sunt alintaţi, 
scăpaţi din mână, egoişti, răi? Vă gândiţi că au părinţi răi, 
care nu ştiu cum să-i îngrijească? Oricare ar fi gândurile 
voastre, amintiţi-vă că ele sunt aspecte din voi pe care le 
proiectaţi. Atâta timp cât nu ai petrecut ceva timp cu un 
copil ca să-l poţi evalua în mod obiectiv, probabil că vezi în 
el un anumit aspect din tine însuţi. 

Expunerea pozei unui bebeluş îi face adesea pe oameni să 
se gândească la inocenţa aflată în ei înşişi. Cei mai mulţi 
dintre noi avem mai multă compasiune faţă de bebeluşi, 
decât faţă de adulţi sau de noi înşine. Dacă un copilaş varsă 
un pahar cu apă lângă computerul vostru, ce faceţi: vă 
uitaţi la el cu dezgust, sau vedeţi inocenţa copilului şi 
curăţaţi locul? Pe copilaşi îi judecăm mult mai puţin. 
Gândiţi-vă la voi înşivă ca la un copil nevinovat care nu are 
nevoie decât de dragoste, grijă şi aprobare. Permiteţi-i 
acestui copil să vă primească dragostea. Imaginaţi-vă 
dându-i acelui copil dragoste în fiecare zi. Închideţi ochii şi 
permiteţi ca în faţă să vă apară o imagine a voastră de 
când eraţi mic. Întrebaţi: „Ce pot face eu astăzi pentru 
acest copil? Cum să fac ca el/ea să se simtă iubit şi îngrijit?” 
Ascultaţi-vă vocea interioară. Auziţi ce vrea şi de ce anume 
are nevoie această fiinţă dinăuntrul vostru. S-ar putea ca ea 


să vrea să vă audă spunând: „le iubesc, te accept”, sau „le 
apreciez”. S-ar putea ca ea să dorească să-ţi iei liber o 
seară, renunțând la programul tău încărcat, să mergi la un 
film sau să moţăi după-amiaza. Cel mai adesea, oamenii 
par a avea nevoie de odihnă şi apreciere. Suntem atât de 
ocupați fiind ocupați, încât am uitat cum să avem grijă de 
noi înşine. 

Dimineaţa este un moment sacru pentru fiecare dintre noi, 
moment în care să ne conectăm la divinitatea noastră. 
Întrucât liniştea nopţii lasă locul unei zile noi, gândurile şi 
sentimentele dimineţii pot pune fundamentul întregii zile 
care urmează. A vă acorda câteva minute dimineaţa înainte 
de a începe agitația, înseamnă a aranja decorul pentru o zi 
minunată. 

Încercaţi ca, înainte de duş, să vă masaţi cu ulei aromat, 
mulţumindu-i lui Dumnezeu pentru fiecare parte din trupul 
vostru. Începând cu capul, masaţi-vă şi mulţumiţi-i lui 
Dumnezeu pentru trăsăturile pe care le aveţi, pentru 
simţurile voastre, pentru voce, urechi şi creier; apoi 
continuaţi cu gâtul vostru frumos, cu umerii, ajungând la 
braţe şi la mâini şi apoi la piept şi stomac. Mulţumiţi-i 
trupului vostru pentru că e acolo cu voi, pentru că vă 
găzduieşte sufletul şi pentru că e un element de bază. 
Treceţi apoi la spate şi în jos, pe picioare, străduindu-vă să 
vă concentrați atenţia asupra fiecărei părţi pe care o 
masaţi. Când ajungeţi la picioare, amintiţi-vă că ele v-au 
purtat mulţi ani, aşa că acordaţi-le un timp pentru a le 
binecuvânta şi a le aprecia. Cu ochii închişi, scanaţi-vă 
întregul trup şi simţiţi dacă există vreun loc unde mai este 
stres sau stare neplăcută. Concentraţi-vă atenţia plină de 
dragoste asupra acestor puncte. Mulţumiţi-le că au 
comunicat cu voi şi lăsaţi tensiunea să plece. 

Dacă nu aveţi timp pentru un masaj, în timp ce faceţi duş 
puteţi folosi o altă variantă. Spălaţi cu dragoste absolut 
fiecare parte din trupul vostru şi exprimaţi-i recunoştinţă 
pentru că-şi face treaba şi sprijină restul corpului. Acest 


procedeu nu trebuie să dureze mai mult de cinci minute. În 
cazul în care aveţi mai mult timp, atunci staţi mai mult. 
Ceea ce este important e să vă acordaţi respect şi cinstire. 
Transmiteţi-vă vouă înşivă mesajul că sunteţi important. 
Cinstiţi-vă şi respectaţi-vă geniul. Prin faptul că vă cinstiţi şi 
vă respectaţi în mod autentic, veţi fi în stare să faceţi 
acelaşi lucru pentru ceilalţi, atrăgând către voi atât oameni 
care gândesc la fel, cât şi situaţii pozitive în viaţă. 

De asemenea, în fiecare seară aţi putea acorda un timp 
pentru a face ceva special pentru voi înşivă. O baie în cadă 
este un mod minunat de a vă relaxa şi de a vă desprinde de 
ziua care a trecut. Aprindeţi lumânări, stingeţi luminile şi 
scufundaţi-vă într-o cadă plină de apă caldă, pentru că 
acesta este un mod minunat de avea grijă de voi înşivă. 
Puteţi medita, puteţi sta în linişte, sau puteţi asculta muzica 
ce vă hrăneşte sufletul. Dacă nu vă plac băile, vă puteţi 
crea în fiecare seară, înainte de a merge la culcare, un 
mediu ambiant care să dovedească grija pe care o aveţi 
pentru voi înşivă. Lumânări aprinse, aromoterapie sau 
beţişoare parfumate care să vă îmbunătăţească starea de 
spirit - toate acestea sunt moduri minunate de a încheia o 
zi. Puneţi muzică sau meditaţi în linişte, dar permiteţi-i 
ambianţei plăcute pe care aţi creat-o numai pentru voi să 
vă pătrundă întreaga fiinţă. 

Când am început pentru prima dată propriul meu proces 
de vindecare, am întocmit o listă cu toate lucrurile pe care 
le-aş putea face pentru mine însămi. Mi-a trebuit un timp ca 
să-mi dau seama că a merge la sala de gimnastică nu era 
un mod de a-mi îngriji sufletul. Mergând acolo, aveam un 
scop - şi anume de a arăta mai bine şi de a-mi păstra 
sănătatea - iar acest lucru era bun pentru ego-ul meu, dar 
nu-mi hrănea spiritul. Este important să facem distincţie 
între ce e bun pentru respectul de sine şi ce e bun pentru 
suflet. 

La vremea aceea, tocmai rupsesem relaţia cu un bărbat şi 
mă simţeam destul de singură. In loc de a mă cufunda în 


propria mea tristeţe, am hotărât să încep un proiect de a 
mă îndrăgosti de mine însămi. În fiecare seară î îmi făceam o 
cină minunată, deşi nu prea ştiam să gătesc. Când 
mergeam la magazin, îmi puneam întrebarea: „Ce anume 
aş putea mânca astă seară, ceva care să arate că am grijă 
de mine?” În timp ce mâncam, ascultam muzică şi 
aprindeam tămâie sau esențe parfumate. După masă, 
făceam focul şi aprindeam lumânări în toată casa. Imi 
cream un decor pentru o stare bună de spirit. După 
aproximativ două săptămâni, abia aşteptam să merg acasă 
ca să fiu cu mine însămi. În loc de a aştepta să găsesc pe 
cineva cu care să am o legătură romantică, mi-am creat 
această legătură cu mine însămi - şi treaba a mers. 

Ritualul de seară a schimbat totul în viaţa mea. In fiecare 
zi mă trezeam mulţumită, relaxată şi împăcată cu mine 
însămi. În fiecare zi învăţam mai mult despre cum să am 
grijă de sufletul meu. Faceţi pentru voi înşivă ceea ce aţi 
vrea să facă alţii pentru voi. Dacă vă plac florile, cumpăraţi- 
vă flori. Ascultaţi muzică plăcută, aprindeţi lumânări. 
Mergeţi la un magazin unde se găsesc esențe parfumate 
care vă plac şi începeţi să le folosiţi în fiecare zi. Deveniţi 
importanţi în propriii voştri ochi. Dacă nu daţi de obicei 
atenţie felului în care arătaţi, îmbrăcatul pentru cină - chiar 
dacă cinaţi singuri - poate fi o experienţă prin care aveţi 
grijă de voi. Chiar dacă nu ieşiţi din casă, puneţi-vă 
îmbrăcămintea care vă face să vă simţiţi bine. Trataţi-vă ca 
pe nişte regi. Asta şi sunteţi! 

Lumea reflectă ca o oglindă imaginea voastră despre voi. 
Dacă vă iubiţi, vă îngrijiţi şi vă apreciaţi lăuntric, aceasta se 
va manifesta în viaţa voastră exterioară. Dacă doriţi şi mai 
multă dragoste, daţi-vă vouă înşivă mai multă dragoste. 
Dacă doriţi să fiţi acceptaţi, acceptaţi-vă pe voi înşivă. Vă 
asigur că, dacă vă iubiţi şi vă respectaţi din străfundul 
fiinţei voastre, veţi aduce către voi din univers aceeaşi 
cantitate de dragoste şi respect. În cazul în care credeţi că 
faceţi acest lucru şi lumea din afara voastră nu arată aşa 


cum credeţi voi că ar trebui să arate, vă cer să mai aruncaţi 
încă o privire înăuntrul vostru. Descoperiţi minciuna. 
Descoperiţi ce anume nu vă daţi voie să aveţi - din ceea ce 
doriţi cel mai mult. 

EXERCIŢII 

1. Acest exerciţiu are menirea de a identifica şi de a scoate 
în afară energia emoţională toxică. Ne vom concentra 
asupra iertării. Intenţia noastră este de a lăsa să iasă orice 
emoție care vă blochează, mânie, resentiment, regret sau 
vinovăţie, sentimente care vă împiedică să vă iertaţi pe voi 
înşivă sau pe altcineva. 

A ţine un jurnal este un instrument bun, care să ajute 
procesarea emoţiilor voastre. El încurajează să iasă şi să se 
aştearnă pe hârtie orice gând care vă vine în minte. El 
permite toxicității emoţionale din trupurile şi minţile noastre 
să se exprime în mod liber. Ea va fi eliminată, de îndată ce 
îi permiteţi să existe şi să se manifeste fără să o judecaţi. 

Începeţi prin a lămuri lucrurile în privinţa a tot ceea ce se 
află foarte aproape de voi, sau vă stă în cale. Nu aveţi 
nevoie de altceva decât de un jurnal şi un stilou care să vă 
stea la îndemână. S-ar putea să doriţi să puneţi o muzică 
blândă, să aprindeţi lumânări sau tămâie, care să vă ajute 
să vă relaxaţi. Acum închideţi ochii. Folosiţi respiraţia 
pentru a vă linişti mintea şi a vă dedica acestui exerciţiu. 
Respiraţi rar şi adânc de cinci ori. 

Cu ochii închişi, imaginaţi-vă că sunteţi într-un ascensor şi 
că apăsaţi pe butonul care vă va duce la etajul al cincilea. 
Când uşile se deschid, vedeţi că vă aflaţi într-o grădină 
frumoasă. Privind în jur la verdeață şi la flori, observați un 
scaun frumos, un loc perfect în care să şedeţi şi să vă 
relaxaţi. În timp ce şedeţi confortabil în acest scaun, mai 
respiraţi o dată adânc şi încet. Puneţi-vă următoarele 
întrebări şi lăsaţi răspunsurile să vină către voi. După 
aceea, deschideţi ochii şi scrieţi-le. Repetaţi acest procedeu 
pentru fiecare dintre cele patru întrebări, fiind atenţi să 
închideţi ochii şi să respiraţi de câteva ori încet şi profund, 


astfel încât să vă eliberaţi mintea şi să auziţi răspunsurile 
care vă vin din inimă. 

a. Ce poveste am creat eu în legătură cu cine sunt eu cu 
adevărat, care explică întâmplările actuale din viaţa mea? 

Jurnal b. Ce resentimente, răni vechi, furii sau regrete port 
eu în inima mea? 

Jurnal c. Pe cine anume din viaţa mea nu vreau să iert? 

Jurnal d. Ce anume trebuie să mi se întâmple, ca să mă 
iert pe mine însumi şi pe ceilalţi? 

e. Acum faceţi o listă cu oamenii pe care trebuie să-i iertaţi 
şi scrieţi-le o scrisoare scurtă. Dacă lista e lungă, scrieţi 
câte scrisori puteţi. Ceea ce nu terminaţi acum, veţi face 
mai târziu. 

f. Ce anume trebuie să-ţi spui ţie însuţi pentru a cădea la 
pace cu viaţa ta de până acum. 

2. Scrie o scrisoare de iertare adresată ţie însuți. Fă o listă 
cu trei oameni pe care-i admiri cel mai mult. Scrie trei 
caracteristici care te inspiră la fiecare dintre ei. Fă apoi o 
listă principală cu nouă calităţi. Reciteşte lista cu trăsături 
pozitive de la pagina 134 şi scrie-le pe cele pe care nu le 
poţi însuşi. Adaugă aceste cuvinte la lista ta de nouă 
calităţi. 

Acum, ia lista cu cuvintele şi mergi în faţa oglinzii. Luând 
fiecare cuvânt în mod individual, priveşte-te în ochi şi 
repetă următoarea propoziţie: „Sunt... „. Continuă să repeţi 
propoziţia, până ce nu mai simţi că opui vreo rezistenţă 
cuvântului respectiv. Alege un moment pe zi în care să-ţi 
asumi unul sau două dintre cuvintele de pe listă. Dacă 
rămâi înţepenit la un cuvânt - sau nu vrei, ori nu eşti în 
stare să ţi-l însuşeşti - treci mai departe şi întoarce-te la el 
mai târziu. 

Capitolul 10 

O viaţă care merită să fie trăită 

Manifestarea visurilor voastre începe cu sarcina dificilă de 
a descoperi care sunt ele cu adevărat. Când suntem copii, 
mergem pe urmele părinţilor şi profesorilor noştri. 


Majoritatea dintre noi acceptăm îndrumările și 
înțelepciunea lor, când e vorba de ce anume să facem la 
şcoală. Ei ne influențează alegerea în privința hobby-urilor, 
sporturilor şi modului în care să ne petrecem timpul liber. 
Pe măsură ce ne maturizăm, adesea ne alegem cariera şi 
relaţiile pe baza unor idealuri fixate de cei mai în vârstă 
decât noi. 

Care este momentul în care încetăm de a mai asculta 
aceste voci exterioare şi în care ne acordăm la ghizii noştri 
lăuntrici? Când hotărâm că drumul pe care mergem nu ni se 
potriveşte cu adevărat? Oare ăsta să fie motivul pentru 
care simţim că în viaţa noastră lipseşte ceva? 

Acesta este genul de întrebări de care ne este cel mai 
teamă, deoarece ele ne cer să ne gândim din nou la lucruri 
pe care le-am învăţat deja. V-aţi pus vreodată întrebări în 
privinţa credinţei voastre în Dumnezeu? Pentru unii dintre 
voi, a pune la îndoială doctrina sfântă este un păcat de 
moarte. Dar dacă nu lansăm provocări către convingerile 
noastre cele mai importante, nu evoluăm ca fiinţe 
spirituale. Vieţile noastre se vor desfăşura, pur şi simplu, 
de-a lungul unor graniţe stabilite de către părinţii noştri, iar 
noi nu vom trece niciodată dincolo de limitările care ne-au 
fost impuse când eram copii. 

Acest capitol se referă la paşii pe care trebuie să-i facem 
într-un teritoriu necunoscut. El vă va îndruma spre 
posibilitatea de a trăi o viaţă plină de măreție şi seninătate. 
In loc de a spune: „Nu pot să fac acest lucru”, trebuie să 
întrebi: „De ce să nu fac asta? De ce anume mi-e frică?” 
Aceste întrebări sunt o provocare trimisă către legăturile 
care vă înlănţuie. 

Capitolul de faţă este dedicat găsirii scopului vostru în 
viaţă. 

Pare uşor să te îndoieşti dacă eşti pe cărarea cea bună. 
Partea dificilă este să auzi răspunsul care-ţi vine din inimă. 
Capul tău îţi poate da un răspuns, dar inima poate avea 
altul. Frica te îndeamnă să-ţi păstrezi direcţia pe care ai 


pornit, în timp ce dragostea te îndeamnă să o iei pe alt 
drum. Pentru a auzi chemarea mai înaltă, trebuie să-ţi 
linişteşti mintea. Trebuie să-ţi deschizi inima pentru a 
descoperi unde sălăşluieşte dragostea. Dacă alegi să îţi 
urmezi pasiunile şi dorinţele, atunci trebuie să stai foarte 
liniştit, pentru a auzi răspunsurile care vin de la suflet. 
înaintează doar atât cât poţi rămâne cu capul deasupra 
apei, dar atunci peisajul arată întotdeauna la fel. 

Îndrăzneşte să te aventurezi în ape mai adânci - şi o lume 
magică te va întâmpina. 

Dar nouă ne este teamă să nu ne înecăm. Ne este teamă 
să nu greşim. Ne este teamă să nu avem un eşec. Oare 
dorinţele tale sunt destul de importante pentru ca să te 
determine să vrei să-ţi priveşti fricile în faţă? Doreşti tu 
foarte tare acest lucru? Alegerea îţi aparţine. Tu poţi să 
alegi să-ţi schimbi atitudinea - de la resemnare la hotărâre, 
de la o stare a fricii la o stare a dragostei. Primul pas este 
să-ţi pui întrebări - literalmente să-ţi transformi afirmaţiile 
interioare în întrebări. Schimbă-l pe: „Sunt un ratat” în „Aş 
putea să am succes?” Schimbă-l pe: „Sunt plictisit de viaţa 
mea” în „Aş putea fi plin de voie bună?” Schimbă-l pe: 
„Viaţa mea e tot timpul aceeaşi” în „Aş putea face ca mereu 
să se schimbe ceva?” 

Nevoia noastră de a avea dreptate, de a ne simţi în 
siguranţă, stă în calea hotărârii de a ne dedica vieţii. Ne 
simţim în nesiguranţă, dacă ne îndoim de motivaţia 
noastră. Oare preferi să ai dreptate, când e vorba de a fi 
lipsit de forţă - sau să greşeşti, când e vorba de capacitatea 
ta de a fi măreț? Preferi să ai control total asupra unei sume 
mici de bani, sau să fii nesigur în privinţa modului în care să 
manipulezi un cont mare în bancă? Preferi să rămâi într-un 
serviciu care-ţi displace, sau să rişti, creându-ţi o afacere pe 
care să o iubeşti? Eşti fericit? Îţi urmezi dorinţa inimii? Dacă 
ai şti că nu mai ai decât un an de trăit, oare ai face ceea ce 
faci acum? Ai alege aceleaşi lucruri în viaţă? 


Închide ochii şi concentrează-te asupra unui spaţiu aflat 
adânc înăuntrul tău, unde să te simţi în siguranţă şi 
confortabil. Întreabă-te ce ai vrea să faci în viaţă, chiar în 
clipa asta. Întreabă-te de ce nu-ţi urmezi visul. De ce 
anume ţi-e teamă? Pune-ţi întrebările pe care tocmai ţi le- 
am expus: Ce ai face, dacă ai mai avea numai un an de 
trăit? Ce anume ai schimba? Păstrând răspunsurile în 
liniştea inimii tale, ia hotărârea de a-ţi modifica viaţa, astfel 
încât să-ţi manifeşti visele. la hotărârea să-ţi asculţi şi să-ţi 
auzi întotdeauna propriul adevăr. Hotărăşte să laşi universul 
să te conducă înspre dorinţa inimii tale. Însuşi faptul că iei 
aceste hotărâri, îţi va schimba viaţa. Făcând acest lucru, îţi 
spui atât ţie însuţi, cât şi întregului univers: „Sunt vrednic 
de a avea ceea ce-mi doresc şi intenţionez să fac tot ceea 
ce e nevoie pentru a-mi îndeplini dorinţa”. W.H. Murray a 
scris: 

Până când nu luăm o hotărâre, ne aflăm permanent într-o 
stare de ezitare, putem întotdeauna să dăm înapoi, suntem 
întotdeauna ineficienţi. In ceea ce priveşte tot ce este legat 
de iniţiativă (şi creaţie), există un adevăr elementar pe 
care, dacă îl ignorăm, omorâm nenumărate idei şi planuri 
splendide: în momentul în care cineva se hotărăşte 
categoric şi se implică, atunci şi Providența se pune în 
mişcare. Apar tot felul de lucruri care ne ajută şi care, altfel, 
nu ar fi apărut. Din această decizie porneşte un întreg şuvoi 
de evenimente, aducând în favoarea noastră tot felul de 
incidente, întâlniri şi ajutoare materiale neprevăzute, la 
care nimeni nu ar fi visat vreodată. Începe orice poţi face şi 
orice lucru la care ai visat. Îndrăzneala are în ea geniu, 
putere şi magie. 

Fără hotărâre şi implicare, universul nu ne poate aduce 
evenimentele de care avem nevoie pentru a ne împlini 
dorinţele. 

Din nefericire, cei mai mulţi dintre noi nu ne dedicăm şi nu 
ne hotărâm să facem ceea ce dorim cu adevărat. Noaptea 
stăm întinşi în pat şi ne rugăm pentru o viaţă mai bună, 


pentru un trup mai bun, pentru un serviciu mai bun, dar 
nimic nu se schimbă. Asta, deoarece ne minţim pe noi 
înşine. Lucrul pentru care ne rugăm şi cel căruia ne 
dedicăm cu hotărâre sunt adesea complet diferite. Ne 
rugăm pentru un stil de viaţă sănătos, dar suntem hotărâți 
să fim sedentari. Ne rugăm pentru relaţii care să ne aducă 
satisfacţie, dar suntem hotărâți să stăm în casă. Cel mai 
confortabil pentru noi este să rămânem în status quo. Dar, 
când ne dăm seama că nimeni nu vine să ne salveze sau să 
facă ceva în locul nostru şi că vechile noastre răni sunt tot 
acolo - fie că le iubim, fie că le urâm - atunci ne dăm 
seama că noi suntem cei care trebuie să ne folosim 
potenţialul. E mai uşor să îi acuzi pe alţii, decât să îţi asumi 
responsabilitatea. „Ce se întâmplă dacă nu reuşesc? Dar 
dacă mă doare? Ce-or să creadă alţii despre mine?” 

Prima dată am renunţat la droguri cu două săptămâni 
înainte de aniversarea celei de a douăzeci şi una zi de 
naştere. De aproape cincisprezece ani alesesem calea 
drogurilor. Viaţa mea era plină de durere şi deprimare. Pe 
dinafară arătam ca şi când totul era în regulă, dar pe 
dinăuntru eram pe moarte. 

După ce am ieşit din al patrulea centru de tratament, m- 
am hotărât, în sfârşit, să-mi vindec viaţa. Inaintea acelui 
moment - ori de câte ori nu-mi era bine, sau eram puţin 
nervoasă, sau mă simţeam puţin singură - mă aruncam cu 
capul înainte pe drumul care nu m-a dus nicăieri. 

În acea zi frumoasă, mergeam într-o maşină decapotabilă 
prin Miami, simțind cum briza îmi mângâie faţa. Eram 
absolut prezentă în acel moment, plină de recunoştinţă 
pentru că eram în viaţă şi pe drumul cel bun. 

Mi-a apărut o viziune care îmi arăta că puteam cu 
adevărat să mă vindec de toate dependenţele: de ţigări, de 
droguri, de mâncare, de mers la cumpărături şi de bărbaţi. 

M-am văzut pe mine însămi mergând prin ţară, răspândind 
mesajul meu de sănătate. M-am auzit spunând: „Puteţi s-o 
faceţi, puteţi să aveţi tot ce vreţi. Puteţi să vă vindecaţi 


complet”. Trupul îmi tremura de emoție. Mă simţea într-o 
stare de spirit grozavă şi, în acelaşi timp, eram speriată. 
Simţeam o nevoie copleşitoare de a da înapoi toată 
dragostea şi sprijinul ce-mi fuseseră acordate. 

În acel moment, stând la un stop în faţa magazinului 
Aventura de pe plaja din nordul oraşului, am ştiut că viaţa 
mea se putea schimba şi că, realmente, se va schimba cu 
adevărat. Ştiam că, dacă mă hotăram să fac tot ce era 
nevoie ca să-mi rezolv problemele - cu mânia, furia, 
încăpăţânarea şi dorinţa mea de a avea mereu dreptate - 
să mă confrunt cu ego-ul meu şi cu toate pretenţiile lui de 
grandoare, ştiam că eu, Deborah Sue Ford, puteam să dau 
ceva acestei lumi. 

Aceasta este viziunea care m-a adus în momentul de faţă 
al vieţii mele. Ori de câte ori am vrut să mă opresc, să 
renunţ de a mai acţiona asupra vieţii mele emoţionale, o 
mică voce din mine spunea: „Nu. N-ai terminat. Nu eşti 
vindecată”. 

Ori de câte ori voiam să arăt cu degetul şi să acuz o altă 
fiinţă umană, o mică voce din mine mă întreba: „Care este 
rolul tău în această întâmplare? De ce ţi-ai adus-o în viaţa 
ta?” Fiecare celulă din trupul meu era impregnată cu 
hotărârea de a mă vindeca pe deplin. 

Aşa că, ori de câte ori nu voiam să merg la terapie, sau să 
urmez un seminar, sau să mă ocup de următorul nivel al 
durerii din mine, o făceam totuşi, deoarece eram deosebit 
de hotărâtă să mă vindec - chiar dacă, uneori, aceasta nu 
era o treabă prea plăcută. 

Am mers la întrunirile Gurmanzilor Anonimi, nu pentru că 
eram supraponderală, ci deoarece mă trezeam că mâneam 
un întreg tort de ciocolată o dată. Luasem droguri pentru a 
schimba modul în care simţeam - şi am început să-mi dau 
seama că, foarte uşor, puteam face acelaşi lucru şi cu 
mâncarea. 

Deoarece eram absolut hotărâtă, am ales să nu înlocuiesc 
o dependenţă cu alta. Puteam foarte bine să mănânc până 


pocneam, dar am ales să mă ocup de această problemă. 
Ştiam că, pentru a-mi schimba cu adevărat viaţa, trebuia să 
nu mă simt în largul meu pentru o perioadă de timp. 
Această hotărâre de a mă vindeca a fost catalizatorul în 
cadrul transformării mele. Fără el, aş fi continuat să-mi 
potolesc durerea prin comportamente de dependenţă. 

Vreau să ştiţi cu toţii că eu sunt departe de ceea ce aţi 
numi o persoană perfectă. Dar misiunea mea nu mai este 
să fiu perfectă. Acum, misiunea mea este să fiu întreagă, să 
fiu completă, să fiu, în acelaşi timp, şi perfectă şi 
imperfectă. Acum, misiunea mea este să ascult 
înţelepciunea mea lăuntrică şi să-mi trăiesc viaţa pe cât de 
deplin cu putinţă. 

Hotărârea mea de acum este să mă iubesc cât de mult 
este omeneşte posibil, deoarece ştiu că - atunci când fac 
acest lucru - vă voi putea iubi pe voi toţi. 

Procedeele pe care vi le împărtăşesc sunt cele care mi-au 
pus capăt suferinţei şi mi-au dat cunoaşterea şi curajul de a 
mă vindeca pe deplin. Dacă nu aş fi trăit urmând această 
hotărâre profundă, nu aş fi scris acum cartea de faţă. 

Această hotărâre m-a dus la explorarea a sute de metode 
diferite de vindecare. Această hotărâre m-a condus, în mod 
intuitiv, înspre oameni, locuri şi experienţe care m-au 
învăţat lecţiile de care aveam nevoie. 

Nu-ţi fie teamă, dacă nu ştii ce vrei. Pur şi simplu, 
hotărăşte să trăieşti la nivelul potenţialului tău maxim. 
Trăieşte în acest moment, iar universul îţi va arăta darurile 
tale unice. Hotărârea ta te va conduce înspre locurile unde 
trebuie să mergi, înspre cărţile pe care trebuie să le citeşti 
şi înspre oamenii care te vor ajuta şi te vor învăţa. 

Există o veche vorbă budistă: „Când elevul este pregătit, 
profesorul apare”. În ultimii paisprezece ani, în viaţa mea 
au apărut sute de profesori. Ei au luat forma prietenelor, 
iubiţilor şi partenerilor de afaceri. Unii au apărut sub formă 
de hoţi şi mincinoşi. Fiecare persoană cu care am legat o 
relaţie - pozitivă sau negativă - a apărut în viaţa mea 


pentru a mă învăţa, a mă îndruma şi a mă ajuta să-mi duc 
la bun sfârşit hotărârea. 

Prietena mea, Annimika, spune: „Fiecare persoană care îţi 
vine la uşă, vine ca să te vindece”. Până şi cei care vin la 
seminariile mele, se află acolo ca să mă vindece. 
Înțelegerea acestui fapt a schimbat fiecare interacţiune pe 
are o am cu alţi oameni. 

Am un prieten care cântăreşte cel puţin 50 de kilograme în 
plus. El îmi spune tot timpul cât de bine mănâncă şi că 
problema nu e regimul lui alimentar. Într-un anumit sens, el 
are dreptate. Nu mâncarea e problema. Problema este că el 
se minte pe el însuşi în privinţa obiceiurilor legate de 
mâncare. E dependent de mâncare - şi nu vrea să 
recunoască acest fapt şi să ceară ajutor. 

Dependenţa este puternică. Negarea este un ucigaş. Ea 
ucide şansa oamenilor de a-şi atinge scopurile. Când luăm o 
hotărâre, trebuie să vrem să săpăm adânc, pentru a găsi 
rădăcina situaţiei respective. Dacă eşti cu adevărat hotărât 
să slăbeşti - atunci, a descoperi că eşti dependent de 
mâncare, devine o adevărată binecuvântare. Acesta este 
un pas necesar în cadrul procesului de a-ţi atinge scopul. 
Dar, dacă prima ta hotărâre este de a crede că nu ai 
probleme cu mâncarea şi că ai doar un metabolism prost, 
va fi foarte greu să-ţi atingi a doua dorinţă - şi anume, cea 
de a slăbi. 

Caută profund ca să descoperi cauza adevărată a 
problemei tale, ia o hotărâre şi visurile tale se vor îndeplini. 

Când e vorba să-ţi manifeşti visele, fii un luptător. Am 
întâlnit atât de mulţi oameni care vorbesc despre pasiunile 
lor, ca şi când acestea ar fi comori ascunse în lăzi de 
muzeu. Noaptea târziu, se roagă în tăcere ca toate visele să 
li se îndeplinească, dar fricile şi resemnarea îi fac să 
rămână pasivi. 

Ştii cine e cel care capătă comoara? Este cel care face un 
plan de acţiune, persoana care îşi asumă misiunea. E cea 


care se hotărăşte să acţioneze. Acesta este drumul spre o 
viaţă iluminată, spre a trăi în adevăr. 

Prietenul meu, John, are 36 de ani şi e compozitor şi 
cântăreţ, cu un talent muzical extraordinar. Când am 
început să vorbesc cu el despre darurile sale muzicale, nici 
măcar nu a vrut să mă asculte. Obişnuia să spună: „Te rog 
încetează, nici nu vreau să mă gândesc la asta!” 

A durat mult până ce John a recunoscut că visa de mult să 
câştige un premiu Grammy şi să cânte în faţa a milioane de 
oameni. Dar, după un timp, ori de câte ori vorbea despre 
muzică şi despre visele lui, întreaga faţă începea să i se 
lumineze. Când îşi cânta cântecele, pasiunea radia din 
străfundurile fiinţei sale. Era atât de clar că muzica era 
dorinţa inimii lui, iar când a început să înţeleagă şi el acest 
lucru, tot ceea ce a mai rămas de făcut a fost să o 
manifeste. 

Într-o seară, ne-am aşezat amândoi şi am început să 
analizăm care erau hotărârile fundamentale care-l 
împiedicau de la a deveni cântăreţ şi compozitor de vază. A 
luat o foaie de hârtie şi, pe o parte a scris hotărârile de a 
deveni cantautor celebru, iar pe cealaltă parte, a scris toate 
convingerile care-l împiedicau de la a-şi împlini visele. lată 
cum arătau: 

Convingeri fundamentale 

Eu, John Palmer, nu pot face aceasta. Nu sunt destul de 
talentat. 

Nu este un ţel realist. 

Nu este ceea ce ar face un bun italian. 

Nu am studiat destul, pe când luam lecţii de pian. 

Am petrecut ultimii cinci ani încercând să fac ceva 
asemănător şi nu am reuşit, aşa că - de ce aş reuşi acum? 

Sunt încă un puşti şi nu sunt pregătit să dau piept cu aşa 
ceva. 

N-am timp pentru vise lipsite de realism. Trebuie să-mi iau 
un serviciu adevărat. 


Toate aceste convingeri fundamentale l-au împiedicat pe 
John să ia serios în considerare faptul că muzica ar putea fi 
cariera lui. Întrucât eu priveam din afară, nu-mi puteam 
închipui de ce John nu era în stare să-şi vadă talentul, aşa 
cum îl vedeam eu. Atunci când a dat glas tuturor fricilor 
sale, a fost uşor de văzut de ce nu a urmat niciodată o 
carieră muzicală. In mod subconştient, John era mult mai 
hotărât să vadă mai degrabă obstacolele, decât să afle 
dacă această idee avea vreo validitate. 

Trebuie să ne dăm la iveală toate convingerile care ne 
împiedică să ne realizăm visele. Pe acestea eu le numesc 
hotărâri fundamentale, deoarece ele sunt înţelegeri pe care 
le-am făcut cu noi înşine, pentru ca să nu ne atingem 
ţintele reale. 

Fie că hotărăşti să-ţi urmezi visul, fie că nu, important este 
să-ţi pui întrebări, ca să descoperi ce anume te îndeamnă 
într-acolo, cât şi ce anume stă în calea dorinţei inimii tale. 
Dacă nu ne punem aceste întrebări, vom continua să nu 
trăim viaţa pe care o dorim. Fie că țelul tău este să ţii cură 
de slăbire, să faci bani, sau să ai o relaţie mai bună, trebuie 
să mergi în urmă şi să-ţi descoperi hotărârile şi convingerile 
fundamentale. Nu e nevoie să înăbuşi aceste convingeri. 
Trebuie să le dai voie să existe, astfel încât să le poţi alege 
pe cele care-ţi dau forţă şi să renunţi la restul. 

Acordă-ţi acum un răgaz şi ia o foaie de hârtie. Scrie un 
scop pe care nu ai putut să-l atingi. Scrie toate convingerile 
şi hotărârile fundamentale legate de acel scop. Scrie-le 
repede, fără să încerci să te gândeşti prea mult - în felul 
acesta, ele vor ieşi ca un şuvoi. Apoi, întoarce-te şi pune o 
întrebare pentru fiecare dintre ele. Este această convingere 
o realitate, sau o judecată? Aceasta e o întrebare de 
importanţă vitală. Când am privit lista lui John, ea arăta 
aşa: 

Hotărâri fundamentale 
JUDECATA: Eu John Palmer, nu pot să fac aceasta, 
deoarece nu sunt destul de talentat. 


JUDECATĂ: Nu este un ţel realist. 

JUDECATA: Nu este ceea ce ar face un bun italian. 

JUDECATA: Nu am studiat destul, pe când luam lecţii de 
pian. , 

JUDECATA: Am petrecut ultimii cinci ani încercând să fac 
ceva asemănător şi nu am reuşit, aşa că - de ce aş reuşi 
acum? 5 

JUDECATA: Sunt încă un puşti şi nu sunt pregătit să dau 
piept cu aşa ceva. 

JUDECATA: N-am timp pentru vise lipsite de realism. 
Trebuie să-mi iau un serviciu adevărat. 

Tot ceea ce îi stătea lui John în cale era o judecată, fie a lui 
proprie, fie a unui prieten sau a unui membru al familiei. 
Toate aceste judecăţi îi conduceau viaţa. 

Din nefericire, cei mai mulţi dintre noi suntem în aceeaşi 
situaţie. Le permitem credințelor noastre lăuntrice să ne 
controleze viaţa. E interesant de descoperit că prietenii şi 
familia noastră adesea repetă aceleaşi convingeri pe care 
le-am adoptat şi noi. Ei ne conving pe noi, sau noi îi 
convingem pe ei, că aceste judecăţi sunt adevărate. De 
curând, am fost la o petrecere împreună cu câţiva dintre 
prietenii lui John. Când am adus vorba despre muzica lui, 
trei oameni diferiţi au repetat - aproape cuvânt cu cuvânt - 
de ce John nu putea să reuşească în cariera muzicală. Oare 
John a preluat de la prietenii lui judecăţile care-l împiedicau, 
sau el i-a convins pe ei să creadă în propriile lui judecăţi? În 
ambele cazuri, John nu se hotăra să se dedice adevăratelor 
lui dorinţi. 

Decizia de a-ţi modifica viaţa este una serioasă. După ani 
de zile de lucru cu oamenii, am descoperit că multora le 
place să vorbească despre schimbare, dar nu vor să 
renunţe la comportamentele care îi ţin legaţi de tipare 
negative. 

Pune-ţi întrebarea dacă faptul că tu cauţi pace, fericire şi 
întregime reprezintă o dramă fără sfârşit, sau eşti gata să 
preiei controlul şi să fii cel care îţi construieşti experienţele. 


Nimeni nu poate să facă ceva pentru tine. Tu eşti singurul 
care poţi. Tu eşti cel care ai puterea, răspunsurile şi 
capacitatea de a-ţi schimba viaţa. Tu şi numai tu. 

În fiecare an, cheltuim milioane, încercând să ne 
schimbăm tru-purile, sănătatea şi relaţiile, dar cei mai mulţi 
dintre noi suntem încă nemulţumiţi de anumite domenii din 
viaţa noastră. 

În permanenţă dorim ceva ce nu putem atinge. Această 
stare de dorinţă, de vise niciodată împlinite, este rezultatul 
faptului că ne prefacem că ne îndreptăm într-o anumită 
direcţie, când, în realitate, stăm pe loc. 

Cum poţi avea o dorinţă adevărată sau un ţel adevărat, 
fără un plan pentru a atinge acel ţel? Fără hotărârea de a 
face tot ceea ce trebuie pentru a-ţi atinge țelul, acesta nu 
va fi niciodată realizat. Psihologii numesc acest lucru, 
gândire magică. Ne păcălim pe noi înşine, gândind că, într-o 
zi, ne vom împlini visele, fără să facem practic nimic. 

Unii oameni meditează asupra dorințelor lor. Alţii vorbesc 
cu prietenii, îşi vizitează guru, sau merg la biserică. Unii 
oameni îşi cheltuiesc banii mergând la persoane cu puteri 
paranormale sau ghicitoare. lar alţii trăiesc substituindu-se 
eroilor de la televizor sau din filme, în timp ce visele lor 
rămân de neatins. 

Toate acestea sunt, pur şi simplu, modalităţi de a evita să 
priveşti adevărul în faţă. Rugăciunea fără acţiune nu este 
rugăciune. Este doar un mod de a visa. Cum ne poate ajuta 
Dumnezeu, dacă noi nu ne ajutăm pe noi înşine? 

Am auzit odată o poveste despre un om care avea 
credinţă profundă în Dumnezeu. Adesea, le spunea 
prietenilor că viaţa lui haotică se va rezolva, deoarece 
Dumnezeu va avea grijă de el. Intr-o zi, o furtună cumplită a 
provocat inundaţii uriaşe în oraşul în care locuia. In timp ce 
alţi membrii ai comunităţii şi-au adunat lucrurile şi au plecat 
în grabă, omul a rămas nemişcat, crezând că Dumnezeu va 
avea grijă de el. Apa a început să pătrundă pe sub uşi şi 
prin ferestre. O maşină de pompieri a venit la el şi oamenii 


au strigat: „Haide, nu poţi rămâne aici!” „Nu”, le-a răspuns 
el „Dumnezeu va avea grijă de mine!” 

In curând, apa i-a ajuns până la brâu, iar străzile s-au 
transformat în râuri. O barcă de salvare a venit până la casa 
lui. Echipajul i-a strigat: „Înoatăşi vino la noi!” „Nu”, a 
răspuns omul „Dumnezeu va avea grijă de mine!” Ploaia a 
continuat să curgă, până când întreaga casa a fost 
inundată. Atunci, un helicopter a zburat deasupra şi pilotul 
l-a zărit pe omul care se ruga pe acoperiş. Lăsând scara în 
jos, pilotul a strigat prin megafon: „Hei, tu, cel de colo, 
apucă-te de scară să te ducem într-un loc sigur!” încă o 
dată omul şi-a exprimat convingerea: „Dumnezeu va avea 
grijă de mine!” 

In cele din urmă, omul s-a înecat. Când s-a aflat în faţa 
porţilor perlate ale cerului, omul s-a simţit extraordinar de 
înşelat. „Dumnezeule”, a spus el „mi-am pus credinţa în 
Tine şi Te-am rugat să mă salvezi! Mi-ai spus că vei avea 
întotdeauna grijă de mine, dar atunci când am avut cea mai 
mare nevoie de Tine, Tu nu ai fost acolo”. „Ce vrei să spui?”, 
a răspuns Dumnezeu. „i-am trimis o maşină de pompieri, o 
barcă şi un helicopter. Ce altceva mai voiai?” 

Nimic nu e rău în credinţă. Nimic nu e rău în a face 
afirmaţii. Insă, la un moment dat, tu eşti cel care trebuie să 
faci pasul următor. Hotărăşte să ai ceea ce vrei în viaţă şi 
apoi fă un plan cum să obți;; acest lucru. El te aşteaptă, dar 
nu-ţi cade în poală. 

Dacă vrei să ştii în ce măsură eşti serios în privinţa 
dorinţei de a schimba ceva în viaţă, întreabă-te dacă ai un 
plan de acţiune. Dacă răspunsul este nu, întoarce-te şi vezi 
dacă eşti cu adevărat hotărât să-ţi atingi scopul. Un plan de 
acţiune trebuie să fie scris pe hârtie. Dacă e doar în mintea 
ta, el e mai mult un vis, decât un plan. Planurile din mintea 
noastră au tendinţa de a fi pierdute, sau uitate, sau împinse 
deoparte de viaţa de zi cu zi. Spune-ţi ţie însuţi că vei avea 
o şansă mai mare de a-ţi atinge scopul, dacă scrii totul pe 
hârtie şi ai planul la îndemnă. 


Fără un plan, dorinţele noastre doar ne tachinează şi ne 
părăsesc, lăsându-ne goi pe dinăuntru. Odată, Gandhi 
spunea: „Nu am nici măcar umbra unui dubiu că orice 
bărbat sau femeie pot realiza ceea ce am realizat eu, dacă 
el sau ea ar face acelaşi efort şi ar avea aceeaşi speranţă şi 
credinţă. Ce valoare are credinţa, dacă nu este transpusă în 
acţiune? 

Mare parte din suferinţa pe care o văd la oameni este 
rezultatul faptului că nu îşi împlinesc visele. Îşi petrec zilele, 
gândindu-se la faptul că sunt implicaţi într-o relaţie 
nepotrivită sau că nu au serviciul dorit, iar când îi întreb ce 
planuri au pentru a schimba aceste aspecte din viaţa lor, se 
uită la mine de parcă aş glumi. Ei cred că atunci când, în 
sfârşit, „îşi vor aranja viaţa”, îşi vor împlini cu uşurinţă toate 
dorinţele. 

Puneti la îndoială această convingere. 

E uşor să faci un plan de acţiune. Cea mai dificilă parte din 
executarea întregului proces este să-ţi aloci timpul pentru 
a-l face. lţi sugerez să alegi o ţintă pe care ai încercat să o 
atingi - ţinta care te sperie cel mai puţin. Apoi, împarte 
planul în patru. Un plan pe zile, un plan pe săptămâni, un 
plan pe luni şi un plan pe ani. Pune-ţi întrebarea; ce pot 
face eu zi de zi, pentru a-mi atinge această ţintă? Ce pot 
face săptămână de săptămână, pentru a-mi atinge această 
ţintă? Şi, apoi, continuă cu lunile şi anii. Întocmeşte un 
calendar cu proiecte diferite, care te vor aduce cât mai 
aproape de a atinge rezultatul dorit. 

In momentul în care ţi-ai terminat de întocmit planul, ţi-ai 
organizat drumul care te va duce spre a-ţi realiza cu 
adevărat visul. 

De curând, am lucrat cu o persoană pe nume Nick, care 
dorea ca eu să-mi dau seama de ce nu putea el atinge un 
nivel mai înalt de succes în afaceri. Îmi spunea mereu că 
simţea că există ceva care-l trage înapoi şi-l împiedică să 
ajungă în vârf. După multe ore de conversații, l-am întrebat 
câţi bani câştigase compania lui, ca medie anuală. Mi-a 


spus că între 6 şi 7 milioane de dolari. Şocată, l-am întrebat 
de ce nu era mulţumit cu această uriaşă sumă de bani. 
Răspunsul lui Nick a fost că, dacă ar mai putea scoate încă 
patru milioane de dolari pe an ca venit, el n-ar mai trebui să 
muncească atât de mult. Când l-am întrebat câţi bani 
obținea el din 6 sau 7 milioane de dolari, Nick a spus că 
abia acoperea salariile. l-am sugerat că, poate, nu era 
vorba de a câştiga ceva mai mulţi bani, ci de a face nişte 
reduceri, astfel încât să poată avea un profit mai mare. Lui 
Nick nu i-a plăcut ce auzea. Deja se hotărâse că singurul 
mod prin care putea să dea lovitura era prin a-şi extinde 
afacerile. 

Gluma absolut uriaşă consta în faptul că Nick era 
consultant şi îi sfătuia pe oamenii de afaceri cum să facă 
bani. După multe discuţii, Nick a menţionat că tatăl lui i-a 
spus, cu douăzeci de ani în urmă, că nu o să facă niciodată 
bani şi că întotdeauna va cheltui mai mult decât câştigă. 
Este clar că Nick şi-a crezut tatăl şi a luat o hotărâre 
subconştientă de a accepta aceste cuvinte. Acum, avea 
nevoie să ia o nouă hotărâre. Pentru a avea succes, el avea 
nevoie de un profit de încă 30%, indiferent de unde 
proveneau aceşti bani. O dată ce a luat această hotărâre, a 
început să vadă zeci de locuri de unde i-ar fi putut obţine, 
dar pentru asta trebuia să se confrunte cu multe probleme. 
Totdeauna i-a plăcut să fie genul de şef care niciodată nu 
verifică cheltuielile salariaţilor şi care nu trebuia să 
micşoreze salariile, atunci când lucrurile nu mergeau bine. Îi 
plăcea să facă pe „nebunul' şi s-a păcălit pe sine, 
autoconvingându-se că acest lucru însemna că este un om 
de afaceri plin de succes. 

Prin urmare, Nick a făcut o şedinţă cu toţi şefii de 
departament din firma sa şi le-a spus că avea nevoie de 
ajutorul lor, pentru ca afacerea să fie mai profitabilă. l-a 
întrebat cum ar putea reduce cheltuielile companiei, cu 
scopul de a câştiga un procent de 30%. Pentru prima dată, 


el a permis tuturor angajaţilor din companie să-şi exprime 
cu adevărat părerile. 

Pentru a-şi atinge scopul, Nick a trebuit, literalmente, să 
se reinventeze pe el însuşi ca om de afaceri. A trebuit să-şi 
asume responsabilitatea pentru starea companiei şi pentru 
tehnicile de management ineficiente. Nu a fost un proces 
uşor. După foarte multă suferinţă, şi-a dat seama că 
hotărârea lui de a avea o afacere de succes uriaş îi venea 
din minte şi nu din inimă. În decursul procesului de 
reorganizare a afacerii, el a început să-şi pună întrebarea 
dacă dorea cu adevărat să locuiască în America Centrală, 
unde plecase cu mulţi ani în urmă pentru a porni compania. 
De asemenea, şi-a pus întrebarea dacă dorea cu adevărat 
să continue să călătorească în jurul lumii timp de douăzeci 
de zile pe lună. In clipa în care Nick şi-a dat voie să-şi pună 
întrebări în legătură cu viaţa lui de afaceri, a descoperit că 
era mult mai nemulţumit de viaţa sa personală decât 
credea la început. 

Dar, datorită faptului că Nick a luat hotărârea de a depăşi 
obstacolele care-l împiedicau să ajungă la satisfacţie şi 
fericire, universul i-a adus în viaţă multe evenimente care 
au dărâmat zidurile. Aceste evenimente l-au făcut să 
descopere că prima sa hotărâre nu reprezenta dorinţa inimii 
lui. Nick era deschis şi pregătit să primească această 
informaţie, iar acum a găsit o nouă cale în viaţă, care-i 
umple sufletul de pace. Şi-a dat seama că niciodată nu a 
dorit o afacere uriaşă, cu foarte mulţi angajaţi. Şi-a dat 
seama că tot ceea ce a dorit a fost o soţie şi o familie şi că, 
pentru avea acest lucru, trebuia să stea într-un singur loc. 
Nick a luat o hotărâre şi mai profundă şi anume să se 
dedice evoluţiei lui spirituale şi să-şi formeze prietenii de 
durată, care acum sunt de importanţă vitală pentru 
împlinirea lui personală. 

Asemeni multora dintre noi, Nick a trebuit să treacă prin 
multă durere pentru a-şi descoperi dorinţa inimii. Dacă aţi 
luat o hotărâre să vă modificaţi o parte din viaţă şi nu 


reuşiţi să realizaţi acest obiectiv, priviţi ce alte hotărâri 
fundamentale împliniţi în schimb. 

Trebuie să vreţi să descoperiţi că e posibil ca unele dintre 
dorinţele voastre să vină din cap şi nu din inimă. Capul vă 
va păcăli, făcându-vă să credeţi că doriţi ceva mai mult, 
mai bun şi diferit de ceea ce aveţi deja. Trebuie să arătăm 
aceste dorinţe exprimate de ego aşa cum sunt ele cu 
adevărat şi să le înlocuim cu dorinţe ale inimii. 

Treceţi dincolo de strălucirea intelectului vostru. Ca şi Nick, 
cei mai mulţi dintre noi cred că, împlinindu-ne dorinţele 
minţii, ne umplem golul interior. Dar nu ne putem găsi 
realizarea deplină, decât atunci când urmăm chemarea 
noastră cea mai profundă. Ce anume îţi va aduce satisfacţie 
şi echilibru în viaţă? Cine eşti tu în această viaţă şi ce 
anume îţi este dat să aduci acestei planete? Cei mulţi dintre 
noi nu am văzut decât în fugă ceea ce sufletele noastre 
tânjesc să exprime în această viaţă. Dar mulţi dintre noi am 
ales să ne ignorăm chemarea. Alţii încă aşteptăm, sperăm 
şi ne rugăm, pentru a avea şansa de a ne exprima darurile 
unice - neînţelegând că, singurul moment care există, este 
cel de acum. 

A-ţi tine cuvântul este esenţial pentru planul tău de 
schimbare. Contează foarte mult ce îţi spui ţie însuţi şi ce le 
spui celorlalţi. Dacă îţi spui ţie însuţi că intenţionezi să 
mănânci hrană mai sănătoasă şi nu o faci, transmiţi către 
tine şi către univers că nu eşti o persoană demnă de 
încredere. Dacă spui că intenţionezi ca anul viitor să-ţi iei 
un alt serviciu şi nu o faci - trimiţi un mesaj că nu se poate 
conta pe tine. Chiar dacă este vorba despre o sarcină 
minoră, cum ar fi a-ţi ţine ordine în agendă - dacă nu o faci, 
îţi spui ţie însuţi şi universului că nu îţi ţii cuvântul. 

Aceste promisiuni încălcate ne distrug respectul de sine. 

Cu ani în urmă, am urmat un program numit Forum, un 
seminar de trei zile pentru evoluţie şi dezvoltare personală. 
Acolo am învăţat cât de valoros este să-ţi ţii cuvântul şi, ca 
rezultat, întreaga mea viaţă s-a schimbat. Totul este foarte 


simplu. Fă ceea ce spui. Dacă nu intenţionezi s-o faci, nu 
spune că vei face. 

Fă în aşa fel încât cuvântul tău să fie cea mai importantă 
comoară pe care o ai. Tratează-l ca pe aur. Dacă-l tratezi ca 
pe aur, îţi va aduce aur şi vei fi în stare să creezi ceea ce 
vrei în această lume. 

De fiecare dată când faci ceea ce spui că intenţionezi să 
faci, te anunţi pe tine însuţi, cât şi universul că se poate 
conta pe tine. Apoi, când începi să lucrezi asupra unor 
scopuri mai extinse, când spui: intenţionez să fac mai mulţi 
bani, să mă îndrăgostesc, să scriu o carte sau să deschid o 
clinică - vei fi în stare să o faci. 

Atunci când ne mintim în mod constant, e greu să credem 
în noi înşine. Hotărârile pe care le iei la Anul Nou şi pe care 
nu le urmezi niciodată sunt doar dorinţe. Cuvântul tău, dacă 
nu este luat în serios, nu e altceva decât zgomot. 
Comunicarea este un dar enorm, dar cuvintele tale au a-ţi 
dărui un dar şi mai mare. Ele te pot ajuta în a-ţi construi 
viaţa. 

Îţi pot da putere şi libertate. 

Când iei o hotărâre să faci ceva pentru tine însuţi sau 
pentru altcineva - şi atunci când ştii că o poţi duce la 
îndeplinire - atunci ai putere. 

Când vrei să schimbi ceva în viaţa ta, sau să atingi un ţel - 
şi ştii că eşti capabil să o faci - atunci ai libertate. 


În Codul sufletului, james Hillman?! spune: „Te-ai născut cu 
caracter, iar acesta îţi este dat ca dar, după cum spun 
basmele vechi, de către îngerii care-ţi păzesc naşterea”. 

A-ţi descoperi darul cu care te-ai născut - scopul în viaţă 
este un proces. El necesită timp şi trebuie să îndepărtezi 
straturile care ascund ceea ce este al tău de drept, 
amprenta ta unică. 

Fiecare dintre noi avem o chemare. Tu ai ceva ce nu are 
nimeni altcineva de pe această planetă. Chemarea ta poate 
fi să vindeci oameni, să înveţi oameni, să ai grijă de oameni 
sau să descoperi un remediu împotriva cancerului. Ar putea 
fi modul în care interacţionezi cu oamenii, ar putea fi o 
exprimare a creativităţii sau ar putea fi să creşti copii. 
Indiferent care este acest scop, dacă hotărăşti să-l găseşti 
şi să-l duci la împlinire, el îţi va umple inima şi te va inspira. 
Dr. David Simon zice: 

Conceptul de dharma, sau scop, spune că nu există piese 
de rezervă în univers. Fiecare dintre noi intră în lume cu o 
perspectivă unică şi cu un set de talente care ne permit să 
manifestăm un aspect al inteligenţei naturale, care nu a 
mai fost exprimat până acum. Când trăim în dharma, noi ne 
aflăm atât în serviciul nostru propriu, cât şi al celor care 
sunt afectaţi de alegerea noastră. Putem şti că ne aflăm în 
dharma, atunci când ne gândim că nu am vrea să facem 
nimic altceva cu viaţa noastră, decât ceea ce facem acum. 


18 născut în 1926, a studiat la Institutul C. G. Jung din Zurich, al cărui 
director de studii a devenit în 1959. În 1970 a preluat editura Spring 
Publications şi a lansat, în cadrul psihologiei lui Jung, o mişcare cu 
scopul de a include în cadrul terapiei, pe lângă problemele individuale, 
şi tulburările colective. El a introdus terapia ideilor şi nu numai ale 
persoanelor. Mişcarea sa de gândire a fost numită „psihologie 
arhetipală", pentru a se deosebi de psihanaliză şi de psihologia 
analitică, care se ocupau în special de cazuri clinice sau individuale. 
Împreună cu Robert Bly şi Michael Meade a editat o antologie de 
poezie. În 1995 a fost nominalizat în New York Times Magazine pentru 
rolul său în „reîntoarcerea către suflet"! în cadrul psihologiei 
americane, termenul "suflet" fiind reintrodus prin cartea sa din 1964 
Sinuciderea şi sufletul. N.T. 


Unul dintre cele mai mari servicii pe care i-l putem face 
altcuiva este să-l sprijinim să-şi descopere dharma. Acesta 
este unul dintre rolurile cele mai importante pe care părinţii 
îl joacă în vieţile copiilor lor. 

Nu intra în panică, dacă nu ştii care este dharma sau 
scopul tău în clipa de faţă; începe doar să faci această 
lucrare şi încrede-te în răspunsurile pe care le auzi 
dinăuntrul tău. Vocile tale lăuntrice se află acolo pentru a te 
îndruma înspre desăvârşire. 

Adeseori, oamenii îşi ignoră intuiţia şi ghizii lăuntrici atât 
de mult timp, încât reduc la tăcere acea parte din ei care-i 
poate ajuta cel mai mult. Atunci când ştii că ar trebui să faci 
un anumit lucru şi, în mod constant, faci altceva, îţi omori 
spiritul şi îţi negi esenţa. Datorită acestui lucru, 
descoperirea viziunii tale devine dificilă. Într-un moment 
sau altul, cei mai mulţi dintre noi am văzut cel puţin o 
sclipire din chemarea noastră, dar, dintr-un motiv oarecare, 
am ales să nu o urmăm. Acum, când credem că suntem 
gata să o vedem şi să o trăim, ea se ascunde. 

Trebuie să asculţi partea din tine însuţi care a încercat să 
te îndrume înspre scopul tău mai înalt. Cere-i acestui aspect 
să te re-trezească şi să te îndrume ca să faci tot ce poţi. 
Cere-le ghizilor tăi lăuntrici să-ţi arate scopul vieţii - şi ei o 
vor face. 

Trebuie să-ți dezvălui chemarea personală şi să-ţi 
aminteşti că există un motiv pentru care tu te afli în viaţă. 

Când am renunţat pentru prima dată la droguri, lucram 
într-o întreprindere de îmbrăcăminte. Cu cât munceam mai 
mult cu mine însămi, cu atât simţeam mai mult că aveam 
nevoie să găsesc ceva nou de făcut cu viaţa mea. Absolut 
uluită în privinţa a ce anume putea fi acest lucru, în fiecare 
dimineaţă mă aşezam în coate şi genunchi şi rosteam 
rugăciunea pe care o învăţasem din cartea pe care am 
primit-o de la Societatea Alcoolicilor Anonimi. 

Dumnezeule, mă ofer Ţie ca să construieşti cu mine şi să 
faci cu mine tot ceea ce vrei. Eliberează-mă de legătura 


sinelui, pentru ca să pot face şi mai bine voia Ta. la de la 
mine greutăţile, iar victoria mea asupra lor săfie mărturie 
despre puterea Ta, dragostea Ta şi modul Tău de viaţă, în 
faţa celor pe care îi ajut. Fie ca eu să fac întotdeauna voia 
Ta! 

Ritualul rugăciunii zilnice mi-a dat credinţa că, într-o zi, îmi 
voi descoperi scopul vieţii. Aşa că, după multe luni, când 
am avut acea viziune în timp ce conduceam maşina, am 
ştiut că Duhul îmi arată drumul. 

Mulţi oameni îşi neagă chemarea, de teamă că nu vor 
ajunge la ea. Aleg să nu-şi vadă darul, mai degrabă decât 
să stea faţă în faţă cu ceea ce pare a fi un viitor de neatins. 
Mulţi oameni s-au resemnat că nu vor găsi niciodată darul 
lor unic. Cu toate acestea, descoperirea scopului vieţii 
noastre este într-adevăr ceva pentru care merită să te 
zbaţi. Este dreptul nostru din naştere. Mintea noastră este 
cea care ne pune propriile îngrădiri. 

Vă sugerez să vă creaţi un set de propoziţii pentru 
misiunea voastră personală. Scrieţi cinci până la zece 
cuvinte care vă inspiră cu adevărat. Apoi, folosiţi cuvintele 
pentru a scrie o afirmaţie puternică, ce vă va îndruma şi vă 
va ajuta pe drumul de împlinire a scopului sufletului. Prima 
dată când am încercat acest lucru a fost în „Cursul pentru 
Avansaţi”, oferit de Societatea de Educaţie Landmark. Când 
a fost rândul meu să-mi expun viziunea mea de viaţă, nu 
aveam nici o idee. Apoi, fără să mă gândesc, iată ce mi-a 
ieşit pe gură: „Eu sunt posibilitatea ca toţi oamenii să se 
poată inventa pe ei înşişi din nimic”. 

La început, n-am ştiut ce voiam să spun, dar, după ce m- 
am gândit puţin, am văzut că eu credeam cu adevărat că 
fiecare dintre noi poate fi orice îşi doreşte inima lui. Eu cred, 
de asemenea, că indiferent pe unde aţi fost sau prin ce aţi 
trecut, sunteţi capabili de a vă reinventa pe voi înşivă, 
iarăşi şi iarăşi. Cred că nu trebuie să rămânem înţepeniţi în 
tipare vechi sau în comportamente vechi. Putem să ne 
schimbăm prietenii şi profesia, ori de câte ori este necesar, 


până ce ajungem în acel loc care exprimă amprenta noastră 
unică. 

Această afirmaţie pe care am creat-o despre misiunea 
mea, îmi aminteşte în fiecare zi pentru ce anume am venit 
aici şi ce am de făcut. Ea mă obligă să devin tot ce pot să 
fiu mai bun şi îmi oferă deschiderea înspre reinventarea şi 
exprimarea unui sine nou, oricât de des doresc. Găsiţi o 
afirmaţie care are pentru voi un înţeles personal. Nimeni 
altcineva nu trebuie să vă înţeleagă afirmaţia şi nici măcar 
să v-o cunoască. Folosiţi-o, pentru a vă reaminti vouă înşivă 
încotro vă îndreptaţi şi pentru a vă ţine în momentul 
prezent. 

Gandhi a spus: „Singurii diavoli din lume sunt cei care 
aleargă prin inimile voastre. Acolo ar trebui dusă bătălia”. 

Lucrarea asupra umbrei se referă la a vă deschide inima şi 
a cădea la pace cu diavolii voştri lăuntrici. Ea se referă la 
asumarea cu dragoste a fricilor şi a slăbiciunilor şi la a găsi 
compasiune pentru trăsăturile voastre omeneşti. Daţi-vă 
vouă înşivă darul inimii voastre. De îndată ce vă deschideţi 
inima către voi înşivă, vă veţi deschide inima către toţi 
ceilalţi. 

Sunteţi demni de a fi iubiţi. Meritaţi totul. Sunteţi tot ceea 
ce trebuie. Aveţi încredere în înţelepciunea voastră 
lăuntrică şi aveţi încredere că în esenţa voastră se află 
bunătate. Treceţi dincolo de îngrădirile pe care vi le-aţi 
impus şi luaţi hotărârea de a trăi viaţa pe care o iubiţi. 

Cereţi-i universului dragoste şi sprijin. Cereţi-l lui 
Dumnezeu să vă umple de compasiune şi forţă. Priviţi unde 
vă aflaţi în acest moment şi apoi treceţi la un nivel mai 
înalt. 

Acordaţi-vă permisiunea de a avea totul, deoarece meritaţi 
totul! 

EXERCIŢII 

1. In acest exerciţiu aş dori ca voi să creaţi o afirmaţie 
personală despre misiunea voastră, sub forma unei 
propoziţii care să vă dea forţă. Aceasta ar trebui să fie o 


afirmaţie puternică, referitoare la cine doriţi să fiţi în viitor. 
Vă puteţi concentra pe sănătate, relaţii, carieră, evoluţie 
spirituală, sau toate la un loc. 

Inchideţi ochii şi intraţi în ascensorul vostru lăuntric. 
Respiraţi de câteva ori rar şi profund şi relaxaţi-vă complet. 
Când veţi deschide ochii veţi fi în grădina voastră sacră. 
Mergeţi încet către locul vostru de meditaţie, în momentul 
în care vă simţiţi liniştiţi pe dinăuntru, chemaţi imaginea 
sinelui vostru sacru. Permiteţi acestei imagini să devină 
puternică, vie şi stălucitoare. Cereţi-i sinelui vostru sacru să 
iasă în faţă şi să vă aducă un mesaj care să vă dea toată 
puterea şi curajul de care aveţi nevoie pentru a trăi viaţa 
din visele voastre. Dacă aveţi probleme şi nu puteţi auzi 
mesajul, creaţi unul care să vă dea putere. Permiteţi 
cuvintelor să apară în conştienţa voastră şi să vă facă să vă 
simţiţi puternici. 

Când aţi terminat, mulţumiţi-i sinelui vostru sacru pentru 
ajutor şi  întoarceţi-vă uşor înapoi înspre conştienţa 
exterioară. Luaţi jurnalul şi scrieţi tot ceea ce aţi văzut în 
vizualizarea voastră. 

Această afirmaţie vă va da puterea de a trece la următorul 
nivel de evoluţie personală în toate domeniile vieţii voastre. 
Vă sugerez ca afirmaţia pe care o construiți să fie cât se 
poate de scurtă şi de simplă. Hotărâţi-vă 

Să o folosiţi zilnic, ca pe un mod de a vă aminti vouă înşivă 
de cea mai înaltă imagine pe care o aveţi în privinţa vieţii 
voastre, lată câteva exemple de propoziţii care dau forţă, 
create de câteva persoane: 

a. Sunt o fiinţă spiritualizată, demnă de a primi din partea 
celorlalţi dragoste, îmbelşugare şi comportament onest. 

b. Universul este prietenul şi iubitul meu, care întotdeauna 
îmi împlineşte toate voile. 

c. Oriunde mă uit, văd frumuseţe, adevăr şi şansă. 

d. Sunt înţelept şi a-toate-ştiutor şi îi permit universului să- 
mi împlinească dorinţele. 


e. Nu există dorinţă adevărată pe care să nu o pot exprima 
astăzi. 

Trebuie să creaţi o propoziţie care, atunci când o rostiţi, să 
vă ilumineze şi să vă înflăcăreze. Aceasta este o propoziţie 
menită să vă dea putere în viaţa de zi cu zi. 

Ea ar putea fi simplu: „E foarte important cine sunt”. 

Pentru a ne forma obiceiuri noi este nevoie de timp, astfel 
încât angajaţi-vă să repetaţi această afirmaţie timp de 28 
de zile, indiferent de ce se întâmplă. Repetaţi-o de îndată 
ce vă treziţi dimineaţa, chiar înainte de a vă da jos din pat. 
Dacă acest lucru nu e cu putinţă, faceţi-l înainte de a merge 
la culcare. A-ţi aminti cele mai înalte hotărâri pe care le iei 
faţă de tine însuţi, este un mod minunat de a-ţi începe şi de 
a-ţi încheia ziua. Vă recomand să scrieţi aceste afirmaţii pe 
fâşii de hârtie pe care să le lipiţi în toată casă, la serviciu şi 
în maşină. Cu cât o aduceţi mai puternic în conştientă, cu 
atât această afirmaţie devine mai plină de înţeles. Puneţi-o 
la un loc vizibil şi accesibil, pentru a fi integrată profund în 
conştiinţa voastră, 

2. Un alt procedeu puternic pentru a chema către voi 
viitorul este numit harta pentru a-mi găsi comoara - 
crearea unui colaj pentru a vă vizualiza visele. Este minunat 
dacă faceţi acest lucru împreună cu un grup de prieteni. Nu 
aveţi nevoie de altceva decât de un placaj, câteva reviste 
preferate, o pereche de foarfeci şi nişte lipici. 

Vizualizarea hărţii pentru a găsi comoara. 

Inchideţi ochii, întoarceţi-vă la ascensor şi coborâţi 7 etaje. 
Când ieşiţi, vedeţi grădina voastră cea frumoasă. Plimbaţi- 
vă prin ea şi observați florile şi pomii. Admiraţi verdeaţa 
luxuriantă şi mirosiţi parfumurile tuturor florilor minunate. E 
o zi frumoasă şi păsările cântă. Observati culoarea cerului. 
Ce temperatură e? Este răcoare sau cald? Simţiţi o adiere 
pe faţă? Inhalaţi frumuseţea şi parfumul grădinii voastre. 
Acum, mergeţi către locul de meditaţie. Aşezaţi-vă 
confortabil; permiteţi-vă să vă relaxaţi. Imaginaţi-vă cum va 
fi viaţa voastră peste un an. Aveţi tot ceea ce v-aţi dorit 


vreodată. Toate visele au devenit realitate; sunteţi plini de 
pace şi mulţumire. Aveţi încredere în voi înşivă şi în univers. 
Aţi încheiat căutările şi sunteţi încrezători în viitor. Cum 
arată viaţa voastră? Staţi un timp şi imaginaţi-o. Cum sunt 
relaţiile voastre? Cum staţi cu sănătatea? Ce faceţi ca să vă 
distraţi. Ce mai face familia voastră? Cum staţi cu banii? Ce 
faceţi pentru evoluţia voastră spirituală? Apoi, avansați încă 
cinci ani în viitor. Cum arată acum relaţiile voastre? Cum 
staţi cu sănătatea? Ce faceţi ca să vă distraţi. Ce mai face 
familia voastră? Cum staţi cu banii? Ce faceţi pentru 
evoluţia voastră spirituală? 

După ce aţi făcut această vizualizare, luaţi revistele şi 
tăiaţi imaginile care vă plac cel mai mult. In tot acest timp, 
nu vă gândiţi la nimic. Parcurgeţi doar revistele cât de 
repede puteţi şi extrageţi imaginile care au pentru voi 
încărcătură pozitivă. Faceţi acest lucru timp de zece sau 
cincisprezece minute. Dacă staţi mai mult, veţi începe să 
gândiţi. Lăsaţi-vă conduşi doar de primul impuls. 

După ce aţi adunat un număr de poze, aranjaţi-le. 

Când aţi terminat colajul, puneţi-l într-un loc unde îl puteţi 
vedea cu uşurinţă. Folosiţi imaginile pentru a vă aminti 
dorinţele inimii. 

3. Vedeţi, acum, în ce măsură viaţa voastră actuală se 
compară cu ceea ce aţi văzut în vizualizare. Luaţi o foaie de 
hârtie şi scrieţi tot ceea ce - în viaţa voastră de acum - nu 
se potriveşte cu viitorul pe care l-aţi văzut în vizualizare şi 
în colaj. Scrieţi apoi tot ceea ce faceţi pentru a crea viitorul 
pe care-l imaginaţi. Dacă nu aţi făcut paşii necesari pentru 
a crea viitorul, puteţi schimba acest lucru, acceptând 
adevărul şi făcând un plan de acţiune. Cea mai importantă 
problemă este să vă spuneţi vouă înşivă adevărul. 

Trebuie să notaţi toate lucrurile din viaţă care nu se 
potrivesc cu viitorul pe care-l doriţi, pentru ca să puteţi face 
un plan prin care să le eliminaţi din viaţa voastră. 

Cuvânt de încheiere 


Încă o dată, analizăm dacă toate lucrurile acestea merită 
să fie făcute, dacă merită să vă cheltuiţi timpul şi energia 
pentru a vă reface întregimea, pentru a vă transforma 
gândurile - din lipsă de speranţă, în iluminare. 

Atunci când descoperiţi că ceea ce se află sub suprafaţa 
conştiinţei voastre sunt doar gânduri şi sentimente 
neprelucrate, durerea voastră poate fi vindecată. 

Când permiteţi să iasă la suprafaţă toate părţile din voi 
înşivă pe care le-aţi înăbuşit, puteţi să respiraţi uşuraţi. 
Puteţi să respiraţi uşuraţi încă o dată. Atunci când smulgeţi 
masca ce vă ascunde vulnerabilitatea şi caracteristicile 
omeneşti, vă veţi afla faţă în faţă cu adevăratul vostru sine. 

V-am condus printr-un proces lung şi profund, pentru ca 
voi să descoperiţi că - cine sunteţi la nivelul cel mai profund 
- este „suficient”. 

Am explorat lumea universului holografic, unde suntem 
creaţi egali şi unde totul este perfect echilibrat. Am 
descoperit uluitoarea lume a proiecției, unde universul ne 
trimite înapoi, ca o oglindă - cu generozitate - toate 
aspectele noastre neasumate. Am învăţat să vedem că, nu 
numai că avem toate trăsăturile pe care le detestăm cel 
mai tare, dar şi că aceste trăsături negative cuprind în ele 
daruri pozitive. Ele se află acolo pentru a ne îndruma pe 
drumul pe care tânjeşte să meargă inima noastră, înspre un 
loc unde se află compasiunea. 

Asumându-ne şi însuşindu-ne cu dragoste lucrurile de care 
ne este cel mai frică şi pe care le urâm cel mai tare, suntem 
în stare să ne restabilim echilibrul. După cum spune Deepak 
Chopra: „Non-judecarea creează liniştea minţii”. O minte 
liniştită este pregătită să audă cuvintele binelui nostru cel 
mai măreț, cuvintele de la Spirit/Duh. 

Cu toţii avem oportunitatea de a ne curăța castelul. De a 
deschide uşile fiecărei camere. Putem păşi înăuntru şi 
curăța praful care ascunde strălucirea şi frumuseţea fiecărei 
camere. Putem vedea că fiecare încăpere cere ceva specific 
pentru ca să strălucească. Unele camere au nevoie de 


dragoste şi acceptare. Altele au nevoie de reamenajări. 
Altele, doar de atenţie. 

Indiferent de ce anume are nevoie fiecare încăpere, noi 
ştim că avem posibilitatea de a-i da ceea ce ea cere. 

Dacă vrem să trăim la maximum de măreție, trebuie să 
permitem tuturor părţilor din sinele nostru magnific să iasă 
în faţă şi să fie respectate. Trebuie să ieşim din gogoaşa 
percepţiilor false şi să ne îmbăiem într-o nouă puritate. 

Ca indivizi, trebuie să ne extindem conştienţa lăuntrică, 
pentru a include fiecare parte din omenescul din noi. 

Dacă până acuma v-aţi văzut ca o căsuţă mititică, trebuie 
să creaţi spaţiul lăuntric necesar care să cuprindă un întreg 
castel. 

Vreţi cu adevărat pace interioară? Dacă da, vă aparţine! 
Predaţi-vă. Încetaţi de a vă mai lupta. Încetaţi de a vă mai 
apăra. Încetaţi de a vă mai preface. Încetaţi de a mai nega. 
Încetaţi de a vă mai minţi pe voi înşivă. Asumaţi-vă toate 
metodele de apărare, toate zidurile, întreaga colivie care vă 
înconjoară. 

Nu vă străduiţi să atingeţi perfecțiunea, deoarece această 
dorinţă spre perfecţiune este cea care ne-a condus să 
construim aceste ziduri. Luptaţi să căpătaţi întregime, în 
care lumina şi întunericul să existe în mod egal. Tot aşa 
cum fiecare lucru are o parte luminoasă şi o parte 
întunecată, la fel se întâmplă cu fiecare persoană - 
deoarece, a fi om înseamnă a fi întreg. 

Am auzit o poveste extraordinară spusă de Guru Mayi, 
conducătorul fundaţiei Siddha Yoga. Conducătorul unei 
împărăţii prospere cheamă un mesager. Când acesta 
soseşte, regele îi spune să meargă şi să găsească cel mai 
rău lucru care se află în lumea întreagă şi să-l aducă în 
câteva zile. Mesagerul pleacă şi, după câteva zile, se 
întoarce cu mâna goală. Uluit, regele întreabă: „Ce-ai găsit? 
Nu văd nimic”. Mesagerul spune: „Chiar aici este, 
maiestate!” şi scoate limba. Mirat, regele îi cere tânărului 
să-i explice. 


Mesagerul spune: „Limba mea este cel mai rău lucru din 
lume. Ea poate face multe lucruri groaznice. Limba mea 
spune multe rele şi minciuni. Prin ea îmi pot satisface toate 
plăcerile - şi apoi rămân obosit şi bolnav - şi pot spune 
lucruri care fac rău altor oameni. Limba mea este cel mai 
rău lucru din lume”. 

Mulţumit, regele îi ordonă mesagerului să meargă şi să 
găsească cel mai bun lucru din toată lumea. 

Mesagerul pleacă în grabă şi, după câteva zile, se întoarce 
tot cu mâinile goale. „Unde e?” răcneşte regele. Şi, iarăşi, 
mesagerul scoate limba. „Explică-mi!”, spune regele. 
Mesagerul răspunde: „Limba mea este cel mai bun lucru din 
lume. Ea este un mesager al dragostei. Numai prin ea poţi 
să exprimi frumuseţea copleşitoare a poeziei, ea mă învaţă 
rafinamentele gustului şi mă îndrumă să aleg hrana care-mi 
hrăneşte trupul. Limba mea este cel mai bun lucru din 
lume, deoarece îmi permite să incantez numele lui 
Dumnezeu”. 

Regele este foarte mulţumit şi îl numeşte pe mesager 
primul dintre consilierii săi personali. 

Cu toţii avem tendinţa de a vedea lucrurile fie albe, fie 
negre. Dar în toate se găseşte şi ceva bun şi ceva rău, şi 
întuneric şi lumină. A nega acest lucru într-o privinţă, 
însemnă a-l nega în toate. 

Nu există nimic din ceea ce vedem care să nu fie 
Dumnezeu, iar atunci când vedem acest lucru în noi înşine, 
suntem capabili de a-l vedea în toţi ceilalţi. 

Ceea ce dorim noi cel mai mult este pace, dragoste şi 
armonie. 

Viaţa noastră este o călătorie scurtă şi prețioasă şi suntem 
obligaţi să ne manifestăm darurile noastre unice. 

A ne exprima individualitatea însemnă a ne lua înapoi 
divinitatea. Este uşor să pierzi din vedere ceea ce este cel 
mai preţios lucru. 

Nu vă reţineţi dragostea sau iertarea. 

Nu vă ascundeţi compasiunea sau bunătatea. 


Cea mai importantă relaţie pe care o avem este cu noi 
înşine, cu întreaga noastră fiinţă, inclusiv cu umbra noastră. 

Este important să ne amintim că toate relaţiile bune sunt 
continui. Trebuie să evoluăm în mod continuu şi să 
învingem în permanenţă obstacolele care ne stau în cale. 

Relaţiile bune ne provoacă să devenim mai mult decât 
credem noi că suntem. Ele ne obligă să ne extindem şi să 
ne facem inimile mai cuprinzătoare. 

Trebuie să devenim prieteni intimi cu sinele nostru de 
umbră; el este o parte sfântă şi sacră din fiecare dintre noi. 

Trebuie doar să fiţi hotărâți de a rămâne în cadrul 
procesului de a vă vedea pe voi înşivă, de a vă iubi - cât şi 
de a vă deschide inima. 

Apreciaţi divinitatea din voi şi veţi aprecia darul vieţii. 
Aflaţi în această stare, veţi începe să vă integrați în 
experienţa minunată şi mistică de a fi o fiinţă umană.., 

Pentru a ajunge direct la Debbie Ford vă rog să vă adresaţi 
la: 

P.O. Box 8064 La Jolla, CA 92038 (619) 595-5899 

e-mail: www.fordsisters.com 

Bun venit acasă. Noua planetă Pământ 

lată si prezentarea acestor cărţi deosebite: 

Conversaţia pe care Neale Donald Walsch o poartă cu 
Dumnezeu este inclusă in nouă volume şi încă nu s-a 
terminat! Acestea sunt: Conversaţii cu Dumne-zeu, vol.l. I, 
III. Prietenie cu Dumnezeu, Comuniune cu Dumnezeu, 
Momente de graţie, Cei ce aduc lumina. Conversaţii cu 
Dumnezeu pentru tineret şi părinţi şi Conversaţii cu 
Dumnezeu, întrebări şi răspunsuri. Din toate cărţile se 
revarsă asupra noastră, a cititorilor, o dragoste nelimitată şi 
necondiționată cu care Dumnezeu ne învăluie in 
permanenţă.şi care ne face să înţelegem că nu suntem 
singuri, exemplificând, mai mult decât orice, vorbele spuse 
in Noul Testament (loan X, 3D): „Cu toţii Una suntem”. 

IUBIRE FARA CONDIŢII, LINIŞTEA INIMII, MIRACOLUL IUBIRII 
şi ÎNTOARCEREA IN GRADINA, de Paul Ferrini aduc mesajul 
iubirii lui Dumnezeu faţă de noi, transmis prin mintea 
Christică. alei 

PARTEA ÎNTUNECATA A CĂUTĂTORILOR DE LUMINA, scrisă 
de Debbie Ford, psihiatru şi psiholog, scoate la lumină 
aspectele întunecate ale firii noastre, pe care le ascundem 
sau le negăm şi ne învaţă cum să le cunoaştem şi să le 
iubim. 

FERCVENŢA GENIU, de John Fallone, o carte de mare 
excepţie, care prezintă ştiinţific modul nostru de a funcţiona 
ca entităţi pământene şi cosmice. NUMAI 


SIMPLA LECTURA A CĂRŢII RIDICA foarte mult coeficientul 
de inteligenţă, prin racordarea la FRECVENŢA GENIU. 

E.T. 101, MANUAL COSMIC DE INSTRUCŢIUNI PENTRU 
EVOLUȚIE PLANETARA. Citind aceasta carte, veţi descoperi 
singuri dacă este vorba de SF. sau de ceva mult mai serios 
şi important pentru noi toţi. 

A TRAI CU LUMINA, IN REZONANŢA, HRANA ZEILOR, de 
Jasmu-heen, o doamnă din Australia, care este vizionară şi 
clarvăzătoare şi se hrăneşte de unsprezece ani numai cu 
lumină. Experienţa ei este deosebită şi de mare interes 
pentru oamenii din lumea întreagă. 

MATEI, VORBEŞTE-MI DESPRE RAI, REVELAŢII PENTRU O 
NOUA ERA, şi ILUMINĂRI PENTRU O NOUA ERA, de Suzanne 
Ward conţin mesajele pe care doamna Suzanne Ward le-a 
primit de la fiul ei, Matei, care a murit de curând şi care 
face o prezentare foarte detaliată a vieţii de după moarte şi 
a lumii de dincolo. 

COPIII INDIGO, de Lee Carroll şi Jan Tober, prezintă copiii 
de excepţie care sau născut după anul 1980 şi care sunt 
atât de deosebiți de ceilalţi copii de până acum, încât 
părinţii, profesorii şi medicii trebuie să se adapteze şi să 
înveţe cum să se comporte cu ei şi cum să-i înţeleagă. 
Această carte este un ajutor nepre-ţuit pentru orice 
persoană care are, într-un fel sau altul, cu un asemenea 
copil. 

CAMINO este ultima carte scrisă de Shirley MacLaine, 
renumita actriţă, care, pe lângă talent, are şi o mare 
cunoaştere şi deschidere spirituală. Camino este una dintre 
cele mai importante cărţi ale mileniului IIl, în care ne este 
prezentat pelerinajul făcut de Shirley la Santiago de 
Compostella, Spania. Pe parcursul celor 500 de km. cât 
durează acesta, autoarea are ocazia să-şi cunoască vieţile 
trecute şi să afle cine este ea cu adevărat. Stilul deosebit al 
cărţii şi informaţiile inedite pe care le conţine, îl fac pe 
cititor să o considere drept carte de căpătâi şi să nu o poată 
lăsa din mână. 


RÂNDURI PENTRU SUFLET, de Ram Dass, este ultima carte 
scrisă de acest mare autor, una dintre cele mai iubite 
personalităţi spirituale ale Americii. După ce şia întâlnit 
gurul în India - pe Maharajji - şi a primit iniţiere şi 
cunoaştere în practicarea meditaţiei, devoţiunii şi Hatha 
Yoga, el a transmis publicului occidental aceste învățături, 
prin conferinţe, ateliere şi cărţi. 

EMISARII LUMINII, de James F. Twyman este prima dintr-o 
serie de cărţi scrise de James F. Twyman, care este relatarea 
unei aventuri spirituale - fiind deci un roman inițiatic care 
relatează despre o comunitate de înaltă spiritualitate, 
cunoscută sub numele de Emisarii Luminii. Cuvintele pe 
care James Twyman le-a scris pentru noi sunt profetice şi 
profunde. Prin ele, putem învăţa cum să devenirn Emisari ai 
Luminii şi să schimbăm lumea în bine. 

EMISARII IUBIRII descrie întâlnirea lui James Twyman cu 
copii cu capacităţi paranormale şi mesajul pe care ei îl 
transmit omenirii. 

IZVORUL VINDECARII E IUBIREA, de Bruce Davis, este o 
carte iniţiatică, scrisă de doi vindecători care au descoperit, 
în decursul călătoriei lor de spiritualitate, că nici un 
vindecător nu poate vindeca decât cu iubire şi cu credinţă 
totală şi absolută în Dumnezeu. /zvorul vindecării e iubirea 
este povestea adevărată a doi oameni care se întâlnesc în 
vis şi întreprind o călătorie cu un şaman din Alaska şi apoi 
trăiesc cu vindecătorii mediumi din Insulele Filipine, într-o 
lume a credinţei şi a miracolelor. 

IUBIRE MAGICA, de Marianne Williamson, este una dintre 
cele mai frumoase cărţi despre relaţia de cuplu, despre cum 
să ne înţelegem partenerul de viaţă. 

COPIII DE CRISTAL, de dr. Doreen Virtue, prezintă copiii 
până la şase ani, care sunt nişte fiinţe minunate, venite 
pentru a ne salva. 

CONŞTIENTA, de Anthony de Mello, cuprinde o serie de 
conferinţe ţinute de acest mare învăţător, care ne ajută să 
ne trezim la starea de spiritualitate de care avem nevoie în 


aceste momente ale vieţii noastre. Poate fi considerată o 
carte de căpătâi pentru fiecare dintre noi. 

ÎNVĂŢATURILE LUI TOBIAS este cartea în care Tobias, un 
înger iubitor si plin de compasiune din Biblia apocrifă ne 
împărtăşeşte în douăsprezece lecţii puternice, cum să 
trecem în Noua Energie. El ne vorbeşte prin Geoffrey 
Hoppe, care, înainte de „chemarea la trezire” din 1995, era 
om de afaceri si antreprenor, fără preocupări spirituale. 
Acum, el şi Tobias împlinesc o înţelegere veche - aceea de a 
prezenta, la momentul potrivit, informaţii care schimbă 
viaţa. lată ce spune Tobias: „Nu mai mergeţi niciodată 
Acasă. În schimb, Acasă va veni la voi „ Cu aceste cuvinte, 
el oferă un mod cu totul nou de înţelegere a felului în care 
am venit pe Pâmânt şi din ce motiv acum este un moment 
important pentru noi, când ne aflăm la o răspântie în 
călătoria noastră spirituală. Învățăturile lui Tobias au 
devenit, în câţiva ani, un fenomen pe plan internaţional, 
care schimbă vieţi şi oferă noi speranţe de împlinire 
spirituală. 

CALEA SPRE IUBIRE, o altă carte scrisă de dr. Deepak 
Chopra, ne poartă prin relaţiile noastre cu ceilalţi, în special 
cu partenerul de cuplu, într-un mod romantic, plăcut şi, în 
acelaşi timp, plin de învăţăminte. 

MĂNĂSTIRE FARA ZIDURI este un eseu despre liniştea 
noastră interioară şi despre pacea sufletului, pe care le 
putem găsi în noi înşine. 

NAIKAN este o metodă japoneză de introspecţie, foarte 
modernă, care ne face viaţa mai frumoasă şi ne aduce 
fericire în cadrul relaţiilor cu ceilalţi. Citind-o, aflăm cât de 
uşor putem să-i facem fericiţi pe cei din jur. 

REÎNTOARCEREA LA SACRU, prezintă călătoria spirituală a 
autorului şi întâlnirile sale cu mari maeştri şi posibilităţi de 
înaltă învăţătură de suflet.. 

EFECTUL ISAIA este o carte extrem de importantă care ne 
oferă revelaţia faptului că avem în noi înşine capacitatea de 
a ne schimba viitorul, prin modificarea alegerilor pe care le- 


am făcut în trecut. Cartea ne arată cum să ne rugăm, 
autorul preluând învăţăturile aflate în Manuscrisele de la 
Marea Moartă, care sunt validate de descoperile fizicii 
cuantice şi ale medicinei moderne. 

INTREBARILE POTRIVITE, este cartea în care Debbie Ford 
ne ajută să punem întrebările care ne vor schimba modul 
de a lua decizii şi, în consecinţă, ne oferă puterea de a ne 
împlini toate visele. Uneori, nu primim răspunsurile 
potrivite, pentru că nu ne-am pus întrebările potrivite. 
Acum, aflăm care sunt acestea şi învăţăm cum să le 
punem. 

SUCCESUL IN VIAŢA este o carte pe care ar trebui cu toţii 
să o citim de nenumărate ori, ca să învăţăm modul prin 
care putem obţine succesul în tot ceea ce întreprindem - 
atât în viaţa personală, cât şi în afaceri. Cartea este scrisă 
de o persoană care a reuşit în viaţă, pornind de la o poziţie 
socială modestă, iar acum ţine conferinţe şi seminarii în 
lumea întreagă, pentru ai învăţa pe oameni regulile simple 
şi accesibile pentru a reuşi în viaţă şi a-şi găsi fericirea. 

VREMEA VINDECARII, prezintă cazul unei doamne din 
Anglia, care, în urmă cu douăzeci şi patru de ani, s-a 
vindecat de cancer (melanom), aplicând terapia Gerson. 
Autoarea povesteşte experienţa prin care a trecut, şi astfel 
cartea este un îndemn spre speranţă şi bucurie de a trăi. 
Lectura cărţii este fascinantă şi ne îmbogăţeşte cu o 
cunoaştere extrem de prețioasă, de aplicat în viaţa de zi cu 
zi. 

Cărţile noastre pot fi găsite în Bucureşti la Librăria Orfeu, 
str. Covaci Librăria Celestina, str. Râul Doamnei nr. 6A; 
Librăria Noi, sala Dales; punctele Miracol, cât şi în puncte 
de desfacere de carte din Bucureşti şi din ţară. 

